
PREDGOVOR . 


Pokraj svih napora oko blagostanja i sticanja 
bogatstva čovjek možda nikad nije bio siromašniji 
nego je danas. I kad su njegove riznice pune blaga, 
on ćuti da to sve nije ništa, jer su srca prazna. Mno- 
ga srca i duše, i jer je tako malo ljudi s kojima bi 
čovjek mogao da govori pouzdano i povjerljivo 
o onome što je u dnu svačije duše. O velikim i malim 
pitanjima koja dušu muče. 

Dolaze znanci, kaže jedan suvremeni naš 
pisac, i govore mi, ali nebitne, neznačajne stvari. 
Nijedna me riječ ne dira. To nisu riječi od srca 
ni od duše. Ne ulaze u me ... Ne znaju dobri 
prijatelji tajna moje duše. Ili za njih ne ma- 
re .. . Oni misle da me zabavljaju one stvari koje 
me ne zabavljaju kao karte, plesovi, saloni, toalete. 
Ne znaju prijatelji da me ne zanimaju ni slava i čast, 
pa ni čajevi ni smokingi.« »Ne, moji dobri, stvar nije 
u tome«. »Vjerujte mi, i moje je srce pomalo otvrd- 
nulo . . . Ali katkada bih da zaplačem od toga: što 
je svijetu tako teško naći bratsku ili sestrinsku du- 
šu, što se tako teško sporazumjeti od srca k srcu. A 
ništa ne bi bilo prirodnije. Kao zagrljaj dvaju čem- 
presa, kao približenje dvaju golubova, duša bi se 
morala naći s dušom. Kad toga nema, meni razgo- 
vori . . . udaraju o bubnjiće kao nerazumljiva ki- 
neska muzika . . . Sve mi je onda strano, nepoznato, 
zagonetno, kao nerješivi hijeroglifi ili daleki istočni 
ideogrami. Jedan je ponor u meni. Ali evo drugi 
mnogo veći ponor oko mene, a taj me dijeli od Iju - 

di što govore o spoljašnjim i prolaznim stvarima, o 
bljesku i varavim sjenkama .« 

Ovaj jecaj srca, tako ljudski i tako potresan, 
našeg Tina Ujevića odmnijeva u srcima mnogih na- 
ših inteligenata. Svih onih koji su nadišli prolazno- 
sti i traže pravu, istinsku stvarnost. Koji ne znajući 
ili znajući idu za Bogom i njegovim životom. 

Potrebi tih duša i srdaca kod nas htio bi da od- 
govori prijevod ovog djela «Od duše k duši« glasovi- 
tog njemačkog duhovnog pisca Petra Lipperta. Uko- 
liko dakako knjiga može zamijeniti čovjeka i uko- 
liko prijevod može izraziti izvorni drhtaj piščeve 
duše. Ali kakva takva, držimo da će ispuniti jednu 
veliku prazninu i biti od pomoći mnogima. Jer ri- 
jetko je kad čovjek tako snažno a istodobno tako pri- 
jateljski i ljudski znao govoriti o onome »bitnom i 
važnom«, što makar i zapretano i iskreno živi u du- 
šama. Ovi listovi nisu uostalom nikakvi namješteni 
razgovori, to su retci upravljeni živim ličnostima o 
pitanjima koja su ih mučila. Možda među njima i vi 
nađete svoje pitanje i oćutite po prvi put da vas je 
netko istinski i duboko razumio. To je svakako iskre- 
na želja onih, koji vam ovu knjigu danas predaju na 
hrvatskom jeziku. 

Uredništvo »Vrela Života«. 


OD DUŠE K DUŠI 

1. pismo 

»ČOVJEKA NEMAM«. 

Vrlo poštovani gospodine! Kao neznanac obra- 
tili ste se na me svojim pismom i molili da Vam to 
oprostim. Ali čitajući ga učinilo mi se da me nago- 
vara pouzdani prijatelj i kao da iz njeg odjekuju do- 
bro poznati glasovi. Prije svega onu veliku želju, što 
je iz njega govorila, sreo sam već više puta u rije- 
čima i pismima i potištenim ljudskim očima, prastaru 
tužnu žalbu: Hominem non habeo. Čovjeka nemam , 
koji bi mo pomogao da se maknem. To je ono, što 
Vam sada najviše nedostaje, čovjek, koji u rukama 
nosi ključeve, da otvori vrata, pred kojima Vi često 
i zbunjeni stojite; koja pravo ni ne vidite, već ih sa- 
mo kao u tami i nestrpljivo naslućujete. Imate pravo, 
mi smo upućeni na ljude u razvoju svoga vlastitog 
nutarnjeg života. Imate potpuno pravo, da je naj- 
značajnija crta kršćanstva poslanje ljudi: Idite i na- 
učavajte! Upućivati žedne duše ljudima. »Tko Vas 
sluša, mene sluša« govori onaj, u kome ključaju iz- 
vori žive vode. 

Da, to Vama nije ništa novo! Ali Vi tražite ljude 
koji bi neposredno i u povjerljivoj blizini nešto na- 

ročita govorili i poklanjali Vašoj duši, koji bi Vas 
prevodili preko zapreka tako sićušnih i malenih, da 
se uzvišena nauka Crkve Kristove njima ne bavi, a 
preko kojih se ipak ne može prelaziti! Ljude tražite, 
koji bi Vama i samo Vama prijazno rekli riječ otku- 
pljenja onda kad Vaš nutarnji život počne zastajati 
i kočiti se, ili iscrpljivati se u svojim besplodnim na- 
porima. Zar ne, da sam Vas pravo razumio, Vi tre- 
bate čovjeka, koji bi Vas riješio sumnja ili Vas ba- 
rem razumio, koji bi Vam odgovarao na pitanja ili 
u najmanju ruku znao Vas strpljivo saslušati, koji bi 
Vas vodio preko zapreka i nepogoda Vašeg nutarnjeg 
života, bodreći Vas i mireći Vas. Takav netko Vam 
nedostaje. 

Mogao bih Vam najprije kazati, da imade mnogo 
ljudi, koji bi Vašoj duši mogli šta reći. Samo ti ljudi 
ne znaju ništa o tome, a Vi sami ne poznate ovih po- 
moćnika, dok Vam ih Bog ne pošalje. To su ljudi koji 
stanuju u Vašoj kući ili od Vas nešto traže ili Vas 
susreću putem; ponekad su to drugovi, katkad tek 
djeca, često puta svećenici u propovijedima ili ljudi, 
koji su napisali kakvu knjigu. Svi ovi ljudi imadu 
možda za nas kakvu poruku, ali među riječima što 
ih govore, mnoge prolaze mimo nas, jer nas se ne 
tiču. Odjednom međutim iskrsne jedna misao, koja 
bljesnuvši poput munje, prodre u našu dušu, potrese 
nas kao poznati glas u tuđini, i potakne nas na ra- 
zmišljanje, opomene nas, stane nas svjetovati ili so- 
koliti. Treba samo da stalno prisluškujemo i budemo? 


dovoljno znatiželjni pa da ove zapretane Božje rije- 
či zamijetimo. Ali nemojte misliti, da su to možda 
samo slučajnosti! Ne u tim riječima krije se namjera, 
osnova, volja Providnosti. 

Ali Vi bi ipak htjeli imati čovjeka na koga ne bi 
trebali čekati, kao što slijepac ili zalutao čovjek če- 
ka na spasonosni slučaj. »Trebao bih ispovjednika« 
pišete nešto zbunjeno, jer pritom mislite: iako ih do- 
voljno imam. Imate pravo, zato morate i dalje tražiti 
i mučiti se, dok ne nađete koga pobožna, no prije 
svega mudra i dobra poznavaoca duša. To ćete lako 
osjetiti kad Vas susretne. Ali onda se nemojte zado- 
voljiti time, da mu od vremena do vremena išapćete 
svoje pogrješke i grijehe: otvorite mu i najkrajnija 
vrata svoje duše, svoga života i svojih dnevnih po- 
teškoća; dajte mu prilike da Vas pita. A i sami izla- 
žite srčano svoje tužbe ili pitanja, makar Vam se u 
času izlaganja pričinjala neizrecivo ludim, plitkim, 
nevažnim, makar Vam se učinilo da i ne postoje. 
Ali »ne smijemo ispovjednika previše dugo zadr- 
žavati« pišete Vi. Naravno, jer u crkvi pred ispo- 
vjedaonicom, kad iza Vas u dugom redu čekaju mno- 
gi, nema puno, nema dovoljno vremena, da samo 
Vaša vlastita duša dodje do riječi, ne osvrćući se 
na dušu umornog čovjeka, koji tu unutra vrši svo- 
je zvanje. Kratkim, dragocjenim trenutcima ispo- 
vijedi treba priprave. Čovjek, koji drugome poklanja 
svoje puno povjerenje, morao bi pred njim dugo 
vremena moći šutjeti i imati puno vremena, da is- 

pita i ocjeni svoju bojažljivu dušu. Dakle idite, to 
bih Vam savjetovao, i izvan ispovijedi k svome is- 
povjedniku! Molite ga za razgovor, dajte da Vas 
upozna, ne toliko po vanjštini, po imenu i pori- 
jeklu, koliko po onome, što u Vašoj duši djeluje, 
što joj prijeti, što je privlači, ili je opominje. Ne- 
mojte se strašiti da mu donesete ceduljicu, na kojoj 
je ukratko ispisan Vaš nutarnji život i pustite ga, 
da se za ove kratko nabačene riječi zakvači i da 
izvlači na svijetlo sasvim zakopane stvari Vašeg 
bića. Ali — kada bi to svi htjeli činiti — kažete, 
plašljivo. Da, ne će to svi raditi, pa tako Vama i 
svećeniku ostaje kadkad vremena za takve svako- 
dnevne posjete pa i pismene, jer se često dogadja, 
da je pismena izmjena misli jedino moguća i umje- 
sna, jer se i pismom može mnogo toga reći, kako to 
dokazuje sam Vaš list. 

Oprostite na ovom svemu pripovijedanju! Ci- 
jelo vrijeme jasno ćutim da se Vaše posljednje, 
najtajnije želje ni dotakao nisam. Hominem non 
habeo! Čovjeka nemam, onoga jedinoga, koji je od 
Boga mojoj duši odredjen za vidljivog anđela ču- 
vara i Rafaela, mojih nutarnjih puteva. Zar ne, da 
ste to htjeli reći! Vi mislite kakva čovjeka, koga Bog 
Vama osobito šalje, kao posve vjerna, nesebična 
prijatelja, koji razumije i čija će jedna riječ ili sa- 
mo tiho ćutanje biti dovoljno, da Vašu dušu istinski 
takne, uzdigne, izliječi i utješi. Vaše vjerovanje ni- 
je izlišno; jer takova težnja živi u srcima svih ljudi, 


iako je većina ne tumači pravo. Ima dosta ovako- 
vih ispunjenih želja, koje opravdavaju vjeru u mo- 
gućnost ispunjenja. Treba dakle da otkrijete Vama 
određenu dušu. Mi se današnji ljudi teško u tome 
snalazimo, jer smo jedan spram drugoga previše 
nepovjerljivi, a i moramo biti, jer vodimo među- 
sobno samo užurbane, tašte, dokone, svakodnevne, 
površne pa i nepoštene razgovore, čak i sa svojim 
prijateljima. — Ne usudjujemo se ni riječi reći o 
važnim pitanjima, o brigama, spoznajama, o veselju, 
a sve iz bojazni da ne budemo neshvaćeni ili ismi- 
jani. Pa tako cijelog života, ne saznajemo da i dru- 
ge duše što su oko nas diraju ista pitanja, te da isto 
tako bolno i uzaludno kao i mi čekaju duboki glas 
zvona, kome bi skladno mogli odgovarati. Imate li 
pouzdanog prijatelja? Jeste li ikada s njime govorili 
o Bogu i duši, o vjeri i nadi? »Voditi duhovni raz- 
govor« nazivali su to bogoljubni stari učitelji. Mo- 
žda već godinama idete pokraj Rafaela koji Vam 
je podijeljen, a toga ni ne slutite. Ali ne bojte se! 
Vi ste već našli srčanosti, da mi kao »neznanac« pi- 
šete i tako otvorili vrata k unutarnjim pretincima 
svoje duše. Ne dopustite, da se opet zatvore! Odsad 
će Vam biti lakše izaći iz zatvorene samoće k čo- 
vjeku u koga se pouzdaj ete i govoriti mu o velikoj 
čežnji ljudske duše za domom, o grijehu i sumnja- 
ma, o teško izvojevanom dobru i čistom veselju u 
Bogu. Pa kad tako budete govorili, čut će Vas Vaš 

anđeo i odgovorit će Vam veselo i utješno: Gle- 
daj, evo me! 

Još nešto. Takav čovjek koji razumije spada 
među odabranike milosti Božje. Molite dakle za 
prijatelja, koji će biti prijatelj i ispovjednik Vaše 
duše. 

Od Boga mora doći i k Bogu nas voditi. Ne- 
mojte misliti da je to baš jednostavno. Ne nasluću- 
jete da Vam time najavljujem buduća odricanja, a 
možda i razočaranja. Ako nađete vođu svoje duše, 
Vi ćete ga s veseljem pozdraviti, i ćutjet ćete da 
ste spašeni njegovom riječju, da ste sigurni pod 
vodstvom njegove ruke, pa ćete mu možda reći, 
ako i ne glasno a ono ipak sasma skrivenom šutlji- 
vom zahvalnošću: »ja se pouzdavam u te kao što se 
pouzdavam i u Boga, jer te smatram sličnim uzro- 
čniku svega dobra«. Pa ipak, baš zato, što je on 
anđeo Božji, ne smijete se na njega oslanjati. Kako 
Vam on smije samo ono reći, što mu je Bog dopu- 
stio, njegova mudrost smije Vas naučiti samo, 
da je Bog svuda u svemu i iznad svega. Da, najviše 
što Vam on može učiniti bit će da Vas ostavi sama 
— s Bogom. Jer put se k Bogu u svom najstrmijem 
dijelu zove samoća. Čovjek se konačno mora sam 
pomoću Božjom odvažiti da se Bogu preda, jer ni- 
tko ne može u zastupstvu preuzeti odgovornost za 
tuđa djela i samu nečiju nutarnju odluku. 

Zato Vas već danas moram razočarati o Vašem 
duhovnom vođi, ako Bog nađe shodnim, da Vam 

takovog anđela svjetlosti jednom pošalje: on mora 
biti nevidljiv, jer mora biti proziran. On ne smije 
zasjenjivati svijetlosti između Vas i Boga, nego 
kroza nj, kao kroz kristal što sakuplja predmete oko 
sebe, morate vidjeti Boga, Božju veličinu i dobrotu, 
morate razabrati za što se u nj isključivo i sasvim 
morate pouzdati. Hominem non habeo, čovjeka ne- 
mam, to je sad vapaj Vaše čežnje; od ove čežnje mo- 
ra Vas vođa, koga Vam šalje Bog, osloboditi utoliko 
što će zatomiti vapaj za čovjekom i pretvoriti ga u 
vapaj za Bogom te Vas umiriti. 

Nemojte kazati: Davno sam za Bogom vapio i 
ovaj vapaj za Bogom sili me da tražim čovjeka! Ne, 
Vi ne znate šta to znači, Boga nemati, doklegod niste 
bili bez čovjeka, dokle god niste bili bez svih ljudi. 
Moramo najprije proći mimo ljudi, mimo cijeli svi- 
jet, moramo stati široko otvorenim očima na obali 
drugog svijeta, sviju stvari pa da pojmimo šta je Bog. 

A sada, nakon ovog uvoda, prelazim — s Vama 
plačući — drugim tugaljivim riječima, Vašega lista. 


2. pismo. 


NAPREDAK. 

Prijatelju! Sad ćemo evo govoriti o nemiru Tvo- 
je duše. Susrećem u svakom Tvome pismu nešto po- 
put žalbe sputanog orla. Ti bi htio trčati, jurišati, 
lebdjeti, poletjeti. Ali u tom, tužiš se, nikad ne 
uspijevaš; uvijek ostaj eš pri kukavnom puzanju. 
Mučno se iz dana u dan vuče Tvoja duša, izjedana 
željom, izmučena predbacivanjem samom sebi, cr- 
veneći se, kako kažeš, od stida. A još najgore se či- 
ni to, što ne znaš ni kuda bi poletio, ne vidiš vrhunca 
na kojega bi htio da pohrliš. Imaš samo osjećaj da su 
iza oblaka vječna brda, na koja bi morao doći i pre- 
ći, jer se tamo iza njih nalazi zemlja što Te privlači, 
što s tisuću milih glasova, privlači Tebe i mene, 
zemlja savršenstva, čistoće, ljubavi i sreće. Imam li 
pravo pretpostavljajući da se Tebe tiče ono, što je 
ponositi mladić rekao Gospodinu: »Sve sam to obdr- 
žavao od svoje mladosti, šta mi još treba, da budem 
savršen?« (Mt. 19, 20.) 

Sta znači biti savršenim kršćaninom? Gdje leže, 
nove, još neistrošene vrednote? Kako možemo dalje 
doći i više se uzdići mi sputani ljudi, mi koji smo 
zarobljeni zvanjem, kućom i običajima svijeta? Tako 

mi je, pišeš, kao da uvijek čekam na neko čudo, — 
a to je zaista ludo, — na čudo koga bi vjera u meni i 
oko mene morala uzrokovati. Ali sve ostaje kaka 
jest. No prijatelju, hvali Bogu, da sve ostaje, kako 
jest. Ako pravim putem ideš k svojoj meti, onda i 
ostaje sve kako jest. Korak za korakom, jednako 
izdržljivo težiš naprijed. To je neprestano, jedno- 
lično putovanje. Kad čovjek posije sjeme u zemlju 
ostaje više tjedana kao što je i bilo. U crnoj jedno- 
ličnosti, u miru koji ništa ne kaže — leži polje, kao 
da i nije bilo zasijano. A kad jednom sjeme proklija 
i staneš svaki dan pokraj njega, vidiš li velike pro- 
mjene? Dan za danom stoje klasovi i ne možeš izmje- 
riti njihova rasta. Vjetar puše nad njima i kiša ih 
polij eže, a oni se opet podižu, ali Tvoje nestrpljivo 
brojanje dana ne vidi da se nešto osobita, nova do- 
gađa. Ne događa se čudo. A ipak tu se veliko čudo 
zbiva. Tako Ti nosiš svoje životno čudo u sebi, čudo 
kojim dozrijeva u Tebi Božje dijete. Svakim danom 
koji prođe bez ubojite tuče, rasteš ovim životom sve 
više u Boga. A da ni ne znaš i ne osjećaš učvršćuje 
se u Tebi povezanost s Bogom pa zato Bogu sve 
ugodnijim postaješ. Autom jebaš smisao i bit sveto- 
sti. Ne treba ništa drugo nego ustrajati na pravom 
putu. Tajne sile, koje u nama i oko nas djeluju pri- 
miču nas po sebi bliže k cilju. 

A znadeš li, da često izbjegneš pogibelji skre- 
tanja s pravoga puta? Znaš li kako mnogo teškog ne- 
vremena i gromova prohuji kraj Tvog svetog života? 

Zapažaš mnoge presudne časove i izdaleka vidiš isku- 
šenja i privlačivosti kako te vabe. Oni Ti ne mogu 
ništa da učine. Zašto se tome ne veseliš? A koliki 
još anđeli zla nevidljivo prolaze mimo Tebe, a da Ti 
ne mogu škoditi a Ti to ne znaš. Nije li to napredak, 
slavlje, put, pobjeda, kojim ideš usred tolikih ne- 
prijatelja i opasnosti tako sigurno čuvan! 

Stoga nemoj biti nezadovoljan s milostima koje 
Ti je Bog pružio i koje Ti tako spremno upotreblja- 
vaš. Pristupam, tužiš se u pismu, svetim, divnim sa- 
kramentima, koji čudesa stvaraju a na meni ne pro- 
izvode nikakva čuda. S oltara teče dnevno rijeka 
krvi, koja duše otkupljuje, žrtva, koja svijet obna- 
vlja a ja na sebi ne opažam nikakve obnove. Da li 
pričest, kruh jakosti i vino junaštva koje gotovo da- 
nomice uživam zaista iskorištavam? O ispovjedi i 
svojim molitvama da i ne govorim. Suho kao pijesak 
teče sve pokraj moje duše, kao da je u pustaru za- 
kopano a ona ipak žeđa, tako žeđa, velečasni! tu- 
žiš se. 

Morao bi se s Tobom svađati, nezahvalniče, da 
ne suosjećam s Tvojim jadima i da me tako jako ne 
veseli Tvoja nezasitnost. Ta već Te Božja hrana čini 
zdravim, i da njezinom snagom ideš, dan za danom, 
Božjem brdu Horebu, zar to nije dovoljan plod da, 
zadivljen, padneš ničice i toplo se zahvališ? Ne, ra- 
zmaženi sine kuće Božje, nemaš prava na čudesne 
doživljaje, na izvanrednosti u svome duhovnom ži- 
votu, na preobilne utjehe. A to je, priznaj sam, ono, 


što bi Ti htio. Plivati svaki dan u novom moru, sva- 
ki dan s novog vrhunca s ponosom i blaženošću dolje 
gledati. Ti uživaoče! Da, to si Ti; to najprije popravi. 
Ti bi htio ćutjeti, gledati, mjeriti svoj napredak, ali 
šta Te se to tiče? Slijedi Gospodina slijepo i ne zna- 
jući kako si blizu ili daleko od Boga, šta on o Tebi 
misli. Šta Te se tiče koliko Te on cijeni i kako Te 
teškim nalazi na svojoj vazi? Šta će Ti svaki dan no- 
va potvrda da je Tvoj Bog ljubav? Šta će Ti svaki 
dan nove ljubezne riječi od Boga, nova potvrda nje- 
gove milosti? Pouzdaj se u njega slijepo, bez pitanja 
bez drhtaja, bez bojazni: eto, to je pouzdanje dje- 
teta! 

A onda, Ti bi htio vidjeti čudo svaki put kad Ti 
svećenik pruža pričest, kadgod izlaziš iz crkve ili 
ustaješ od molitve! Trebalo bi da se nešto upadna de- 
šava u Tebi i Tvome životu, neko junačko djelo, neki 
preokret, novo postanje sviju stvari. O moj dragi, 
nešto ću Ti reći. Tvoj prikriveni kukavičluk traži ta- 
ko plašt junaštva, da bi se njime pokrio. Ono, što 
svakodnevno radiš, doživljuješ, postalo Ti je već do- 
sadno, dugočasno, prazno i suho. Htio bi tome izbjeći 
pa si zato željan preokreta u svom unutarnjem i 
vanjskom životu, događaja, koji bi Ti omogućili da 
se makar privremeno udaljiš od mračne, čamo vite 
svakdašnjice. Oprosti, ako nemam pravo. Kao stražar 
stojiš sate na jednom mjestu i da mogneš otići, sanjaš 
o junačkim jurišima. A vjeruj mi, da se ponekad 
više napreduje ako čovjek stoji, nego ako nasrtljivo 

juriša, da je veće djelo izdržati, nego orkanski sve 
rušiti. 

Ipak ne smijem biti nepravedan prama Tebi, 
iako si mi prijatelj, pa bih sebi to mogao dopustiti. 
U Tvojoj duši živi sveta nezasitnost. Nastojiš doći 
dalje i više, a u toku godina i desetljeća mora se, — 
misliš, — opaziti vidljiv i osjetljiv napredak. I kod 
polagana rasta mora na zelenom struku izbiti vidlji- 
vo klasje a i zrnje se konačno mora zametnuti. To 
imaš pravo. 

Ali gledaj, ipak draga moja, klonula dušo, zar 
se ovo napredovanje u rastu i postepeno dozrijeva- 
nje jasno ne vidi i u Tvome životu? Sjećam Te, pri- 
mjera radi, na preokret koji je tokom prošlih godina 
s Tobom nastupio i o kojem si mi nedavno pisao. Bio 
je to čas u kome si nutarnje rasvijetljen zavirio u 
sama sebe. Ti već ne znaš šta si pisao, ali ja sam to 
marno i lukavo sačuvao pa to sad opet preda Te 
iznosim. »Kakav je čudan preokret u meni nastu- 
pio. Pred godinama najviše me je veselilo sjediti 
među mojim knjigama u samotnoj sobi. Bio sam ve- 
seo kad nisam nikoga vidio, kad nitko nije pitao za 
mene, kad od mene nitko ništa nije tražio, i kad mi 
nitko ništa nije donosio. Bio sam vrlo zadovoljan sam 
sa sobom. Sad mi dolaze ljudi s velikim povjerenjem 
a ja ih ne odpućujem, ljudi, koje mogu obveseliti i 
ja se veselim kad ih obrađujem; pa i od ljudi, koji 
hoće da me obvesele, i kojima sam drag, ja zahvalno 
uzimam, što mi poklanjaju!« 

Tako si pisao, pa gledaj sada, nije li to napre- 
dak? I to jedini, koji je uopće u našoj moći! To je 
najljepši, da jedini sigurni znak o porastu naše du- 
hovnosti! Kako je to mnogo da smo svoju vanjštinu, 
obavitu sjajnim znanjem, svoje neplodne misli, svo- 
ju samodopadnu samoću zamijenili živim radom, či- 
nima punim ljubavi, da smo se odlučili mjesto da 
primamo da stvaramo, da učenost zamijenimo lju- 
bavlju i tada tek, od velike ljubavi da dopremo do 
najvećeg znanja, do gledanja! Vanjski život mora 
biti nutarnja ljubav, a ljubav će nas voditi daleko 
i slobodno do pravog znanja. To je naš napredak. 

Evo, sad napokon dolazim do pitanja svih Tvo- 
jih pitanja. Sta još trebam činiti da budem savršen? 
Kojim pravcem treba da idem? Odgovaram Ti: Pu- 
tem 13. poglavlja jednog pisma o vodstvu duša, koje 
je netko drugi, ne ja, pisao, za Tebe, za mene i za 
svaku kršćansku dušu. Tamo stoji: »Ljubav je str- 
pljiva, ona je dobrostiva. Ljubav ne zavidi, ne hvali 
se, nije slavohlepna; ne traži sama sebe, ne ljuti se, 
ne misli zlo, ne veseli se nepravdi a veseli se istini. 
Sve podnosi, sve vjeruje, svemu se nada i sve trpi« 
(I Kor. 13, 4 — 7). Vidiš, u tom je sav napredak, da ra*^ 
stemo u ljubavi prema Bogu. Prava ljubav stoji u 
tom, da darivamo i dobro činimo, dajemo i pomaže- 
mo. Ima međutim samo jedan oblik Božji pod kojim 
ga možemo darivati, dobro mu činiti, samo jedan 
njegov lik na koga se naša dobra volja može spustiti. 
To je njegovo stvorenje. Možda ga je on samo zato 

i stvorio tako potrebna i puna boli da mi ne bi pre- 
vidjeli kako se jako još možemo na nj prisloniti. Pi- 
tam Te dakle, Boga žedna dušo, koliko od dana do 
dana napreduješ u pravoj ljubavi, koja je strpljiva 
i dobrostiva, koja sve podnaša, vjeruje i nada se? Pro- 
motri, da li dnevno toplije, da, toplije i srdačnije 
osjećaš sa svakim stvorenjem Božjim i čovječjim, jer 
nije svako hladno ispunjavanje dužnosti i pravde još 
ljubav. Pogledaj, koliko si se sama sebe otresao, da 
druge razumjedneš, štuješ i podnašaš. Koliko su sr- 
dačnije Tvoje misli, koliko li blaži Tvoj sud; kako 
su iskrene Tvoje prijateljske riječi, kako je čista 
Tvoja darežljivost. Promotri, da li sve brojnije i sve 
toplije zrake radosnice izlaze iz Tebe u mračni i bi- 
jedni svijet. 

Kraljevstvo Božje a time i svaki mogući napre- 
dak u Tebi je, a ne u Tvome vanjskom životu. Tvoja 
unutrašnjost mora biti tako velika, skladna, miro- 
ljubiva, mirna, mora nadilaziti svijet i sebe samu 
isto onako kao što je i kraljevstvo Božje. Da li si 
iznenađen ovom naukom o savršenstvu? To bi bio 
dokaz da još dugo i daleko moraš putovati. Ali znam, 
Ti to razumiješ, i ja govorim o onom što Ti sam slu- 
tiš. I stoga Ti mogu reći: Budi miran, nisi više dale- 
ko od kraljevstva Božjega. 


3. pismo 

MOLITVA DUŠE KOJA TRAŽI. 

Vrlo poštovana gospođice! 

Naš zadnji razgovor s koga ste naglo otišli, že- 
leći, čini mi se, prikriti suze što su Vam počele navi- 
rati na oči, moram nadopuniti s nekoliko riječi. Vi, 
ste mi izjavili: Ja više ne molim. Već davno ne! Pre- 
strašio sam se najprije. Koliko mi je ljudi to isto re- 
klo, a svaki sam se put prepao, kao da vidim čo- 
vjeka, koji se s brda strmoglavi j uje. Ali srećom, ma 
koliko mi duša ovako strašnu i kratku izjavu dalo, 
ni kod jedne od njih nisam mogao ustanoviti da bi to 
bilo točno: sve su molile. 

I Vi molite gospođice! a da to ni ne znate; ali 
ne tako, da to ne bi htjeli. U onoj Vašoj izjavi ja sam 
vidio veliko, gotovo očajno zapomaganje Vaše duše, 
a to je bila molitva. Ona izjava bila je uzdrmana ne- 
prekidnom bojazni (ne, nije bojazni), nemirom, ko- 
jim već godinama jurite po tamnim rudokopima, ne- 
umorno tražeći vječno svijetlo izlaza. Ovaj je nemir 
molitva. Vi ste se smješkali, ne vjerujući, kad sam 
Vam to rekao. — Pa dobro! Tako Vas moram i da- 
lje proti Vama samim braniti. Upravo kod onog po- 
sljednjeg razgovora kazali ste uzdahnuvši teško, kao 
da bi bili duboko zadubljeni: »Ja ne poznajem više 
Boga svoga djetinjstva, ali vjerujem i znam da ima 

jedna sila, koja me vodi«. Radovao sam se kad ste 
to rekli, i morao sam odmah na mjestu mjesto Vas 
Bogu zahvaliti. Tada sam Vas pitao: »I ovoj se sili 
predajete?« — »Da.« — »A ima li ovo predanje ne- 
što srdačna, topla, nekog pouzdanja puna ljubavi?« 
»Da, ima.« — »Vi mislite o ovoj sili i živite u njoj 
skriveno i pouzdano?« — »Da, zaista!« — »Pa onda 
ipak molite!« — »Ali ja joj ne govorim!« — »Onda 
šutite pred njom?« — »Da, tako bi se moglo reći.« 
— »Onda ipak molite!« Nasmiješili ste se tada, ali 
ne više sumnjajući, nego s odlučnom ozbiljnošću čo- 
vjeka, koji je prebolio, pa ste rekli: »Ali moje dje- 
tinje molitve?« 

E, Vaše djetinje molitve! O tom ću danas na- 
staviti: Vaše Vam se djetinje molitve čine naivne. 
Istina, srdačno naivne, ali ipak naivne! Kako ste tada 
molili za mladog zečića i za lutku, s malom, a ipak 
velikom brigom nepripravna đaka. Vjerujem, da ta- 
ko ne možete više moliti. A one duge usmene mo- 
litve, na koje ste najprije bili primorani i onda go- 
dinama s bojažljivom točnošću izvodili, da Vas kri- 
vo izgovorena riječ ili nesuvisla misao ne bi primo- 
rala da opet iznova započnete! Priznajem ponovno da 
tako više ne možete moliti, držeći se riječi, vremena, 
običnosti i broja Očenaša. 

A ipak! Opet ćete usmeno moliti i tepati svete 
riječi pred licem Božjim. Citat ćete određene izraze 
s listića, možda čak iz molitvenika. — Početak Vašeg 
vjerskoga života, Vaša prvotna i korenita molitva 
to je ono šutljivo pouzdanje kojim štujete silu što 


Vas vodi. U toj molitvi kao u klici, leži sve uključeno: 
i vjera u određene istine, koja Vam izgleda ta- 
ko daleka i nedokučiva i primanje svetih sakrame- 
nata, pred kojim sada još osjećate odvratnost, dapače 
i određena crkvena molitva i crkvena zapovijed svet- 
kovanja nedjelje, koju sada još smatrate nepojmlji- 
vom. Ne očekujte međutim da Vam to sve sada lo- 
gičnim redom razjasnim, ne mogu Vam objašnjavati 
kako i zašto se pojedini godišnji krugovi redaju jedni 
za drugim. Ali činjenica je, da Vi molite, dakle po- 
stoji u Vama trag vjere. A tamo gdje vjera ima ko- 
rijena, tamo ona i raste. Činjenica je također, da 
stojite pod vodstvom koje Vašu dušu vodi pravim 
putem i koje je izgrađuje prema cilju kome ona treba 
da dođe. Dobra volja odozgo i dobra volja iznutra 
sjedinjuju se i dosad su sporazumno u Vama radile 
pa će svoje djelo i dalje izvoditi, možda vrlo polako, 
a možda jednog dana i veselom užurbanošću — no 
k meti će svakako dovesti Vašu dušu. 

Možda će to biti stepenice kojima će se Vaš mo- 
litveni i vjerski život postepeno penjati. Sad je po- 
uzdanje u Vašem srcu nijemo, no jednog dana ono 
će progovoriti. Polagano, bojažljivo, drhćući još mo- 
žda i sumnjajući a ipak neodoljivo provalit će iz nje- 
ga: »Ti.« I ponovno će Vas jednog dana ovaj Ti, što 
ga govorite ohrabriti da zavapite do neba prodornom 
molitvom, koja će se možda sastojati iz jedne riječi: 
Bože! Bit će još mnogo sumnje u njoj: Ako si, ako 
si zaista Bože! Ali bit će u njoj i bojazni i čežnje: 
onda mi pomozi da vjerujem u Te, o Bože! I opet 

će se jednog blagoslovljenog časa molitva puna za- 
hvalnosti povratiti u Vašu dušu, pa će se činiti kao 
duboka i čista zvonjava kad prviput izgovorite: Bože 
moj! Otada će Vaša duša postati razgovornija. Vi će- 
te otkriti da riječ »Bog« možete izreći na više na- 
čina: sad s pouzdanjem, sad stideći se, zatim opet s 
nadom a onda opet jadikujući, sad slavlje slaveći, a 
onda opet raskajano jecajući i još na mnogo drugih 
načina. Napokon ćete početi još tepati i sricati i dru- 
ge riječi; a konačno ćete se usloboditi da upotreblja- 
vate i svete riječi, možda psalme. Vi ćete iz same 
nemogućnosti da vlastitim riječima do kraja izrazite 
svoje unutarnje bogatstvo pobrati molitve drugih 
svetih i velikih duša u svetom Pismu, Crkvi i svi- 
jetu, služeći se njima kao posuđem. A onda, onda 
će Vam se odjednom pričiniti da je Vaše bogatstvo 
presušilo, ali žeđa i glad za molitvom ne će pre- 
sahnuti. Zato ćete tek onda pravo posegnuti za rije- 
čima velikih i svetih duša i u njima tražiti neiscrpive 
zalihe molitve i puninu molitvenog života, koji se od 
početka u njima nalazi i koji će na Vašu umornu dušu 
djelovati pobudno, koji će je podizati i poticati. Eto, 
tako ćete se opet povratiti usmenim molitvama. Ta- 
ko ili slično će ići, tko bi to mogao opisati? I tko bi 
znao kazati, koliko će vremena trebati, kako će dug 
ili kratak put biti da dođete od jedne do druge stra- 
nice svoga molitvenoga puta; možda će biti potrebne 
godine a možda samo dani! A može i jedna jedina 
uzvišena molitva koja u trenu nastane, biti tako ve- 
lika, da cio život ispuni. Jedan jedini usklik: Bože 


moj! može tako zvučan biti, da godine i godine ispu- 
nja blagoglasnom molitvom. Još nešto, dušo koja 
tražiš! Vrlo je lako moguće, da između postaja Va- 
šeg molitvenog života bude i križnih postaja, a mo- 
žda i samo brdo Golgota, da to bude put na kome će- 
te posrnuti pod kojim doživljajem, sudbinom ili gri- 
jehom. Pa ćete zbog toga postati sasma maleni, na- 
ravni, ponizni, odreći se sami sebe i tada će Vam 
samo po sebi doći u usta vjerno i pouzdano i vruće: 
Ti. Miserere mei, smiluj mi se . . . 

I kad su Vas jednom potreba i žeđ naučili, da 
se napajate svetim molitvenim riječima, tada ćete 
ponovno naći put tajnama vjere, živim riječima obja- 
ve Božje, činjenici naravi i djelovanja, života i smrti 
njegovoga sina Isusa Krista. Doći ćete do ovih isti- 
na, ne više kao nezrelo dijete, pod pritiskom straha 
ili sa sumnjom i nevjerovanjem, ali ne, ni sa znan- 
stvenom prpošnošću, ponosnom zasićenošću i samo- 
dopadanošću. Nego ćete doći s glađu i zdravom 
umornošću čovjeka, koji u svojem životu radi i gradi, 
s blagošću srca, koje je mnogo patilo i često žarom 
bilo obuzeto, s otvorenošću čovjeka, koji samo za 
Boga hoće da živi. Tajne i zagonetke vjere činit će 
Vam se tada doduše gotovo jednako tamnima, ali to 
ne će više biti tama praznog prostora nego neizmjer- 
na punina tame svanuća, koja prelazi u svijetao dan 
a nitko ne zna, kako će se to desiti. I tada ćete po- 
novno posjedovati svoju vjeru, odnosno znati da je 
imate; Vi je već imate sada, Vi okrutna sumnjačice! I 
ako i dalje budete trpjeli od crnih bojazni i mučnog 

nepovjerenja prema sebi i svojoj pobožnosti — znat 
ćete barem da duša kao što je Vaša mora uvijek tr- 
pjeti, ovako ili onako. Bar ne će to biti bol ljudi, koji 
sami sebe razdiru, muče i kine. 

Konačno ćete se opet — što Vam se sad nemo- 
guće čini — povratiti na čvrsti program i točno 
određene vjerske dužnosti. Jer pobožnosti tre- 
ba ipak načina i puteva, kojih će se držati i o koje 
će se upirati, treba joj djela zaobljenih i čvrsto 
uokvirenih, koja će od srca činiti; i u svojoj plodno- 
sti ona bi se ugušila, kad ne bi dnevno ili nedjeljno 
mogla svoje plodove pružati. A među ovim plodovi- 
ma bit će i određene molitvene vježbe i vrijeme mo- 
litve. Tako ćete konačno prispjeti molitvenoj obično- 
sti svoga djetinjstva! Ne bojte se ništa! Bit će to sa- 
svim drugačije. Drugačije, nego kod onih mnogih 
koji od samog molenja ne dolaze do molitve, koji 
skreću s puta milosti, koja ih zove, bojeći se da ih 
Bog ne bi možda zadržao pa da tako ne postignu sta- 
novitog broja. — Ne! Vi ćete, znati da Bog od usme- 
ne molitve zove i dalje, kada i gdje hoće. Znat ćete 
i da se poslušna duša, bez riječi da voditi u visine i 
dubine, gdje ne govori više nikakvim određenim izra- 
zima, ne traži nikakvih riječi, gdje samo u Bogu šuti 
i miruje. I ona se ne žalosti ako su vlastite ili tuđe 
riječi kojima se služi nesavršene. 

Neka Vam tako molitva, pa i usmena molitva, 
ne bude više ograda koje se bojažljivo držite i o koju 
se povređujete, već žal s koga ćete se otisnuti na vi- 
soko more Božje! 


4. pismo. 

NEPOTPUNO KRŠĆANSTVO. 

Poštovani prijatelju! Posve beznadno bih pisao 
ovaj list kad bi se radilo o tome da s Vama budem 
istoga mnijenja. Mi smo često raspravljali, usmeno i 
pismeno, i svakiput smo se »složili« a da se od svojih 
protivnih stajališta nismo odalečili: naš je razum 
konačno zašutio, u svojim smo se srcima jedan i dru- 
gi veselili; ali je dubina naših bića ostala netaknuta. 
Izjavljujem dakle sada svečano da nemam namjere 
da Vas k sebi pri vučem, pa ni s ovim pismom. Ali 
bih htio još jednom cijelo pitanje od početka do 
kraja prorešetati a i veselje mi čini, da Vas opet 
jednom dobro pritisnem, da Vas pobijedim. Baš pra- 
vi rat pljačkaša i grabljivca vodim proti Vama, jer 
nakon svake rasprave s Vama nešto sam dobio; ot- 
krili su mi se u dodiru s Vama novi pogledi i odjeci 
duha najprivlačije vrste a Vi znate kako ja u tom 
uživam. 

Tako sad ponovno nastupam proti Vama i velim: 
Vaše shvaćanje kršćanskog života nije ništa bolje 
nego stvarni život prosječne većine kršćana (pred Va- 

šim kršćanskim životom klanjam, se s poštovanjem). 
U Vašoj je duši nesklad između ideala i stvarnosti 
bolno, mučno napet. Sami od toga trpite a puštate 
i druge da trpe. Vi imate pred očima potpuno i bez- 
obzirno kršćansko shvaćanje, slobodno od svakog po- 
puštanja i pogađanja, daleko od svakog kukavičluka 
i neistinitosti, život svježe smionosti u zastupanju i 
provođenju vjerskog osvjedočenja, nesuzdržljivu 
otvorenost spram sebe i drugih, besprikorno, nepre- 
kidno svladavanje svih strasti i svake sebičnosti — 
to je ono što ste stalno htjeli da od danas do sutra 
ostvarite. No uzalud! Stalno bi se ulovili u provali 
nervoze, od koje trpite Vi i Vaši ukućani, uvijek 
iznova zapadali ste u potištenost zbog toga što niste 
postigli što ste htjeli, zbog briga i razočaranja, uvi- 
jek Vam se događa da koga čovjeka mrzovoljno pri- 
mite, hladno otpremite ili osorno odbijete, da koju 
malu žrtvicu ne ćete da doprinesete, jer, da, jer . . . 
O, izgovora, što ih u takovim trenutcima pronalazimo 
ima vrlo mnogo i nevjerojatno uvjerljivih, a pravi 
je ipak razlog, jer ne ćemo! Koliko puta ste mi se na 
ove gorke istine tužili! 

Dobro, ne poričem toga, i ja osjećam s Vama. 
kako od toga morate trpjeti. No u stvari je to ipak li- 
jepa trpnja i ja Vas od nje za cio svijet ne bi oslo- 
bodio. Ja bih za Vas Bogu zahvalio, što niste sami 
sa sobom zadovoljni, siti, što niste tako punahni i 
tusti od samodopadnosti. Sto činite pogreške, to đa- 

kako treba požaliti, ali je nadasve radosna činjenica, 
da Vi zbog toga trpite i da ćutite kako Vas to poni- 
zuje. Dao Bog da i dalje tako ostane! 

A ipak! Htio bih da Vas milost Božja još nečem 
nauči: da se manje srdite sami na sebe! Da, Vi se 
previše srdite, i za to ja nastupam proti Vama spu- 
štena koplja. Vi se srdite također i na svoje bližnje 
što ne ostvaruju uzora, Vašeg uzora kršćanskog ži- 
vota. Vi se srdite na ukućane, podložnike, pretpo- 
stavljene, na sve Vaše sudrugove kršćane; Vi se sr- 
dite na političke vikače, a srdite se i na šutljivce, Vi 
se srdite i na one, koji javno govore i pišu, i na one 
koji razmišljajući »spavaju« iza zidina samostana. I 
Vaša zla zvijezda hoće da Vi u dnu imate pravo što 
se srdite. Vi imate uvijek pravo u svojem ocjenjiva- 
nju. I Vi znate, kako često sam morao priznati da 
imate pravo. Činio sam to katkada od srca i s vese- 
ljem, a često pokunjeno i zbunjeno, kad ste negdje 
ustanovili koji novi kukavičluk, neistinoljubivost, 
neljubeznost, sićušnost, kad ste u crkvi, u propovi- 
jedi, u katoličkom listu ili knjizi, u kome redu, kod 
koga župnika, prelata zapazili kakovu tihu ili upad- 
nu, smiješnu ili gnusnu nepodopštinu. Kako sam se 
često tada osjećao zatečen i pogođen! 

A ipak držim da je to Vaša zla zvijezda da ima- 
te pravo. Jer tako ćete se od svih drugih odbiti i osa- 
miti. Vi stojite sami, idete vlastitim mislima, i zato 
samotnim životnim putem: duboko me se kosnulo, 

kad ste se jednoć na to potužili. Kako dugo ćete izdr- 
žati? Unutrašnje biti odvojen od svih drugih pa bili 
to i griješnici toga ljudsko srce ne može podnijeti; za 
to treba jakosti i moći bogočovječjega srca. Srce, ko- 
je se otuđilo od svih ljudi, izlaže se sudbini da sa 
svakim i sa svime bude nezadovoljno. Takav čovjek 
ne izlazi više iz tamne uloge prokletog osuđivanja. 
On ne može više da se bezazleno veseli, pa kako bi 
se još mogao »radovati s radosnima i plakati s onima 
koji plaču«? A ovaj »s« spada ipak sigurno u potpuno 
kršćanstvo. 

Kako ćete ove zadnje retke primiti? Znam već: 
smiješeći se pomalo i sumnjajući. Vi se ne ćete osje- 
ćati nimalo povrijeđenim, jer zaista ni jeste ni pogo- 
đeni. Od majke prirode imate dobru zalihu vesele 
šale, nasmijane ravnodušnosti, životne vedrine i to 
Vas je uvijek očuvalo da ne podlegnete takovom za- 
mjeranju. Ali kapljica gorčine staložila se je na dnu 
Vaše duše i Vi ćete morati podržavati u sebi cijelo 
more dobrote i izobilnu pomoć osjećaja, da Vam ona 
postepeno ne bi ogorčala dušu. 

Je li međutim potrebno čuvati ovako opasno 
gradivo u duši? Istina, s ovim naša prepirka tek po- 
staje živahnom. Kao kod svih dubljih naravi i Vaše 
duševno ustrojstvo sliči posve rasvijetljenom pozori- 
štu, iza koga se nalazi tamna, duboka pozadina. Vaše 
umovanje o svijetu i životu, o vjerovanju i ćudoređu, 
o kršćanstvu i vjeri to je ta duboka i bogata pozadi- 

na, iz koje iskrsavaju prizori Vašeg duševnog života. 
I ovo je umovanje nešto osobita. Vi ste čovjek oblih, 
čvrstih, kao kristal prozirnih pojmova, odlučnog su- 
da, resko logičnih zaključaka. Vaš svijet se sastoji od 
čvrstih, nepomičnih stajališta. I vjera Vam je kao 
nepokolebiva pećina, kršćanstvo odlučni, nedjeljivi 
da, kojemu nasuprot stoji isto tako nedjeljivi ne. 
Biti kršćanin to kod Vas znači izabrati jedno stajali- 
šte, tako čvrsto ali i tako konačno kao što je konačna 
točka. Po Vašem nazoru ili je čovjek kršćanin ili 
nije kršćanin, više ili manje u toj stvari ne postoji. 
Otud dolazi, da Vam se već svaka pomućenost ideala 
čini kao njegovo ugasnuće; svaku obzirnost smatrate 
izdajom, svaku slabost i nedostatnost kao odpad i 
neprijateljstvo. Tako je kod Vas i s Vašom vlasti- 
tom religioznošću, tako prosuđujete i svoje bližnje. 
Vi nigdje ne vidite pravog kršćanina, jer nigdje ne 
možete da uočite savršena kršćanina. Tako sumnjate 
i u opstanak ideala, jer ga ni u jednom čovjeku ne 
nalazite ostvarena. 

Smijem li nasuprot Vašim pogledima na svijet i 
na vjeru obrazložiti još jednom svoje shvaćanje? Ja 
gledam kršćanstvo pred sobom kao daleku bezgra- 
nično prostranu zemlju, kojom možemo putovati da- 
ne i godine, cijelog života, a da nikad ne možemo re- 
ći da smo prodrli u unutrašnjost. U ovoj prostranoj 
zemlji ima bezbroj pojaseva širine i posvuda ima du- 
ša koje stoje ili bolje rečeno putuju, plove gore i do- 
lje .. . Svi su oni kršćani, jer su u ovoj zemlji zavi- 

čajni, jer su se u nju uselili, ukorijenili, ili jer su u 
njoj rođeni. Ali svi su oni neizmjerno daleko od či- 
tavoga i potpunog kršćanstva. Ni jedna od njih ne 
može ovu zemlju proputovati do zadnjih dubina, ni- 
jedna je ne može potpuno upoznati. Jer ona uopće 
nema granica, ni u visinu ni širinu, ona se gubi u 
Božjoj beskonačnosti. Prema dolje i prema vani ima 
dakako granice, ali nisu vidljivo i oštro povučene kao 
kakav pravac. Tko bi se usudio reći: one se nalaze 
ovdje ili ondje? Sigurno ima krajeva, gdje se kr- 
šćanstvo nedvojbeno gubi i prelazi u poganstvo, gdje 
ono što je božansko neopazice ali sigurno potiskuje 
nebožansko, gdje grijeh gasi svetost. Ali tko bi se 
usudio reći, da se ova ili ona duša nalazi izvan kr- 
šćanstva, da ne pripada ni tjelu ni duši Crkve! Ako 
je već jedan od najstrožih i najgorljivijih starih kr- 
šćana naravnu čovječju dušu, onakvu kakva od ro- 
đenja izlazi nazvao kršćanskom, otkuda bih ja smo- 
gao srčanosti da jednoj krštenoj duši, koja se bon '• 
traži, trpi pa čak i moli se, kaje se, sasma i potpuno 
osporim kršćanstvo? 

A ako kršćanstvo u svojoj biti obuhvaća vrlo 
brojne stupnjeve, ako je ono kao neka Scala regia , 
kod koje najniže stepenice sežu u nedokučivu tamu, 
a najviše leže u Božjim tajnama, onda veselo i sa 
zahvalnošću mogu posvud gledati ostvarenu nasu 
svetu i spasonosnu vjeru, makar možda samo u nje- 
zinim počecima i nastajanju, kao dio one beskonač- 
ne stvarnosti kojoj vode tako strmi usponi. Nije li 

on a konačno i kod junačkih svetaca šta drugo nego 
početak? Samo jedan stoji savršen i pobjedonosan 
na visini ove Božje ljestvice, Isus, utemeljitelj, jedini 
idealni priznavalac ove religije. Ali u njemu je ta- 
kođer već punina božanskog života. Mi ostali dakle 
nalazit ćemo se uvijek duboko ispod njega, naš po- 
jedinačni skriveni duhovni život, isto kao naš obi- 
teljski život, narodni život, naše gospodarstvo, naša 
štampa, naša umjetnost naši užici i naš rad, pa i sa- 
mo naše služenje Bogu ostaje uvijek beskonačno da- 
leko od toga kršćanskog uzora. Ali ipak nije zato 
sasma otrgnut od njega, nije da za nj ne zna, da se 
otuđio od njega. U svima žilama zemaljskog života 
kruži već kapljica kršćanskog duha: u svima slika- 
ma i pojavama života dade se naći trag Isusovih cr- 
ta, u naivno skromnim, nespretnim ili u oporim i 
besmislenim molitvama naroda, koje Vas tako mučno 
odbijaju, u mucanju slabih propovjednika, u nelije- 
pim obredima mnogih seoskih i gradskih crkava, u 
većini naivno uobraženih priredaba javne dobrotvor - 
nosti, kao i u životu trpkoga odricanja, samotnih, 
zaplašenih, starih i veoma uvrijeđenih djevojaka; u 
gorljivom traženju umjetnika, koga njegovi susjedi 
drže budalom kao i u pomamnom čitanju i učenju 
mladog mislioca, koji traži u knjigama i papirima 
smirenje za svoja bezbrojna pitanja i sumnje, u svem 
tome struji već tračak kršćanstva. (Sve ove primjere 
imam od Vas prijatelju! Sjećate li se?) Ja gledam 
kršćanstvo kako se veselom nadom pojavljuje nad 

otvorenim grobovima, nad cvjetno-bijelim kolijevka- 
ma, vidim ga u crkvi i na ulicama, u ljubavi i u 
pjesmi puka. Sigurno, ono se često pojavljuje samo 
u malim, raspršenim kapljicama, većinom samo kao 
uska, zaprašena svijetla putanja, koja se spušta u 
tamne komore. Naše kršćanstvo potiskuje i pobija ci- 
jela poplava nekršćanskih misli i izlika, nekršćanskih 
riječi i čina. Ali ono je ipak tu, ono živi i djeluje, 
pa ako je u jednoj duši maleno kao zrnce gorušičino, 
može ipak narasti do stabla, koje će ovu dušu i hilja- 
du drugih, koja će cijeli svijet i tisućljeća pokrivati 
svojom sjenom. 

Vi se smijete moj prijatelju, i kažete: Da, da, to 
znači, da ste vi optimista koji pjeva pjesme i sanjari. 
I Vi se ćutite beskonačno sigurni i jaki u svome 
»stvarnom gledanju«, nasuprot mome razasutom, le- 
pršavom shvaćanju, što u zraku lebdi. Da, da, tako 
je to: moje shvaćanje i moj stav imadu dakako ve- 
likih slabosti i zagonetaka i praznine. I ono konačno 
vodi u pozadinu moga bića, kojeg samo tamno i muč- 

no naslućujem. Ali — ja neznam ... 

Vaš tvrdoglavi prijatelj. 



5. pismo 

POGREŠKE DRUGIH. 

Moj dragi mladi prijatelju! 

Sad Te mogu bolje savjetovati, nakon što sam 
Te vidio iz blizine, u krugu Tvoje obitelji i nakon što 
sam upoznao i Tvoju dragu (zaista dragu) rodbinu. 
Kako se držiš prama svojim drugovima, to sam če- 
sto vidio, ali pritom nisi bio Ti, onaj posve pravi i 
nepatvoreni Ti. Tako potpuno neprikriven pokazuje 
se čovjek većinom prama bližoj rodbini, osobito maj- 
ci, manjoj braći. A ja sam evo sad prisustvovao kao 
tihi promatrač nekim dnevnim razmiricama i suko- 
bima, koji su Te stalno raspaljivali, pa tako Ti sad 
mogu podastrijeti svoje utiske i prijedloge. 

Odmah ću Ti otyoreno kazati: dobar dio krivice 
leži zaista na Tebi. Ova krivica ima dakako i svoju 
svijetlu stranu, ima prije svega zdrav, odličan i ple- 
menit izvor: to je Tvoje temeljito nastojanje oko isti- 
ne i pravednosti, skopčano s Tvojim živahnim, na- 
glim temperamentom i Tvojom nepridržanom, skoro 
da ne rekoh bezobzirnom otvorenošću. To je jedan 
od uzroka i to ljepši i plemenitiji svih onih trvenja 
i prepiraka i čarkanja u obitelji i izvan nje, u saobra- 
ćaju s Tvojim roditeljima i braćom i služinčadi, kao 
i s Tvojim drugovima i prijateljima. Ti zaista ne- 

maš snošljivosti prema navikama i značaju, prema 
mnijenju i radu svojih bližnjih. 

No sad opet čujem Tvoje obične prigovore: »Ali 
ja se borim proti predrasudama i zabludama i još ne- 
čem gorem: proti drzovitostima, neodgojenostima, 

nesnosnostima. Ne mogu ja ljudima ipak sve pro- 
puštati!« Gle, gle, kako je Tvoja nestrpljivost u mi- 
slima i osjećajima odmah ponovno uzavrela. Bilo je 
već časova kad si Ti stanje malo drugačije proma- 
trao i predstavljao; bili su to dakako časovi samoza- 
taje i skrušenosti. Čuvam još jedno Tvoje pismo; u 
njemu stoji i ovo: »Ljudi ovdje (naime Tvoji uku- 
ćani) svi su vrlo dobri i ja moram uvijek ubacivati 
predmet razgovora, koji treba dovesti do razlike u 
mišljenju! Drugi su tako uviđavni i izbjegavaju, a 
ja ih čvrsto uhvatim i natjeravam ih da se brane, 
premda znam, da nemam pravo.« 

Vidiš, kako se katkada znaš dobro ocrtati. Pa, 
Ti si upravo opće-opasan po svoju okolinu kad sa 
svojim mudrovanjem, svojom strašnom dosljednošću 
svojim naivnim zanosom smišljaš kako ćeš svijet, ži- 
vot i ljude moći s nekolikim jasnim i istinitim misli- 
ma udešavati ili čak i torpedirati. Ne, moj prijatelju, 
ovu Tvoju krasnu osvajalačku vjeru mladosti, mo- 
ram razoriti. Ti ne ćeš natjerati svijet i ljude na bes- 
prikorno ispravni put kao što ni sam ne ćeš izrav- 
nati mnoge neravnosti i krivudanja života, niti ih 
svratiti na pravi put. A je li to tako zlo? Imade ta- 
kođer i dobrotvornih obmana. I sama je Tvoja duša 


njome zastrta, kao kakvom zaštitnom koprenom; ni 
naša sjetila ne smiju upoznati tjelesni svijet kakav 
zaista jest; a tko je tek dovoljno jak, da duhovnu 
stvarnost podnese u svoj njezinoj strogoj zbiljnosti? 
Naravno, ljudi trpe također od predrasuda, zabluda, 
utvaranja, kojih baš ne bi trebalo. Ali one i ne škode 
mnogo. Sta stalo, ako se sad ovdje, sad ondje preva- 
rimo, ovu ili onu pomisao propustimo, neko gledište 
previdimo? I naše zablude imadu u ostalom svoje 
osobito mjesto i zadaću u organizmu našeg duhov- 
nog života. Kako bi mi inače, — samo da jedan pri- 
mjer spomenem, — došli do vrijednog i poučnog do- 
življaja, sloma naime našeg naivnog vjerovanja o 
vlastitoj nepogrešivosti, kad se nikada ne bi pre- 
varili? 

Treba dakle ipak da nadiđemo svoje zablude i 
da nastojimo doći do potpunog saznanja istine? Da, 
ali je to unutarnji, polagani tok dozrijevanja, koga 
mi ne možemo samovoljno obići ili skratiti. Uvijek 
je to vrlo mučan i opasan pothvat, nekom čovjeku 
izvana otvoriti nutarnje oko i uklanjati slijepoću ili 
zaslijepljenost. Za takvo šta treba više znalačkog, 
nježnog osjećaja, nego ga imaju svi gorljivi ljudi, koji 
druge kude i koji drugima nastoje naturiti svoju 
istinu, ili većinom svoju vlastitu slijepoću. 

Već odavna si htio da mi upadeš u riječ, to sam 
ja dobro osjećao, u duhu sam vidio Tvoje razgnje- 
vljeno oko: »Ali ima zabluda i takovih, koje nisu ta- 
ko bezazlene, ogavnih obmana, škodljivih i nepodno- 

sivih gluposti, vrlo opasne kratkovidnosti!« Da, imaš 
pravo! Mnogi ljudski grijesi i pogreške proističu iz 
duhovne ograničenosti. Koliko dakle razloga imamo, 
da blago i milosrdno o njima sudimo! Drugi, veliki 
dio tih grijeha ima svoj uzrok samo u tjelesnom sta- 
nju, u moći navike, zaposlenju, vremenu i u oko- 
lini. Ja priznajem, i najbliži i najdraži ljudi imaju 
mnogo toga, što dnevno u nama izaziva nestrpljivost 
i srditost. A jesu li to zapravo nedvojbeni grijesi i 
poroci, koji nas tako gnjeve, jesu li to velike prljav- 
štine, koje zbilja dušu nagrđuju pred licem Božjim, 
ili su to možda sićušna bockan ja i nedostaci, ko- 
jima je opterećen njihov način ponašanja, nji- 
hovo držanje i govor? Bockanje i nedostatci, koji 
pred Bogom jedva važe kao krivica, ali koje tim 
bolnije diraju našu osjetljivost. Bilo bi sigurno bo- 
lje, kad svega toga ne bi bilo. Ali kad Ti proti tome 
s galamom nastupiš, zbog toga se srdiš i kmeziš, ne 
dovlači li na taj način Tvoja vlastita duša novu mre- 
žu uboda, odvratnu naslagu prašine, ne ćeš li Ti 
upravo tako svojoj okolini biti još težim i nepodno- 
sivijim, nego je ona Tebi? Na svaki način hrpu ne- 
podnosivosti, koja je u svijetu nagomilana, poveća- 
vaš u znatnoj mjeri. 

Ljudi imaju i pogrešaka, koje su samo u izvje- 
snom pogledu pogreške — po svojoj protivnosti, po 
svojoj razlici »napetosti«, kad se usporede s naravlju 
ostalih ljudi. Mnogo toga osjećaš u svojoj okolini kao 
nepodnosivo samo zato, što si slučajno drugačiji. 

druge ćudi, druge volje, drugačije raspoložen. Zašto 
da samo Tvoja volja i raspoloženje, Tvoja osobita 
svojstva imadnu pravo? Pusti drugima njihovu na- 
rav i volju! Oni su sada takovi! Pusti svojoj okolini 
da po svome načinu živi, jede, govori, šuti i smije se! 
Cesto sigurno dobro misle. Pa ako i ne, stalnim pro- 
svjedovanjem i ispravljanjem ne ćeš ih sklonuti da 
bolje misle, već gore. Budi više tihi posmatrač, psiho- 
loški istraživalac, ako Ti se ta riječ dopada. Čvrsto 
ustanovljuj činjenice: ovi su ljudi takvi i takvi, tako 
odvraćaju, osjećaju i žele. Pazi na činjenice prijate- 
lju. To već ima u sebi dovoljno teškoće i privlačivo- 
sti, da ih ustanoviš, samo u rijetkim slučajevima mo- 
gao, bi se čovjek odvažiti i na to da ih ruši. 

Pa kad bi činjenice i bile vrijedne žalenja, kad 
bi ih trebalo progoniti i suzbijati — kod svake bo- 
lesti oko toga se nastoji — čemu odmah nastupiti bi- 
jesno, ognjem i mačem? Mi smo ljudi svi pomalo bo- 
lesni i moramo jedni s drugima kao s bolesnicima 
ophoditi, pažljivo i nježno, s razumijevanjem i oba- 
zrivo! Bolesnik bi se mogao tako ponašati da svoju 
njegovateljicu u očaj natjera — kad ona ne bi bila 
njegovateljica pa prema njemu još više sućuti imala. 
Svaki čovjek svojoj okolini mora biti milosrdna se- 
stra, ako hoće da s njome tako mirno i nježno op- 
hodi, tako dobro s njome postupa, da njegov utjecaj 
zbilja vodi ozdravljenju i poboljšanju. 

Milosrdna sestra! I time konačno dolazim na 
unutarnju religioznu stranu Tvojih pitanja i muka. 

Biti milosrdna sestra beskrajno je više i teže nego 
biti psihološki istraživalac. Za to treba gotovo bes- 
krajna mjera nutarnje čvrstoće, skromnog mišljenja 
o sebi, samozataje i ljubavi. Činjenice ljudskog du- 
hovnog života može znanost ustanoviti a može ih i 
razjasniti; ali podnijeti ili nadvladati, iznutra obu- 
hvatiti i liječiti ih može samo svetac. Ona ljubav u 
čijoj svijetloj snazi čovjek sam sebe nadilazi i uistinu 
zna u drugima i za druge živjeti, jedina je pozvana 
da na ljude djeluje, da ih preobražava i da ih po- 
pravlja. Ona će zahtjeve uma i savjesti bez straha 
dovesti do izražaja, ona će opominjujući, kudeći i ka- 
žnjavajući uzdići se protiv zabluda i grijeha. Ali ona 
to ne će činiti strastveno, ogorčeno i srdito, s kakvim 
novim grijehom, kojega bi sama počinila pa s time 
samo povećala nered i ludosti. 

S ovim sada napokon dolazim k onom odlučnom 
znaku, po kome ćeš Ti dragi mladi prijatelju, znati 
ravnati i upravljati sobom, a ne svojom okolinom. 
Bio si često u pravu, ja sam to vidio; bio si vazda sa 
svoje strane logičan, a katkada si također i ćudored- 
no imao pravo. Ali način, moj dragi, način kojim si 
znao govoriti, način kojim si znao šutjeti, izraz lica 
kojim si znao popuštati, podložiti se, vrata pritvoriti! 
»Pa i kad se branimo, tražimo svoje pravo, pa kada 
se tužimo i sudimo, kad čak i mač povučemo, mo- 
raju ipak još u našoj duši zvoniti zvona nutarnjeg 
mira, mora vladati nepomućeni sklad, sveta mirnoća. 
Da mirnoća! To je prava riječ! Nešto od Božje mir- 


noće mora u nama počivati, mirnoće, koja nikada ne 
će reći uzbudljive, ogorčene riječi o našim, o mojim, 

0 Tvojim bedastoćama, koja u nedokučivom ćutanju 

1 beskonačnom strpljenju čeka naš izlaz i ulaz, pu- 
šta da prolaze naše zablude i naša lutanja. Za postu- 
pak s ljudima sposobne su samo duše, koje nešto od 
Božje mirnoće posjeduju, jer su nekoliko zašle već u 
tajne Božje, u njegovo veliko ćutanje, u njegovu bes- 
krajnu veličinu duha, u njegovu sigurnu, svemoćnu 
promisao, u njegovu volju koja kroz sve vrijeme go- 
spodari. Tko stoji pod ovim veličanstvenim svodom 
»Hagije Sofije«, svete mudrosti pravoga i živoga Bo- 
ga, tome se pojavljuju sva ljudska bića u pravoj uda- 
ljenosti, da bi o njima mogao ispravno suditi. Taj se 
ne raspaljuje više zbog malenkosti i nuzgrednosti, pa 
ni onda kad su te malenkosti šiljci i bodljike i trnje 
i mačevi, koji ga muče, i probadaju. Jer on, stalno 
osluškuje čudnovatu vječnu tišinu mora Božjega, ko- 
ja je tako tiha i mirna, ne zato što bi u njem sve bilo 
jednako i jednolično, nego zato što je sve puno smi- 
sla i veselja u njegovoj misli koja gospodari i ravna 
svijetom. 

To je vjerska strana Tvoga kućnog življenja, ko- 
ja je neposredno obrnuta Bogu. Ima još jedna stra- 
na koja je prema ljudima okrenuta, i ona je i vjer- 
skog značaja. Ti si dobar marljiv i vjeran kršćanin, 
ali ipak još nisi potpuni apostol kršćanstva, ne pro- 
povjedaš još dobro i dovoljno uvjerljivo svojim živo- 
tom. Znam da si u svom vjerovanju i svojim idealima 


kT 


42 

nešto osamljen, većina Tvojih drugova ne dijeli ih 
s Tobom pa i u Tvojoj obitelji ne shvaćaju ih, kako 
ih Ti shvaćaš. Ali vjeruj mi, ljudi Tvojih pričesti ne 
će voliti, doklegod budeš tako zajedljiv, silovit, i ga- 
lamdžija. Tvoje Crkve sve dotle ne će moći trpjeti, 
dok joj budu pripisivali Tvoju nestrpljivost. Ne će 
oni Tvoje molitve poštivati i nasljedovati, jer im Ti 
kad dolaziš od molitve ne pristupaš žarkih očiju i 
sunčanim smiješkom. Logično bi bilo reći, da Ti nisi 
još tako ljubazan, kako to Tvoja vjera zahtijeva i 
očekuje. Ali oni ne govore tako. Oni ne će da budu 
tako strogi, pa Tebi krivnju pripišu nego je pripisuju 
Tvojoj vjeri i molitvi. Oni će krivim sažaljenjem re- 
ći: šteta ga je! Njegovo kršćanstvo čini ga nepodno- 
sivim, njegova ga samotna molitva zamračuje i otu- 
đuje; njegova svetotajstva skučuju obzorje i slobodu 
njegove duše. Da, ljudi su već tako nelogični. I, us- 
prkos Tvojoj logici slobodan sam i ja reći: Pa i u ovoj 
nelogičnosti ljudi, ima nešto prava. Ni sama istina 
ne smije biti bez ljubavi, jer će biti lažna; i praved- 
nost ne smije biti tvrda i okrutna, jer će biti pristra- 
na. Ni svetac ne smije biti strastven, jer bi njegova 
svetost bila samo ljudska i odveć ljudska. 

Da li se ljutiš na me što sam ovako zao prama 
Tebi bio, tako zao, kao što samo dobar prijatelj može 
biti? 


6. pismo 

SVEĆENIČKO DJELOVANJE. 

Oče! Dopustite mi da s Vama progovorim! Sad 
tek pravo! Da, prije, kad ste k meni dolazili da oba- 
vite svoju svećeničku ispovijed, a onda bi usred nje 
povjerljivo stavili svoju uvelu ruku na moje rame i 
molili: Vodite me! Onda sam Vam mogao kazati, kao 
što i mnogim bojažljivim ptičicama reknem: Dijete, 
budi mirno! Ali već tada bili ste Vi zapravo moj vo- 
dič i otac. A tek sad pravo, kad ste vezani uz svoj 
naslonjač već sedmicama, a možda još i za duge go- 
dine — Bog sam zna. Da, oče, sad tek pravo možete 
me gore voditi. Vi me gledate začuđeno; a znate li, 
koliko mi je Vaše zadnje pismo dalo? 

Ja sam ga uzbuđene duše čitao. Vi žarko če- 
znete za životom i radom, za stvaranjem i građenjem 
u velikim prostorima, za žetvom na širokim poljana- 
ma. Cutio sam s Vama, kad sam čitao Vaše drhtave 
retke koji su s tihom boli govorili i pjevali o dav- 
nim danima mladosti, o prvim godinama svećenstva, 

0 bojovnim i snažnim muževnim godinama na velikoj 

1 teškoj župi. Ja mislim ipak da Vam sjećanje ovdje 
odveć zastire sve, što ste uradili. Svi križevi izgledaju 
Vam sada kao da stoje u blagom večernjem sumraku. 

O kako je lijepo promatrati križeve, kad iz doline u 
kojoj se smrkava još jednom pogledamo u visine 
sprovedenog života, tamo gdje smo nekoć stajali o 
svijetlim podnevnim satima, a gdje sada stoje kri- 
ževi u zlatnom večernjem suncu! Tako je sada s Va- 
ma, oče. Priznajem, dakako, da nije samo sjećanje 
ono, što Vaš život razvedruje. Ne, bio je to zaista li- 
jep i bogat, upravo potpun, čist i ispravan život. 
Znam, bilo je međutim i vrludavih dana u njemu, 
bilo je oklijevanja i tapkanja i sumornih sati, kad 
Vam se je duša plašljivo sakrivala pred Bogom, jer 
se je previše nedostojnom osjećala, kad Vam je Do- 
mine, non sura dignus, Gospodine , ni jesam dostojan, 
suho palilo grlo. Ali koji, ma kako sveti svećenik 
nije imao takovih sati! No ruka je Vaša ipak dijelila 
blagoslov kadgod se je podigla s propovjedaonice ili 
s oltara; a velika i teška dušobrižnička djela stoje kao 
spomenici na putu Vašeg života. Razumijem da s če- 
žnjom mislite na tu prošlost, sada kad bespomoćno 
sjedite u svom naslonjaču. Ja Vam ne mislim to sje- 
ćanje braniti. Ne, oče, sjećajte se sa zahvalnošću i u 
duhu Magnificata večernje, a prezrite crne sumnje, 
koje Vam šapću: »Ti uobražena stara budalo! Tako 
sebi sada umišljaš! Ne vjerujte crnim sumnjama ka- 
zao sam Vam često puta, a ako ikada, htio bih Vam 
sada, kao otac i s očinskom ozbiljnošću zapovijediti: 
mislite na svoj svećenički život! 

Ipak se bojim pri tom, da Vi svom sadanjem ži- 
votu malu nepravdu činite, kao da bi bio trom i bes- 

koristan i prazan i razbit poput staroga vrča. Oče, ne- 
mojte tako šta misliti! Upravo sada ste na visini svo- 
ga poslanstva. I zato bih Vas upravo sada htio ocem 
nazvati, jer divno je što činite, sada u djetinjskoj po- 
niznosti i u ganutljivoj stidi jivos ti sviju svetaca, koji 
su crveneči se govorili: sluge smo nekorisne! Upravo 
sada se kod Vas ispoljava uzoritost Vašega dušobri- 
žništva. Vi se smješkate ne vjerujući, oče; ali poslu- 
šajte me mirno u svom bolesničkom stolcu a zbog 
mene osluškujte usput jadikovke, ' koje Vaša duša 
pjeva: tužaljke za domom, za žarkim, vrućim po- 
dnevnim satima Vašeg rada u vinogradu Go- 
spodnjem. 

Zadnja tajna moći s kojom na druge ljude dje- 
lujemo leži izvan naše svijesti; leži u dubini našeg 
bića i mi je ne možemo neposredno svojim budnim 
mislima zapaziti, niti s njima svojom voljom hotice 
upravljati. Naše misli i htijenje samo su izražaj tih 
dubina bića. One djeluju same po sebi na temelje 
iz kojih izviru, iznova ih zasjenjujući, pokrećući 
ih, bojadišući ih, oblikujući i plodu j ući ih. Zato je 
naš svi jesni rad sigurno od nedogledne važnosti za 
naš vlastiti značaj kao i za naše djelovanje na dru- 
ge. No ne ipak tako da bi mi neposredno, jednom ri- 
ječju, činom ili posezanjem mogli bez daljnjega pro- 
niknuti tuđe duše i obuhvatiti ih. Mi možemo, to je 
očevidno, izazvati mnogovrsne predodžbe, osjećaje i 
odluke kod naših bližnjih, ali za to ne treba upravo 
duša; svaki oblak, što plazi, svako cvijeće, drvo, sva- 

ki kamen, koji se kotrlja može to također izazvati. T 
sve to ne mijenja zapravo ništa na podlozi, na sve- 
ukupnom pravcu, na izgradnji duša. To ih, istina, 
može probuditi, dirnuti, pokrenuti, ali samo na po- 
dručju unutar koga se već nalaze; nešto nova i oso- 
bito višega ne mogu tako primiti. Samo duše djeluju 
na duše tako, da se zaista nešto unutarnjeg pokrene, 
da se nešta živoga ponovo stvara, da nešto proklija 
i počne rasti. Takvo nutarnje djelovanje u dobru kao 
i u zlu, proizlazi 'od duša koje odrazuju svoju narav i 
prenose nešto svoga ja na druge, naravno kroz mno- 
gostruke posredne prenosioce: glas, pogled, riječ i 
pismo. No to ne biva samo ovim nešto prostim i hra- 
pavim sredstvima. Još lakše i djelotvornije čini se to 
eteričnim valovima, neizmjerno tihim pokretima i 
njihajima koji iz svake duše nečujno izlaze u okolni 
svijet, kretnjama, kojih ona sama ne zamijećuje a 
kojima ipak nitko ne može posve izbjeći. 

Zato ima — u čovječjoj moći — samo jedno 
sredstvo, koje može ljude učiniti boljima, čišćima i 
nesebičnijima, svetijima: biti sam dobar, čist i svet. 
I najveći od svih dušobrižnika i odgojitelja ljudi mo- 
gao se od svog misijskog naloga: — Idite po svem 
svijetu! — samo onda nečem nadati, ako su upravo 
apostoli, koje je slao: učenici, prijatelji, izabrane po- 
sude bili nosioci božanskog života. Njegovo vlastito 
podučavanje i propovijedanje bilo je samo zato dje- 
lotvorno i stvaralačko, jer je bio onaj, koji »moć ima- 
đaše«, jer je svatko »tko je njega gledao, gledao i 


Oca«. Dobar čovjek još prije nego je i riječ rekao 
djelovao je na druge, popravljajući ih i liječeći; a 
naprotiv čovjek u kojem je makar i posve prikriveno 
i duboko usađena nečistoća, samoživost ili pohlepa 
za vladanjem i uživanjem, taj će uvijek zlosretno, za- 
razno i uvredljivo djelovati na druge. Pa i ma koliko 
on u drugom smislu propovijedao, sav njegov pro- 
povjednički žar ostaviti će u najpovoljnijem slučaju, 
ljude hladnim a u manje povoljnijem slučaju upravo 
će duše povrijediti, ozlojediti i ogorčiti. Zato nije ta- 
ko važno, kakav posao dobar čovjek naizvan vrši, na 
kome se mjestu nalazi, kakve riječi govori. Glavno 
je da se duša njegova očituje. A to može biti i pod 
najnepovoljnijim prilikama i u svakom zvanju. Poka- 
zuje se opet istina stare poslovice, da je čovjek u 
svojoj pravoj veličini i moći neovisan od stvari i pro- 
stora, od vremena i svijeta. 

I sada se, moj oče, vraćam k Vama i predsta- 
vljam sebi, kako sjedite u bolesničkom stolcu i sva- 
kome tko vam dođe strpljivo se nasmješite; kako ni- 
šta ne zahtijevate, kako, kad Vam tko u posjet dođe, 
lagano otežući, s osobitom ljubavlju stavljate brevi- 
jar na stolić; i na Vama se vidi kako Vam se duša 
iz zadubljene molitve vraća u svijet. Predstavljam 
sebi, kako Vam na čelu počiva nepomućena veselost, 
pa Vaša okolina jedva pojma ima kako Vam je kat- 
kad teško pri duši. Ona ne zna niti to, što ja znam 
i — oče! oče! Vi mi također odavna niste sve kazali, 
što bi se moglo pripovijedati o Vašim samotnim sati- 

ma, besnenim noćima, vrućim molitvama i tajnim 
suzama i o svoj Vašoj svećeničkoj žalosti; većinu to- 
ga puštate da utone u dubokom moru, na koje je 
usmjeren Vaš nutarnji pogled, a pred kojim Vam se 
Vi sami i Vaša nevolja tako nevažni i maleni čine. 
Vaš ja ne može da se osovi na noge pred velikim 
Bogom, koji Vas ispunja, osvaja i pod sobom drži. 

Oče! Vidite, tako, gotovo i ne znajući propovije- 
date svoga Boga: propovijedate ga svima, koji Vam 
dolaze u blizinu i koji o Vama čuju i znaju, i još da- 
lje od toga. Jer jedna duša odsijeva još mnogo dalje 
nego što možemo zapaziti i izmjeriti. Gdjegod koji 
dobar, Bogu podložan, djetinjski čist čovjek živi, mo- 
li, trpi i umire, tamo je ognjište božanske vatre, otud 
izlazi toplina i blagodat na zemlju. Cesto puta je to 
samo u tako laganim valovima da ih ne možemo ni 
mjeriti, ali oni su ipak tu, i kad bi bilo više takvih 
ljudi, onda bi bili valovi tako jaki, da bi se mogli iz- 
mjeriti. Ali oni postoje i djelovali bi i onda kad bi sa- 
mo jedan čovjek negdje u dalekoj pustinji tako sjao. 

Ali pitate sad začuđeni, pa čemu je onda bilo 
moje dugogodišnje svećeničko djelovanje, mučno pro- 
pov jedan je i upravljanje, osnivanje i vojevanje? Za- 
što ja, budala, nisam već prije potražio ugodni na- 
slonjač, u koga sam sada dospio? Vi me ismjehujete, 
oče! Bog Vam oprostio, jer drago mi je Vaše nasmje- 
šeno zabadanje, ali ću Vam ipak dokazati da nemate 
pravo što se smijete! 


Kao sve stvari ovoga svijeta, tako i dušobrižni- 
štvo i odgajanje duša treba izvjesnih preduslova. 
Ne može se bez daljnjega tome pristupati. Duše mo- 
raju doći što bliže, moraju dospjeti na plodnu njivu, 
u povoljno podneblje, gdje im sunce, vjetar, bura 
ne mogu škoditi, moraju katkada biti i zidom zaklo- 
njene i od grabežljivih zvijeri zaštićene. To sve još 
nije rad oko duša, ali je predradnja. Neophodno po- 
trebna, vrlo opsežna, većinom dosadna i dugotrajna. 
Ona treba golemih priprava, uređaja, beskonačnog 
znanja i ravnan ja. Ovakove je vrste cio i rad 
crkvenih pastira i poglavara, koji dolazi na vidjelo. 
Takve je vrste bio i pastoralni rad Vašeg života, ko- 
liko se o tom u godišnjacima crkvene povijesti može 
spomenuti. Radili ste, zajedno sa stotinama tisuća 
drugih, na tome da dušama pribavite raj, gdje će 
Boga gledati, da im otvorite utočište pred pogibelji- 
ma, da im priredite njivu i zrak gdje će život nicati, 
da im dajete hranu, koja će im biti za život vječni. 
Ali da duše također zaista napreduju za to treba ne- 
izmjerno više: svijetla, snage, topline i života. A to 
mora prostrujiti odozgo i iznutra hramom, koga ste 
sagradili. Ovi titraj i dolaze samo od osobnih bića, 
božanskoga duha u obliku milosti i posvećenja, od 
Isusa posrednika njegove žrtve i njegovih sakramen- 
ta, od ljudi koji duh Isusov posjeduju, od anđela i 
svetaca, molitelja i pokajnika, od djece i djevica, od 
prizna vaoca i mučenika, ukratko od lica, koja vje- 
ruju, nadaju se i ljube. I Vi, moj oče, odašiljali ste 

cijelog svog svećeničkog života takove titraj e i što je 
u Vašem dušobrižničkom radu izravno životno i plo- 
donosno djelovalo to su bili ovi titraji. Vaša posve- 
ćena, bogoljubna duša, koja je za ljude revnovala, 
na taj se je način očitovala i davala i to je ljude obu- 
zimalo i umekšalo, unatoč tome što je vanjski izra- 
žaj bio nepotpun. Koliko ste se puta žalostili zbog ne- 
dostatka propovjedničkog dara! I zaista, moj oče, ni- 
ste dobro propovijedali. Čovjeka bi obuzimala sami- 
lost, slušajući kako su Vam riječi slabo bile priklad- 
ne, kako Vas je taj smet od riječi neobuzdano i zlo- 
bno obigravao, kako ste dirljivo za njim posizali i lo- 
vili ga i nikako niste umjeli da ono pravo izvedete. 
A ipak, oče, tko Vam je mogao na Vašem propovje- 
danju zamjeriti? Nisu li Vas ljudi, usprkos tome, s lju- 
bavlju i pouzdanjem i velikom radošću susretali, 
gdjegod ste se pojavili? Kako su Vas djeca opkolja- 
vala, čim bi ste otvorili vrata župnog stana! Vi ste 
se sami uvijek Čudili navali s kojom su se ljudi u 
Vas pouzdavali. 

Da, tako je bilo onda! A danas tek! Sad Vam je 
vanjsko izražavanje gotovo sasma onemogućeno, ali 
od Vaše duše dolazi sjaj, i odsijeva još uvijek i tek 
sada pravo nevidljivim titraj ima koji zemlji čine do- 
bro. Čudno je, ali ja mislim, da bi se za ove titraje i 
onda doznalo, kad bi Vaše tijelo bilo sasvim slijepo i 
gluho i hromo. Da, zaista, kad se jednom Vaše trudno 
tijelo raspadne, stajati će Vaša duša negdje u svemo- 
gućnosti Božjoj, nevidljiva, kao iznad gustih oblaka 


i tek će tada pravo sjati, doduše šutke i neizrecivo 
daleko od nas, a ipak neodoljivo jako i stvaralački. 

Tako, oče! Hoćete li me opet karati, što o Vama 
predobro mislim? Da, zaista! Gotovo se kajem, već, 
da sam Vam sve to pisao. Zapravo ne tiče Vas se ovo 
ništa i ne trebate ni znati kako Bog u Vama i kroz 
Vas djeluje. A ipak Vam šaljem pismo, možda će se 
tada Vaša duša tako istinski topla prisloniti uz Bo- 
ga i šutjeti kao anđeo koji se umorio od samih mi- 
sli i veselja pa će moći kazati: bit će već pravo, ne- 
beski Oče, kako učiniš i odrediš. 

A ako Vi, moj oče, otiđete prije nego li ja k 
Vama mogao doći, onda nemojte u svojoj sreći zabo- 
raviti svoga djeteta, koje Vam je bilo vodičem na 
zemlji! 

7. pismo 

STRAH PRED GRIJEHOM. 

Milostiva gospođice! Sad je ipak vrijeme da ko- 
načno i sa svom ozbiljnošću nastupim proti dubo- 
kom uzroku Vašeg unutarnjeg jadikovanja, protiv 
onom tamnom zidu koji se diže uz Vašu dušu pa Vas 
dnevno i svaki čas ugrožava. Ali kako ću ga samo 
označiti, da bi ste mi mogli povjerovati? Jer ja se 
bojim, da mi ne ćete htjeti vjerovati, i ako me Vaša 
usta već sada užurbano uvjeravaju: da, da ja Vam 
vjerujem! Koje ću ime dati onom velikom, tamnom 
zidu? Možda ime »Bog«. Da, zaista; to je Vaš Bog, 
Vaš način kako o Bogu mislite, kako s Bogom sao- 
braćate ili bolje rečeno kako od Boga bježite. Mo- 
gao bih ga također nazvati i grijehom, opet Vašim 
grijehom, onom utvarom, koja Vas neprekidno i bez 
odaha progoni. Možda ću na koncu pronaći još jedno 
ime koje će Vam se sasma nevjerojatnim činiti. Pre- 
šutjeti ću ga još zasad, dok ne dođe do zadnje stra- 
nice moga lista. (Ako izvjedljivo tamo pogledate, Va- 
ša znatiželja biti će razočarana). 

Počet ću dakle s »grijehom«, jer znam da če- 
znete za tim da o njemu nešto čujete. Nema ništa, 
što bi Vi radije slušali. Uvijek Vaš unutarnji pogled 


zuri u grijeh. Kolike ste duhovne knjige već proči- 
tali o grijehu, da bi konačno doznali šta je on, po 
čemu se prepoznaje, kako bi ga sa sigurnošću razli- 
kovali! Namučili ste se beskonačnim mozganjem, ispi- 
tivanjem savjesti u cilju da bi upoznali svoje grijehe, 
da bi raspleli klupko grijeha, koje se danomice pono- 
vno zamršuje i nadima. Vaša je savjest stalno obu- 
zeta zapravo svojim grijesima, mišlju na mogućnost, 
lakoću, vjerojatnost, pa i izvjesnost da ste u gri- 
jeh pali. Kod svake riječi i misli zanima Vas samo 
jedno pitanje: jesam li počinila grijeh? Je li bio ve- 
liki i teški, smrtni grijeh? Vaš cijeli religiozni život 
sastoji se u tome, da se klonite grijeha. Pa kad bi sa- 
mo to bilo! Vaš duhovni život stoji u tome, da se utr- 
kujete s mislima o grijehu i sa strahom pred grije- 
hom. Vaše su molitve uvijek ponajprije strah pred 
grijehom, jer Vi molite samo zato, da ispustivši ne- 
što, ne bi sagriješili. One su zatim neprestani rat s 
grijehom, jer za vrijeme molitve neprestano s am u 
pazite na to, da nehotice ne bi pali u grijeh rastre- 
šenosti, nehajnosti, nepouzdanja, prkosa ili nestrplji- 
vosti. Napokon, kad ste svršili, Vaša Vam molitva 
izgleda više kao nova karika u dugom lancu Vaših 
grijeha. Koliko ste više sati i trenutaka proveli u mo- 
litvi, toliko više grijeha znate potom ispovijedati. A 
Vaše pričešćivanje! Ovaj blaženi i veseli čin kršćan- 
skog života! Jeste li svoju pričest ikad s kojeg drugog 
gledišta promatrali, nego s gledišta mogućnosti gri- 
jeha? Ja mislim, kad bi Vas Krist u vidljivom obliku 

sreo, u Vašem bi sjećanju ovaj najveći i blagi čas 
nastavio živjeti samo kao sjećanje na trenutak, kad 
ste pogriješili i sagriješili. Da, takvi ste Vi! 

A sad hoćete da me posve dotučete dobacivši mi 
slavodobitno: »Velečasni, Vi me smatrate skrupulan- 
ticom, bolesno savjesnim stvorenjem. Ali ja to ni- 
sam. To mi još nijedan ispovjednik nije rekao!« Pa i 
ja to ne velim. Ne bih ni zašto htio tvrditi, da su go- 
tovo sve gorljive religiozne duše bolesno savjesne, 
ali gotovo sve ovakve duše jednake su Vama. Bo- 
lesno savjesni običavaju i najbudalastije stvari sma- 
trati grijehom. Vi ste međutim dosta staložena i bi- 
stra, a da bi to činili. Vi vjerujete i slijedite svoje 
duhovne vođe, kad Vam kažu da je sad sve u redu. 
Dodajem i to da Vi stvarno imate mnogo pogrešaka 
pa počinjate kadkada i grijeh, da, grijehe kojih još 
niste svijesni. Ne trebate se zbog toga prepasti. »U 
mnogim stvarima pogriješimo svi«, kaže apostolski 
pisac sv. Jakov. On to kaže najvećom mirnoćom, i si- 
gurnošću, kojom govorimo o stvarima koje su po se- 
bi razumljive. Ali nijesu Vaše pogrješke i grijesi ono, 
što Vas zapravo uznemiruje, već Vaša jednostrana, 
plašljiva, skoro fanatična povezanost s griješnim mi- 
slima, to, da Vas pojam grijeha zaokuplja poput ne- 
promjenljive misli, poput središnje i vrhovne za- 
sade, kao »jedamput jedan« Vašeg nutarnjeg ži- 
vota. Vi duhovno i ćudoredno živite samo od nijeka- 
nja, od ništavila i praznine. Vaš je ideal dušu posve 
isprazniti, učiniti je prostorom u kome ništa nema. 


Ali zar ne znate da su prazni prostori tamni, hladni 
i smrtonosni? Ne znate li da postoje boje, cvijeće, 
zvijezde, anđeli, da i Bog? Čemu dakle da prostor 
svoje duše držite mučno praznim? 

Sad dolazim drugom nazivu Vaših unutarnjih 
zapreka: Bog! Vaš Bog! Bog, kojemu Vi služite jest 
kumir! Da Vi krštena poganko! Kumiru se molite! 
Vaš Bog čeka uvijek u zasjedi, gledajući kako bi Vas 
zatekao u grijehu, pa ako Vas uhvati, što mu nije ta- 
ko teško, onda Vas kažnjava time da Vas pusti u no- 
ve grijehe upasti. On je misaono siromašan Bog, jer 
uvijek govori Vašoj duši iste riječi: grijeh, grijeh. 
Ovdje grijeh, ondje grijeh. On je tjesnogrudan, ogra- 
ničen Bog, jer u svemu i na svemu, što se događa, 
vidi i opaža samo grijeh. On, kao i Vi, ima samo je- 
dnu misao, jedan strah, jednu srdžbu i jedan vapaj. 
I sama njegova radost, ako je ikada ima, stoji u ni- 
jekanju: nikakva grijeha! Takav je Vaš Bog! 

A pravog Boga, Boga Isusa Krista još ne po- 
znate. Boga, koji je stvorio nebo i zemlju, koji je 
ispunjen sveznanjem i ljubavlju, velikim mislima i 
divnim odlukama, Boga, koji je stvorio ljubav oca i 
majke, od koga proizlazi sve što je veliko i ljupko. 
Pa pošto ga ne poznajete, ne dolazite k njemu ona- 
ko, kako se pravom Bogu dolazi. Kao što je i Isus k 
njemu dolazio. To je bio jedinstveni poklik ljubavi, 
uzvik Oče, pjesma poštovanja, kliktaj zahvalnosti. 
Pa da, mislite Vi, on upravo nije imao grijeha. Ali 
čujte, Vi sumnjičarko, kad nas je učio, da se ovom 

Bogu, Njegovom Ocu molimo, napunio nam je usta 
sjajnim imenima, željama i mislima, naučio nas je 
misliti na Boga, na njegovo nebo i njegovu zemlju, 
na njegovo kraljevstvo koje ima doći, na njegovu 
svetu volju, koja sve oživljava i usrećuje. Učio nas 
je također moliti za svakidašnji komadić kruha, koji 
naše tijelo osvježuje (možda Vas je ova molitva za 
kruh opet strahom od grijeha ispunila) a potom sa- 
sma pod konac dolazi i molitva za oprošten je gri- 
jeha i očuvanje od grijeha. A Isus ipak mora da je 
znao, šta njegov Bog od nas očekuje. Mora da je ta- 
kođer znao i Duh Sveti, koga nam je Isus poslao i 
koji u nama moli neizrecivom milinom, a njegova se 
molitva uvijek samo zove: Abba! Oče! Bog, koji je 
Isusa, Sina svoga k nama poslao, i čiji Duh u nama 
moli, hoće da se na nj oslonimo kao djeca, slijepo i 
s pouzdanjem, sretni od samog ufanja, ma kako po- 
grješiva djeca bili. On hoće da mu se bacimo u na- 
ručaj, da u njemu počivamo, da pred njim rastemo 
i cvijetamo kao cvijeće, da njegove misli u nama 
djeluju, da budemo, da nešto budemo. Nije mu dosta 
da nismo, da ne griješimo, ne pogrešujemo. On ne 
voli praznih prostora, ma kako uredni bili. On voli 
puninu, bogatstvo, rad, radostan, živopisan život. 

A zašto ovog Boga još niste našli? Ja sam se već 
kradomice usudio reći što je tome uzrok: Vaš Bog 
nosi očite oznake Vaše vlastite duše. On je tako usko- 
grudan i tako siromašan kao i Vaša misao. Vaš Bog 
to ste Vi sami, Vaš vlastiti ja. Kod svih Vaših moli- 


tava Vaše se misli uvijek stišću oko savršenosti vla- 
stitoga ja. Sve Vaše služenje Bogu, služi samo vlasti- 
tom napretku i dobitku ili bolje rečeno negubitku; 
pri svakom Vašem saobraćaju s Bogom Vi nikad ne 
odvraćate pogleda od svoga vlastitoga lika, svoga 
hoda, odijela; stalno brišete i čistite očima sebe a za- 
boravljate pritom da k njemu podignete oko sjajno 
od radosti; ne usuđujete se, iz bojazni, samu sebe iz 
vida izgubiti. Svakako ne biste više tako na sebe mi- 
slili, kad biste mislili na Boga. Bili biste oslobođeni 
sami sebe i gledali biste slobodno i bez straha u ne- 
izmjerni Božji prostor, tako da biste se naučili da- 
pače lebdjeti u neizmjemosti. 

Vidim Vas već kako prestrašeni kažete: šta bi 
međutim bilo od mene, u koliki grijeh bi međutim 
mogla upasti za vrijeme dok ne bi pazila na svoje 
korake! O Vi siromašice! Sta briga za Vas i Vaš gri- 
jeh u trenutku, kad na Boga mislite! Kad mu se ra- 
dujete i divite, pjevate zahvalnice i uzdate se u nj. 
Da, šta je briga za Vaš grijeh! Nemojte misliti, da 
Vas malo cijenim! Kad jednom zaista budete stajali, 
pred živim, svetim Bogom, onda možete svrnuti svoj 
pogled na svoj grijeh, a bit će to pogled kao vatra, u 
kojoj će se grijeh rasplinuti, u kojoj će biti smrvljen 
i uništen. Kad iz dobrog, velikog, svetog Boga gle- 
date na svoj grijeh iz beskonačne daljine, mjesto iz 
svoje sadanje skučenosti, iz neizmjerne visine, mje- 
sto iz svoje maljušne, teške, zadušljive blizine, tek 
onda će spoznaja Vašeg grijeha očišćena, proširena. 

rasplamsana djelovati na Vas. Ne ćete više grijehe sa- 
mo strašljivo brojiti i sjetno bilježiti; ne ćete više 
promatrati svoj grijeh s malim častoljubljem pra- 
vednika i čovjeka koji hoće da je pravedan, nego 
s pravim stidom, iskrenom ogavnošću, strogom nevi- 
nošću čovjeka koji ljubi Boga. I taj će Vas pogled 
učiniti onda slobodnim, čistim i mirnim, sličnim Bo- 
gu u njegovoj nedostiživoj čistoći i miru. 

Dakle odvažite se: otvorite vrata i prozore i pu- 
stite Boga u svoju dušu i Vaš će se grijeh u njemu 
utopiti. Zaboravite u njemu svoje grijehe i svoju pra- 
vednost! Recite mu: Ako sam i malena i ništetna, za- 
bačena i izgubljena, ipak Ti si svet i dobar i vese- 
lim se da jesi, o Bože! Ali ne vršite ovu samozataju 
grčevito, bojažljivo nadzirući samu sebe, jer bi mi- 
sao na svoj ja, još dublje ubacili u svoju bolnu du- 
šu. Naravno tako brzo ne ćete biti slobodni, a ni s 
ovim pismom niste oslobođeni. Htio sam Vam samo 
reći treće ime Vaših zapreka. Znate li ga sad? I po- 
kazati Vam iz daleka pravac, kojim morate putovati: 
prestati uvijek misliti samo na sebe, od samog ve- 
selja radi Boga i njegovog svijeta. Neka Vas Bog uči! 


S. pismo 

ISPOVJED IZ POBOŽNOSTI. 

Dragi gospodine! Nešto se je krilo, neka malen- 
kost, nekakva tužba ili pritužba u Vašem pismu, u 
kome ste mi opisivali svoje prve sedmice u sjeme- 
ništu: »Od mojih ispovijedi nema ništa!« Niste dalje 
obrazložili, zašto ništa nema. Nijeste li još došli do 
spoznaje, da je zapravo ta nevrijednost Vaših ispo- 
vjedi ozbiljna stvar? Ili ste već tako izgubili nadu te 
mislite, da od toga nikad ništa ne će ni biti? 

Ozbiljna je to zaista stvar! Ali nije beznadna! 
Idete li svakih osam dana k ispovjedi? Sigurno su 
određeni za to sedmice i dani. Tako dakle često pri- 
mate sakramenat, koga je Krist ustanovio na dan 
svoga slavnog uskrsnuća! Sakramenat, koji nam tre- 
ba donjeti mir, blažen kao uskrsni mir, sjajan i jak 
kao uskrsnuće i život! Pa da od toga ništa nema? A 
zašto? Pa postoje upravo razlozi, koji Vas obeshra- 
bruju! O tome mi ništa niste pisali, ali su se toliki 
ljudi na ove razloge tužili, da ih skoro napamet znam 
pa ih smjesta, ne oklijevajući, i kod Vas predmni- 
jevam. 

Nemam nikakve koristi od svojih ispovjedi! Zar 
ne, tako ste htjeli kazati? Uvijek su iste stvari, koje 

imam na ispovjedi, a to su stvari koje je teško mi- 
moići, jer su kao prah u zraku. Jedva da pravo mogu 
požaliti ono što pritom ispovijedam. A inače ne nala- 
zim ništa, što bi me potreslo i što bi mogao oplakivati. 
Osjećao bih gotovo neku olakšicu, kad bi pritom bilo 
nešto krupno, okruglo i stvarno. Zaista, nije kod me- 
ne sve u redu. Ne ćutim se nikako zadovoljnim, ama 
nikako. Ali to mi se samo tako općenito čini da ni- 
kakva određena grijeha ne mogu iznaći, da ga pred 
suca izvedem. Pa tako kazujem uvijek svoj popis 
grijeha, koji uostalom nije ništa drugo nego izvadak 
iz ogledala dječje ispovjedi moga prvog školovanja. 
Pa da li to ima smisla? 

Da, svakako, Vaše ispovijedi na ovaj način ne 
postizavaju svoga potpunog cilja. U tom imate pra- 
vo. Doduše, Vi primite svaki put sakramenat a time 
i povećanje milosti. Ali da postignete povećanje mi- 
losnog stanja, ne bi baš trebali primati sakramenat 
pokore. Trebam li dakle, pitate, ispovjedanje napu - 
stiti? To ne! Strpljivošću i gorljivošću može redovita 
ispovijed postati vrlo plodnom. 

Pri svakoj redovitoj ispovijedi jednako redovite 
i iznova naviještamo odlučni rat grijehu. Vi se svaki 
put ponovno protivite grijehu, bunite se, naprežete 
se, upravljate na nj prekorni pogled i osuđujete ga. 
I nije to jednostavno otklanjanje, nego čin volje, sa- 
stavljen i izgrađen iz dijelova, s kojim Vi na- 
stupate proti grijehu. I ako je Vaše srce ikad bilo 
sklono grijehu, ovo uvijek ponavljano i staro rato- 


vanje proti njemu, ugušiti će ga pri prvom po- 
kušaju. 

A zatim, uredno izvršavanje ispovijedi obvezuje 
Vas da sami sebi polažete račun. Vi ipak, i to stalno 
s nova, u kratkim vremenskim ots jecima, upirete 
prodoran pogled u svoj život, i sa spoznajom da ne- 
kome drugom morate polagati račun. To pojačava i 
oštri Vaš pogled. Pa kada bi se zaista jednom kakva 
nakaza uvukla ili izbila iz daleke, sumračne poza- 
dine Vaše duše, ona Vam ne bi mogla izbjeći. Može 
biti, da ćete na ovaj način godinama i godinama is- 
traživati, a da nikada ne ustanovite grube, očite ne- 
urednosti: no tim bolje! Nije zbog tog Vaše istraži- 
vanje bilo uzaludno. Nadzor nije nikada uzaludan; 
uistinu nije. Tko zna šta bi bilo, da nadzora nije bilo! 
Kako bi Vam tjeskobno i nesigurno bilo pri duši, kad 
mjesecima i godinama ne bi nadgledali oštrim pogle- 
dom svoje duše! 

No ovo trenutačno ogledavan je savjesti u ispo- 
vijedi nije dakako, sve što još možete činiti. Vi se 
zadovoljavate ili čak mislite da se morate zadovoljiti 
da grubo i netočno mjerilo grijeha primijenite na 
svoj duhovni život. Moj prijatelju! Pojam grijeha 
odveć je krupan i nezgrapan, a da bi s njime mogli 
doprijeti u sasma fine nabore svoje duše: a ipak je 
neophodno potrebno, da njih upravo otvorite i okre- 
nete. Vi sami osjećate, kako mislim, da Vaša duša 
nije u sasma povoljnom stanju, da je slaba, stra- 
šljiva, lijena, siromašna i jadna. Ali kako treba to 

shvatiti? »Budite savršeni kao što je savršen Otac 
Vaš na nebesima!« Uzmite dakle fino mjerilo božan- 
ske savršenosti uspoređujte se ustrajno s ovim uzo- 
rom pa ćete ustanoviti da ima dosta razilaženja, od- 
stajanja, udaljenosti. Naravno, samu sliku uzora mo- 
rate najprije izraditi i neprestano je dalje izgrađi- 
vati. Mislite i uživljujte se u duhovni život Kristov, 
da u duhovni život Boga, u njegov način mišljenja 
i htijenja, mjerite silnu prostranost njegovog duha, 
njegove dobrote, strpljenja, velikodušnosti, darežlji- 
vosti, njegove božanske neograničene blagonaklono- 
sti, njegove čistoće i pravednosti, njegove istinitosti 
i vjernosti. Ovu sliku savršenosti morate izgrađivati 
u sebi dugogodišnjim razmatranjem — vidite li ov- 
dje kako su povezani Vaši časovi molitve s ispovjeđu 
i popravljanjem? — dok ne dobijete upravo nagonski 
osjećaj za božanskom dobrotom i čistoćom. Tada 
ćete jasno zamjećivati svako skretanje u Vašoj du- 
ši, svaku opasnost, svako zaostajanje i zapinjanje. 

Ispovijed je sud, što ga čovjek stvara o sebi, pri- 
je nego se usudi primiti tijelo Gospodnje, a i kad je 
već odriješen, stvarat će svoj sud o sebi od vremena 
do vremena iz strahopoštovanja. Ispovijed je dakle 
djelo strahopoštovanja i pretpostavlja ispitivanje, 
koje vodi strahopoštovanju, ona je istraživanje visina 
i dubina ljubavi Kristove. Učimo najprije Krista 
poznavati, pa ćemo u dubini onoga što nas pokreće, 
u svojim najskrivenijim namjerama, u svojim spo- 
rednim mislima, što se potajice prikradaju pod naj- 

ljepše iskićenim govorima i djelima otkriti toliko to- 
ga, što ne odgovara Kristovu duhu, što ne pristaje 
dobro djetetu Božjem, što je sramotno i mrsko u 
očima velikog Boga, našeg dobrog Oca. 

A da li su ove hrapavosti i udalji van ja od uzora 
baš grijeh ili ne — tko to može znati i čemu to na 
dlaku mjeriti i vagati? Da li su grijeh ili nisu, to raz- 
lučite što moguće razgovjetnije i shvatljivije kod 
svojih sedmičnih ispovjednih ispitivanja savjesti i 
iznesite to pred sud Crkve. Recite, što jednostavnije: 
takav sam; tako mislim, tako sam sitničav, samodo- 
padan, uobražen i zavidan; radim tako slabo i nepo- 
stojano, tako strašljivo i neistinito, u ovoj ili onoj 
prilici; tako želim, tako sam sebičan, zloban, tako že- 
ljan uživanja. I kad tako govorite, vlastitim riječima 
a ne riječima ispovjednog obrasca, to će stidljivo od- 
jeknuti u Vašoj duši, i riječi vlastitog priznanja past 
će kao kiša koja će Vam razmekšati dušu i proizvesti 
pokajanje: »Sad priznajem svoju nepravednost.« Ta- 
da stanite čekajući, da li će Vas svećenik pronaći kri- 
vim s koga grijeha i od njega Vas odriješiti ili će Vas 
očinskim blagoslovom otpustiti. 

Nemojte mjeriti mjerilom Božjega savršenstva 
samo svoje vanjske čine, nego i njihov povod, šta 
Vas je iznutra potaklo, a nadasve ocjenjujte u tom 
svijetlu duševne niti, koje Vas vežu s bližnjima, niti 
sućuti i odbojnosti, ljubavi i ravnodušnosti, osuđi- 
vanja i davanja prednosti. A ako hoćete da svoje či- 
ne mjerite, ne zaboravite ni onih dobrih, Vašem srcu 

dragih niti, koje drugi odlikuju i hvale! Istražujte 
tajne izvore iz kojih teku ova »dobra« djela, svoje 
dobro ponašanje, svoju vjernost zakonu, svoju mar- 
ljivost u radu i svoje pobožne vježbe. I koji se pri- 
toci salijevaju u sve to? 

Tako će Vam ispovijed mnogo truda zadavati? 
No razdijelite ovaj trud na sedmicu! Ispitivanje sa- 
vjesti za ispovijed neka je samo završetak i sabiranje 
one Vaše pažnje, što ste je danima i satima vršili 
obzirom na samoga sebe! Tada ne ćete morati poju- 
riti k pričesti kao da s drugoga svijeta dolazite u tu- 
đu, nepoznatu zemlju svoje duše. Tada ćete svakiput, 
bez osobito teške priprave, moći spomenuti ovu ili 
onu tamnu točku, pokazati na ovaj ili na onaj tajni 
zakutak duše, na ovaj ili na onaj korov. Ali ova pa- 
žnja nije neko prazno i mučno traženje grijeha i po- 
grešaka; ona stoji u životnoj vezi s cijelim Vašim 
religioznim životom, Vašim molitvama i promatra- 
njem, Vašim djelima i žrtvama. Vaša obrana od gri- 
jeha samo je međašna, zaključna živica ali ne 
prazno gradilište! Zasadite najprije vrt, a onda ćete 
također marljivo i pažljivo brinuti se i za ogradu. 
Vaše kršćanstvo neka je prije svega srdačni i puno- 
glasni da, onda će ne samo od sebe skladno od- 
jeknuti. 

Pa ako tad usprkos svemu Vaša optužba bude 
uvijek ista, nemojte se zbog toga čuditi i uznemiri- 
vati. U jednakom podneblju Vaše duše u kom živite 
i Vaše će se duhovne boležljivosti jednakom jedno- 

mjernošću povraćati. Nemojte stoga mehanično oba- 
vljati svojih ispovjedi! Ako se kad budete osjećali 
teško opterećeni i satrveni svojom nevrijednošću 
onda pristupite k ispovjedi i izvan sedmičnog reda 
A i inače ne budite rob pravilnosti! 

A ispovjednik? Nije li ono bila napola prigušena 
optužba i proti njemu, onaj plašljivi mali stavak u 
Vašem listu? Da? On Vam premalo kaže? Ne daje 
Vam nikakvih uputa, koje bi zalazile u pojedinosti, 
nikakvih zapisa, koji bi čarobno djelovali? No, on 
Vas, morate priznati, vrlo malo poznaje. Pregledni 
obrazac Vaše djetinje ispovjedi pruža mu premalo 
prostora da Vas napada i rukovodi. Možda Vi dijelite 
onu pretjeranu, gotovo praznovjernu pretpostavku 
da ispovjednik sebe smatra neograničenim gospoda- 
rom nutarnjeg i vanjskog života ispovjedača, kao da 
bi on morao ravnati svakim satom u danu, svakom 
molitvom i svakim posjetom, svakom riječju i pi- 
smom, kao da bi sve to morao nadzirati i odobravati. 
Ne, to bi bilo nekorisno, nezdravo, nepodnosivo 
Ispovjednik, kao duhovni vođa, nije ništa drugo, ne- 
go vidljivi anđeo čuvar, koji postrance stoji i ide, a 
samo u kritičnim trenutcima odlučno se zauzima. On 
je pomoćnik i oruđe milosti, a milost je većinom vr- 
lo šutljiva i tiha i poštuje slobodu duše. Pravi vođa 
duša pun je poštovanja prema Božjoj milosti i ujed- 
no prema slobodi duše. Daj Bože, da i Vi takvim vo- 
đom postanete! 


O 

9. pismo 

PROMAŠENI ŽIVOT? 

Prijatelju! Hoću da Vam napišem prvo pismo 
nakon Vašeg povratka u domovinu Rado b.h to 
htio pozdraviti sa svim glasovima naše lijepe hrvat 
ske zemlje sa svim glasovima njezinih brda, rijek 
“htio bih Vam čestitati, ali se ne usuđujem 
to pravo učiniti. Možda bi Vam bilo na] ml li] e , kad 
bih Vam samo šutke pružio ruku. Jer ste da Vam 
kažem? Svaka riječ utjehe, veselja, dobrodošlice dir 
u bolne rane Vaše duše. Kako me se je dojmila ona 
gorka riječ, koju ste u zadnjim sedmicama Vašeg 
robljeništva pisali svojim dragim ukućanima .Oka- 
nite se uzaludnog nastojanja, da me tješite. Jed 
dijete moglo bi se primiriti slatkim riječima i laska- 
vim govorima, ali ne čovjek, koji gleda okrutnu, g 

lu stvarnost.« ... 

Da, stvarnost! Sada ću ipak s Vama govoriti 
upravo o ovoj stvarnosti. Ne ću Vas tješiti Stvar- 
nost hoću da s Vama promatram, tešku, onakvu, ka 
kva je već oduvijek postojala u Vašem živo u, i 
zu još, kakva je bila u pet godina Vaše službe na 
fronti, i u zarobljeništvu, i stvarnost upravo onakvu 
kakva Vas sada, nakon Vašeg povratka, strasno pri- 


tišće. Ne mislim ništa pritom zamučati ni prikriti. 
Jer mislim, da ćete je samo onda preboljeti, ako joj 
potpuno pogledamo u smrknuto lice, i ako se pred 
njom ne budemo sakrivali. Zato mi oprostite, ako 
Vašu svu nevolju još jednom što moguće bistrije i 
jasnije izrazim, ma kako to moglo biti bolno. 

Ne mogu to bolje učiniti nego Vašim vlastitim 
riječima, koje ste pisali iz zarobljeništva: »Moj mi se 
život čini bez svrhe, jer je u svakom pogledu ostao 
bezuspješan. Žudio sam za svime velikim i pleme- 
nitim, ali šta sam postigao? Rado bih znao, kakvu 
bih još zadaću imao da na svijetu ispunim! Nisam 
sposoban ni zašto! Zašto da gradim kule u zraku? 
Tko zakasni u životu, ostaje prevaren. Meni se cijeli 
svijet i život tako gadi, te želim, da nisam nikada 
ugledao svjetlo svijeta.« 


Prijatelju! Istina je, Vi niste došli do visokog 
svetog zvanja, koji je Vašoj mladoj duši kao svijetli 
ideal lebdio pred očima. Vi ste svoje visoko poletne 
želje, svoju volju da pomažete, svoju čistu ljubav 
prema bližnjem morali pokopati u nadničarenju bez 
duha i duše, koje Vašoj duši ispija mozak, koje Vas 
isključuje od duhovnog stvaranja i uživanja i živog 
djela na živim ljudskim dušama. A onda je došlo 
ovih pet godina — ne ćemo dalje o tom govoriti. Vi ih 
smatrate naizgubljenijim u Vašem promašenom ži- 
votu; na ovom petgodišnjem putu Vaš je život sličan, 
kako ste sami pisali, razrovanom tlu sjeverne Fran- 

^ Ze Prijatelju! Nisam li Važu stvarnost pravo ozna- 
čio? Vi kimate: Da, ukoliko se uopće ž'vot bez sadr- 
žaja, zakržljao i srozan može rije«™ jed- 

«* gosp SS £ - * «- 

dine"* promatrali s tvrdokorno zlom srdžhom. Smi^em 

“ ^ S8d eC^ jl^ a — >" 

stvarna, ne, koja je J S jedina 

r Z vas osloboditi pre- 

d° dZ jer predodžba je kao mora u snu, ko ^am 
vot Vaš pokazuje praznim i izgubljenim. , 

Jedna užasnija praznina od one k ?1 u St -kada : 

>i* -rrr imate ioš vjeru, imate jos ideale, ia 

3 8 . V. e knHst i- ovo je život bez rada, bez ci 

£ rž s"ut ro m ustajem pritisnu, mižljm 

<U iedan dan, u ^.^Z^Se^o- 

uključuje u sveukupnost. Vi imate mjesto, koje ispu- 
njavate, posao, kojeg ste svake večeri iza sebe osta- 
vili. Dakako, to bi isto mogao učiniti netko drugi, isto 
tako dobro ili još bolje od Vas. Ali tko je od nas ne- 
nadoknadiv? Tko može nešto jedinstvena učiniti, ne- 
što nezamjenjiva što se ne bi dalo ponoviti? Jedan je 
samo posve jedinstven — Bog! »Ali kad bih samo ne- 
što boljeg mogao raditi i kad bi moja presahla du- 
ša, moji nutarnji izvori prošuštali!« O Vi! Imate li 
pojma, šta je dobro, a šta je bolje i kuda teku Vaša 
nutarnja vrela i da li zabadava ističu? A onda, svaki 
čovjek, ako ima i najidealnije i životu najbliže zva- 
nje, zvanje u kome se stvara, budi na život i duhov- 
nost, u kome se duše usrećuju i spašavaju, zvanje, 
koje je božanskom zvanju tako blizu, kako je to sa- 
mo moguće i on ipak ima svoje mračne i teške ča- 
sove, u kojima se bojažljivo i nevoljko pita: šta će 
od svega toga biti? I ne će li ono najbolje i najpo- 
trebnije ostati neučinjeno? Ne predstavlja li moj 
život i rad veliko razbacivanje i otimačinu? Da, moj 
prijatelju, tko može znati, koliko njegov život vri- 
jedi i kakvi će plodovi iz njega izrasti u svijetlu ko- 
ga ne vidimo? 

Vidite! Ima dvostruko zvanje za svakog čovje- 
ka: jedno vanjsko i jedno nutarnje. Vanjsko je ime 
i naslov, kojima je čovjek označen: u društvu, u kru- 
gu svoga naroda, u Crkvi i u obitelji, liječnik, uči- 
telj, svećenik, pisar, majka, pjesnik. Ali nutarnje 
zvanje izrazuje ime, kojim ga je Bog nazvao već od 

materine utrobe; to je tajni nalog kojim je Stvoritelj 
poslao njegovu dušu u život. Vanjsko | 
zvanje može se promašiti, ne priznati i izgubiti. Al 
tu ie ipak razlika, i to silno velika, tako velika, kao 
i razlika između Boga i svijeta, između 
vječnosti, između nečeg savršeno vrijedna, i nečeg 
nevrijedna. Vanjsko zvanje može biti u protimbi sa 
sposobnošću, jakošću i najboljim i n^tvet ] 
jenjem čovjeka. Čovjek je možda bolje zasluzm 
bolje mogao nego mu je dosudenn On J hbo 
lipnse nego li mu je uspjelo. Ali sta zaio. 
natpis na njegovom životu, ništa drugoI Dragocjem 

sadržaj istinska vrijednost, pravi rad mjesu time tak 

nuti A Bog se ne ravna po natpisu. Može se .daka- 
ko i nutrašnji poziv izgubiti, ali ne bez vlastite te- 
ške krivnje čovjekove, ne bez njegovog nemara i pa- 
kosnog opiranja. »Danas kad čujete glas njegov ne 
otvrdnite* svojih srdaca.. Samo tvrdo srce covj^ovo 
može osujetiti njegov nutarnji poziv. I kad bi sv 
suće natpisa i naslova i vanjskih oznaka sto ih 
vot svijet i društvo mogu čovjeku prilijepiti tis 
Ti bih pravi, nutarnji poziv može ipak biti pro- 

^To je moj slučaj! čujem kako velite. Jer to će 
značiti ovaj stavak iz jednog Vašeg pun* *Gryeh 
rliPluie dalje kroz cijeli život sa svojom tajnom osve 
tom"? Vi mlshte na. svoj grijeh! Prijatelju sad se 

moram s Vama svađati. Kad ste onaj stavak pisali, 
u onom trenutku zaboravili ste sve svoje kršćanstvo. 

Stavak je kriv! Grijeh nije neumoljiva željezna sud- 
ba koja nas tajnom i lukavom željom za osvetom 
zna progoniti cijeli život. Svaki grijeh, pa i Vaš — 
sad se ja pravim kao da s Vama vjerujem u Vaš gri- 
jeh — može biti razoružan, predan propasti i poko- 
pan, može biti izbrisan i biti otisnut u vječno ništa- 
vilo. A onda nema ništa od njegove osvete. To je 
nauka o oprošten ju grijeha, kako je naučava kr- 
šćanstvo. 

Pa kako god, dakle, bilo s Vašim grijehom, i da 
li je on već jednom prigušio i izbrisao Vaš nutarnji 
poziv, Bog može, u svako doba, svojom čudotvornom 
moću stati pred Vašu dušu, u kojoj leži pokopan Vaš 
poziv i kazati: Lazare iziđi! A Bog će tu čudesnu ri- 
ječ izreći, ako ga samo pustite da dođe do riječi. U 
Vašem vanjskom životu ne će se tada ništa promije- 
niti ili će se promijeniti vrlo malo, Vaše nadničar- 
stvo će i dalje trajati, — ah, prijatelju, svako je 
zvanje konačno svojom vanjštinom i pojeđinačno- 
stima nadničarenje. Ali u nutarnjoj i vječnoj stvar- 
nosti dat ćete ipak svome životu ne znajući i nes vi je- 
sno ali nepogrješivom sigurnošću božanskog oruđa 
smisao koga treba da ima, tajni i sveti smisao, koga 
Bog hoće. 

Ispunjajte zapovijed časa, zapovijed svakog po- 
jedinog dana, koja svakog jutra sine kroz Vaš prozor. 
Činite uvijek pouzdano i vjerno što upravo morate 
ili trebate, nosite što upravo treba nositi, posegnite 
voljna i vjerna srca, kao dijete za svim dobrim pri- 

likama, koje se daju Vašim rukama! Recite nato se- 
bi veselo, s nasmijanom tvrdokornošću: hoću da iz 
svoje duše izvučem koliko još mogu, što vise, uprkos 

svemu i svačemu. „ 

A šta će tako biti iz Vašeg života? Koji ce smisao 

imati? Moj prijatelju, ja ne znam, a ni Vi ne trebate 
znati. Bog zna. Vjerujte da će on šarene kamenčiće, 
koje Vi na njegov poziv bacate i prinosite cijeli ži- 
vot, znati povezati u jednu potpunu cjelinu. To znaci 
u Boga vjerovati. Tako, istina, Vaš život ne ce biti 
kakvo lako putovanje niti bogato uživanje, ali ne ce 
više biti zatrovan zlovoljom i gorčinom. Bit ce život 
sv Kristofora, život u kome se ide s teretom prividno 
smiješno laganim i neznatnim a koji je u stvari ne- 
obično težak i naporan, život u kome čovjek nosi sa- 
moga Krista, vidljivu, utjelovljenu Riječ Božju, ve- 
liki smisao božanske Providnosti. 

Zašto su naši preci tako rado ljubili sliku Kr - 
stoforovu? Jer su uvijek morali jačati u sebi vjeru 
u božanski smisao njihove tragične životne službe, 
koja tako umara i iscrpljuje svojim malenkostima i 

sicusim ^em ^ ipa k sada zaželiti dobrodošlicu 

na povratku? 

LJUBAV PREMA NARODU. 

Vrlo poštovani gospodine! Da mi je sad samo 
znati, šta ćete misliti o našoj prepirci onaj dan kad 
budete čitali ovaj list. Ipak ne! Ne ću da znam, jer 
bih Vam mogao pisati pismo, kojim ne bih odgovo- 
rio samo na Vaše današnje mnijenje, nego također 
na pravac koga ćete zauzeti sutra i prekosutra. Tako 
sam eto častohlepan! »Vi mi se rugate«, čujem Vas 
kako kažete, »Vi se rugate mojoj nestalnosti u pita- 
nju , Kršćanstva i narodnosti’, ili kako bi to nazva- 
li.« Ali ne! Ne rugam Vam se, razumijem Vaše kole- 
banje, smatram ga dapače na izvjesnom stepenu mi- 
šljenja potrebnim, i to je već napredno stanje. Na 
prvotnom stupnju svoga razvitka ima čovjek čvrsto, 
ukočeno, gotovo sasvim spremno naziranje. On je, 
kako kaže: domoljub ili mirotvorac; on kaže: Bog s 
nama! ili: ljubav iznad svega! Darovit i pošten istra- 
živalac međutim, koji je došao do Vašeg sadanjeg 
stupnja opaža da stvari nisu tako jednostavne, da 
mnogo toga treba u obzir uzeti i oprezno o tome raz- 
mišljati. Svakim danom upoznaje on nove pojave i 
mogućnosti; novi utisci navaljuju na njega i mije- 
njaju njegov pogled na svijet, koji se je upravo htio 


ustaliti; a možda ga i sasma promijene. Vidite, upra- 
vo na ovom stupnju stojite Vi sada i ne ću da Vam 
laskam kad Vam kažem: hvala Bogu, da ste tako 
daleko došli, da u Vašoj duši ima nešto već pokret- 
na i gibljiva. To je dokaz da ste voljni i sposobni 
učiti i oducavati se. 

Ali, dakako, to još nije — svršetak. Morate ići 
dalje. No ne možda tako da bi svu hranu svojih uti- 
saka, mnijenja i vrednota morali konačno saliti u 
čvrste oblike. Ne, gospodine, sva zvona koja u duši 
zvone, moraju uvijek biti pripravna da se dadnu pre- 
topiti. Ja uopće ne volim poredbu s ukočenim kalu- 
pima. Htio bih Vam predložiti jednu drugu: u rasta- 
ljenoj žitkoj tvari postepeno se stvaraju čvrsti, čisti, 
blistavi leci, koji se opet iznova rasplinjuju, i izlu- 
čuju se u sve čistijim oblicima, ali pohranjeni uvijek 
u žitkoj doživljajnoj tvari, iz koje se hrane i rastu. 
Nekoliko takvih klica budućih ledaca pokušat ćemo 
danas staviti u tok našeg pitanja. 

Pođimo najprije od jasnog pojma ljubavi prema 
ljudima i narodima. U dnu svome ona je pravednost 
a izgrađena do najvišeg stepena i ona je istinolju- 
bivost. Zašto smo mi uvijek skloni, da upotrijebimo 
svu svoju oštroumnu i nepodmitljivu mudrost kad 
je govor o ljubavi? Osobito o ljubavi prema narodi- 
ma? Uvijek uspoređujemo narodnosti jednu s dru- 
gom kao da se radi o ukočenim panjevima, čiji su 
pojedini dijelovi potpuno istovrsni kao djelovi do- 
bro salivenog čeličnog trupa. A pojedini je čovjek 


već mješavina svijetla i mraka, neprestani rat do- 
brih i zlih sila, svijet, koga se nikada ne može jed- 
nim jedinim izrazom označiti. A tek cio jedan na- 
rod? Kako bi se mogli odvažiti, da jednom jedinom 
izrekom označimo vrijednost nekoga naroda? Nema 
naroda potpuno dobrih i potpuno zlih, potpuno vri- 
jednih ili sasvim nevrijednih, naroda, koji su vrijedni 
ljubavi i koji su dostojni prezira, još manje nego 
je takvih ljudi. Na svakoj njivi pšenica i kukolj ra- 
stu izmiješani, pa tko bi bio tako drzak, da sve u je- 
dan snop veže? Svaki narod ima svoje junake, kao i 
svoje trgovce, svoje hrabrosti, kao i svoje strahote, 
svoje zloće i svoje bolesti. 

U pojedinom čovjeku treba štedljivo i obzirno 
ispitati i promotriti zamršenu igru moći, utjecaja, 
sklonosti i poticaja prije nego se i najmanja njegova 
životna pojava smjedne konačno osuditi. A u na- 
rodu zbrajaju se u ovoj igri milijonske sile, da, još 
i više: one u gomili proizvode sasvim nove neshvat- 
ljive nagone, strasti, utvare i sablasti. I u narodu, 
osobito u njemu, ima bolest, živčano, duševno na- 
strojen je svake vrste široko polje nastojanja i raz- 
vitka. I u narodu mogu briga, strah, potreba i oča- 
janje, zaslijepljenost i opojenost voditi činima, koji 
bi u životu pojedinaca smatrali zločinima ili ludošću 
pa treba mnogo mudre ljubavi da se stvar pravo oci- 
jeni. A tek nakon ovog ocjenjivanja pokazuje se da 
li bi na ove čine valjalo odgovoriti kaznom ili sami- 
lošću, pravednim gnjevom ili mudrom strpljivošću. 

Ako hoćemo da prosuđujemo čine nekog naroda, nje- 
gove vojske, njegovih građana, njegovog puka, nje- 
govih učenjaka i upravljača, ne smijemo ni tren za 
boraviti šta je taj narod prepatio, ne smijemo smet- 
nuti s uma, da je imao svoje nade i snove, svoja ra- 
zočaranja, svoj nemir i svoj ponos a i svoja zamra- 
čenja svijesti. I u njemu je bilo nekoliko nadmoćnih, 
prosvijetljenih i zaista istinski slobodnih pojedinaca 
usred tupe, zalupane i ropske gomile. Zato istinolju- 
bivost prave ljubavi traži cijeli niz uviđavnosti, sa- 
vršeni oprez kod prosuđivanja vlastitog kao i tuđeg 

i neprijateljskog naroda. 

A pravednost? I ljubav ne smije biti nepravedna, 
ni prema svome vlastitom ni prema tuđem narodu. 
Lako je uvidjeti, to je osnovna mudrost, da neprija- 
teljskom narodu moramo priuštiti i pustiti da udo- 
voljava svojim životnim potrebama, da je potrebno 
priznati i poštivati njegov način života, njegova pra- 
va. Ali i naš narod ima svoja prava na život i rad, 
na mir i sunce. Kako daleko smijemo ići u zastupanju 
i čuvanju ovih prava? Koju mjeru samozataje i od- 
ricanja nalaže nam poštivanje tuđih prava? Sto tra- 
ži kršćansko shvaćanje u pogledu strpljivog podna- 
šanja i nesebičnog odricanja? Već ćudoredno htije- 
nje pojedinaca bit će ovdje tisuć puta stavljeno pred 
teške i mučne odluke. A tek ćudoredni duh jednog 
naroda ili mnogo više njegovih vođa! Da li smo uvi- 
jek svijesni načelne i praktične težine ovog ćudored- 
nog pitanja, kad brzo i kao iz rukava postavljamo 


zahtjeve na svoj ili na tuđi narod? Kad se tako že- 
stoko gnjevimo, kad optužujemo ili proklinjemo? 

Ljubav ne zahtijeva beznačajnu strpljivost 
niti nekritičnu ili slabašnu podložnost i besmisleno 
odricanje sama sebe. Ona nije isto što i životinjska 
tupavost ili ropski kukavičluk . . . Ona može i treba 
da u velikim danima ćudorednih odluka bukti pla- 
menom svetog gnjeva, da se očituje u hrabroj obra- 
ni, u oduševljenom napadan ju. I anđeo ljubavi mora 
katkad obući svijetlo oružje. Proti slijepe prirode 
nije na mjestu šutljivo se predavati, nego je potrebna 
jaka i mudra obrana. 

I u ljudskom društvu ima slijepih, divljih, razor- 
nih sila: I blago nagovaranje i ćudoredna uzvišenost 
ne pomaže proti njima, isto tako kao što ne pomaže 
ni proti kugi, gromu, vatri i vodi. A onda zločin i 
zločinac! Da, zaista, duša griješnika bit će spašena 
samo razumnom dobrotom i samilošću koje oprašta, 
ali tek ako njegov grijeh bude osuđen i žigosan, kad 
ga je postao svijestan i kad je uočio da je neprijatelj 
koji je u njemu, neprijatelj njegov i svih duša. Ovom 
nutarnjem neprijatelju mora se navijestiti rat pre- 
ko zidina njegove duhovne tvrđave, da bi mu se 
odupro; takav navještaj rata uključuje neumoljivu 
strogost. Mora se zatim zaštititi griješnika, njegovu 
okolinu i nasljednike od posljedica njegovog grijeha, 
koje razorno iz njega djeljuju. Moramo dakle njegov 
grijeh ograničiti i pritom njemu samome nanijet: 
bol. Zašto se je udružio s grijehom i dao se od njeg 

zarobiti? On upotrebljava njegovu dušu i njegov ži- 
vot kao opće-pogibeljnu tvrđavu, koju nekad iz te- 
melja treba oboriti. A može biti potrebno i proti zlo- 
čincima, udruženim u vlasti povesti sveti rat da se 
poruši tvrđava zločinačke vlade. 

Ali takav rat mora biti uvijek svet. Ćudoredna 
volja mora i treba da uvijek ostane neokaljana i on- 
da ako silu mora upotrijebiti. U ratu kao i u miru 
visoka i najviša politika mora poštivati ograde isti- 
nitosti, pravičnosti i vjernosti, i bolje je da jedan na- 
rod i propadne nego da svoj dal j ni opstanak otkupi 
lažju i okrutnošću. 

Poduka za djecu! Da, to je poduka za djecu! Ta- 
ko jednostavna i razumljiva da je čudno, kako se 
ikada o tom moglo prepirati. Ali u našem stvarnom 
radu nismo ni ove dječije poduke slijedili, svi mi, 
ne samo upravljači. Zapravo svi smo mi, od najvišeg 
do najnižeg, vladari, jer je svaki sa svog mjesta od- 
govoran za cijeli narod. Dakle svi mi puštamo, u svo- 
jim mislima i osjećajima, sudovima i postupcima 
prama cijelim narodima, da nas nadvladaju iste zle 
strasti i požude, jednako kao i zajedničkom životu s 
pojedinim ljudima. Ali mi opravdavamo ovu zloću 
svoga srca, kad je upravljena proti koga dosadnog i 
neprivlačivog naroda izgovorom o narodnom duhu, 
ljubavi prema domovini, narodnom dobru i vredno- 
tama puka i tako još pojačavamo temeljni grijeh s 


farizejskim laskanjem samom sebi ili barem vara- 
njem sama sebe. 

Sad pogledajmo, vrlo poštovani gospodine, šta iz 
ove stvarnosti, tako pokretne i pune protivnosti na- 
šeg dnevnog života i naših spoznaja proizlazi. Tvrdi 
ledac, izražen ovom rečenicom: moramo se truditi, 
da se u svojim mislima, u svom govoru i svojim či- 
nima prama narodu, — bio to vlastiti ili tuđi, — dr- 
žimo isto tako istinito kao i prema svakom bližnjemu, 
da o njem sudimo s puno opreznog ispitivanja, važu- 
ći stvari s blagim razumijevanjem, priznavajući mu 
bez predrasuda što jest, vjerno i pravedno, pa i do- 
brostivo, ali daleko od razdraženog omalovažavanja 
i bojovnosti. Da, još mnogo strože i brižljivije. Jer 
je opasnost omalovažavanja, obmane, predrasude i 
sebičnosti prema narodu milion puta veća. 

Šta mislite, gospodine, nismo li ludi kad god 
jedni proti drugima nastupamo s ujedljivim geslima? 
Ovdje narodnost, ovdje katolicizam, ovdje domo- 
ljublje, ondje mir, ovdje propovijedanje s visoka, on- 
dje propovijedanje križarske vojne? Ne opravdavaju 
i ne blate nas gesla, nego misli iz kojih ova gesla 
proizlaze. A sa bučnim geslima zaglušujemo rado ti- 
he, a ipak jasne glasove savjesti, koji nas smetaju. 
Jer i u životu naroda ono što ćudoređe traži većinom 
je neugodno; može se lahko i često dogoditi da tje- 
lesnoj moći nekog naroda ne služe baš zasade kr- 

šćanskog ćudoređa. A kako pojedinac mora biti spre- 
man da ćudorednom uzoru doprinosi najteže žrtve, 
tako mora i narod ako hoće da bude kršćanski. »Šta 
koristi narodu, ako cio svijet dobije, a svojoj duši 
naškodi?« 


11. pismo 


»MARIJU LJUBITI . . .« 

Milostiva gospođo! Idite mirno k svibanjskoj po- 
božnosti! Pitanja se ne rješavaju tako da im se ukla- 
njamo. A Vama je poštivanje Majke Božje zaista još 
pitanje, i doista tako mnogostrano da ja dobro razu- 
mijem Vašu zbunjenost. Ja ću Vas dapače odmah još 
s nekoliko stvari zbuniti i tako Vas predusresti, jer 
znam da ćete i sami, prije ili kasnije ove stvari 
sresti. 

Vi se tužite, da ne možete nikako štovati Marije, 
da Vam to nikako ne odgovara, da osjećate dapače 
neku odbojnost prema tome štovanju, a s druge stra- 
ne rado biste išli k svibanjskoj pobožnosti: to je ta- 
ko nešto ganutljiva, topla, tako nešto katoličkoga. 
Šta bi se moglo kazati takvoj podjeli osjećaja? A Vi 
biste htjeli da osjećaja uopće nemate, nego da slijedite 
razum. A ako opet idete svibanjskoj pobožnosti, tamo 
ćete — to unaprijed znate — štošta doživjeti, što će 
povrijediti Vašu osjetljivost, što će Vam opet po- 
kvariti Vaš »katolički osjećaj«, te Vas još više od- 
biti od pobožnosti Majci Božjoj. A pravi katolik za- 
pravo treba ljubiti Mariju; to Vi, zar ne, sasma ja- 
sno osjećate? I Vi tako rado hoćete da budete istin- 

ska i prava katolikinja. Posve pravo! Tako ste velike 
žrtve pridonijeli prelazeći na katoličku vjeru, izdržali 
ste unutarnje i vanjske bojeve, podnijeli ste neizre- 
civo puno straha, tuge, sumnje i napadaja. Pa nakon 
svega toga ne ćete da ostanete na pragu katolicizma. 
Vi hoćete da upoznate njegovu nutamjost, hoćete da 
u kući Gospodnjoj budete kao kod kuće. Vi hoćete 
ne samo dai ispovijedate katoličko vjerovanje, već 
želite da katolički i osjećate. A opet se plašite osje- 
ćaja, čuvstva, srdačnog vjerovanja. Vi se bojite, da 
ćete izgubiti nešto od duhovnog zdravlja, od trijezne 
istine i duševne nepristranosti, ako srcu pustite da 
do riječi dođe, a u poštivanju Marije, držite, govori 
samo čuvstvo i srce. Vi ne ćete da više bude puko- 
tina, razdora, provalije ni u Vašoj vlastitoj duši ni 
u saobraćaju s velikom i svetom zajednicom svih 
katoličkih srdaca. Ali to Vas upravo opet plaši: Va- 
ma je djetinjatost, naivnost, jednostavnost puka i 
njegove molitve nešto čudna, nešto odbojna. Katkada 
sve to odiše kao tako slatkom naravnom svježinom, 
a drugi put je tako prosto i besmisleno, tako skučeno 
i neukusno. Pa onda štovanje Marije u Vašoj župnoj 
crkvi! Taj kip što vrijeđa Vaš umjetnički osjećaj! 
(Odakle bi Vaša siromašna crkvena općina mogla 
uzeti neku umjetninu?) Papirnato cvijeće što tamo 
iz godine u godinu stoji, upadna, kričava svijetla, ne- 
shvatljivost litanija, nepojmljiva praznina molitve- 
nih izraza! Napose zajednička krunica, koja se jed- 

nom jednoglasno razvlači, a drugi put do skrajnosti 
ubrzano moli. 

Mislim da sam nabrojio sve što Vas smeta. Ili 
sam možda šta izostavio? No i ne radi se o tom. Ja i 
ne ću pokušavati da opravdavam jednu ili drugu od 
nabrojenih teškoća, naprotiv sve ih ostavljam i ka- 
žem, da, milostiva gospođo! Vi imate pravo! Dakle, 
primite do znanja da Vam dajem posve pravo. Ah. 
da, u ovom slučaju Vi biste rado htjeli imati manje 
pravo. A sad ćemo pokušati da iz sve ove zamršene 
množine nespojivih stvari i želja i zahtjeva izađemo 
na čistac i da se oslobodimo. 

Da, da se oslobodimo! Oslobodite se najprije bo- 
jazni da niste dosta katolikinja! Vama su drage sve 
zasade o štovanju Marije, sve tajanstvene odlike, što 
ih Crkva priznaje neoskvrnuto začetoj, vazda djevi- 
čanskoj Majci Božjoj. Vi ne niječete ni nauke crkve- 
nog sabora u Tridentu, da je dobro i spasonosno i 
da nije kumirstvo poštivati svece, a u prvom redu 
blaženu djevicu Mariju, njima se naime moliti, nji- 
hove slike izlagati i u njihovim slikama ih častiti. 
Više Vam Crkva ne zapovijeda. Na ovaj način Vi su- 
djelujete u osvjedočenju i mišljenju katoličkog pri- 
znavanja i katoličke zajednice. Dakle odbacite svoju 
bojazan, kao da bi s ove strane mogli iznenada ot- 
pasti od žive crkvene zajednice, i ne mučite se tako 
grčevito ispitujući uvijek iznova svoju pravovjer- 
nost, da bi je sve bistrije i nesumljivije uočili. Ovaj 
rad, kojim mučite samu sebe čini Vas, naravno, po- 

malo zlovoljnom i nezadovoljnom. I što Vas najviše 
boli obzirom na blaženu Djevicu i njeno stovanj , 
dolazi upravo od ove zlovolje, jer isto 
vanie zadaje tako mnogo brige i bojazni. Vi s 
x 2 prava katolikinja kao i svaka druga kršćanska 
duša i* takvi ste već sada. Sve što dalje cmite u po- 
gledu privatne pobožnosti prema Mariji, sve j 
prepušteno Vašoj slobodi. Gledajte dakle na sav svoj 
daljni razvoj s unutrašnjim mirom i punim pouzda 
njS u milost koja Vas vodi. To je najbolji stav da 
unapređujete. A uznapredovati zaista « te 
ćete. Svaki pravi kršćanin stoji na početku J 

nOV1 Tako t'vi trebate postati vrućom i oduševljenom 

štovateljicom svete Djevice-Majke. k*«* 
nut koii Vam godi! Mnogi molitvenici, u koje bi s 
Zadubiti još Vas v*e odbijaju. Pojm « tu Vas 
odbila onaj vanjski, neosobni, neživi način, kojim 
je predočena slika Majke Božje! Ono 
štovno nagomilavanje najvećih pohvala, kojim 
u stvari prekriva nedostatak shvatljivog sadržaja. 
Ono nekritično pripovijedanje čudesa ^ - nena- 
ravno umjetno spajanje najrazlicitijih 
Nemojte se time mučiti. Idite Mariji putem, koga 
nam Crkva sama pokazuje: putem utvrđenih zasad« 
i kratkih, a ipak sadržajno bogatih napomena svetog 
Pisma Idite, ali razmatrajući sv. Pismo i moleći, id - 
te prije svega kao živo biće! Dođite k Mariji sa svim 
svojim osjećajnim srcem žene, majke, dođite joj sa 

svim svojim iskustvom dugotrajnog, bolnog traženja 
Boga, dođite joj i kao čovjeku, kao dobrostivoj Majci, 
kao ljupkoj i čistoj Djevici. 

Koji je smisao crkvene nauke o Marijinim mi- 
losnim odlikama? Ne naviješćuju li one sve, kako je 
ova duša bila neizmjerno blizu svetom i milosrdnom 
Bogu, kojeg ste sad i Vi našli, kako ju je Bog prija- 
teljski privukao k sebi i odlikovao silnim milostima, 
sjajnim i vanrednim znacima svoje milosti? Ne mo- 
žete li i Vi ljubiti ljudsko biće koga je Bog tako ras- 
košno rado imao? A onda, ona je bila: Majka Isu- 
sova! Jeste li već koji put pokušali razmišljati što to 
znači? Kako su ova dva srca blizu jedno drugome! 
Ne možete li ljubiti ljudsko biće kome je Isus govo- 
rio najnježniju riječ: »Majko«? Jer ona je bila maj- 
ka onoga, kojeg je bila dostojna; ona je najbolje ra- 
zumijevala njegovo srce, suputnica njegovog nutar- 
njeg život? Evanđelje o tom dovoljno govori i kako 
bi Bog bio mogao dati drugu majku svome ljublje- 
nome Sinu? Kako mi takovu dušu ne bi mogli upra- 
vo sa zahvalnošću ljubiti, dušu koja je pripadala Bo- 
gu-čovjeku, dušu, čija je jedina misao bila Isus, koja 
je svu svoju životnu ljubav i brigu njemu posvetila? 
I bez obzira na sve njezine nadnaravne, nedokučive 
odlike u milostima, nije li ona bila divna žena, neo- 
bično visoka duha, nije li ona bila čarobno čisto i 
milo srce, a istodobno i velika i jaka duša? Jeste li 
kada već pokušali uživjeti se u njenu nutrinu, život 
njenoga srca, njen misaoni svijet, njen značaj, jeste 

li pokušali uživjeti se u njezin govor i njenu šutnju? 
Jeste li već nasljedovali dušu, koja je rekla onih ne- 
koliko, ali neprolaznih riječi, što su nam ih evanđe 
listi sačuvali? »Evo službenice Gospodnje, neka mi 
bude po riječi Tvojoj«! Ili: »Dijete, zašto nam to 

učini«? Pa one druge pune ljubavi i tihog pouzdanja: 
»Nemaju više vina«. Jeste li kad pokušali sebi jace 
predočiti ljudsku dobrotu, nježni način ophođenja, 
duboku nutrašnjost, život, mirnu odlučnost, bogatu 
osjećajnost i nepresušivu jakost u trpnji ove Dje- 
vice i Majke? .. 

A tko je jednom pojmio, da je ona najdivnija 

ruža duhovnog života, najčišći cvijet novog duhov- 
nog proljeća, što ga je donijelo njezino božansko Di- 
jete, taj ne će više smatrati pretjeranim ako joj do- 
mahujemo sa svim cvijećem našeg zemaljskog pro- 
ljeća, ako njezinu sliku okitimo mnogoznačnim ljilja- 
nima i ružama i tako raskošno, kako samo možemo, 
ako joj pjevamo nevine i srdačne pjesme, koje samo 
znamo, njoj, koja je sama djelo Božje, djelo tako li- 
jepo i čistozvučno kao pjesma o božanskoj ljubavi 
Ne promatrajte međutim Majku Isusovu samo 
povjesnički! Ona je tako malo prolazna veličina kao 
i njezin Sin i kao sve druge svete duše, koje su se 
nekoć na zemlji borile i trpjele. Svi oni nisu propali 
u ništavilu, niti su ugrabljeni u nedostupne daljine. 
Naše su oči dakako zadržane pa ne vide, ali u stvari 
sveci su nam blizu, mnogo bliže nego su nam ikada 
bili i mogli biti u klancima jadikovcima ovoga zi- 


vo ta. Blizu su nam i u posvuda prisutnom i svezna- 
jućem Bogu, oni su sjedinjeni s nama neograničenom 
dobrotom Božjom. Oni djeluju i rade nama na ko- 
rist svojim molitvama kod Boga, u kome žive neizre- 
civo prijateljski. U njemu također oni mogu gledati 
i naše puteve i sudbinu i skupa je s nama doživlja- 
vati ukoliko to Bog hoće. Pa tako nam je potpuno 
blizu i Marija Majka Isusova ta ženska duša, koju 
Bog ljubi i koja tako ljudski osjeća i koja je tako 
majčinski dobra. 

Idite dakle k njoj, da je pozdravite: ne treba za 
to izrađenih, gotovih izraza. Da, ako je Vaše srce 
puno, onda ćete sami zašutjeti pred njenom slikom 
i šutke zaroniti u tiho udivljenje, u zahvalno pošto- 
vanje i pouzdanje, koje će već biti molitva. Pa i u 
izražavanju svoga štovanja i ljubavi imate potpunu 
slobodu; prepustite se bez straha vodstvu svoga srca 
i nadahnuću milosti. Ne uviđam, dakako, zašto i Vi 
ne bi usvojili izraz onoga čuđenja, kojim se poslu- 
žio sveti anđeo Božji i produhovljena gospođa kao 
što je bila Elizabeta, pozdravljajući Mariju: »Zdravo 
Marijo, milosti puna, Gospodin s Tobom, blagoslo- 
vljena Ti među ženama i blagoslovljen plod utrobe 
Tvoje!« A koji bi čovjek mogao uvijek jednako i či- 
tavo svoje srce uložiti u ovaj pozdrav koji se ipak sa- 
stoji od prostih i siromašnih riječi. Sva je ljudska 
ljubav vječito tepanje, neprestano ponavljanje iste 
nezasitne čežnje. Dirljivo je obraćati se najljube- 
znijoj i najmilijoj od svih žena, uvijek nježnim i stid- 

ljivim riječima: »Zdravo Marijo! Majko ljubljena! 
Moli za nas!« Da li se ovo opetuje deset puta, to lju- 
bav ne broji točno. A između ovih pozdrava, upuću- 
jete stalno svoju dušu da iznova promatra puteve 
kojima je išla ova žena i kojima je prolazilo njezino 
Dijete, jer to je jedno te isto. Dječija bol i radost 
neobično snažno odjekuju u majčinom srcu i kad 
jedno srce plače ili se smije, to je i u drugom tako. 
Vidite, tako molite krunicu. 

Da, ali zajednička krunica i uopće pobožnost 
koja se u crkvi vrši prema Majci Božjoj! No budite 
širokogrudni i strpljivi, kao što je sigurno i najmu- 
drija Djevica bila! Mariju se može štovati kao i sve 
što se u kršćanstvu čini raznom uzvišenošću, produ- 
hovljenošću, poosobljenošću. Budite strpljivi prama 
nižim i naivnim slojevima! Kako bi inače ona velika 
množina, što napunja prostranu crkvu mogla izraziti 
svoju želju za molitvom? Nemojte tako brzo govoriti 
o ukočenom opetovanju, vanjštini i jednoličnosti! Vi 
još niste zavirili u srce toga puka, što tu krunicu 
moli. Ima tu zaista mnogo nepobožnosti, kao svuda 
mnogo rastrešenosti, puno svjetovnoga, puno navike 
Ali u ovom tamnom, neprosvijetljenom mnoštvu što 
ide u crkvu, tu i tamo sinu divna svijetla, možda 
kratka kao pogled oka prema Marijinoj slici, ali ko- 
ja ipak plamte vjerskim pouzdanjem, koji odišu du- 
bokom molitvom i djetinjskom zahvalnošću. Ne pre- 
zirite ovoga tamnog pohoda katoličke zajednice k 
Mariji! Marija ipak gleda u njemu tajanstvenu i mi- 

lu ljepotu, možda veću nego mi i mislimo. Velik po- 
hod Marijinih štovatelja, što već stoljeća traje, sliči 
procesiji hodočasnika oko čudotvorne kapelice od 
Kevelaera u smrknutim, vlažnim, olujnim, jesenskim 
večerima: neugledni, siromašni, prigeti, raščupani 

ljudi. Mnogima je u vrtlogu života ugasla svijeća; 
njihova pjesma zveči u noć poderano i zaplašeno, 
tjerana uokolo vjetrom i kišom. Ali ipak tako je ne- 
izmjerno lijepo i dirljivo, i ganutljivo, kad oni ne- 
moćni, a ipak postojano jakom voljom pjevaju: »Ma- 
riju ljubiti, to uvijek želim.« 

12. pismo 

DUŠEVNA HAZASUTOST. 

Moj dragi mladi prijatelju! Već tri mjeseca imao 
sam prilike, da proučavam Vaš način duhovničkog 
i duhovnog rada, pa ću Vam sad dati sveukupnu sli- 
ku mojih utisaka. Možda će Vam na ovaj način naj- 
bolje postati jasno, zašto ste već dosad tako malo sa 
mnom mogli biti zadovoljni. Vi ste htjeli da me do- 
bijete kao duhovnog vođu i uvijek ste imali utisak, 
kao da ja idem drugim pravcem nego Vi. Imate za- 
ista pravo — ne ću ni trunka poduzeti da Vas pot- 
pomognem na Vašem putu. 

Vaši životni snovi i Vaš način života prijete, da 
Vas učine naj opterećenijim čovjekom, na svijetu. Ne 
kao da bi zaista hodali pod teškim teretom! Kamo 
sreće, da je to zaista veliko breme! Ja bih Vas sa 
strahom, a ipak vesela srca tješio. No to bi moralo 
biti jedno breme, jedno jedino teško brdo, koje biste 
imali nositi; ali ovako to su čisto male stvari, tisuću 
i jedna na broju, koje Vi s dvije ruke hoćete da obu- 
hvatite. A kada mislite, da možete 1.001 stvar pri- 
grabiti, ispadne Vam prva ili hiljadita. Oprostite, 
moram se smijati, kad Vas takvog vidim, usprkos 


sućuti, što je također prema Vama imam. Zaista je 
imam! 

Prijatelju, to tako ne ide! Tako mnogo stvari i 
stvarčica ne možete činiti i nositi; a kad bi i mogli 
— cui bono? čemu? Vaš dnevni red sastoji se već iz 
isto toliko i još više točaka, nego dan ima minuta. 
Svaku ste minutu providjeli sa zvijezdicom, križem 
ili kakvom drugom oznakom; svaka je podijeljena, 
zauzeta i izdata, ali ne možda jedinstvenim tokom 
događaja, koji bi se provlačio kroz sve sate i sve me- 
đusobno vezao, nego s posve nepovezanim radnim 
nacrtima. I kad se počne stvarati jedan tok, Vi ga 
opet odmah rastrgate: sad dođe ova molitva, zatim 
ona stri jelovi ta molitvica, onda jedna stranica iz 
ovog molitvenika, onda čin poniznosti, onda sedam 
dobrih nakana, a između njih morate još umetnuti 
nekoliko predodžaba o prisutnosti Božjoj. 

Jednak tomu je i Vaš način učenja. On je na- 
trpan kao čovjek, koji s mješovitom robom ide poku- 
čari ti; okružen je tisućama samovoljnih, nepodnosi- 
vih, zlobnih stvorova. Svaka struka, za koju čujete, 
izgleda Vam korisna i potrebna; odmah se za nju 
odlučite. Kupujete knjigu za knjigom. Izađete li 
uopće, a da koju novu knjigu ne donesete kući? Pa 
kad bi se onda bar mirno na nju prašina mogla sla- 
gati! Ali Vi, za svaku struku i svaku knjigu odredite 
vrijeme, četvrt sata, dvije i po minute, pet do pede- 
set redaka dnevno! Sve je izračunato. A među sve to 
naravski opet, sedam dobrih nakana, a između njih, 

predodžbe o Bogu. Kod samog nabrajanja, postaje mi 
već vruće od straha i od muke. 

Da, samo kad bi to bilo sve! Ali ova povorka od 
tisuću stvari neprekidno se podvostručuje i umno- 
žava. Jer Vi i o svim ovim stvarima stalno vodite 
knjigu i polažete račune. A ovo samo polaganje ra- 
čuna opet predstavlja mnogočlani, umjetni, izmi- 
šljeni sustav: ima tu računa, koje sami sebi polažete 
satima, dnevno, tjedno ... i takvih, koje polažete 
svome duhovnom vođi, a ovi se opet dijele na obične, 
osobite, izvanredne i svečane. A morate voditi i isto 
toliko pregleda, lista, glavnih i nuzgrednih knjiga i 
— duhovni vođa mora ih čitati. 

Naravno, jato tolikih stvari, vježba i nakana ne 
će drage volje moći kod Vas izdržati. Zato stalno na- 
stojite, da ih pridržite novim vezama. I kada Vam 
se ne bi činilo potrebnim, da sputavate ove nevjerni- 
ke uz njihovo mjesto, Vi bi ipak tražili uvijek nove 
veze; jer Vi spro vodite sputavanje i vezanje samo 
radi sebe. Nikakova slobodna odluka, ni jedno slo- 
bodno djelo ne važi Vam, sve mora biti naređeno. 
Tako uvijek pravite nove nakane, obećanja, usmene 
i pismene ugovore sami sobom, sa svojim ispovjed- 
nikom i s Bogom. Vi bi htjeli da svaki dah, svaki ku- 
caj srca, svaki tren učinite ne samo svijesnim i sli- 
kovitim, nego bi htjeli, da bude odobren i zaklet, 
propisan i naređen. Ništa, ama ništa ne treba biti 
prepušteno Vašoj vlastitoj promišljenosti i nadahnu- 


ću, Vašem izboru i odluci; Vi to nazivate poslušnošću 
i smatrate to vrlo savršenim. 

Dijete! Dijete! Ja sam posve umoran od samog 
teturanja po ovom mučilištu. A sad bi trebalo da 
još i Vas pokušam iz njega osloboditi? Ne, to se ne 
ufam! Ali jedno hoću: sasma iz daleka htio bih Vam 
pokazati zemlju, u koju bi Vas i sebe s Vama htio 
povesti, ako je to moguće. Možda od tamo prodre 
jedan dašak unutarnje slobode ovamo k nama. 

Po toj zemlji hodaju duše također prigete, ta- 
kođer s mukom noseći veliki teret! Ipak ne, nije to 
teret! Njih pritišće velika stvar, velika zadaća, ma ka- 
ko se ona zvala: Bog, ljudi, duše, Crkva, to je mnogo- 
strana i opsežna, ali ipak jedna jedina, u jednu bar 
stopljena i nepodijeljena težina. Njoj odgovara jedan 
jedini veliki osjećaj u duši, koji sve nadvladava i 
svladava: vjera, pouzdanje, ljubav, veselje, požrtvov- 
nost, volja za radom. To je uvijek jedan jedini osje- 
ćaj, koji mnogo toga obuhvaća i koji ostaje nepro- 
mjenjiv u svima raspoloženjima i skanjivanjima; koji 
je miran i jak, a ipak gibak i prilagodljiv. Iz njega 
pristupa duša s mirnim pouzdanjem i postojanošću 
k svemu, što zahtijevaju dan i godina, slučajevi i 
sudbina, i nadahnuća Božja. Ona ide ovamo i onamo, 
govori i šuti, moli i trpi, posvećuje se stotinama svo- 
jih briga, želja i stvari, kako joj već dođu. Ali sve 
to, ne bojažljivo i skučeno, niti s nekom napetošću 
i rastrganošću u nutrini, bez rascjepkanosti, kao iz- 
gubljena. Ona ide naprijed s nekom vrstom jedno- 

stavne samozataje, jer stalno gleda jedan veliki ideal, 
u kome se sve stječe; ne slijepo i sanjajući bez volje, 
već bistrom i budnom sviješću, jednako dalekom od 
mučnog i sitničavog promatranja samog sebe, kao i 
od svake besmislenosti i besciljnosti. 

Ovakvo duhovno stanje ideal je usavršavanja, 
to je nutarnje vrijedni cilj, a sve je drugo samo sred- 
stvo: dnevni red, pravila, istraživanje, vodstvo, ve- 
zanje. Podjela i red u dnevnom radu, treba da su sa- 
mo pomoć i potpora, koji nas štiti od utjecaja naše 
ćudjivosti, neodlučnosti i zlovolje. Ali oni ne smiju 
biti zapreka i, tamo, gdje stoje na putu duši i njenoj 
jakoj i svi jesnoj volji, treba ih beobzirno potisnuti. 
Tako veze i obećanja i zavjeti postaju samo priznanja 
i znakovi: oni su jasan i pobjednički znak odlučne i 
žive volje duše. Oni su kao proglas duše, u kom ona 
objavljuje šta je odlučila raditi, a ne nešto što bi se 
pojavljivalo poput kakve prijetnje ili što bi je pra- 
tilo, neizbježivo poput proklete sudbine. I na tim 
znakovima njenih snova i puteva ona stalno iznova 
bistri i jača svoju unutarnju volju. Oni su poput za- 
stave koja se pred njom nosi, koja joj pokazuje put, 
koja vidljivo predstavlja njen početni proglas, koja 
se uzdiže, kad joj prijeti propast ili klonulost, koja je 
čuva, kad je u opasnosti da će zabludjeti. 

Slična je zadaća i vodstva duša, jer i to je sred- 
stvo, a ne nešto što bi samo sebi bilo svrhom, ili ide- 
alom. Najljepši njezin uspjeh bio bi dapače da dušu 
učini samostalnom i po sebi jakom, da je sigurno i 


iznutra usmjeri k Bogu pa da je onda pusti da sama 
kroči svojom putanjom. Vodstvo treba da dušu obli- 
jeće tihim, gotovo nečujnim udarcima krila, da bud- 
no na nju pazi, ali bez nametanja; njegova je zna- 
čajka da šuti, dokle god duša veselo i sigurno ide 
svojim putem. Vodstvo se također ne miješa u sve 
visine i dubine duše; još manje ide za tim, da pre- 
tražuje sve kuteve duše i da se povlači svim nje- 
nim uglovima. Vodstvo čeka, dok duša sama progo- 
vori finom osjećaj nošću; ono štuje i njeno ćutanje i 
njene tajne. Ono je svi jesno da mora samo služiti, 
služiti duše, a ne ponosno ih goniti. Ono služi Bogu 
koji je zapravo sam vođa svih duša, a samo se ovdje, 
ondje posluži ljudima. Zato treba da su ovi ljudi 
puni takta i suzdržljivosti, ne trebaju više govoriti, 
nego im je naređeno, ne trebaju zahvatati tamo, gdje 
ih ne zovu. Oni treba da duše nose, štite, tješe, po- 
mažu, a ne smiju na njih galamiti, tući ih, tjerati, ve- 
zati, sakatiti i gnječiti. 

Svi su naputci, pravci, rasporedi i pravila, i sva 
su vezanja uz osobe i redove samo sredstva, a ne cilj. 
A sredstva moraju biti različita, osvrtati se na vrstu 
i sposobnost duše, na stepen njezine snage. Sto jed- 
noj duši koristi, može drugoj škoditi, što je danas 
pomoć, može sutra postati zapreka. Ali tko kaže du- 
ši, šta joj upravo treba? Općenite odredbe ovdje ne 
dostaju, pogotovo ako su samo tiskane. Najbolje bi 
bilo živo vodstvo čovjeka, koji zaista hoće da vjerno 
služi Bogu i dušama. Čovjek koji bi bio mudar pomoć- 

nik, čovjek profinjenog duha, nježne ljubavi, strplji- 
vog držanja, a ipak jako svijesnog htijenja. Takav 
čovjek bi bio zaista najpotpunija kopija i oruđe du- 
ha Božjeg koji vodi. Ali i njegove su ruke još odveć 
nespretne. U najfiniju stanicu duhovnog života ni 
on ne može zahvatiti. Zato treba finoća svjetlosti, fi- 
noća nevidljivih, nedohvatnih i neshvatljivih valo- 
va, koji izlaze iz Boga. Ali kako će oni prodrijeti, ako 
je duša obično zazidana nakanama i odredbama? 
Kako da Bog dušu vodi, kad ona nema nikada vre- 
mena da ga sluša, jer se boji da bi u međuvremenu 
mogla zanemariti koju točku svoga dnevnog reda? 
Preko uzbrkanog mora dolazi duša k Bogu, samo ako 
pusti da je tjera vjetar njegova duha, da je tjeraju 
polagani ili bučni vihori njegove milosti. Ali Vi, pri- 
jatelju, Vi hoćete da dođete na drugu stranu pokre- 
ćući žestoko svoju lađicu nebrojenim udarcima, tako 
da se ljulja i trese. No ona, kako vidite, ipak s mje- 
sta ne odlazi, ili odlazi samo toliko koliko je zahvati 
i nadvlada Božja struja kraj svog krivudanja i ne- 
mira što ga uzrokuju Vaši udarci. 

Bilo bi mi vrlo drago, da ste me razumjeli. Jer 
učite bogoslovlje. Bog blagoslovio Vaše zvanje, ali 
i održao svoju ruku nad dušama, kojima ćete Vi jed- 
nom postati vođom! 


13 . pismo 

SAMOPOUZDANJE. 

Moj dragi »Jeremija«! Vi držite da bi meni Va- 
šeg vječitog kukanja moglo ipak biti dosta. No uko- 
liko Vam samom nije dodijalo, ja bih još mogao izdr- 
žati. Ja sam se, postepeno, privikao ostajati prilično 
tvrdim pred morem duhovnih jada koji me gotovo 
dnevno zapljuskuju. A to je tako i dobro, inače bi 
čovjeka mogli odnijeti valovi plača i nitko mu više 
ne bi mogao pomoći. Katkada moglo bi se ipak pla- 
kati, a ovo »katkada« tiče se i Vas. 

Sada vidim u svoj golotinji korijenje Vaše »ne- 
sretne naravi« kako Vi to nazivate. Vi ste mojoj že- 
lji da jednom zavirim u Vaš djetinji i mladenački ži- 
vot prostodušno i istinito udovoljili i ja Vam se mo- 
ram zahvaliti; sad vidim bistrije i u druga srca. 

Ipak to je sporedno. Vi hoćete da znate, šta ja 
kažem na Vaš »slučaj«. Da, da, ja već dolazim k Va- 
ma da o tom govorim; samo strpljenja! Najprije ću 
Vas još jednom naslikati da s par poteza izravnam 
malo brazde i nabore Vaše navorane duše. Vaše ci- 
jelo biće, prijatelju, odaje nesigurnost šta da započ- 
nete sa sobom, sa svijetom, s ljudima i s Bogom. Iz- 
gledate mi kao seljačko dijete, koje se iznenada našlo 

samo nasred trga Vašeg Postdama. Svuda krpte ^opa- 
snosti, sprijeda, straga, lijevo, desno; tu je nem0 « 
ostati, a svakim pokretom trčimo upravo u sjalo 
opasnosti. U sebe se nimalo ne pouzdajete, - a to 
nije poniznost! I zato se ništa ne usuđujete, zato se 
sustežete od svih zadaća, ako je to samo -kako uo 
guće A kraj svega toga ipak imate žarku, gotovo bo- 
Lnu želju, da nešto mognete, da nešto vrijedne n - 
što činite. Od same bojažljivosti da bi Vaša nesp 
sobnost mogla biti konačno utvrđena, okomljU ^ 
prigodice na ljude i stvari, tiskate se naprijed bivate 
nagao i drzak, uvijek tražite sredinu u kojoj bi 
gli opstajati, grozničavo vrebate ima li g je a 
visina, na koju bi se mogli popeti, a ona ipak .ne m 
že biti dosta visoka da bi mogla uvjeriti cijeli svijet 
a pogotovo Vas samoga da »ipak nešto znate«, 
nije ponos, kao što ni Vaša plahost nije poniznost. . 
ponosan ni ponizan čovjek nema takve groznice 

Bojažljivi čovječe, Vi uvijek bježite, a ne znate 
zapravo kuda i kako bi bježali. A otkud to dolaz^ 
Taj neprestani strah i bijeg nije narav, nego jedan 
dio Vaše baštine iz roditeljske kuće. Samo jedan dio. 
Vi dugujete svom roditeljskom domu neizrecivo 
mnogo, znatnu, najbolju stranu svoga bića, ali i ve- 
liku zapreku svoga bića, koju sad morate nadvladah 
Vaš je otac bio vjernik, čvrst i ozbiljan kao cei 
Postao je takvim u vatri iskustva, razočaranja i gor- 
čine. On nije mogao drugačijim biti, nego je 10. 

Vaša je majka bila mučenica, koju međutim nisu 
tješili i slavili anđeli. Tiha, bojažljiva, potištena, go- 
tovo mučaljiva išla je teškim putem godinama i go- 
dinama. A Vaša mladost, bila je, kako ste mi je sami 
opisali, tamna, nevesela; Vaše je djetinje srce bilo 
pritiskano već prije polaska u školu. Pa onda devet 
dugih gimnazijskih godina! Neprekidno, točno nad- 
ziranje, željezna, ukočena vlast, sloboda koja je dah 
oduzimala, drakonska strogoća kazne. A nikada ri- 
ječi zadovoljstva, priznanja, tople ljubavi, nikada so~ 
kolenja i popuštanja! Nije se djetetu nikada ništa do- 
bra i vrijedna povjerilo, a ipak se nad njim vitlao 
bič opasnih zahtjeva. Nitko nikada nije sudjelovao 
u tihim, plahim porivima dječjeg srca; ono uopće 
nije smjelo imati poriva, osim onih zapovjeđenih, 
nadziranih, i dolično ispravljanih. A da bi se dijete 
smjelo zanimati za ono za što su se zanimali rodi- 
telji, da i ono kao drug šta rekne, o tome ni govora! 

Vidite, na taj način morali ste postati nesigurni, 
bojažljivi, potišteni, nepovjerljivi, a ipak tako ne- 
umjereni i nezdravi, tako jako častohlepan, kako sa- 
mi to nazivate. Ah, kad bi to bila častohlepnost! Ali 
ta je častohlepnost samo bijeg pred nesposobnošću, 
koja Vas uništava i koja Vas još uvijek tereti. 

Pa šta sada? Ponajprije prestanite smatrati da 
se kod Vas radi o nekom sasma osobitom slučaju! 
Tako nešto nečuveno žalosna, nesposobna, zamršena! 
Vi volite sami sebe ponizivati još dublje ispod svega 
što već postoji, da tako barem uživate u svom vla- 

štitom zasebnom stanju. Ne! Vaš slučaj je vrlo obi- 
čan, prastar, i on se često ponavljao. Vi ste sudrug 
mnogih ljudi u trpnji i sudbini. Ah moj prijatelju, 
teško je vjerovati u dječji raj, s njegovim plavim ne- 
bom i bijelim i zlatnim cvijećem, o kom se toliko 
priča. Ljudi, koji su imali vrlo lijepo djetinjstvo, ri- 
jetki su, i prava su iznimka. 

A onda jednom temeljito raščistite stvar s Vašim 
roditeljima, koji su, dakako, već odavno otišli na 
drugi svijet, dakle zapravo uspomenu na Vaše rodite- 
lje! Vi ste dosad ovo raščišćavanje plašljivo izbje- 
gavali, osjećali naime da tako raste u Vama mržnja 
(koliko ste se puta morali potužiti zbog mržnje rodi- 
telja kod ispovijedi, siromašno dijete!). Niste pravo 
znali, šta bi o njima držali. Sad će Vas istina oslo- 
boditi. Za mržnju tako je malo razloga, kao i za ne- 
kritično djetinje počitanje. Vaši su roditelji bili lju- 
di neizmjerno dobre volje, ali unutarnje vezani i raz- 
dijeljeni. Da, Vaš željezni otac bio je razdijeljen čo- 
vjek, razdijeljen na tvrdi i mekani dio, a ovaj me- 
kani on je potisnuo u dubine svoje nutamjosti. O, 
šta mora da je pretrpjeo, siromašni čovjek dok je 
svoju žarku, meku unutrašnjost potisnuo među ka- 
mene stijene, a koliko tek za tim! Imajte sućuti sa 
svojim ocem, to će Vas osloboditi i ublažiti. A Vaša 
majka, koju ste jedva poznavali! Majka i dijete išli 
su pokunjeno pod teškim teretom i nisu nikada mo- 
gli jedno drugom u oči pogledati. Sad vidite konačno 
svoje roditelje prosto i slobodno, s poštovanjem i su- 

ćuti, s čisto ljudskim razumijevanjem. Ne trebate 
umjetno oči zaklapati, jer tu nema šta, što bi mogli 
mrziti ili prezirati. A onda smatrajte ove tamne go- 
dine djetinjstva kao stepenice i u Božjoj školi ste- 
penice, kojima ste morali proći. Sto su Vam ove ste- 
penice vrijedna dale, danas još ne možete dokučiti, 
dokgod se iznad njih ne dignete. Ali ima mnogo bo- 
gatstva i — prije svega dubine koje ste otud poni- 
jeli. Zahvalite Bogu za svoju mladost i za ljudsko 
oruđe, kojim se je Bog poslužio. Moleći morate za- 
gospodariti svojom mladošću, zahvaljujući se, žrtvu- 
jući se i uzdajući se. Zagospodariti! Da, jer sada 
dolazi glavna stvar! 

Nakon ovakva objašnjenja sa svojim roditelji- 
ma, o kojima morate još temeljito razmišljati, ka- 
žem Vam kao što je nekoć bilo i Abrahamu rečeno: 
Odlazi iz kuće oca svojega! Osamostalite se od ža- 
losne ostavštine ove kuće, odvažite se naime, napo- 
kon, da se osjetite slobodnim i prostim svih spona, 
svakoga pritiska i straha. Postavite se konačno sam 
na svoje noge! Vi ste u svojim djelima i propuštanji- 
ma još uvijek ropski ovisni o ljudima, kao kad 
ste bili još dijete. Uvijek bojažljivo gledate oko se- 
be, šta drugi kažu i misle, da li ste kod drugih ka- 
men smutnje ili im niste po volji, da li su s Vama 
zadovoljni ili nisu. A tko tako bojažljivo oko sebe 
gleda — seljanče na Postdamskom trgu, — taj upra- 
vo dođe pod kola. Vama to nije potrebno. Vi imate 
sposobnosti, tako reći velikih i bogatih sposobnosti. 

Imate dobru volju, mudar sud, oštru sposobnost opa- 
žanja (Vaši bojažljivi djetinji koraci, od sebe su izo- 
stali opažanjem), naučili ste nešto valjana, imate 
zvanje, u kojem se može djelovati, imate ljude, koji 
su Vam dobri i nakloni, imate Boga, koji je s Vama 
zadovoljan. Sve to imate! Ali ne vjerujete u to, Vi 
ne ćete da je to istina, Vi se ne usuđujete na to mi- 
sliti. Vi se ne ufate pustiti slobodan tok svome zna- 
nju. Hoću sad da Vas priučim zdravoj samosvijesti, 
nemojte se bojati da ću Vas zavesti na oholost! Vi 
imate pravu vrijednost, imate put i zadaću u životu. 
Idite dakle i djeluj te s bezbrižnom samosviješću, s 
mirnim osvjedočenjem, — o kome se ne trebate sva- 
ki tren ponovno uvjeravati, — da nešto možete. Pu- 
stite mirno da svijet sudi, a Bog — već zna, zašto me 
treba, i šta se o meni treba misliti. Tako mislite, i 
prepustite se ovom Bogu, onakvi kakvi jeste. Ne gle- 
dajte u njemu prvotnu sliku Vašeg starog oca! On 
je velik, slobodan i dobar, potpuno siguran za svoju 
stvar, kao i za svoje dijete, i zato mu se smiješi. 

Onda prestanite stalno graditi beskrajne plano- 
ve i bježati u nepoznatu zemlju. Tu gdje ste, tu je 
najsigurnije, tu je Vaša zemlja. Radite s nepomuće- 
nim mirom ono, što Vam dani i okolnosti nalazu, 
bilo to teško ili lako, već kako jest. Mnogo će Vam 
toga uspjeti; to će Vas djetinski veseliti; mnogo će 
toga propasti, smijte se tome! Vi niste nadčovjek, 
njih uopće nema; Vi imate svoja ograničenja i slabo- 
sti, kao što ih svatko ima. To čovjek ne smije uzeti 

tako tragično, kako to Vi činite. Vas tišti to, što sto- 
jite pod mnoštvom. Vi biste htjeli da budete nešto 
jedinstvena. A to je upravo Vaš djetinjasti i bolesni 
stav. Svaka Vam okolina izgleda još uvijek teška, ti- 
jesna i puna prijetnje. Zato bi se uvijek htjeli izdići, 
htjeli bi druge prestići. Kladim se da Vas obuzima 
neugodan osjećaj, ako na cesti ide netko pred Vama ili 
u korak s Vama. Ali to je još Vaša dječija bojazan. 
Pustite druge da idu kuda hoće. Usred velikog skupa 
ljudi ipak je svaki nešto posebna i pojedinačna. 1 
obični svaki čovjek u velikoj vojsci života ima ipak 
svoju vlastitu i pojedinačnu vrijednost, iako se čini 
da se gubi u mnoštvu što ga valja. Čemu se dakle 
osobito istrčavati ili bojažljivo sakrivati? Očekujte 
mirno, šta će Vam Bog dati, da činite. Kad se on 
ne žuri, ne trebate se ni Vi. Možda je Vašu dušu 
stvorio za volju jednog jedinog sata. 

Sada o svemu ovom marljivo razmislite, dišite 
slobodno i duboko i pustite da ovo mirno shvaćanje 
života u Vama naraste. To nije stvar jednog dana. I 
pišite mi i dalje, kad i kako hoćete, bez tjeskobne 
brige, hoćete li moja iščekivanja dobro ispuniti. To 
sigurno hoćete, trudili se oko tog osobito ili ne. Ja 
već vidim put, kojim idete i veselim se. 

14. pismo 

NEPOBOŽNA DOBROTA! 

Vrlo poštovani gospodine! Vi zaista niste homo 
religiosus — pobožan čovjek, u tom imate pravo; 
ali da se s tim hoćete potpuno primiriti, kao da ste 
postigli svoje posljednje savršenstvo, u tom Vam ne 
dajem pravo. No ne samo iz obzira prema Vašim ro- 
diteljima! Zaista ovi dobri, vjerni i dirljivo brižni 
ljudi pobojavaju se za dušu svoga sina; oni to bolno 
osjećaju, a — najbolnije kad ništa ne kažu, — kad 
sin ne ide s cijelom obitelji k zajedničkoj svetoj pri- 
česti. Ali obazrivost prema roditeljima samim, ne 
treba Vas ponukati da grčevitim nastojanjem usvo- 
jite pobožnost, do koje Vam možda ništa nije stalo. 
I katolička Crkva ne stavlja na Vas nikakve daljnje 
zahtjeve. Vi ste vjernik, posjećujete svake nedjelje 
i blagdana svetu misu, idete jednom ili dvaput go- 
dišnje k svetim sakramentima. Vi ste praktični ka- 
tolik! Dobro! U ime i s nalogom Crkve, ne mogu Vam 
ništa ozbiljna zamjeriti. 

»Ništa ozbiljna? Dakle na usnama Vam leži jed- 
no zabrinuto, a možda i žalosno pitanje?« Vi imate 
zaista razvijen osjećaj, kad ste to odmah osjetili i 
zamijetili. Da, prigovor, koji hoće da izbije, no koga 


ja kod pobližeg gledanja uvijek iznova prigušim. 
Htio bih da Vam postavim jedno pitanje, koje izbija 
iz neke zabrinutosti, ali i tu zabrinutost uvijek ot- 
klanjam, kad zavirim u Vaše srce. Jer vidite, kad 
čujem o kom mladom čovjeku koga ne poznam, da 
ovako odmjereno, pa donekle i oskudno katolički ži- 
vi, znam da ovu njegovu »ispravnost« možemo razli- 
čito tumačiti. Mogu misliti, da on svoje vjerske du- 
žnosti vrši iz navike ili društvenih ili obiteljskih ob- 
zira, a da je inače mlak i nehajan. Ovakvo tumačenje 
često je točno. A mogu također pretpostaviti da se 
zapleo u nutarnje vjerske borbe, da nije umio sebi 
pobliže objasniti smisao i svrhu vjerskih dužnosti, te 
zato ne čini ništa više nego što strogo zahtijeva po- 
slušnost prema Crkvi, kojoj pripada. Jer on možda, 
iz pretjeranog i krivog stida, ono što je iz više osjeća 
kao nepoštenje pred samim sobom, kao pokušaj sa- 
moobmane, kao neko nasilje. Ima opet ljudi koji zbog 
zdravstvenih ili poslovnih razloga moraju svoje vjer- 
ske dužnosti stegnuti na najmanju mjeru, jer njihove 
sile ne podnose težine i potresa nutarnjeg života. Bio 
je jedan mladić, Alojzije Gonzaga, kojemu su mo- 
rali zabraniti da misli na Boga; njegovo slabo tijelo 
nije moglo podnijeti žar ove misli. Svim ovima sku- 
pinama Vi ne pripadate. Postoje još dvije suprotne 
vrsti ljudi i prema tomu dva puta kojim duše idu: 
put ćudorednih i put pobožnih ljudi. Oba se sastaju 
na svom konačnom cilju, ali k ovom cilju kreću su- 
protnim smjerovima; prođu ista vrata duha u pro- 

tivnim pravcima: gdje jedan izlazi, mora drugi 

ulaziti. 

Pobožni čovjek počima s Bogom, u njegovom 
kraljevstvu i njegovoj službi; otud dolazi on do ću- 
dorednog djelovanja. I u ovom djelovanju iskristali- 
zira se ćudoredna savršenost potpuno i postepeno, u 
tihim počecima, u polaganom radu, sličnom radu ko- 
ralja. Tako kod njeg nastaje: širokogrudnost, veliko- 
dušnost, blagost, snaga, vjernost i dobrota srca. On 
je najprije pobožan i pomoću pobožnosti postaje do- 
bar. Postaje dobar, jer je dobar njegov Bog, kome 
se moli, u kojeg se uzda, kome služi. Druga vrsta, tj. 
ćudoredni čovjek počinje s dobrotom; on je nutarnje 
ćist i bogat i odličan i moćan i mudar. Kudgod dođe, 
iz njega odsijeva istinitost i ljubav, utjeha i sprem- 
nost da pomaže, poput duhovne sunčane svjetlosti. 
Ova njegova dobrota upravlja se naravno konačno 
k Bogu. Tako on postaje pobožan upravo stoga jer je 
dobar, i jer je dobro koje on ljubi upravo Bog, u 
najvišem smislu i stepenu. Pobožni čovjek biva do- 
bar, jer je njegov Bog dobar. Ćudoredni čovjek biva 
pobožan, jer je njegova Dobrota božanska. Moraju 
se dakle konačno sastati u stapanju pobožnosti i ću- 
dorednosti, spajanju onog, što je božansko i onog što 
je dobro. 

Potpuno tajanstveno vodstvo razredu je ljude u 
ove dvije skupine. Ne dolazi svaki pojedinac vlasti- 
tim izborom ili nastojanjem, već od samog početka 
u skupinu ćudorednih ili pobožnih ljudi. Jedna moć- 

ruka stavlja nas na početku naših puteva ovdje, dru- 
gog dalje, na suprotnoj točci neba i svaki ima zada- 
tak da započne od svog ishoda putovanja do pod- 
nevne visine, gdje se oba susreću u središtu. 

Vi spadate, kao što ste već odavna sami sebi ka- 
zali, u red ljudi koji počinju ćudoređem. I Vi sad već 
znate, zašto ja još uvijek nisam s Vama zadovoljan. 
Vi još uvijek ostajete nepomično na svom stožeru. 
Zašto ne putujete? Upravo Vi treba da još tražite, 
mnogo i dugo. Ne sumnjam sigurno da će Vaša či- 
stoća i dobrota, ostati uvijek pobjedonosna i svijetla. 
To je upravo velika milost Vašeg života, koju ne mo- 
rate najprije izvojštiti; koja Vam je data, kao miraz 
Vašoj duši, kao temeljna glavnica Vašeg života, kao 
majčinsko mlijeko Vaših duhovnih početaka. 

Ali Vam ipak treba pobožnost kao posljednje 
usavršenje Vaše dobrote, kao usavršenje Vaše duše, 
kao upotpunjenje Vašeg bića. Vi još ne znate šta 
znači molitva, Božja blizina, ljubav Kristova, ispo- 
vijed i milost i beskonačnost. Ne možete dakle o 
tom suditi i olako se toga odreći. Postoji još cio je- 
dan svijet, cio jedan prostrani život, ljepota i sreća, 
moć i punina, prostor i temelj, a sve to Vi još mo- 
rate otkriti. 

Ponajprije zbog same Vaše ćudorednosti! Jer to 
se iza nje krije. Sva Vaša dobrota, nesebičnost, prav- 
doljublje, Vaš duh pun samozataje, požrtvovnosti 
ipak je samo na rubu božanskog svijeta. To je gra- 
nica kojom Vaša duša s Bogom graniči; i tu on tek 

počima. A odavle ide se ravnim putem u ovu ne- 
izmjernu zemlju — Boga. On je pozadina, iz koje pro- 
izlazi Vaša ćudorednost, on je nevidljiva dubina ze- 
maljskog područja, iz kog raste Vaše cvijeće. On je 
posljednji temelj, na kome počiva sve ćudoređe, u 
kojima leži korijenje i ostvarenje, temelj i smisao 
svega dobra. Kad se dakle upravo pred Vašim očima 
prostire nečuveno velika i bogata zemlja, zašto je 
svojim očima ne bi pogledali, zašto da je ne bi upo- 
znali, zašto je ne bi upili svojim duhovnim pogle- 
dom, svojim duhovnim slušanjem i osjećajem? 

Drugo, zbog Vaše duše! Jer ona će biti bogatija, 
dublja, ako iz dobrote i čistoće koja joj je već pri- 
rođena, zaroni u more, koje blistavo odsijeva u do- 
broti Vašeg srca. Da, Vi već blistate, ali zasada još 
samo na površini. Vi ne znate i ne doživljujete još 
ono što je za dušu najveće djelo i najljepše ćudore- 
đe, gledati naime Boga čista srca, pozdravljati ga ra- 
dosnim pogledom, služiti Spasitelju u blaženom za- 
boravljanju sama sebe, obujmiti najveće dobro svom 
snagom, svim osjećajem i s ugašenim požudama, 
sprovoditi časove molitve pred svetim Bogom. O, 
kad biste to jednom iskusili! Već sada ste bogat, jer 
ste čist, dobar i plemenit, ali Vaše bogatstvo postoji 
tek na jednoj uputnici; Vi ga još morate poći po- 
dignuti. 

Treće, zbog Vašeg života! Jer on ipak samo Bogu 
pripada, jer ne smije u sebi počivati i završavati se. 
On mora oko njega kružiti, k njemu se prikloniti, 

u njemu utonuti, jer mora doći vječni trenutak, kad 
će on ispuniti Vaš život do najdubljih bora, do naj- 
daljih i najviših vrhunaca. Stoga i sve Vaše misli i 
najfinije pokrete Vaše volje mora jednom ispunja- 
vati Bog. Mora doći jednom vječni trenutak, kad će- 
te biti preplavljeni mišlju na Boga, ljubavlju prema 
Bogu, kad će ta misao prostrujati Vašim bićem i po- 
plaviti ga, jer inače Vaš život ne bi postigao svoga 
potpunog i zadnjeg smisla, po kome tek nešto vri- 
jednim postaje. 

Ali kako da postanete pobožnim? Pobožan biti, 
to znači biti prožet osobnom blizinom, veličinom i 
dobrotom Božjom, to znači govoriti mu »Ti« i pustiti 
njega da nam govori. To znači gledati mu u oči, to 
znači pustiti poput djeteta, da nas njegova ruka vo- 
di. Pustite dakle da Vas Bog gleda i da Vam govori. 
Stavite se u njegovu prisutnost, u njegovu blizinu, 
pred njegovo lice! Pazite pomnom brižljivošću čovje- 
ka, komu je stalo da zadobije ljubav, na sve pobožne 
pobude svoje unutarnjosti, da proklijaju iz Vas. Bog 
će Vas već sam takvim učiniti kakvim želi da bu- 
dete. A onda se držite ruke Božje! To jest: isprepleti- 
te obzirnim radom sve niti svoga nutarnjeg života: rad 
žrtve, brige, patnje, kajanje, žalost, ljubav, sva Vaša 
dobra djela s mišlju na Boga, na njega, — šutljivog 
posmatrača, svetog svjedoka, zaista iskrenog prosu- 
đivača, prijatelja, koji s Vama suosjeća, moćnog du- 
hovnog stvaratelja i poticatelja, svi jesnog upravlja- 
ča. Molite! Jer tako je zapravo molitva i zamišljena. 

A onda idite od stupnja k stupnju, naprijed, toč- 
no onako, kako budete vođeni, ne pitajući i ne mo- 
zgajući mnogo, ali neprestano hodajući, tražeći, pri- 
hvaćajući i iskorišćavajući svaku priliku. Morate 
uporedo s Bogom žuriti. Dakle idite na mjesta, gdje 
on dobrostivo stanuje, k svetkovinama i pobožnosti- 
ma, gdje se zaziva! Stupite među one koji prisu- 
stvuju misnoj žrtvi, nedjeljom i radnim danima, kle- 
knite kod stola, gdje sebe u pričesti daje! Ukratko, 
uhvatite njegovu ruku, što je ispružena u sredstvima 
milosti njegove Crkve. I ne puštajte ga, dok Vas ne 
blagoslovi! Može se tada desiti, da on godinama i go- 
dinama bude stvarao samo u nesvijesnim dubinama 
Vaše duše, pa se Vi možda već plašljivo budete pi- 
tali: »Gdje je moj Bog?« No konačno jednog dana, 
on će Vam progovoriti iz takve blizine, da će Vas to 
usrećiti i potresti u dnu Vašeg bića. Tada ćete biti 
pobožni. Da, tako će se dogoditi, jer već jutarnje ru- 
menilo njegovog izlaska lebdi nad snenim morem 
Vaše duše. 


15. pismo 

PLODNO KRŠĆANSTVO. 

Vrlo poštovana gospođo doktor! Sam sam mislio 
da Vam riječ o »pobožnoj vrsti ljudi« ne će dati mi- 
ra. Velite da je pismo, koga sam uputio onom »ću- 
dorednom čovjeku« bilo »od srca napisano«. Da, to 
rado vjerujem! Jer ste sami već došli do visina, do 
kojih se on tek mora uspeti. Ali u njem je bilo re- 
čeno, da i sam »pobožni. čovjek« nije postigao svoga 
potpunog savršenstva, a tim ste se osjetili pogođe- 
nom i to Vas je istrglo iz mirne sigurnosti što Vam 
je daje Vaše dnevno pohađanje crkve. Nemam šta 
poduzimati, da Vas umirim i da Vam reknem: ah, 
nijesam tako mislio. Ipak, tako sam već mislio! I Vi 
morate — možda — još jednom ustati iz svojih mir- 
nih odaja i putovati. I Vi, koji s visine svojih godina 
čistim mirom gledate na daleko prevaljeno hodoča- 
sničko putovanje svoga života, morate — možda — 
još jednom ili tek sad sići u dolinu rada. Ipak ne! 
Ja ne znam puno o Vama; Bog znade Vašu pobožnost 
izvana i iznutra; možda ne trebate ništa doprinašati, 
ničim nadopunjati svoju životnu zadaću. Ali pitanje! 
Pitanje — treba ipak da sebi jednom postavite mimo 
promatrajući stvarnost i sa spremnošću da o svem 

pošteno sudite. Hoćemo li ovo pitanje zajedničkim 
radom postaviti pred našu dušu? 

Ja počinjem sa sigurnim činjenicama, za koje 
dobro znam. Vi ste od svoga djetinjstva izrazito po- 
božna duša. Rado ste svaki dan pohađali crkvu, a 
osobito službu Božju, koja bi dugo trajala. A sada, 
u tišini i miru svoga udovištva, nitko Vas više ne 
priječi da dan za danom sprovodite po više sati u 
kući Božjoj — što Vam je prije, nažalost, često bilo 
zabranjeno i zamjeravano. Cijelog svog života niste 
poznavali većeg užitka, nego je čitanje duhovnih 
knjiga. S neugasivom željom tražili ste i prihvaćali 
nove pobude u vjerskim stvarima, tražili nova raz- 
jašnjenja i poglede, nove oblike i načine molitve i 
pobožnosti. Vjerski život u osobitom smislu ove ri- 
ječi, kao obavljanje pobožnosti, posjećivanje crkve i 
sudjelovanje kod crkvenih svečanosti, bavljenje 
vjersko-spasonosnom literaturom, to je bilo središte 
i sadržaj Vašeg života. 

I ovaj pobožni život nije bio kod Vas neplodan. 
Zaista ne! Razumijevalo se po sebi da ste zapovijedi 
Božje i crkvene obdržavali; kao dobra i valjana dje- 
vojka upoznao Vas je i cijenio Vaš suprug. A bili 
ste mu u sve te mnoge godine vjerna družica i vrsna 
kućanica. Vrlo štedljiva i gospodarica! Bili ste od 
Boga blagoslovljeni djecom, iz svih je nešto dobra i 
valjana postalo; živi dokazi vrijednosti ćudoredne vi- 
sine roditeljskog doma i veličine i moći materinskog 
primjera, koji im je prednjačio! Jakost za ovakav 



život, pun dužnosti i žrtava, bogat bolima i odricanji- 
ma, dala im je ipak njihova vjera u Boga, njega, koji 
naplaćuje i sudi; pomisao također na njegovu volju, 
na prekogrobni život, koje tako čovjeka bodri, misao 
na Boga, koji svaku želju ispunjava, i u kome leži 
svrha i smisao svega zemaljskoga putovanja. Prima- 
nje svetih sakramenata stalno Vas je pobuđivalo i 
čvrsto podupiralo, to je bio nadzor i zaštita, to 
Vam je bilo vodstvo i putokaz, kojim ste postojano 
hodali. Dakle Vaša pobožnost bila je plodna, Vaša 
vjera nije bila bez djela i mrtva; Vi ste istinski pro- 
vodili ćudoredni život, pod njegovom pobudom i 
vodstvom. 

Pa ipak — ne bi li možda neki drugi uzor, to 
isto bio učinio? Možda pomisao na dužnost ili gra- 
đanske običaje i poštenje, ili nakon Vaših zaruka i 
udaje ljubav k suprugu i djeci? Ne bi kod svih ljudi 
takav uzor proizveo ćudoredan život iste visine i či- 
stoće kakvog ste vi vodili? Vama je dobri Bog dao 
mnoge pomoći i milosti već kao kakav miraz za ži- 
vot. Imali ste već po prirodi mirnu, urednu, uravno- 
teženu narav, sređen odnošaj između duševnih i tje- 
lesnih osnova i sila. Vi ste odgojeni po strogim i čvr- 
stim pravilima. U Vašem životu nije bilo opasnosti, 
potresa i prevrata i poraza, koji čovjeka sramote i 
dušu mu pustoše, koji kod tolikih drugih manje sret- 
nih ljudi znadu stalno dovoditi u pitanje a i uništiti 
sve vrednote života. Osim toga bila Vam je stajala 
vjerno u pomoći milost Božja, bez koje doista, ću- 

doredno dobar život kroz dulje vrijeme nije moguć. 
I tako dolazim sada k odlučnom pitanju: da li je Va- 
ša pobožnost, kako sam je gore opisao, učinila ne- 
što, što bi njoj samoj i bitno bilo vlastito? Je li to 
plod, koji je samo na čokotu Vašega kršćanstva mo- 
gao dozreti? I kad je ovakav plod na njem izrastao, 
da li je još ova Vaša vrsta pobožnosti, ova osobito 
golema upotreba vjerskih sredstava sve postigla, što 
je u njihovoj svrsi i mogućnosti bilo? Ili je to možda 
bila pobožnost, koja nije imala da služi nikakvoj dru- 
goj svrsi? Nije li bila sama sebi svrhom počivajući 
potpuno u sebi, i postojeći zbog sebe same? 

Ovu zadnju mogućnost, zanijekat ću odmah, jer 
jedna Kristova riječ o donošenju ploda kaže: »Iza- 
brao sam Vas, da idete i plod da donesete«. Vi mi 
ne ćete odmah htjeti prigovoriti: pa plod koga su 
učenici donijeli bio je upravo njihov pobožni život, 
njihovo vjerovanje, molitva danima i satima, poha- 
đanje hrama i svete misne gozbe. Ne, ovi učenici bili 
su »poslani u svijet, da podučavaju sve narode«. I 
sama njihova najsvetija pobožnost, njihov naime sa- 
obraćaj s Učiteljem, nije bio sam sebi svrhom; oni 
su trebali samo malo vremena s njime biti, da ih 
mogne poslati. Poslanje je kao plod trebalo izrasti iz 
njihovih molitava i zajedništva srdaca s Bogom 
Ocem i njegovim Sinom Isusom Kristom. Poslanje, 
milostiva gospođo, moralo je izrasti dakle iz njihove 
pobožnosti, njihovog pohađanja crkve, sakramental- 
nih svetkovina i crkvenih svečanosti. I tako dolazimo 




natrag na naše pitanje: Da li je Vaš djevojački i su- 
pružni život, kakva ste ga vodili, uzoran i bez ljage 
kakav je pred svim očima bio, da li je taj i takav ži- 
vot bio već ispunjenje Vašeg vjerskog poslanja? Da li 
je dao sav plod, koji je mogao izrasti na čokotu Kri- 
stovu i samo na njemu? 

Ja ne pomišljam samo na onaj plod, koji se rađa 
u nes vi jesnim dubinama Vašeg duševnog života te 
nevidljivo i bezglasno raste u život vječni, na onaj 
plod života milosti, što dnevno jača, na ono srašćiva- 
nje sa životom i puninom života djeteta Božjeg, na 
ono pobožanstvenje duše, koje je ovdje još kopre- 
nom zastrto. Tek u svijetlu vječnog podneva postati 
će vidljivo ono, što sad u nama raste, ono čudo, ko- 
je ćemo jednom postati. Dakle o ovom glavnom 
plodu našega kršćanstva sad ne govorim. Bog će 
Vam ga jednom sam otkriti kao slatku riječ njegova 
očinstva, koje već ovdje na zemlji daje život i dje- 
luje u Vama. 

Ali ovo pobožanstvenje, koje po slici jedinoro- 
đenog Božjeg Djeteta u nama djeluje, — prije svega 
moću sakramenata, u kojima nam se ovo Božje Di- 
jete daje, — ovo pobožanstvenje može i treba da već 
i u ovom životu prodre i zasja sve većim sjajem. 
Kako? Kao sličnost života našeg duha i našeg srca sa 
životom i srcem Isusa, Sina Božjega; kao očitovanje 
njegove namisli u jednom učeniku, jednoj učenici: 
kao novo utjelovljenje čovjeka u življenju i uprav- 
ljanju jednog ljudskoga srca. I sad se upitajte, po- 

štovana gospođo, učenice Isusova, da li ste Vi svojom 
pobožnošću postali kršćanka u ovom smislu, kao oči- 
tovanje našeg velikog Boga i Spasitelja Isusa Kri- 
sta? Da li me dobro razumijete? Ne stoji to nekako 
u pojedinim djelima, označenim činima ili riječima. 
Ne stoji to ni u samom vršenju dužnosti, i bespri- 
kornosti; pa ni jedino u ispunjavanju zapovijedi kr- 
šćanske ljubavi, u dobrotvomosti i brizi — sve se to 
predmnijeva kao samo sobom razumljivo! To je više 
neki znak, koji cijelom biću i životu daje nešto od 
Isusova načina, neka atmosfera, koja čovjeka okru- 
žuje, neka svjetlost, koja iz njega izbija, neka topli- 
na i prostranost, mir i snaga, spokoj nost i neobično 
suzdržljiva a ipak neumorna čežnja za davanjem i 
predanjem, kako bi se to moglo opisati? To je tako, 
kao da bi se Krist opet pojavio, ili što više, da bi ta- 
kav morao biti, ako bi u ovom čovjeku i ovakvom 
životnom obliku došao. Ovaj dojam obuzima svijesno 
ili polusvijesno sve, koji s takvim pravim kršćani- 
nom dolaze u dodir. Da, takav je morao biti Isus, mi- 
slimo nehotice, i kad bi Evanđelja i sva sveta osjeća- 
nja apostolskog kršćanstva, što su u Pismu i Predaji 
do danas došla, bila izbrisana, u pravom učeniku 
Isusovom morali bi opet pročitati i oćutjeti svjetlost 
njegovih očiju, zvuk njegova glasa, nježnost i moć 
njegovih ruku, kucaj e njegovog srca. 

Da, gledajući takovog učenika Isusova, takvu kr- 
šćanku morali bi odmah dobiti sliku i pojam o Bogu, 
to bi moralo biti kao da gledamo Boga, kao što smo 

gledajući Isusa gledali Oca: »Tko mene vidi, vidi i 
Oca«. U takvom se čovjeku vidi ne samo izbjegava- 
nje grijeha ili ispunjavanje dužnosti ili zbroj svih 
dobrih djela, nego se osjeća miris, topli, živi dah 
dobra, jednostavno: Boga. Jer Bog je dobar, i dobro 
— drugo ništa, on je nešto veliko, prostrano, lijepo, 
snažno, blaženo i bogato, i uopće nešto sasma neopi- 
sivo. Da, takav je Bog, beskonačno mio, mislimo od- 
mah čim gledamo na Isusa i njegove učenike. On 
mora biti nešto jedinstveno, neuporedivo, neiscrpivo 
kao njegova prava djeca, koja nas susreću. 

Poštovana gospođo doktor! Ne postavljam više 
sada na Vas sva svoja pitanja o plodu Vaše pobožno- 
sti. Kako bi mi pristajalo da takva šta pitam? Šaljem 
Vam ovaj list, ali kao primjer postavljanja mirnog, 
stidljivog i bojažljivog pitanja, koga ni jedan čo- 
vjek ne smije postavljati drugome, nego samo sebi 


samom. 

16 . pismo 

OSOBNA I »STVARNA« VJERA. 

Moj dragi prijatelju! Kao što sam obećao Tebi 
i Tvojoj sestri, povraćam se još jednom k našem va- 
trenom vjerskom razgovoru što smo ga imali u veće 
na nedjelju na dan Porciunkule. Činim to na ovom 
mjestu, jer si sam rekao da govoriš u ime »tisuća 
naših naobraženih katolika«. Tako će ove »tisuće« 
sudjelovati u našem raspravljanju. Bit ću slobodan 
da Te još jednom podsjetim, kako je izbio naš prija- 
teljski rat i kakav je bio bojni položaj, kad smo se 
rastajali. Odmah čim sam došao rekao si nešto pod- 
ru &lji v i m glasom: »Moja je sestra postavila danas 
novo svjetsko prvenstvo u posjećivanju crkve«. Se- 
stra nije ništa na to podrugivanje primijetila, ali je 
rekla u njenom majčinski zabrinutom načinu: »Po- 
mislite moj je brat pustio da mu sveta nedjelja Por- 
ciunkulina dana prođe sasma neiskorištena«. Na to 
si Ti živahno i s velikom ozbiljnošću odvratio: » Ne - 
iskorišćena? Tko to može tvrditi? Ja sam na Marijino 
pitanje, kako često sam dobio potpuni oprost, samo 
izjavio, da ne bih znao reći da li sam ga uopće ikada 
dobio.« Držao sam da se Ti ovim svojim odgovorom 
nekako povlačiš i izmičeš. No Ti si konačno napustio 


svoju suzdržljivost i održao si s mnogo žara žestok 
govor proti »stvarnoj« vjeri kakvu Tvoja sestra ob~ 
država. Tvoja je vjera naprotiv »osobna«, sve se svodi 
na osobni odnošaj prama Bogu. Ti ne ćeš da se kva- 
čiš za pobožne predmete, da Tebi ne treba »svetih 
moći, medalja, svetih ostataka, oprosta i ostalog bla- 
ga milosti« baš nikako. 

A onda si okrenuo svoju paljbu strastveno na- 
padajući svoju sestru, koja je šutke sve slušala. 
Da je tobože čitava njezina vjera neka vrsta kapita- 
lizma, da ona sakuplja takozvane vjerske i svete 
stvari, medaljice, križiće, škapulare, sličice i slično 
u cijelim hrpama. K ovome vjerskome blagu da pri- 
dolazi i nevidljivo blago milosti, što ga ona slaže 
pred licem Božjim i s kojim će jednoć pred licem 
Božjim sjati, ili bolje reći s kojim misli, da će se osi- 
gurati pred njegovim sudom. Ona hoće samo, da se 
očuva vlastitim zaslugama i oprostima; ona nepre- 
kidno podiže oklop, iza koga će se moći zakloniti 
pred pogledom Božjim punim prijetnje ili zahtjeva. 
A tako upravo, od same pobožnosti, izgubi Boga s 
vida. 

Tako si onda govorio! Nas smo troje vrlo ozbilj- 
ni postali, i prošlo je prilično vremena u najdubljoj 
šutnji u ljetno večernjoj sobi. Stao sam braniti Tvoju 
sestru; njezina vjera nije nikako »stvarna«, nego u 
najmanju ruku isto tako osobna kao i Tvoja, i tako 
»stvarna« vjera, kakvu je opisuješ, stajala bi vrlo 
nisko, a da bi se duša, kao što je Marijina, mogla s 

njom zadovoljiti. Tako sam po prilici govorio. Tu 
sam se konačno s oboje vas posvadio. Ti si nalazio, 
da ja mislim isto tako »stvarno« kao i svi koji žude 
za oprostima i koji su danas stajali pred crkvenim 
vratima. No Tvojoj sestri se činilo, da razabire, ka- 
ko sam u svem na Tvojoj strani ili barem, da Tvoj 
poganski ponos nepodobno hranim i štedim. Tad si 
smijući se rekao: »Da, da, to ja razumijem, on kao 
da za svaku dušu ima upravo malu, osobnu istinu u 
pripravnosti.« Zbog toga Te je Tvoja sestra ukorila: 
»Ivane, Ti zapravo ništa ne uzimaš ozbiljno, a to je 
najgore kod Tebe!« Tad sam joj morao posve pravo 
dati i tako smo se razišli. Bitka je bila prekinuta. 

Sad sam opet evo tu i htio bih Ti zaista »Tvoju 
malu istinu kazati«. U kršćanstvu može i mora po- 
stojati samo osobna, a ne »stvarna« vjera. U tom Ti 
imaš pravo. Ti ne smiješ dakle nikako jednoj pravoj 
kršćanki, kakva je nesumnjivo Tvoja sestra, pripisi- 
vati nikakvu »stvarnu« vjeru. Time joj činiš ne- 
pravdu, a to je mnogo gore nego imati krivo. U sre- 
dištu se prave pobožnosti može uvijek uzdizati samo 
osobnost Božja: u nj vjerovati, u njega se uzdati, za 
njim ići, pred njim se klanjati, njega pojmati i po- 
sjedovati, to je vjera. Između njega i duše ne smije 
se ništa utisnuti, ni jedan svetac, pa ni tijelo i duša 
Isusa Krista, a kamoli jedna mrtva stvar. Ne smije 
biti ništa što rastavlja, što bi duši priječilo pogled na 
Boga, ili čim bi se ona, kao za kakvim zaklonom 
uklanjala pogledu Božjem. I u pobožnosti, koju Ti 

svojoj sestri predbacuješ bilo bi zaista utisnuto ci- 
jelo brdo spasonosnih dobara, koja bi dijelila Boga 
i dušu: blagoslovene stvari, zasluge, čini, pravni na- 
slovi bili bi tu nagomilani kao viša oblast, koje bi se 
Bog morao držati. Kao kakav nasip, koga njego- 
va pravednost ne bi smjela prekoračiti, kao obra- 
na o koju bi se valovi njegove pravednosti morali 
razbijati, i iza koje mi ne bi više bili izloženi njego- 
voj bezdan oj milosrdnosti. Tu bi onda duša bila sa- 
krivena pred Bogom. Kršćanstvo traži, da bude sa- 
krivena u Bogu. Vidiš, od dvije tako malene riječi 
zavisi neizmjerna razlika između kršćanstva i po- 
ganstva, između pravovjerstva i krivovjerstva. 

Dovle dakle imaš pravo. Ali ovdje je Tvojoj isti- 
ni kraj. Ne smije ničeg biti što rastavlja Boga i du- 
šu. Ti pak zahtijevaš, da ne bude i nečeg što veže i 
posreduje. No kako ćeš onda k Bogu doći, kad mo- 
sta nema? Hoćeš li djetinjim rukama zvijezde hva- 
tati? O dijete! Sa svim ljudskim naporima, pa da se 
i na nožne prste podigneš i ruke svoje u vis pružiš, 
koliko god možeš, ne ćeš ih doseći. Dakle treba da 
Bog k Tebi dođe! Smiona li zahtjeva! Gotovo tako 
smiona kao što je i smiona hula na Boga. Ali on, do- 
brostivi i milosrdni doći će zaista jednom u blaženoj 
savršenosti. Tada će reći: »Ja, ja sam se sam otkrio i 
uvijek sam kod Tebe.« (Ps. 138, 18.) Onda će biti svi 
mostovi porušeni jer ih nikome ne će trebati. I ni 
sunce ni mjesec ne će trebati sjati, da Ti Božji grad 
pokažu, jer ćeš u samome Bogu gledati sunce i mje- 

sec. Svijetlo samo postat će Ti tek u njemu vidljivo, 
tako ćeš mu biti bliz: »U njegovom svijetlu vidjet 
ćemo svijetlo.« Ali — »zasad još se nije pokazalo, šta 
ćemo biti.« Za sada nam Bog govori, — Sve-jedini, 
na mnogovrsne načine, kroz mnoge poslanike, koje 
nam šalje: preko mostova i puteva ide nam u susret, 
očituje se u vidljivim stvarima, izlazi vidljiv, a ipak 
istodobno zastrt. Šalje pred sobom stvorene stvari, 
znakove, slike, darove koji poput vihora, navješćuju 
njegovu blizinu, ali on sam nije u vihoru, on dolazi 
odmah iza njega, tiho kao večernji dašak; jer kad on 
sam dolazi, ne treba slati ni jedne riječi poruke, Bog 
sam je riječ, koja nam govori. 

Ti razmaženo dijete, vidiš, Otac ćete već jed- 
nom podići i uzeti na svoja ramena, ali prije nego 
to učini, nema druge, nego da se prihvatiš njegove 
haljine, i da se držiš za ovaj mnogostruko ukrašeni 
prostrani rub plašta Božjeg. Čemu da prezireš sva 
poslanja, postupke, sj etilne slike, prispodobe u ko- 
jima on sada Tvojoj duši govori i koje trebaju da Te 
uvijek na nj sjećaju? Zašto da otklanjaš kaleže, u 
kojima je uhvaćena po koja kapljica njegove ljubavi, 
koja zasad, poput sjajne i žarke kiše pada po svije- | 
tu? Što je osobni ja Tvoja pobožnost, tim zahvalnije 
ćeš promatrati oznake puteva, što ih je Bog svuda 
postavio; a na svima stoji riječ: K Bogu! Tim nježnije 
će Tvoja duša štovati, a prema potrebi i prihvatiti 
sve ove darove, što ih je Bog postavio pred nas, kao 
milosna i spasonosna sredstva. Sigurno to su samo 

sredstva i čovjek se njima služi samo kao jelima bo- 
gate trpeze. Ali to su sredstva posvećenja, sredstva 
koja nas s Bogom združuju, koja se poput svijetlih 
mostova postavljaju između Boga i duše. Dakako ne 
trebaš ih sviju, bez izbora prihvaćati. Nekoliko njih 
stoje tu kao mostovi, preko kojih svaka duša mora 
ići, kao čaške, iz kojih svatko, tko hoće imati dijela s 
Kristom, mora piti: »Ako se tko ne preporodi u vodi 
i Duhu Svetom«, i »Tko ne jede tijela moga, i ne pi- 
je krvi moje, ne će imati života u sebi«. Mnogi, mno- 
gi drugi stavljeni su dušama na izbor, da se njima 
služe, kako rast i starost, čežnja i potreba svake du- 
še zahtjeva ju i traže. 

Ne smiješ dakle mrziti ni jedan od ovih znako- 
va, ni škapular, ni medaljicu ili blagoslovljenu vodu 
i crkvene blagoslove ili njene zapovijedi, kazne i nje- 
ne znakove pokore nad živima i mrtvima, ili sveta 
tijela njene djece, koja su došla u domovinu, ili dim 
tamjana što se uzdiže oko njihovih starih slika i ol- 
tara. Ne treba, dakako, da Ti oni igdje zastiru po- 
gled i put k Bogu, a oni Ti to sigurno i ne čine. Duši, 
koja prostodušno i djetinjski čezne za svojim Bogom, 
ma gdje zapazila trag ili znak božanskoga, ma gdje 
zašuštao komadić ruba velikog plašta, duši, koja je 
usto još dobra i čista, zadovoljna i hrabra, takovoj 
su duši sve stvari svete i ona pred svim svetim stva- 
rima ponizno i zahvalno kleči i šuti. A upravo po to- 
me biva sama sve čišća i bolja i Bogu predanija. Ona 
se zaista približuje Bogu, ako poljubi medalju bla- 

žene Djevice ili ako se, idući spavati, poškropi sve- 
tom vodom. 

Sta treba dakle da činim? Trebam li sada nositi 
škapular? I dobivati mnoga odrešenja? Možda ćeš to 
još i činiti. Ali zasad je najnužnija jedna druga za- 
daća: upotpuni i pročisti svoje »osobno« vjerovanje, 
na koje si ponešto ponosan. Gledaj da dobiješ u osob- 
nom odnošaju, u vjernoj zajednici s Bogom više Iju- 
bavi, više širokogrudnosti i razumijevanja za sve 
oblike i stepene božanskog djelovanja i ljudskog tra- 
ženja i molitve. Tada ćeš naslutiti duboki smisao, ko- 
ga Tvoja sestra stavlja u svoje pobožne svetinje, i 
koje sačinjavaju pravu nutarnju i neprolaznu je- 
zgru njezine vjere. Naslutit ćeš, da je ona do svih 
svojih pobožnih vježba i svetih stvari došla upravo 
iz moćne i sasvim osobne ljubavi. Dakako, ljepša od 
svih medaljica bit će uvijek živa slika Boga u pobož- 
noj, veseloj i revnoj duši. Hoćeš li i Ti jednom nositi i 
ljubiti svoje medaljice, ne znam. Možda je rast i 
oblik Tvoje duše ipak sasvim različit od njezine. Ali 
stav njene duše i Ti ćeš zadobiti, taj svojevrsni stav 
prema Bogu, i njegovim darovima, svetim slikama i 
običajima, svima oblicima i posudama Božanskoga, 
taj stav i Ti ćeš dobiti, a on se zove: sloboda , poni- 
znost , i ljubav . 


17. pismo 

RELIGIOZNO MNOŠTVO I JEDINSTVO. 

Prijatelju! Iz Vašeg cijelog dugačkog lista, po- 
težem samo jedno jedino pitanje, koje ste pridodali 
na koncu kao privjesak svemu ostalom: »Prije sve- 
ga«, tako pišete, »htio bih Vas pitati: šta je zapravo 
religija? Moja religija? S ovim sam pitanjem pred 
dulje vremena započeo i nisam mogao na to odgovora 
naći. Točna obilježja u knjigama ništa mi ne kažu, 
a sam ih ne nalazim.« Morao sam se smijati, kad sam 
ovo čitao, jer ste na prednjim stranicama ipak za- 
pravo sasma točno opisali svoju religiju. Bez sumnje 
ne pojmovno i u određenim oznakama, nego u bor- 
bama i zamršenostima, u ugođajima i žalostima, u 
doživljajima i patnjama Vaše duše i Vašeg djelo- 
vanja. 

Ali Vi hoćete da budete i svijesni svoje religije. 
Vi bi htjeli imati bistro omeđeno i jedinstveno 
razrađeno poimanje svoje religije! To je teško, moj 
prijatelju! Izgledi su religije beskonačno svestrani, 
da, ona mora takva biti, jer ona je život, dubina i pu- 
nina života! Kako bi ona mogla biti siromašnija ne- 
go život s tisuću svojih strana i ugođaja? I što je 
koji čovjek religiozniji, što je ozbiljniji i iskusniji. 

to djelotvornijom postaje njegova pobožnost, tim 
bolni ja može mu postati spoznaja, da upravo u reli- 
gioznom životu mora još proputovati mnogobrojnim 
svjetovima, živjeti u mnogim prostorima, koje ne 
može da odjednom duhovno pojmi i shvati i u kome 
sklad i promjenljivost ostaju sakriveni. Shvaćate li 
religiju vesele procesije Brašančeva i ljepote svečano 
okićenih oltara? Da? Onda kušajte pojmiti religiju 
jedne njegovateljice bolesnika, religiju oko koje na- 
stoji »mala sestra siromašnih« u vlažnom podrum- 
skom stanu, u kom noćnom zakloništu bijednika, svih 
onih propalih i ostavljenih! Da li su ove obje reli- 
gije međusobno i srodne? Od onog noćnog zakloni- 
šta pođite u slušaonicu, gdje jedan fini, mirni uče- 
njak postavlja misaonu zgradu kršćanske nauke o 
vjeri, zgradu čisto više stvarnosti, koja znači samo 
čisti i hladni dah nadzemaljskog i nadnaravnog! Sta 
duša ovog samotnog i od naroda udaljenog mislioca 
ima zajedničkog s dušom one »male sestre«, koja 
za svojih dugih noćnih bdijenja uz bolnički krevet 
zazivi je i časti jednog sveca za drugim, moleći kru- 
nicu? Priopćit ću Vam izvadak iz jednog pisma, koje 
je stiglo zajedno s Vašim; iz njega vidite, kako se 
jedan čovjek, koji je svoj život, upravo kao i Vi, po- 
svetio brizi i ljubavi za ljude, muči pitanjem: Sta je 
zapravo religija? Moja religija? 

»Beuronu učio sam ići od ruba do središta, od 
sebe do zajednice. Tada sam po prvi put shvatio mi- 
sao o općinstvu svetih . Liturgija je divno oplodila 


moj rad, da cijelo moje biće. U nj je ušao smisao, 
svrhovitost. Pojedinačno treba da raste nanadpoje- 
dinačnim, ono mora biti otvoreno za potrebe i za za- 
daće zajednice. Misna žrtva je od tada postala sredi- 
šte moga vjerskog života. A ipak praktični posao ta- 
ko je neprijateljski liturgiji, da sam uza sve to mo- 
rao imati opet druga pomoćna vrela za rješenje 
mnogih nutarnjih zadaća. Cesto sam puta sam s kri- 
žem svoga ja, sa svojim vlastitim zahtjevima ili svo- 
jim posebnim kajanjem pred svojim Bogom, pa mi 
osobni, neliturgični oblik molitve postane hitnom 
potrebom. A onda opet u dnevnom saobraćaju s lju- 
dima, skršenim, utučenim, tvrdokornim, no koji uza 
sve to traže, sa siromašnim, koji zaista nose križ, 
moram kao suputnika uzeti sv. Franju a ne sv. Be- 
nedikta, jer svi ovi ljudi ne razumiju onih što žive 
u sjeni samostana. Njegov način štovanja Boga, ostati 
će im tuđ, ne samo zbog obilja, nego i zbog sadržaja, 
koji ih nadilazi. I tu sam eto ja. Hoću i nastojim da 
u duhovnom i religijoznom životu uspostavim zajed- 
nicu sa siromašnim i bijednim, potištenim i poroblje- 
nim, ali sam postrance od njih: mi molimo u razli- 
čitim jezicima. Vidite, ovako ne će biti jedinstva me- 
đu nama. A ipak morali bi naći put, kojim bismo svi 
zajednički išli k Bogu, bili mi kraljevi ili prosjaci, 
mudraci ili budale, razmažena ili udarana djeca. Či- 
ni mi se da bi pojedinac mogao svladati tu zadaću, 
da postane ne samo obirač u duhovno-religijoznom 
životu, nego da zaista nutarnje sve skupa poveže i da 

praktično živi po onome što mi vidimo podvojeno i 
tako divno ostvareno u trima redovničkim zajednica- 
ma: sv. Benedikta, sv. Franje i sv. Ignacija. Trebalo 
bi, da svaki pojedinac mogne reći: Molimo ti se, lju- 
bimo te, branimo te! Ili trebamo li mi lajici odabrati 
za se jedan osobiti pravac, uz pogibelj da postanemo 
jednostrani? Treba li ipak moj život nositi otisak be- 
nediktinskog, franjevačkog ili isusovačkog duha? 

Vidite, moj prijatelju, niste Vi jedini, koji osje- 
ćate svu teškoću da sve povežete u jedno, da do- 
đete do jednog jedinstvenog, skupnog gledanja i 
shvaćanja kršćanskog života! Kako ćemo dakle rije- 
šiti zadaću, kako ćemo to sve skupa spojiti? Ponaj- 
prije, svima ne treba ovo sve skupa sastavljati, da- 
kle ne trebamo to za sve ni ostvarivati. Najviše lju- 
di nađe, odluči se za izbor pod uplivom njihovog pri- 
rodnog raspoloženja, njihovog odgoja i životnih uslo- 
va i vrhunaravne milosti. Oni usvoje iz bezgranične 
punine Isusa Krista ovu ili onu pobudu, naputak ili 
primjer: njegov duh molitve, njegovu snagu podna- 
šanja, njegovu spasitelj sku ljubav, milosrđe prema 
puku, njegov borbeni duh, njegovu osamljenost ili 
njegovo neumorno traženje ljudi i njihovih duša. U 
njemu je svakako bilo sabrano ono što Vama tako 
bolno ne dostaje, u njemu nije bilo dijelova koji bi se 
raspadali ili težili da se raziđu, nego sve je bilo kao 
jedna jedina zajednička sila, ne međutim kao snop, 
nego kao jedna jedina jasna svjetlost. Njemu je sa- 
svim naravno bilo da se, poslije svoje molitve u sa- 


moći uputi s noćnih brda i da pođe onima, koji su ga 
opkoljavali i tražili njegove pomoći. I riječ: »Pustite 
k meni malene« zvoni u njegovim ustima isto tako 
razumljivo i izvorno kao i prijekori farizejima i kao 
oproštajni govor, koji se odnosi na tajne o trojedinom 
Bogu i njegove odluke prije stvaranja svijeta. Da, u 
njemu je bilo sve potpuno sjedinjeno. Ali on je bio 
i Sin čovječji, punina svega ljudskoga bila je u nje- 
mu, jer je posjedovao puninu Boga. A ono što je u 
njemu moralo biti skupljeno, jer je bio izvor, to se 
nama, koji oko njega stojimo i od njegove punine 
pijemo prostom rukom, čini samo podijeljeno i ra- 
zrijeđeno. Pustimo dakle njegove učenike i njegove 
svece da se kite svaki s po jednom zrakom, jednom 
bojom, jednim draguljem njegova bogatstva! Da, 
pustimo njega samoga, da djeli svoje darove: pet ili 
dva ili samo jedan; oni su različiti koliko po broju 
toliko i po značenju i sjaju. Zašto da budemo nagli 
i da svakoj duši namećemo svu dubinu kršćanskih 
misli a i svu neiscrpivost kršćanskih doživljaja? Pu- 
stimo one koji u samoći mole u njihovim ćelijama i 
ne gonimo ih na rad pod izgovorom, da je žetva ve- 
lika, a poslenika malo! Pustimo i tihe, jednostavne 
žene što teško rade i nose i koje svojom »snažnom 
molitvicom« iz jednostavnog molitvenjaka postaju 
sposobne da nose teret i koje prisustvuju sv. misi s 
molitvom na usnama sv. Anti! Štujmo i njihov ne- 
liturgični način molenja! One ne moraju doseći svo- 
jim mislima euharistijskog bogoslovlja i liturgije, 

dovoljno je, da se svojom voljom i životom uključe u 
žrtvu otajstvenog tijela Kristova. 

A onda ima i duša, koje — po namjerama Bo- 
žjim — trebaju ostati jednostrane i jednosmjerne. 
To su oni što krče puteve, nose zastavu, vode i pozi- 
vaju, to su oni koji treba da si pribave posluh kroz 
sve vjekove. Oni ne mogu posve iscrpivo govoriti, oni 
se moraju zadovoljiti time da uz viknu jednu jedinu 
gromovitu riječ: »Metanoeite — činite pokoru!« ili 
riječ: »Oremus, molimo ili riječi: »milost« »ljubav« 
»vječnost« ili pak strašnu riječ »Bog«. I Franjo Asi- 
ški i Benedikt i Dominik i Ignacije i Elizabeta i go- 
tovo svi sveci, koje je Bog na oltare pustio, — ovo je 
samo mali izbor iz velike vojske svetaca, — bili su 
takvi pozivatelji, koji su imali da svijetu i Crkvi do- 
viknu jednu jedinu riječ. A i redovi i skupovi, obi- 
telji i zastavice, što su ih oni izradili i isticali i vo- 
dili, imali su kao cjelina istu takvu zadaću. Svaki od 
njih ima svoju riječ da rekne. I oni, uzeti kao cje- 
lina, imadu se zadovoljiti s tom riječju, koja im u 
usta bila stavljena. 

Konačno, sad opet dolazimo k Vama, moj prija- 
telju, i k onom dopisniku, kojeg smo list zajednički 
čitali — konačno ima također duša, koje treba da po- 
kušaju ostvariti onu nutarnju povezanost u duhov- 
nom životu, da pokušaju, ali ne polučivši onog za čim 
su išli. Oni koji rade na ovom spajanju moraju tr- 
pjeti. To su ljudi, čija se duhovna domovina nalazi 
u mnogim zemljama, ljudi pograničnih kotareva, lju- 

di dojmljivi i osjetljivi, u kojima odjekuje sve što ih 
se dotakne, ljudi široko otvorenih vrata, u kojih sve 
stvari hoće da uđu. Velika je opasnost za ove ljude, 
da nigdje ne budu stalno, da u njihovoj duši bude 
samo metež i tutnjava, da ih se poteže tamo i ova- 
mo, da ih sve moguće stvari trgaju i komadaju. Po- 
gibelj za njih je velika, a velike su i njihove boli, nji- 
hovo nezadovoljstvo i njihova težnja za zavičajem. 
Ali i njihova sreća, njihovo veselje, njihovo iznena- 
đenje, njihova bogatstva mogu biti neiscrpiva. 

Šta dakle trebaju raditi ovi putnici, ovi nikad 
nezasićeni ljudi, što uvijek gladnih očiju i ispruženih 
ruku traže oko sebe? Oni ne mogu ništa boljega uči- 
niti nego da se dadnu voditi. Dobrostivo i nasmije- 
šeno Božje vodstvo mora da ih dan za danom upu- 
ćuje i da im pruža znanje, doživljaje, zadaće i mo- 
gućnosti, koje su, upravo na redu. Bilo bi nadljud- 
ski i preuzetno htjeti propisivati ovakvim dušama 
njihov put do u pojedinosti. A ni one same toga ne 
mogu činiti. Bog sam povezuje iznutra njihov 
život, vodeći ih od jednog djela do drugog, pokazu- 
jući im sad jedno, sad drugo, dajući im, sad opet odu- 
zimajući. Jer ljudska je svijest malena i duhovno oko 
može obuhvatiti samo jedan prostor. Na ovaj način 
kod ovakvih duša svaka godina, pa i svaki dan, sva- 
ko djelo i doživljaj znadu poprimiti posebnu boju, 
posebni otisak. Drugačiji postaju u samoći, drugačiji 
u stisci ljudi, druge zvijezde sjaje nad njihovim mo- 
litvenim satima, a druge pri radu. Zato su ovi ljudi 

bitno osjetljivi, osjetljivi prema svima tajnama istine 
i mogućnosti, ali i osjetljivosti prema svakoj riječi, 
što dolazi iz usta Božjih, koja im svakog sata i dana 
došaptava novo, što njihovoj duši upravo treba. U 
dnu dakle jedna jedina velika osjetljivost ispunjava 
njihovo biće i pomoću nje njihov život poprima po- 
svemašnju povezanost. Oni su osjetljivi prema Bogu, 
koji u stotinu i tisuću oblika prolazi njihovim nu- 
tarnjim razvitkom: sad kao sveti Gospodar i Stvori- 
telj i Velika Tajna, sad opet u obliku zaplakanog 
djeteta, iza tog opet u zvučnim glasovima orgulja i u 
dirljivoj tišini svete pretvorbe, drugi put u bučnim 
vodopadima i burnoj prirodi, da ga jedva raspoznaje; 
sada u stvaranju punom veselja i radosne nade, a 
sad opet u nijemim i besvijesnim noćnim bolima. No 
to je uvijek isti Bog. 

Ova osjetljivost upravo je i tajna nutarnje pove- 
zanosti svega u Isusu, Sinu Čovječjemu, potresna 
osjetljivost prema volji i nalogu Očevu, svakoj nje- 
govoj objavi i odluci, prema svakom glasu Duha. U 
njemu je bila punina, jer je u njemu bila prostra- 
nost; u njemu se stjecalo sve bogatstvo skupa, jer 
je imao prostora u svojoj duši; u njemu je bila nu- 
tarnja povezanost svega, jer je on htio ono jedino po- 
trebito i sveobuhvatno: Boga svuda i u svemu. I tako 
sad ipak dolazim da govorim o jednom drugom ma- 
lom stavku Vašeg lista, po kome se očituje Vaša vje- 
ra i Vaše vjersko shvaćanje: »Ono što me nadasve 
potiče na ljubav i predanost to je udivljenje što ga 


u meni uzrokuje uzvišeno i ponizno podvrgavanje 
Kristovo Očevoj volji.« Vidite dakle, kako sam imao 
pravo, kad sam gore pisao da ste Vi već sami svoju 
vjeru obilježili. Da, u tom je ona, prijatelju, u lju- 
bavi, predanosti, podložnosti, poslušnosti, pripravno- 
sti i prihvaćanju. To je i to nek bude i Vaša vjera! 
A na taj ste Vi način i sve iznutra povezali, ne mi- 
slima i pomislima, nego cjelokupnim svojim drža- 
njem i životom. 


18 . pismo 

NASLJEDOVANJE ISUSA. 

Dijete Božje! Dakle Bog Ti se smilovao i po- 
kazao Ti svijetli izlaz! Sta treba tu još mojih riječi? 
Mogu samo uvijek i ponovno staviti preda Te ri- 
ječi Tvoga vlastitog pisma, da Ti služe kao glavno 
pravilo Tvoga zvanja: »Čini mi se zaista, da Krist, 
koji još uvijek živi među nama, djeluje i vlada, po- 
ziva i danas učenike, odvajajući ih od svijeta, da ga 
slijede, i s njime žive i rade u povjerljivom saobra- 
ćaju. Ti učenici moraju živjeti na zemlji, no ne pu- 
štajući korijena u njoj. A pri tom svemu treba da 
ljube sva stvorenja više nego drugi, da se vesele, tr- 
pe i služe bolje od ostalih.« Da dijete, sve to postoji, 
pa si i Ti sam pozvan. Dakako nije to poziv u vanj- 
skom smislu, barem obzirom na Te nije to poziv 
koji bi tražio osnivanje nekoga osobitog staleža u 
ljudskom društvu, ili kakovu osobitu organizaciju. 
Nasljedovanje Isusa ne počima nikada s nekom pro- 
mjenom odnošaja prema našoj okolini, sa zatvara- 
vanjem ili otvaranjem drvenih ili željeznih vrata po- 
dizanjem živica ili ograda u društvenom životu, pro- 
pisima o hrani, pitanjem o pravilima. Ne, na svakom 
mjestu i u svakoj kući, pod svim podnebljima i zvi- 


jezdama čovjek može čuti i poslušati poziv: »Slijedi 
me!« Ovako nasljedovati Isusa znači unutarnje izdvo- 
jiti se od ostalih, odricati se samoga sebe, stupiti u sre- 
dinu, i odlučiti se za jedino potrebno; to znači po- 
primiti novi duh, bistro pogledati Boga i silno ga lju- 
biti. Ovako Bog poziva zapravo sve kršćane, a ipak 
ima u tom pozivanju i nešto posebna. Jer ima iza- 
branika, koji ga na jedan osobiti način moraju sli- 
jediti, koji se moraju odazvati njegovu pozivu, koji 
za njih postaje osobito lagan a ujedno i neizrecivo 
težak. Ti pripadaš ovim izabranicima, pa ću Ti tako 
o lakoći i teškoći Tvoga poziva napisati još nekoliko 
riječi. 

Tebi je on mnogo lakši nego drugima, jer se 
Tvoj vanjski poziv potpuno podudara s Tvojom unu- 
tarnjošću. Jesi li već bio veseo i zahvalan za to? 
Tvoj svjetovni poziv tako je sličan Tvome unutra- 
šnjem pozivu sa strane Spasitelja, da je kao njegov 
znak i slika. Ono za čim Tvoja duša čezne i što ona 
vruće želi, kad se dižeš od molitve ili kad se vra- 
ćaš od pričesne klupe, to, eto, u zbilji smiješ činiti: 
tješiti, miriti, njegovati, liječiti, snositi. Stoga Te 
Tvoj poziv svega ispunja, stoga Ti je drag i svet. 
Ti sretno dijete Božje! Koliko je mnogo drugih, koji 
rade u poslu posve mehaničnom, materijalnom, bez 
duše i Boga, i koji bezgraničnim gnušanjem snose 
svoj dnevni teret. Ali i oni mogu biti pozvani, kao i 
Ti, pripadati Isusu na osobiti način, služiti mu kao 
oruđe, mogu postati objavitelji njegove istine — i 

apostoli. A ako se to desi, onda trpe zbog nesklada 
svoga pravog poziva i svoga stvarnog zvanja. 

Ali težina, veliko iskušenje i patnja Tvoga po- 
ziva? Vjerujem, da ih već poznaješ: to je sumnja. 
Dijete, dijete! Ti je još nisi zauvijek nadvladao. Do- 
duše pišeš sada pobjedonosno i bodro: »Do pred 

kratko vrijeme, bio sam u svakovrsnim potrebama, 
sumnjama i sitničavom razmišljanju. Kad sam spo- 
znao, da sve želim temeljiti na vjeri, probudila se 
opet u meni misao: A ako bi ipak sve to bilo besmi- 
slica i obmana? Kostriješio se je u meni poganin i 
svjetovnjak, i rugao se mome jednostranom stavu i 
tome što tako ozbiljno i važno uzimam čisto ideali- 
stičke snove: tako bezuslovno predanje nazočnom 

Bogu i Spasitelju izgledalo je svjetskom pojmanju 
u meni kao benavljenje. Ali to pojmanje nije isprav- 
no. Nevjerovati, to bi tek bio za mene pravi nesmi- 
sao, mrak, rastrganost i slaboća. Ovakve sumnje o 
vjeri i pozivu mora čovjek protjerati, ne upuštajući 
se u raspravljanje. Ta radi se ipak o tom hoću li 
vjerovati ili ću se prepustiti neosnovanoj, razornoj 
sumnji! Ne kaže li Krist, da unaprijed moramo po- 
misliti, da li ćemo »njegov kalež moći piti«, »što će 
kuća stajati«, »kako je jaka neprijateljska vojska«? 
Ali kad smo se jednom odlučili nasljedovati Krista, 
onda više ne smijemo dvojiti, ne smijemo više na- 
trag gledati, inače nismo više njega dostojni.« 

Dijete, to su zanosne spoznaje, u kojima se za- 
ista dobri Bog nad Tobom nadvio! Ali one su satkane 

od sunčanih zraka: ako se sunce sakrije, ove spo- 
znaje ponovno ugasnu i nastane noć, kao da nikad 
nije bilo svijetla i kao da nikad dan ne će svanuti. 
Spremi se za to: Sumnja će se opet probuditi, svjet- 
sko shvaćanje će se opet rugati, umor će Te ponovno 
pritiskati, razočaranja će Ti opet podrugljivo u uši- 
ma šaputati. 

Ja sam s Tobom, s Tvojom dušom doživio, što 
Te je Tvoj budući poziv stajao. To što ćeš se odri- 
cati vanjskih stvari i dobara, posjedovanja i udob- 
nosti, kuće i domovine, ljubavi (u smislu ovoga svi- 
jeta) i uživanja mira u krilu obitelji, ne će Ti nikada 
ozbiljne boli uzrokovati; Tvoja je duša uvijek bila 
iznad toga. Ali cjelokupni stav duše, bezuslovno pre- 
danje svijetu vjere, nevidljivom, neshvatljivom, da- 
lekom! To svi jesno i dosljedno mišljenje i život po 
vjeri, vjeri u prisutnog Spasitelja, njegovu sliku, nje- 
govo srce! Znaš li, koliko Ti još borbe priređuju ove 
misli? Ne Tvome srcu, o ne! nego Tvome duhu, koji 
se bori i žeđa za zdravljem, istinom i jedinstvom. Ni 
pred čim nisi imao i nemaš takav strah kao pred ne- 
zdravim pretjerivanjem, jednostranošću, ukočenošću, 
pred nes vi jesnom ili možda htijenom zasljepljenošću 
i skučenošću. A život u službi Isusa, sa svojom stra- 
šnom ispravnošću, dosljednošću, neumoljivošću, čo- 
vjeku zaista katkada izgleda kao da se odlučio 
odricati tisuću mogućnosti, kao da je pristao da 
bude opljačkan, da mu budu oduzeti mnogi pravci i 
ceste. Taj život zna ustraviti dušu kao skok u tminu, 


kao oluja koja Te sobom, odnosi, a Ti ne znaš kuda 
ide i gdje će Te ostaviti. Zato i ima tako malo kr- 
šćana, koji se usuđuju posve pouzdati u svoju vje- 
ru. Oni polaze za Isusom, ali ostavljaju lađe ovog 
svijeta neuništene i ne idu predaleko od njih, uvijek 
pripravni, da opet na njih umaknu. Oni su kao pli- 
vač— početnik, koji se sa strahom hvata za ogradu i 
konopac; što ga više vuku privlačivi valovi slobod- 
noga mora, tim se on jače hvata i vješa za stvari i 
ljude, za zemaljske utjehe i požude. Da, treba imati 
odvažnosti da se čovjek pusti i baci u zagrljaj privla- 
Čivog mora. Treba imati odvažnosti, da čovjek pođe 
preko svih stvari, ne prezirno i rugajući se (to je 
lako!), nego s ljubavlju i smiješeći se, a ipak tako da 
mimo njih prolazi k Bogu. 

Istina, Ti si se već pustio i predao vječnom mo- 
ru. Ali, dijete, kušnja bojažljivosti ponovno će doći. 
Mi teško vjerujemo da će svima koji traže kraljev- 
stvo Božje, sve ostalo biti pridodano. Mi uvijek, stal- 
no mislimo, da onaj tko ne traži neku stvar, tko je 
ne lovi, tko za nečim ne žudi i ne lakomi se, taj ne 
će ništa ni dobiti. Ta vidimo svakodnevno, kako lju- 
di pohlepnim rukama hvataju svijet, i kako samo ja- 
kim i moćnim zahvatom tek po koju cunju dobiju 
u šake. Tko dakle ne grabi, ostati će prazan — a naš 
život ipak ne bi trebao ostati prazan, ni ovdje na 
zemlji! Doduše i ne će ostati prazan od najfinijih, 
najčišćih i najslađih stvari, što postoje. Sve ćeš ih 
naći u njemu, kod onoga kome si srce i život po- 


svetio. Znaj, bilo je jednom neko dijete, koje je du- 
go razmišljajući, promatralo svoju mrtvu majku, 
ženu, koja je beskonačno mnogo radila i trpjela; tada 
reče odstupajući od nosila: »Kao dijete, koje je našlo 
dom, sišla je u naručaj nebeskoga Oca, i kako je si- 
lazila na taj počinak, ispade iz njenih ruku kita cvi- 
jeća, koje je putem ubrala. Šta znači sada njen ži- 
vot, njen smijeh i njeno veliko trpljenje?« Vidiš, ako 
i Tebi u tom polasku na počinak, ispadne cijela kita 
cvijeća, koje si s mukom ubrao, šta zato? Jer će Te 
međutim slijediti cijelo polje dražesnog cvijeća na 
putu k Ocu. To je tajna stvari: tko za njima trči, 

pred njim one bježe; tko ih hoće da ubere, tome ispa- 
daju, tko ih o sebe objesi, tome će biti otrgnute. Tko 
pako mimo njih prolazi, njega slijede, da s njim 
skupa k Bogu dođu. Na ovakva čovjeka čekaju stvo- 
renja, gledaju na njega, prisluškuju njegove korake, 
kao zabludjeli putnici koji osluškuju jeku dalekih 
puteva. Tko hoće da već na ovom svijetu dobije 
ljudsku ljubav, pouzdanje, veselje, i sreću, taj se 
mora nutarnje svega odreći, i onda se oni prislone 
° njegovu ruku i njegovo srce. 

Vidiš, ne ćeš dakle sam kroz život ići, ne ćeš 
ići neplodno, bezuspješno, upravo zato jer Ti je sa- 
mo do Boga. Ali toga uvijek ne ćeš pojmiti i doznati, 
i mnogoputa ćeš natrag pogledati i htjeti otpasti. To 
je sumnja u Boga, koji je skriven i dalek u svome 
svijetu! A kad bi tu sumnju i mogao zauvijek pobije- 
diti, ostala bi ipak sumnja u sebe samoga: zadnja 

patnja svih svetaca. Na putu Tvoga života čeka u za- 
sjedi bolno nezadovoljstvo sa samim sobom. Doći će 
vrijeme, kad ćeš posumnjati ne samo u cilj i put 
nego i u vlastiti svoj hod, kad će Ti se činiti da Ti 
život vrvi od zakašnjenja, lijenosti, kukavičluka; bo- 
jazni, da Tvoja volja postaje sve slabijom i rastrga- 
ni jom, da Ti je duša puna zlobe, da raj Tvoje nevi- 
nosti i čistoće sve dalje odmiče, da se nebo očišće- 
nja i sjedinjenja sve više uzdiže nad Tebe siromaha. 
Eto to je velika tragedija: mi moramo nastojati, ra- 
diti, žuriti, moliti, ispovijedati, popravljati, žrtvovati, 
trpjeti, uvijek iznova — dok se sve to, cio naš rad 
ne slomi pod nama, dok se s potrtim točkovima ne 
stropoštamo na milost i nemilost. Tada će nas mo- 
žda Bog uzeti na svoje očinske ruke, kao djecu, koja 
ništa nisu zadržala, osim velikog pouzdanja: »Oče, 
u Tvoje ruke predajem . . .!« Iz sloma, u naručaj 
Božji! Ali bez Tvoje borbe i Tvoga djela, nema slo- 
ma Tvoga djela! Cuj dakle: Ako jednom sumnja za- 
prijeti da će Te ubiti, tada si blizu konca života . . . 
Ali Ti to ipak ne ćeš znati u onom času, siromašno 
dijete! 

Zato, kad Te gledam kako ideš svojim putem i 
kad promatram Tvoju veselu sigurnost, postaje mi 
ipak tjeskobno, kako ćeš sve moći izdržati, i sumnju 
i tamu i umornost. Tvoj put je dalek. Dijete Božje, 
hoćeš li izdržati? Vidim cijela jata mladih ljudi, koji 
se kao Ti odlučuju, da će Gospodina slijediti, ali se 

mnogi opet vraćaju kod zadnje kuće sela, ili tamo, 
gdje započinje šuma, ili barem pustinja. 

Sad ćeš nevoljko zapitati: Čemu mi svaljuje ka- 
men na srce? Nisam li bio sretan i veseo? Dijete! 
Kad jednom dođeš sasvim umoran i satrven ne ću 
Ti nikakve tmurne riječi reći, nego ću pripaliti sve 
svijetiljke, što vise u Tvojoj sobi. Sad međutim, kad 
se osjećaš jakim i slobodnim, zdravim i otpornim, kao 
u svjetlom predpodnevu, moram Ti kazati da će opet 
doći večer i noć. Sta bi nam pomoglo zatajivanje i 
zaborav? Potrebno je, da razmislimo o svoj besmisle- 
nosti svoga rada, i da pustimo da na nas padne sva 
tama Božja. Jer samo nas istina čini slobodnim i 
omogućuje nam da slobodni ostanemo. Ali ovu istinu 
moramo u se primiti u svojim najboljim, a ne u svo- 
jim najslabijim časovima, a takav najbolji čas do- 
živio si, kad si pisao: »Bog je dobar! Iako sam bio 
tako zao, kukavičan i nezahvalan, ipak me je do- 
brostivo vodio i još me uvijek vodi«. 


19. pismo 

NEMOGUĆA ISKRENOST. 

Moj prijatelju! Vi ste zaista zaneseni poštenjem! 
Koliko se već godina patite sa svojom neiskrenošću! 
Vi se stalno trzate između nagona ili točnije rečeno 
sile, koja Vas goni da se ispovijedite i straha pred 
ispovijeđu, između upravo bolne jake volje da po- 
šteno sve reknete i nemogućnosti, da tu poštenu ri- 
ječ izgovorite. Ne da bi možda nešto shvatljiva, izre- 
civa ikada zatajili, ne! Ali Vas muči nešto neizrecivo, 
nešto što se ne može kazati. Vas obuzima mučan, te- 
žak i razoran osjećaj, kao da ste u svojoj nutrini sa- 
svim prožeti griješnošću i kukavnošću, i kao da Va- 
ša nevolja vapi iz dubina, de profundis i traži po- 
moći. Ali kad hoćete da posegnete za ovom kukavno- 
šću, da vidite šta Vam treba, da sve to kao na dlanu 
pokažete svećeniku, zastupniku Božjem, svećeniku, 
koji razumije, liječniku koji spasava, prijatelju koji 
savjetuje, tada Vam se čini, kao da po zraku hvatate: 
koliko god puta posegnete u ruci Vam ništa ne osta- 
ne. I koliko Vas je to puta razbjesnilo, kad sam ti- 
him, slavodobitnim smiješkom rekao: no, vidite, tu 
nema ništa! 

Dakako, posuda kojom ste iz svoje duše crpli 
nije nikad posve prazna. Bilo je tu svakovrsnih po- 
grešaka, nemarnosti, pa i grijeha zbog sumnja, bo- 
jaznosti i briga, koliko sam mogao izvući iz Vaših 
protepanih izjava. Ali još to uvijek nije bilo ono pra- 
vo, i do osjetljivog olakšanja i ispražnjenja duše nije 
dolazilo. Bivalo je uvijek kao pri kakvoj pučkoj gun- 
guli, kad izaslana ruka čuvara zakona nekoje po- 
hvata; ali gle, to su upravo oni bezazleni, na kojima 
nema krivnje, dočim su pravi počinitelji zla, potica- 
telji i podstrekači već davno umakli. Da ste često li- 
jeni, sj etilni, prevrtljivi, bešćutni, neljubezni; da se 
žestite, da mnogovrsne i neplemenite pobude prolaze 
Vašom dušom, da se kod Vas mogu »ustanoviti« ku- 
kavičluci, budalaštine, da, to obojica odavno znamo, 
i jedva da se o tome isplati govoriti. Ali tim, tako 
osjećate, nije o Vašoj unutrašnjoj nečistoći, sitniča- 
vosti i bijedi još ništa rečeno. 

Pa i ono što smo ustanovili, izgleda Vam da još 
nije ono pravo. Čini Vam se kao da se i ove shva- 
tljive stvari tako reći pod rukom premještaju, previ- 
jaju, mijenjaju u samom trenutku, kad ih izgovo- 
rite. I Vi ne možete da se otresete strašnog osjećaja, 
da sam Vas možda krivo razumio, da sam iz Vašeg 
opisivanja morao čuti nešto sasma drugo, nego ste 
Vi zaista htjeli to reći. 

Htjeli reći? Da, kad bi barem to stajalo! Ali i to 
je najgore. Vi sami ne možete vjerovati u svoje po- 
štenje. Vi ne osjećate nikakva nagona da sve bez 

uljepšavan ja reknete. Kao da bi neki strašni vanjski 
usud htio mučenjem istisnuti od Vas priznanje. Da, 
Vas obuzima prije neki nesavladivi strah, da se pri" 
kažete onakvim kakvim se sami vidite i to Vam je 
neizrecivo mučno. Vi jasno osjećate, da Vas je strah 
moga čuđenja, moje strogoće, moga prezira. Ali od 
toga ipak niste nikad ni traga zamijetili! »Da zaista ;< 
kažete Vi nikada niste čuđenjem i prezirom sa mnom 
postupali, ali to samo zato, jer ste me uvijek smatrali 
drugačijim, nego jesam, jer ste se uvijek varali, jer 
sam se uvijek pretvarao, ah, to je grozno, kako sam 
uvijek bio neiskren!« 

Sada je pak dosta! Pokušajte me mimo saslušati! 
Pretpostavimo slučaj, da Vas zaista ne poznam, tako 
dobro i tako točno, kakav ste uistinu! Ovo je zaista 
vrlo vjerojatno, da, sigurno, ja Vas zaista posve ne 
poznajem. Ali zašto je potrebno, da Vas tako po- 
znam? Šta treba kojigod ispovijednik, da Vas tako 
pozna? Ni Vi sami ne trebate se tako poznavati. Do- 
statno je, da Vas Bog poznaje, on, nepogrješivi istra- 
živalac srdaca, »kome je svaki glas poznat«. Dakako, 
Vama to nije dostatno. Jer se od sveznajućeg Boga 
odjek Vaših nijemih ili prodornih optužbi nikada ne 
povraća, jer se on o Vama uopće ne izražava. Vi bi- 
ste posvuda htjeli imati zrcalnu sliku svoga bića, ko- 
ju biste mogli promatrati uspoređivati, proučavati i 
povlađivati joj. Vi osjećate potrebu, da se netko 
drugi, netko nepristran, umiješa u Vaš spor, što ga 
imate sa svojom vlastitom dušom. Bog međutim ni- 

šta ne govori! No on ima za to doista svoje važne ra- 
zloge. Treba upravo da mu Vi sve poklonite, da mu 
sve povjerite, pa i sud o svojoj duši, znanje o svom 
najskrivenijem stidu, sve treba da mu pustite i pre- 
pustite, treba da s pouzdanjem zaronite u njegovu 
nepokolebivu šutnju. 

Dakle nije potrebno da Vas čovjek poznaje do 
najskrivenijih zakutaka Vaše duše. A ispovijed? pi- 
tate Vi. No Vi znate vrlo dobro, da ispovijed, kao 
zapovijed Božja, traži samo saopćavan je teških grije- 
ha, i da Vi, uprkos svome »nepoštenju«, ispovijedate 
uvijek mnogo više, nego bi to, strogo uzevši, bilo po- 
trebno. A vodstvo Vaše duše? Da, ono pretpostavlja 
svakako neko poznavanje Vašeg bića, Vašeg značaja, 
Vaših slabosti. Ali do ovog poznavanja nije tako te- 
ško doći, kao što ga nije ni tako lako prepriječiti na- 
mjernim ili nenamjernim nepoštenjem. Mudar vođa 
duša ne će nikada svoga suda stvarati jednostrano, 
po riječima, koje mu neki čovjek govori. Osim hoti- 
mično biranih i možda dobro sastavljenih i promi- 
šljenih riječi, ima tu još bezbroj znakova, koje ni 
najprevejaniji licumjerac ne može nikako patvoriti. 
Jer i licem jerstvo ima svoje granice; gdje bilo, ono 
će se ipak jednom zaplesti u protuslovlje, pokazati 
će svoju golotinju, izdat će se, jer nema te pažlji- 
vosti, koja bi mogla svladati neizmjerno zapletenu 
do javnu spravu, kojom se čovjek na površini izdaje, 
htio ili ne! Dakle i ja Vam kažem: ne sudim sve po 
Vašim riječima i ne držim uostalom mnogo do njih. 

Vi možete govoriti, što Vas je volja, možete se po 
volji optuživati i opravdavati, možete zabašurivati ili 
se pretvarati, milostivi gospodine! Kroz sve to lepr- 
šanje vidim ipak uvijek Vašu pravu dušu. Vidim je 
kako oklijeva i kako se plaši, poput zatvorene ptičice, 
ali i kako beskonačno dragovoljno čezne za Bogom, 
za dobrotom, za istinom. Vidim Vašu dušu, kako se 
diže i izvisuje, kako ipak svom svojom voljom doziva 
samo Boga. A doziva ga tim jače, srdačnije, silnije 
što više zapreka, protivština i nedostatnosti su- 
sreće na svom lijetu k Bogu, u svom nastojanju oko 
mira i sklada u Bogu, u svetom i dobrom htijenju. 

Da, takva je Vaša duša, kraj svih riječi, koje 
Vaša usta izgovaraju, tužeći se ili optužujući se. Svi- 
jetlo je brže nego glas: svijetlo koje se iz Vaše duše 
izvija, došlo je do mene još prije Vaših riječi i ja 
više vjerujem ovom svijetlu nego riječima s kojima 
Vi mučno okolišavate. 

A onda nije riječima ni moguće dati približno 
potpunu sliku duše. Riječi su kao nezgrapna kašika, 
kojom bi netko htio vaditi rosu s trave i cvijeća. Ka- 
šika će biti mokra, da, ali ni jednu kap rose ne mo- 
žemo s njome zagrabiti onakvu kakva ona jest, u 
svojoj okruglosti i boji, u blistavoj jutarnjoj hlad- 
noći. Odlazite sa svojom kašikom! Čovjek tako osje- 
tljiv prema istini kao što ste Vi, ne će se nikada 
osloboditi osjećaja da su nedostatna i neiskrena nje- 
gova djela, njegove riječi, njegove kretnje. Upra- 
vo kao što čovjek oduševljen čistoćom uvijek trpi 


pred bolnim osjećajem nečistoće i zaprašenosti, kao 
što posve ljubazan čovjek ima uvijek osjećaj pritiska, 
skučenosti, niskoće i nemoći svoje ljubavi. Ljudi, 
koji su makar izdaleka ugledali sjaj ćudorednog ide- 
ala, ne mogu jednostavno nikad više biti zadovoljni 
sami sobom. 

A sad pazite, sad poduzimam glavnu navalu na 
Vas: Ne trebate mi svoju dušu otkriti u svoj njenoj 
stvarnosti. Strah kojim Vi strepite, kad hoćete da 
opišete samog sebe, nije na odmet, jer on ima u sebi 
nešto sveta. Ima stvarnosti, koje stvorenom oku uvi- 
jek ostaju nedokučive i za koje treba znati, koje tre- 
fa? vidjeti samo Stvoritelj i Gospodin, božanski za- 
ručnik i ljubitelj duša. Nije li nešto značajna ona taj- 
nost, kojom je Bog stvoritelj opkolio sam misaoni 
svijet osobnih duhovnih bića, tajnost, koju nijedno 
stvorenje ne može probiti ni varkom ni silom? Nije 
li u tom također sadržana naznaka, da mi ovu tajnu 
svojevoljno ni nesmijemo izdati? Nije li to volja Bo- 
žja da u našoj duši budu vrata, koja se nikada kroz 
svu vječnost ne otvaraju prema vani? Samo Bog, 
koji iznutra dolazi, i duša koja unutra stanuje tre- 
baju znati, šta stoji iza šutljivih vrata. 

I još jednu misao koja u ovom pravcu pokazuje. 
Ima vrlo malo ljudi, koji druge mogu razumjeti, a 
još manje koji su ovog dara razumijevanja vrijedni 
i koji mogu podnijeti potpuno pouzdanje i saznanje, 
koji ga nikada ne će zloupotrebiti. Pa i među ovim 
izabranim jatom možda nema ni jednoga koji bi pot- 

puno saznanje mogao podnijeti, koji pod čistom isti- 
nitošću ne bi klonuo. 

Samo Bog, jaki, vječni, može gledati potpuno ot- 
krivenu istinu. Nama će ona, barem na ovom svi- 
jetu slaboće, morati ostati zaodjenuta, prigušena, pre- 
bojena. Kao što je tjelesno-iskustveni svijet priklad- 
no odjeven i obojen za naša sjetila mekim zastorima, 
tako je pogotovo i duhovni svijet duša sa svom pu- 
ninom svijetla i mraka nježno zaklonjen pred našim 
vrlo razdražljivim očima. Prijatelju, i u Bogu, koji 
sve zna, sve uzdržava, i sve prodire, moramo puto- 
vati još daleko jedan od drugoga, kao u svemiru za- 
lutala sunca, i mora da uvijek postoji daleki put od 
jedne zvijezde do druge, ako ne će da se jedna s 
drugom sudari. Bliže, nego Bog, da, pa i blizu sa- 
mo kao Bog, ne može nam nijedno stvorenje doći. 


20. pismo 


OČITOVANJE. 

Vrlo poštovana milostiva gospođice! Pismo mo- 
me prijatelju prepalo Vas je dakle i uznemirilo! Jer 
je kod Vas »sve tako, drugačije«. Kod Vas ne postoji 
veliki strah, da otvorite svoju nutrinu, već naprotiv 
nešto Vas kao da goni, da konačno otvorite brane 
svojih nutarnjih valova pa nek se jednom preliju 
preko ruba Vaše duše. A Vi ni ne ćutite one boja- 
žljivosti nehotičnog »lašca« koji nikada ne vjeruje 
vlastitoj riječi. Vi imate više osjećaj, da ste se sva- 
kom riječi potpuno izrazili. Kao kroz stijene čiste 
kristalne zdjelice, Vi prodirete u nutrinu svojih ri- 
ječi i znate, da tu nema ništa zatajena, zabašurena, 
sakrivena. 

Pa šta Vas onda pri tom uznemiruje? Ništa dru- 
go nego iskustvo da može nešto i drugačije biti? Da, 
Vi ste drugačiji nego je primaoc moje zadnje posla- 
nice, ali ipak ne drugačiji onako kao što su mnogi 
i mnoge druge. Njihova je duša također do vrha pu- 
na, no one nemaju samo zdjelice ili bolje rečeno 
prostrana, duboka jezera, u koje bi se ona mogla pre- 
lijevati, nemaju naime čovjeka, koji bi ih saslušao, 
koji bi mimo, strpljivo, s razumijevanjem, šutke i 

opraštajući puštao da mu se ona saopći. A kada mi- 
slimo da smo takvog čovjeka našli, tad iskrsne lahko 
tamna nelagodnost, kao da smo se previše brzo izda- 
li, sami sebe izgubili, rasuli. Da li ste već imali ovaj 
tihi osjećaj praznine, poslije opširnog kakvog razgo- 
vora? Ja se ne bi tome čudio, jer se to sigurno da 
donekle objasniti. Nije zaista posve poželjno, ni sa- 
sma zdravo, a pogotovo nije ni potrebno toliko go- 
voriti o samom sebi. Trebam li Vam spomenuti neke 
štete, što otud nastaju? 

Vi ste već sami iskusili, da se kod takvih usme- 
nih očitovanja pojavljuju i neki djetinski smiješni, 
neplemeniti porivi: samodopadnost i želja za dopada- 
njem, pa i izvjesno namješteno isticanje, zatim izvje- 
sna neobična slast, koja potječe od osjećaja da čo- 
vjek jednom stoji sasvim u središtu pažnje. No ja 
ne ću ovim stvarima pridavati osobitu važnost. Ta- 
kovi dječji porivi prate nas do pred lice Božje i mi 
bismo morali zatomiti svoju najsvetiju odvažnost, ako 
bi htjeli napustiti sve ono što je s djetinjarijom i ta- 
štinom potajno spojeno u dubini srca. A slast? Zašto 
biste u svaku slast morali već unaprijed posumnjati? 
Onda biste morali posumnjati i u veselje i ljubav pa i 
u samoga Boga, jer »kako je velika množina slasti 
njegove!« (Ps. 30, 20.). 

Ali vrlo je ipak opasno ovo neograničeno razu- 
zdano, rasipno očitovanje svoje vlastite nutrine! Ta- 
kav čovjek prije svega stoji potpuno u središtu vla- 
stitih misli, ugledavajući se sam u se, okružujući sa- 


ma sebe! A to je uvijek doista tijesan krug, to je već 
zatvor. Čovjek, koji je zabavljen sam sa sobom, sa 
svojim stanjem, doživljajima, trpnjama i iskustvima 
može sve stvari vidjeti samo u slabom svijetlu; svi- 
jetlu što od njega samoga pada na stvari; on dozna je 
za njih i njihovog Stvoritelja samo smeteno i iz dale- 
ka, u jeci vlastite buke. 

No, čim je čovjek prekoračio uski krug svoga ja, 
i stao promatrati veliki, široki svijet izvan sebe, s 
njegovim tajnama i njegovom puninom, njegova se 
krletka i njegov zatvor otvaravaju; tada već može 
satima i danima zaboravljati na se i zanimati se nečim 
važnijim, nego što je on sam. I samo čovjek koji se 
usudio baciti pogled u dubine Božje, može gledati 
svojim očima željnim prostora i daljine iznad sama 
sebe. I što je čovjek jače došao u blizinu Božju, što 
mu je Bog dublje pouzdanje ulio u časovima molitve 
i razmatranja, u časovima blažene sabranosti, tim će 
mu teže biti naći put natrag k sebi. Zaista duše obda- 
rene velikim milostima ne govore o milostima koje 
su im udijeljene, osim da ih duhovni vođa na to pri- 
sili. A u tom slučaju Bog samo znade, kolike im mu- 
ke zadaju ovakvi iskazi, opisivanja i dnevnici, i pi- 
tanje je, da li ovi duhovni vođe znadu uvijek, u ko- 
like pogibelji tako natjeruju te milostima obdarene 
duše? Jer uvijek je pogibeljno opisivati sama sebe. 

Ipak tek sada vidim, milostiva gospođice, kako 
su u međuvremenu sve više rasli Vaš strah i Vaša 
smućenost. Ja sam govorio kao da bih Vam htio za- 

braniti duhovnog vođu, kome se svaka dva ili tri 
tjedna možete očitovati! Tog jedinog čovjeka koji 
Vas saslušava, koji Vas razumije, koji ima s Vama 
sućuti i koji Vam pruža pomoć. Da, znam! Upravo 
zato, ne ću da Vas odbijem od ovoga komada domo- 
vine. Upravo se preporuča i potrebno je da se čo- 
vjek očituje svome duhovnom vođi, pa i obzirom na 
takve religiozne potrebe, koje nadilaze ispovjednu 
zapovijed, pri kojima svećenik govori duši kao učitelj 
i tješitelj, pa i kao prijatelj. Prava je to zla kob, da 
upravo mladi ljudi, u proljetnim olujama, koje pot- 
kapaju i ruše njihove predočbe, osjećaje i misli, ba- 
cajući ih naizmjence sad u sumnje, sad u napasti, sad 
u tugu, sad u drskost, žalosno je velim da te mlade 
duše u razvitku tako često nemaju odvažnosti, ili ne 
nalaze mogućnosti, da se nekome povjere. Da se po- 
vjere svećeniku, ljudski osjećajnom, iskusnom, vje- 
štom, blagom, a podjedno čovjeku, koji bi ih sigurno 
vodio k cilju. Da, oni još brže potiskuju tihe porive 
saznanja i htijenja, i bezbrojni su polusvijesni ili po- 
lurazumljivi razlozi stida, straha, prkosa, koji im za- 
tvaraju usta. Siromašni ljudi! 

A i duše, koje su daleko uznapredovale, ljudi 
sveti, mudri i jaki traže i trebaju da katkada ponizno 
i prosto rasklope knjige svoje savjesti pred očima 
strogog i nepristranog suca, koji će tada, dakako ve- 
ćinom biti ispovjednik, to jest svećenik. Jer tko bi se 
mogao odvažiti da se u svemu oslanja samo na vla- 
stito mnijenje i osjećanje? Upravo sveti, mudri i ja- 

ki ljudi najbolje znadu, kako lako ljudsko srce samo 
sebe prevari. I oni će takvo očitovanje obavljati kao 
dužnost. Dužnost svetu i punu odgovornosti. Često 
sa strahom i drhtajem. I ako se dogodi da pri tom 
budu osjećali radost, slatku radost, zbog unutarnjeg 
oslobođenja, to ne bi trebalo kuditi. Pa i svet, jak 
i odvažan čovjek ima časova, kad bi htio svoju glavu 
položiti u tuđe ruke i plakati, plakati! Možda je mno- 
gima, koji se smatraju vrlo jakim, ovo ganuće nepo- 
znato. Ali to je samo zato, jer o tome nisu htjeli 
znati. Jer su bojažljivo i strpljivo osluškivanje nji- 
hove duše za vodstvom i utjehom osuđivali kao sla- 
bost i mekoputnost. Jer su svaku nježniju čežnju svo- 
ga srca poplašili kao kakvu siromašnu ptičicu, pa se 
ona više nije usudila ni povratiti. No zato su postali 
i slijepi i ukočeni i tvrdi i čemerni i odbojni . . . 

Ali sad zaista protuslovim prvom djelu svoga pi- 
sma? Ipak ne! Tamo sam govorio o neobuzdanom 
hvaljenju sama sebe. Govorio sam o čovjeku, koji je 
pun i prepun sama sebe, tako da njegov jezik lomata 
neprestano poput mlinskog kola. Čovjeku kod koga 
se usta nikad ne zatvaraju od same žudnje da govori 
o sebi i svojoj duši, svojem stanju i doživljajima, 
svojim osjećajima i patnjama. 

Dakako, ako je jednom duša tako puna sama 
sebe, onda mora biti oslobođena. No ne riječima, ni 
gnjavatorskim, prkosnim, čemernim, zagrižljivim 
ćutanjem. Ne tako, da se ona zatvori, ni tako da se 
razlije, nego samo da u se pušta i prima. Da dobro u 

sebe pušta, zvanje, ljude, uzore, Boga pa da se tako 
raširuje. Da za druge, za dobro toliko prostora u se- 
bi načini, da vlastitom ja preostane samo još neznat- 
na uloga, uloga sluge, sluškinje, koji ostaju u po- 
zadini. 

Ipak, sada je Vaše strpljenje gotovo pri kraju, 
milostiva gospođice. Ja ćutim, da i Vi opet hoćete do 
riječi da dođete, iako samo jednim sićušnim pita- 
njem: ali šta ja trebam činiti kod svih tih poučaka? 
Trebam li govoriti, trebam li šutjeti? Trebam li se 
nadzirati ili sebe samu zaboravljati? Ja mislim, pr- 
vo što Vam je potrebno to je šutnja o sebi samoj. Ne- 
ka Vam je pravilo, da o samoj sebi samo u hitnim i 
iznimnim slučajevima govorite. Tako će se struja Va- 
šeg unutarnjeg života sve više usporavati. A zatim 
uputite ovu struju k Bogu ili Spasitelju! Svojom 
ukroćenom razornom moći ona će Vas povesti bliže 
k Bogu nego sad i pomišljate. Vaša će Vas puna du- 
ša siliti, da potražite pouzdanika, svjedoka, suznanca. 
I kad Boga učinite svojim najpouzdanijim suznan- 
cem, znat ćete moliti. Bog će onda biti i u Vašoj svi- 
jesti jedinstveno Biće, koje je samo u sebi. Vi ćete 
onda u »svako vrijeme moliti i nikada neprestajati*. 
K ljudima nikada ne smijemo ići bez osjećaja stra- 
šne odgovornosti. Ne smijemo ih gurati, svraćati s 
pravog puta, ljutiti, vrijeđati, opterećivati i mučiti. 
Kad govorimo čovjeku, ne smijemo ni trenutak za- 
boraviti, da je on slab i umoran, pre varljiv i pogre- 
šiv, zavodljiv i zavodan. Ali kod Boga možemo jedno- 


stavno popustiti uzde, njemu se možemo dati kakvi 
jesmo, kao bespomoćna, posrtljiva, kukavna ljudska 
djeca. To je jedino mjesto, gdje se ne trebamo prisi- 
ljavati i jedno takovo mjesto mora biti, inače naša 
će duša postati bolesna od samog pritiska i gnja- 
vljenja. 

Od Boga ćete nadalje doznati, šta po prilici čo- 
vjeku morate ili trebate donijeti bio on Vaš tješitelj 
ili opominjač. Tek kad ste se na Boga oslonili, moći 
ćete uočiti, koliko je od svog vlastitoga svijeta, svoga 
ja vrijedno i važno da njime svoje bližnje radujete 
ili im ga pružite, bit će toga prilično malo. Tek kada 
Bog postane Vaš pravi pouzdanik, znati ćete odlu- 
čiti koji bi ljudi mogli biti sposobni i koji su odre- 
đeni da postanu Božji supoznavatelji Vaše duše: ne 
može ih mnogo biti. 

21. pismo 

NOVA ZAJEDNICA. 

Tako je pravo, moji dragi prijatelji! Sad budite 
sretni svi Vi, što hoćete da istupite iz svoje zajednice, 
jer se osjećate nedostojnima i nesposobnima. Ali 
znajte niste nikada tješnje i življe bili s ovom zajed- 
nicom povezani, nego ovom sviješću postiđenosti i 
nutarnje nedostatnosti. To je osjećaj novaka, koji 
stupa preko samostanskog praga s mišlju da primi 
veliku i nezasluženu milost, koji se samo smatra ob- 
darenim pa otud također čista osjećajnost. Možda ni- 
kada cijelog svog života ne će svome redu tako jako 
i vjerno biti predan kao u onom času svoga bojaž- 
ljivog ulaska. Ne možete, dakle, ni Vi svoje zajed- 
nice opet napustiti, sada pogotovo kad Vas Vaša po- 
nizna osjetljivost i Vaše ispružene ruke na nju vežu. 

I kad bi je mogli ostaviti, ne će li se tek tad 
Vaša nevolja pravo povećati? Vi ste već odavna tra- 
žili jednu zajednicu, koja bi Vas držala, koja bi Vas 
nosila, koja bi Vam darovala sadržaj života i snagu, 
zajednicu kojoj bi mogli služiti doprinoseći svoju 
ljubav, svoj rad, svoje vlastito biće. Vi ste ipak već 
dugo tražili ljude, kojih misli idu istim pravcem kao 
i Vaše, ljude na koje ćete s poštovanjem gledati, u 


Čijem bi Vam primjeru bio dan uzor, u čije bi Vam 
društvo bilo doći kao da dolazite kući iz duboke tu- 
đine, kao da nalazite drugarstvo na svom hodočas- 
ničkom putovanju. I tražili ste oblik života, koji bi 
Vas riješio muke vječnog tapkanja i sumnje, koji bi 
Vam dan za danom pokazivao istodobno svrhu i put, 
koji bi Vas smirio obzirom na pitanje koje Vas mu- 
či, da li naime iz Vašeg rada nešto proizlazi i je li 
vrijedan truda. Životni oblik, koji bi za Vas bio 
utjelovljenje vrijednog, plodonosnog i stoga također 
svrsishodnog života. 

Tako ste tražili, i nije to bilo samo gola vo- 
lja, ili osebujan napad. Jer mnogi i mnogi traže da- 
nas s Vama, ljudi i žene, posvuda, upravo sada. Ko- 
liki su me već pitali očima, iz kojih je progovarala 
upravo težnja za zavičajem i bojažljivost: »Gdje ću 
naći priključak i potporu? Gdje se mogu potpuno 
uključiti, gdje potpuno žrtvovati? Htio bih pravilo, 
koje bi slijepo slijedio, zajednicu, kojoj bi pripadao, 
jednu domovinu, u kojoj bi se smio ustaliti«. Tako 
su me mnogi pitali a većinom sam im kazao: »To 
Vam mora Bog pokazati i darovati«, gdjekada tako- 
đer, osobito kod ljudi, koji su mi još nepoznati bili 
postavio sam kao iskušatelj, da, doslovce kao čovjek 
koji pokus čini, pitanje: »Hoćete li možda poći u sa- 
mostan?« I ja sam ozbiljnost ovog pokusnog pita- 
nja kušao da prikrijem iza obješenjačkog i šaljivog 
glasa. 

Ah, kakve sve odgovore može čovjek čuti na 
ovakvo pitanje! Djetinjska i djetinjasta, ganutljiva 
i začudna, praznovjerna i proročka! Redovnički ži- 
vot katoličke Crkve mora da je ipak jedna od zago- 
netki svijeta, slika Crkve, da, svemira: mješavina 
svijetla i tame, ljudskoga i božanskoga, ljupke njež- 
nosti i strahovite slabosti. Znam da niste sasma po- 
kopali pomisao na samostanski život, iako ste već 
gotovi ljudi i imate krasno zvanje, djelovanje puno 
blagoslova, mjesto u vojsci Božjoj, koga Vi bez 
daljnjega ne možete napustiti. A ipak još uvijek mi- 
slite sa zavišću i sjetom na blažene u redovničkom 
nebu. Zato hoću da Vam o tome nešto kažem. 

Samostanski život počiva zaista negdje u dubini, 
na sasvim čvrstom temelju, koga je Krist sam polo- 
žio. On se temelji na misli i pozivu na sasvim slo- 
bodno i raskošno djelo ljubavi, misli na suvišak, što 
proističe iz same unutarnje snage ljubavi i nadilazi 
granice požrtvovnosti i predanosti, seže do u besko- 
načnost. 

Ustrojstvo i oživo tvoren je, što ga je ova čudno- 
vata misao našla u pustinjaštvu i redovništvu kršćan- 
ske povijesti u nebrojenim oblicima, samo je done- 
kle potpuna. Ona je uslovljena vremenom, ovisna o 
uslovima zemlje i stoljeća i duhovnošću pojedinaca, 
koji su kod toga sudjelovali. Zato ni Crkva ni poje- 
dina duša ne može u kome od ovih oblika gledati 
nešto nužno nenadmašivog, nenadoknadivog. Zato se 
i ova snaga ljubavi što u dnu djeluje mora uvijek 


otkrivati i oživljavati u novim pokusima. Otud ta- 
kođer slijedi, da osim »poziva«, junačkog duševnog 
ustrojstva, koga Krist pomišlja i dariva, mora se u 
obzir uzeti još i pojedinačna sposobnost ljudi. Ni- 
jesu svi, koji bi u smislu Isusovom htjeli biti savr- 
šeni, zato već i sposobni ili možda određeni da stupe 
u jednu redovničku obitelj koja već postoji. 

A među ove ljude spadate i Vi. Vaši životni i 
službeni odnosi, prije svega Vaša duhovna i duševna 
osebnost zabranjuju Vam put u samostan, premda 
bi Vi odmah na Isusovo pitanje: »Hoćeš li da budeš 
savršen?« mogli iskrenim srcem i jakom voljom od- 
govoriti: Da, Gospodine! i premda bi ovaj pristanak 
morali i htjeli ispuniti, jer je to Vaš unutarnji po- 
ziv. Tako je sa zvanjem mnogih, koji danas traže 
nove vjerske oblike zajedništva, nove puteve u na- 
sljedovanju Isusa. 

Moraju li ovi novi oblici opet samo i svakako 
postati novi redovi i kongregacije po smislu i stavu 
onih koji već postoje? Za mnoge ljude: da! posve si- 
gurno. Redovničko načelo koje je do danas temelj 
svima redovničkim zajednicama bez iznimke spo- 
sobno je da se još svakovrsno mijenja i razgranjava, 
i sve mogućnosti nisu još ni iz daleka iscrpljene, 
mora ih se samo primijeniti na mnoge, novo-nastale 
potrebe, zadaće, odnošaje i osobnosti. 

Ali pitanje koje se Vas tiče i dugo Vas već muč- 
no zanima, jest ovo: treba li svaka pa i naša zajed- 
nica biti utemeljena na onom redovničkom načelu? 

Je li svakako potrebno da se provede vidljiva ra- 
stava, odvojenost izražena vanjskim prekidom od pri- 
rodnih i životnih uslova, s kojima se je čovjek sro- 
dio i s kojima je srastao? Mora li se čovjek vidljivo 
od svijeta rastati? Ovaj je rastanak, doduše, uvijek 
slikovno i uzgoj no zamišljen i on treba samo da 
znači i odobrava unutarnje odricanje samog sebe, di- 
jelenje od svoga nižega ja. Ali to je uvijek zaista 
putovanje u pustinju, kao što su ga prvi pustinjaci 
u nitrijskoj pustinji potrebnim smatrali. 

Vaša zamisao zajedništva, kako ste je do sada 
u Vašem prijateljskom savezu oživotvorili nije ni- 
kakvo rasta janje od Vaših obiteljskih i prirodnih 
uvjeta života, od obitelji i djelokruga, pa ni slikovno. 
Vi treba da ostanete i djelujete tamo, gdje se upra- 
vo nalazite. Vi treba da budete cvijet, koji raste 1 
cvate tamo, gdje je Božji vihor spustio njegovo sje- 
me, pa ma to bilo i na zaprašenom rubu ceste ili u 
tamnim dvorištima punih gada beskonačnih indu- 
strijskih gradova. Hoćete li Vi, hoće li Vaš prija- 
teljski krug, ako ga Bog pusti da raste i proširi se, 
zaista se u njemu snaći, ostati kao i cvijet, koji ne 
putuje niti u pustinju ni u brda? Rado Vam to že- 
lim. 

I još jednu želju imam za Vas! Hoćete li uvijek 
ostati tako mladi, sposobni za obrazovanje, prosto- 
dušni, neopterećeni starim navadama, kao što ste 
sada? Sva ustrojstva moraju s vremenom, kako ra- 
stu u čvrstoći osjetiti da raste i njihova ukočenost, 

pa tako i redovničke zajednice. Ustanovljivati će se 
pravila, životni i dnevni red, zakoni i isprave; s po- 
rastom i prostornim širenjem biti će uvijek potreb- 
na stroža središnja vlast. A time će se i misao o 
svrsi sve više i više podvrgavati stanovitom i oštro 
oblikovanom, pa i pravno sastavljenom programu, 
kome će se svi životni pokreti pa i same sve osobe 
morati podrediti. Tako se lako može dogoditi, da se 
veliki dio slobodne duhovne ljubavi, od prevelikog 
htijenja u početku ograniči, pa i nadoknadi jednim 
izvana nadošlim pritiskom organizacije. Namjesto 
uvriježenih osobnih vođa, stupa odlučna volja vla- 
sti, koja neovisno od slučajne osobe pojedinog pret- 
postavljenog mora djelovati. Time je put reda po- 
stao neovisan o duhovnim darovima, o nepredvidlji- 
vom dolasku velike nadarenosti, nadahnuća i stvara- 
lačkih sila, on je tim dobio na miru i postojanosti, 
ali tako iskrsava i pogibelj, da dođe do duhovne sku- 
čenosti i služenja po naredbi. 

Takvo razvijanje znači dakako starenje i izu- 
miranje. Kako bi drukčije i moglo biti? Sva ustroj- 
stva podleže ovom zakonu i svaki je život polagano 
umiranje, bli jeden je blještave krasote mladoga pro- 
ljeća. Zašto bi redovničke zajednice, od kojih nijedna 
nije baš nenadoknadiva, trebale u tom činiti iznim- 
ke? Franjevački red nije nikada bio divniji nego u 
danima, kad je Franjo Asiški podučavao brata Le- 
ona najpotpunijem veselju. A Isusovački red nije 
nikad življi, javniji, pokretniji i odlučniji bio kao 

na 15. kolovoza godine 1534. kada se Ignacije Lo- 
jola, sa svojih šest prijatelja izjavio spremnim da će 
gorljivo služiti kroz svu budućnost, koju im Bog bu- 
de htio dosuditi. 

Tako će biti i s Vašom živo zamišljenom zajed- 
nicom. Ona će podleći prirodnom zakonu starenja. 
Tad će jednako Bog pozivati nove ljude i oblike. Ali 
zašto bi Vi sami trebali ovo starenje pospješivati? 
Ne dajte se zavesti ni od onoga, što vani stoji, ni od 
samih sebe! Vaša nestrpljivost mogla bi Vas zavesti 
da htjednete što moguće brže napredovati i sebi dati 
što čvršće i razgovjetnije izražene pravce, onako kao 
u obliku papirnatih nacrta i programa. To je tako 
oprostiva, ali i kobna nestrpljivost ljudskog srca, da 
bude gotovo. Ali Vi ne trebate biti gotovi. Ne radi 
se o djelu koje Vi izvršujete, nego o plodu koji će 
pod Božjim suncem i kišom iz Vaših duša izrasti. I 
zato o njemu vrijedi ono, čemu se je indijski mu- 
drac Rabindrant Tagore divio pri živom cvatu: »Nije 
Vam dano, da pupoljak u cvijet otvarate. Tresite 
pupoljak, udarajte ga. Nadilazi Vaše sile da ga do 
cvatenja dovedete. Onaj, koji može pupoljak otvo- 
riti, čini to jednostavno: on mu poklanja jedan po- 
gled i živi sok prostruji njegovim žilama«. Da, Bog 
i Vašoj zajednici mora pokloniti smiješak svoga po- 
gleda. 

Vi nemate nikakova razloga da se žurite. Za sa- 
da ste već na meti. Vi ste se udružili u prijateljski 
savez, koji nema nikakvu drugu veću vezu jedin- 


stva do zajedništva Vašeg mišljenja i nastojanja. Ko- 
ji ni na čemu drugom nije zasnovan do na jedno- 
svrsnosti Vašeg nutarnjeg svijeta. I koji ništa drugo 
ne će nego da živi u Kristovoj ljubavi. Vi ste još 
potpuno slobodni od svakog prisiljavan ja na zajed- 
nička pravila, zajedničke vježbe, zajednički život. 
Ali zbog toga ipak niste bez duhovne hrane: Vi se 
hranite pobudama, koje Vam same dolaze od prija- 
telja, od ljudi, kojima služite, od života, od molitve, 
od Crkve i od Boga. Sigurno ćete se zajednički pri- 
češćivati, katkada zajednički moliti, zajednički o Bo- 
gu govoriti, kad se na čas budete smjeli sastati. Ali 
Vi to ne činite, jer je tako propisano, nego jer Vas 
Vaša duša sama na to sili, jer živa struja što utiče 
u Vas i izmjenjuje se u Vama, šumi kroz Vas. Nje- 
zina matična sila vodi Vas uvijek zajedno i drži Vas 
na okupu, iako ste uvijek prostorno razdvojeni. 

I svrhu imate također jaku, koja svu dušu ispu- 
nja, zadaću koje težinu i breme svakim danom po- 
novo morate iskusiti, jer ona ne može biti mehani- 
zirana, a zbog toga ni navikom lako postati. Izgleda, 
doduše, na prvi pogled, da je to nešto što se rado i 
samo po sebi razumije, tako da jedva jednu riječ za 
to treba potrošiti. A ipak ona je prepuna dnevnog 
mučeništva i gorkosti tako te bi čovjek, pun ogav- 
nosti, htio od nje pobjeći, kao što je od nje htio po- 
bjeći i sveti župnik od Arsa. Dakako, ova zadaća nije 
jedan od mnogih programa, koji se objavljuju, nije 
paragraf, nije pravna ustanova; svaki se dan može i 

mora izvršiti, a ipak se neograničeno daleko pro- 
stire. Stanje je to, trajno bivanje, a ne pojedinačni 
čin, to je stanje svijetle ljudske ljubavi. Ono je u 
tom, da u otvorenom, i nad sebe samog uzdignutom 
srcu, nosite sve što je tu: Boga i njegova stvorenja. 
Da sve njih štujete, priznajete i, ako se približe, pri- 
mate, usrećujete obasjavate svojom dobrotom, koja 
od drugih ništa zasebnog i svojevoljna ne zahtijeva, 
ništa od njih ne čini, ni za što ih ne upotrebljava, 
dobrotom, koja ne želi nad njima vladati, koja samo 
jedan zahtjev stavlja — na sebe samog: biti neiscr- 
piv. Vaša dobrota treba zaista da bude mudra, bi- 
strovidna, dalekovidna, proračunana pa i kritična, 
treba da mogne biti i odvažna, muška pa i stroga. 
Ali u glavnom i u temelju trebate biti dobri i ništa 
drugo. Trebate pružati pomoć, radost, sunčanu svi- 
jetlost, jakost, razumijevanje i saučešće, poštovanje i 
savjet, strpljivost i treba da s osjećajem i šutljivo 
čekate i obasjavate sve koji Vam u susret dođu. A 
ovu dobrotu, što iz Vas odsijeva treba da pustite 
da po sebi i od sebe djeluje, da predobiva kako i šta 
hoće. Drugu kakvu namjeru, smjer, korist i shod- 
nost ne trebate s time spajati. 

I ovu dobrotu treba da izašiljete ne idući sami 
s njome. Ona ne treba da za Vas put pripravlja, da 
Vas uvađa u srca, u zahvalnost i pouzdanje ljudi, pa 
ni za volju i slavu Vaše zajednice. Vaša sudbina tre- 
ba u najdubljem temelju biti samoća. Jer hoćete da 
mnogim ljudima služite, ne smijete se ni za jednog 

čovjeka hvatati, jer hoćete da druge nosite, ne smi- 
jete se sami dati nositi ni od koga, ne smijete se 
oslanjati ni na koga od onih, koje hoćete da podu- 
pirete. Samo se na Boga možete osloniti, uza nj se 
priljubiti, da, čvrsto se o nj zakvačiti. Pred njim 
smijete klonuti od umora, od slabosti, izazvati su- 
ćut i plakati, pred njim Vas konačno može ostaviti i 
sva jakost, sabranost i samosvladavanje. 

Tako je Vaš savez na sve strane otvoren, kao 
predvorje crkve, koje počiva na stupovima. I otvo- 
ren je svima ljudima, koji hoće da dođu, pa i kao 
novi članovi Vašega saveza, ako su samo primili po- 
svetu i poljubac Duha Ljubavi i one Ljubavi sve- 
srdne a ipak unutarnje slobodne, nesebične a ipak 
revne, koja Boga traži a uz to ljude toplo i srdačno 
grli. Hoće li ih puno biti? Nikada! Ali se. u svakom 
gradu nađe po jedna skupina ljudi, koji se udruže u 
dobru. Držite oči i ruke otvorene nad njima, ali ne- 
mojte ih tražiti! Šutite o njihovom prijateljstvu., a 
da to tajno i ne činite! Živite u zajednici ljubavi, a 
da o tom puno ne govorite. Veselite se svome savezu 
bez samoopravdavanja i snosite svoje boli, a da od 
toga ne činite nešto velika! Držite se tiho, kao cvi- 
jet koji čeka na Božji smiješak i ne zahtijeva ništa 
i ni za čim ne teži, osim da svakog trena bude ono, 
što Božji smiješak hoće od njeg da načini. Neka nje- 
govo veselje bude s Vama! 

22. pismo 

OSNIVANJE ZAJEDNICE. 

Vrlo poštovana gospođice! Vi zaista niste bili je- 
dini koji ste s takvim zahvaljivanjem k meni došli; 
posljednjih sedmica nakon izlaska zadnjeg pisma če- 
sto me je dirnulo, kako su mnogi došli ovamo tra- 
žeći i svi s tim jednako izraženim pitanjem na usti- 
ma: Gdje je ta zajednica, koju ste u svom listu opi- 
sali? I kako bi joj se priključila? Svima ovima htio 
bih dati odgovor, jednak odgovor onome, što ga je 
jednom dao Isus, kad su ga pitali: Kada će doći kra- 
ljevstvo Božje? Kraljevstvo Božje, reče on, ne do- 
lazi uopće tako, da bi na njega mogli pokazivati, ne 
će se reći: Evo, ovdje je ili ondje je; kraljevstvo je 
Božje u vama! Tako moram i Vama i svima koji tra- 
že stvarnu zajednicu odgovoriti: ona je u Vama, iz 
sebe je morate stvarati; ona je Vaša zadaća i ona će 
posvuda tamo doći u život, gdje dvojica, trojica, če- 
tvorica ljudi posjeduju pravi zajednički duh, jedan 
drugog nađu. 

A koji je taj zajednički duh? Da, to je upravo 
tajna i nije je nikako lako razjasniti. Jer on stoji po- 
najprije u prevratu, u odvraćanju od uobičajenoga, 
starinskoga, ponajbližega. Mnogi, koji su me mo- 


lili za zajednicu i put do nje, pitali su također, šta 
će im tamo biti dano, ili su sumnjali da bi sve to, 
što traže i očekuju, tamo mogli naći. Vidite, svi su 
ovi dolazili sa zahtjevima, a svi oni moraju najprije 
protivan stav zauzeti, srdačno i iz temelja: oni mo- 
raju postati darovatelji. Jer sačinjavati zajednicu 
znači: svi su u njoj jedan za drugoga, ne žele ništa 
za sebe, nego samo za druge, da drugima služe, njih 
daruju, njima pripadaju. 

Zajednica nije savez sa svrhom. U jednom sa- 
vezu sa svrhom nastoji se postići cilj, kojemu udru- 
živanje služi kao sredstvo, u njemu su članovi zdru- 
ženi, jer se tim združen j em hoće da riješi neku za- 
daću koju se pojedinačno ne može riješiti. Dakle 
traže da u društvu dobiju nešto za sebe: oni pitaju 
i s pravom: šta mi pruža zajednica? Takove zajed- 
nice sa svrhom jesu država, općine, savezi, društva i 
organizacije našeg političkog, društvenog, gospodar- 
skog pa i našeg crkvenog života. One su korisne i 
potrebne i zato dobre posvuda, gdje samo udruživa- 
njem mnogih mogu biti oživotvorene namjere vri- 
jedne za svakog pojedinca. 

No u zajedništvu je skupnost odnosno jednobit- 
nost sama sebi svrhom, preko koje ne vrijedi nešto 
postizavati. I svi ljudi koji su u zajednici združeni, 
zato su tu, da zajedništvo ostvare, da mu dakle slu- 
že. Oni su ljudi koji drugima služe, drugima pripada- 
ju i drugima su odani a pitanje: šta od toga imam? 
davno je zamuklo u njihovim ustima. Za zajednicu su 

dakle sposobni uopće samo ljudi, koje je već obuzima- 
la divna misao: ja postojim za druge, svojim životom i 
svojom smrću. Ljudi, koji istinski drugima mogu 
reći: uzmite me sebi tijelom i krvlju, uzmite me i je- 
dite, trošite od mene, živite od mene, ja ću vam biti 
jelo i piće, osvježen je i jakost, bit ću vam svijetlo i 
i toplina. Ljudi koji hoće da postoje za druge, učine 
od toga svoju životnu svrhu i životno djelo. Oni smi- 
šljaju i istražuju upravo, kako bi drugima mogli 
služiti, šta bi im trebalo, kako su raspoloženi, šta ih 
boli, veseli i šta žele, da onda prema trenutnim po- 
trebama i pomoći mognu reći: uzmi me, da ispunim 
tvoje potrebe svojim bićem, i da ono čega si pun pre- 
točim u svoje prostorije! 

Ima li ljudi, koji u ovoj mjeri drugima hoće da 
služe? Da, dapače mnogo ih ima, dakako, a da to oni 
ni ne znaju. A to je onda čarobno lijepo. No treba ta- 
kođer željeti, da oni ovo nesvi jesno dobro svoje duše 
uče njegovati i pomagati budnom sviješću, da ovu 
divnu dobrotvornu moć, koju im je samo Bog mogao 
dati, učine jasnim temeljnim zakonom svoga života, 
izrazitim oblikom svoga mišljenja. Tako će se do- 
duše slatka naivnost i izvornost njihove dobrote — 
izgubiti, barem za neko vrijeme, ali će njihova volja 
da služe tek tada postati dosta jakom, muškom, zre- 
lom i čvrstom da ne podlegne. Jer njoj prijete ve- 
like pogibelji, sva mračnost, gorčina, i razočaranje 
s kojima se srdačni ljudi neizbježivo sukobljuju. Tu 
se samo posve svijesno htijenje, povezano s najvećim 

dubinama svijeta i Boga može održati. Pa i onda će 
još srdačni čovjek često puta dosta kolebati i dati 
se smesti ljudima kojima služi, svojom vlastitom du- 
šom i njenim putom, samom ljubavi i njenom vri- 
jednošću. 

A ima li ljudi, kojima se na takav način smije 
pripadati, pripadati služeći? O, svijet vrvi od njih! 
Jer svi, svi ljudi spadaju tima. Slabi, ali i na oko ja- 
ki i sigurni, djeca a pogotovo stari, koji su već istL 
snu ti iz životnog pravca; bolesni, ali isto tako zdravi 
i veseli; siromašni i potrebni, a i siti, dobri, nasmi- 
jani, dobrostivi, ali još više zli, bestidni, okrutni, sa- 
moživi i nenavidni. Dakako, da čovjek u isto vrijeme 
ne može svima pripadati i sve htjeti služiti; jer onda 
ne bi nikome ništa dao. 

On mora izabrati, mora početi s onima, koje mu 
Bog i život pošalju, s ljudima u svojoj najbližoj oko- 
lini, u svojoj kući, u svojoj školi, na jutarnjim i ve- 
černjim putevima, u svojoj radionici. K svakom od 
nas bit će poslani potrebni ljudi i oni dolaze tim 
brojniji i s tim silnijim i većim očekivanjem, što 
smo mi pripravniji i da im više damo, što je sna- 
žnija naša volja da služimo. 

Ali ako se dva čovjeka ili više ovako uslužnih 
ljudi susretne, šta onda? Onda ćemo se udružiti u 
zajednicu, radosno, kao što se proljetne vode slije- 
vaju u jedan rukav. Ne kao da su jedni druge tra- 
žili! Vi ste mi potpuno pravo pisali, da potpuno ne- 
sebični ljudi, koji hoće samo da daju, ne traže ni- 

kakvo zajedništvo, jer oni u svima bližnjima gledaju 
ljude koji mole, očekuju, zovu, traže, ljude koje bi 
mogli darivati. Da, oni ne traže jedan drugoga, a 
ipak nešto jedne drugima goni, jer su srodni. Oni 
ipak ne će htjeti utemeljiti novo društvo u svrhe do- 
brotvornosti i služenja, jer to se ne može ustrojiti. 
Može se ustrojiti davanje milostinje, podučavanje, 
njegovanje bolesnika, ali ne duh požrtvovne ljubavi. 
Šta će dakle raditi takvi sluge požrtvovne ljubavi, 
kad se nađu? Ponajprije i gledajući na vanjštinu ne 
će ništa drugo činiti, nego jedan drugome služiti, jer 
svaka od ovih duša ima samo jednu misao i nastoja- 
nje: za druge! Ona ide k drugoj duši samo zbog toga, 
da je prigleda, da se za nju brine, a ne da za se ne- 
što dobije ili očekuje. Pošto se oni svi tako jedan pra- 
ma drugom drže i primat će, pa će rijeka darivanja, 
koja među njima kruži, narasti moćno do poplave 
sreće, veselja, topline i sigurnosti. Konačno ovi ljudi, 
koji su iz sebe izašli, nađu opet sebe, dakako i ne 
tražeći se, neočekivano posve. Koji, su sebe zabora- 
vili, za njih se drugi počnu brinuti. Koji se vazda 
žrtvuju, njih će drugi hraniti i osvježavati. Koji nisu 
ništa za se tražili, bit će sada prenatrpani. Dakako, 
to će ih u poniznosti njihova srca vrlo postidjeti, jer 
oni su i ostaju daleko od toga da bi računali na ova- 
ko neočekivani uspjeh svoga služenja, da bi po- 
mišljali na ova slatka osujećenja njihove nesebične 
volje. Oni bi time prestali služiti, pripadati drugi- 
ma i izgubili bi se, pa tako uvijek ostaje istina: sa- 


mo tko se izgubi i u svojim mislima i nakanama, 
samo taj se sam nađe. Samog sebe naći, može se da- 
kle samo protiv vlastite volje, samo neiščekivano, 
samo kao nedokučiva čudnovatost zatvorenih lukova, 
koji ma s koje točke izletjeli, vraćaju se nakon da- 
lekog puta u istu točku. 

Sta dakle treba sad da učinite milostiva gospo- 
đice? Ponajprije budite dobra, sasvim dobra! Pre- 
stanite za se pitati, za sebe se bojati i oko sebe kru- 
žiti! Nego se darujte ljudima, kojima možete biti di- 
jete, sestra, prijateljica, služavka, njegovateljica. 
Možda ćete na taj način dugo i stalno davati, grijati 
druge pa će Vam biti kao suncu koje se u hladnom 
zemaljskom prostoru samotno i bezkorisno troši; sve 
njegovo blago putuje neprestano i nepovratno na- 
van i tone u bezobalnu zimu beskrajne praznine. 
Tako ćete možda i Vi dugo i često morati služiti, a 
da sebi samoj nikakvo dobro ne budete činili. Možda 
čete morati služiti ljudima, koji su to najmanje za- 
služili, koji Vašu službu ne vide, ne zahvaljuju na 
njoj, ne cijene je, ljudima koji postaju možda još 
ogavniji i odvratniji kod svih uresa zlatne ljubavi, 
kojom ih obasipljete. 

Ali pogledajte! Jednog će dana ipak i Vas ogri- 
jati i obasjati svijetlo. U neizmjernosti prostora iza- 
šlo je pokraj Vas jedno sunce, koje Vas obasjava, 
čovjek, koji isto tako kao i Vi hoće da samo drugi- 
ma pripada i koji stoga i Vama pripada, koji svo- 
jim dnevnim djelom smatra, da misli na to, šta bi 


Vam moglo biti dobro. Vidite, to je zajednica, zasada 
od dva čovjeka! Ali budite oprezni! Da ne zapadnete 
u napast, da toga čovjeka htjednete posjedovati, uži- 
vati ili ga iskoristiti. Idite dalje i od ovog dobroči- 
nitelja, tog sjajnog čovjeka, ništa ne tražite, nego i 
njemu služite i dajite što možete dati. A ako Vam se 
toplo uzvraća, stanite i primajte, što hoće da Vam 
dadne, ali poniznom stidi jivošću, jer ovim načinom 
osujećuje se Vaša nesebičnost! 

A možda se tokom vremena pojavi još koje tre- 
će, četvrto sunce u Vašoj blizini i zajednica se pro- 
širi. Tad možete sebi zajednički objasniti kakav tre- 
ba da bude zakon i temeljni oblik Vašeg života. Mo- 
žete se zbog toga skupa veseliti, skupa boriti za či- 
stoću poklonjene ljudske ljubavi, možete skupa i 
moliti, duhovno i prostorno sjedinjeni, bez riječi ili 
u zajedničkoj svečanosti pred Bogom, koji je prije 
rekao: Uzmite me i jedite! 

No glavna stvar ostaje, da svi zajedno podrža- 
vaju prvobitni voljni stav pripadanja. Oni će sami 
uskoro naći da je i svjetlom prožet čovjek, što je 
kraj njih potreban, slab i skučen pa da također nije 
baš svakiput susretljiv čovjek. I on ima svoje ča- 
sove samoće, klonulosti, smrknutosti, smetenosti, ne- 
dosljednosti. Čovjek mora onda ove časove osjećati, 
pogađati mora znati kako će drugoga tada potražiti 
ili ga nasamo pustiti, s njim govoriti ili šutjeti, s 
njim se smijati ili plakati. Kako ga osobito podnositi 
moramo, a podnositi treba i samoga sveca. Moramo 


s e u to uživjeti, da je on jednom takav, moramo ga 
razumjeti i znati mu oprostiti. Moramo znati neza- 
mjetno nježno proći kraj njegovih poraza. Na tome 
se već na početku razbije svaka zajednica, ako nje- 
zini članovi jedan od drugoga zahtijevaju, očekuju, 
pretpostavljaju potpuno besprikorno savršenstvo, ako 
se zbog njihovih pogrešaka srde, zaprepašćuju, ra- 
žeste i nastoje da slamčice iz njihovih očiju izvlače. 
Na tome većinom i prije svega strada obiteljska za- 
jednica, koja bi trebala biti pralik zajedničkog ži- 
vota. Strada zbog tog što od najbližih pripadnika 
više očekujemo i zahtijevamo nego od drugih. I što, 
prema tome, mislimo da njima manje dugujemo, da 
prema njima moramo biti manje obazrivi, manje ih 
štedjeti, manje s njima biti strpljivi, širokogrudni, 
nježni i učtivi. Upravo rodbinska i prostorna blizina, 
zajednički život pod jednim krovom, koga posve kri- 
vo običaj emo smatrati potrebnim preduslovom svake 
prave zajednice, upravo to je njena najpogibeljnija 
kušnja, jer se u takvoj blizini odnošaj k drugim la- 
ko pomiče prema sebičnoj strani: duša ne kruži više 
oko drugog služeći ga s poštovanjem, nego gleda da 
ga požudno k sebi privuče i tako se s njime sukob- 
Ijuje. 

Dakle čuvajte i spram najdražeg, najboljeg, naj- 
nesebičnijeg čovjeka budnu svijest, da ga ne smi- 
jete upotrebljavati ili čak iskorištavati; upravo naj- 
boljim smijete samo služiti i samo bez zahtjeva ih 
susretati. 

A ako ste dakle dva, tri ili možda i više takvih 
ljudi našli i svi jednako ustraju u poniznoj volji da 
samo drugog a ne sebe traže, onda možda možete 
svome zajedništvu dati i vanjske znakove: pravilno 
sastajanje, zajedničku molitvu, pitanja, razgovore, 
zajedničko čitanje, pjevanje, svetkovanje, zajedničke 
oblike ophođenja i rada. Možete onda pokušati i da 
svoje umijeće življenja zaodjenete u jedan obrazac, 
usidrite u jedan zavjet, obuhvatite i jednim prste- 
nom. Ali — i u traženju i upotrebi znakova vaše lju- 
bavi i srdačne sloge ne ostaje jedino pravilno pita- 
nje: šta mi prija i šta mi se dopada, nego: što je 
tiha, neizreciva želja, tajna potreba, teško odgonet- 
ljivo veselje drugih? Samo kad su sva ova pitanja 
točno ustanovljena, onda zajednica ne će biti silo- 
vita, ropska i kalup bez života. Onoga dana, kad du- 
ši u zajednici dužnost bude od drugog naložena, za- 
jednica umire, a ostaje samo koristonosni savez, u- 
strojstvo, organizacija. 

A hoće li taj dan zaista jednom doći? Hoće li se 
svaka zajednica jednog dana razbiti ili se rasplinuti? 
Ne znam! Svakako nisam još nikada mogao opaziti 
da su više od dva čovjeka u trajnoj životnoj zajed- 
nici zajedno izdržali. Budite dakle, na to spremni 
da ćete drugove svoga saveza opet izgubiti, vlasti- 
tom ili tuđom krivnjom ili zagonetnom sudbinom. 
Budite spremni na to — i pustite ići čovjeka, koji 
hoće da ode od Vas. Nemoguće je nekoga na zajed- 
nicu siliti ili nagovarati! Ne! Bez riječi, smiješeć se, 

blagosivljajući ga, moleći za nj, pustite i najdražeg 
čovjeka da ide sa svojim putem pa i onda ako ga 
ovaj put vodi daleko od Vaše duše. A ako za njega 
strepite, onda pošaljite za njim anđela svoje mo- 
litve, bacite zlatna užeta vjerne, srdačne ljubavi za 
njim u daljinu; žrtve, koje pred Boga za nj nasla- 
žete, neka mu budu zid od kojega će se njegov put 
odvratiti. Ali neka potpuno nesebično držanje nad- 
živi blage i milosti pune dane Vašega zajedništva. 
Jer zajedništvo je najveća i najdjelotvornija milost, 
što je Bog može dati, ali Gospodar će je milosti po- 
novno i u pravo vrijeme natrag uzeti. Bog Vam daje 
svoje ljude, on će ih opet uzeti, neka je hvaljeno ime 
Gospodnje! 


23. pismo 

DOGMATICKA POBOŽNOST. 

Vrlo poštovani gospodine doktore! Pitate da li 
ste još kršćanin dobar katolik-kršćanin. Jer velite, 
da se Vaš unutarnji svijet zapravo ništa ne razli- 
kuje od vjerske nutarnjosti poganina, koji u Boga 
vjeruje. Ja se uzdam u Boga, težim za njim i mo- 
lim mu se, hoću da udovoljavam svojoj zadaći i duž- 
nosti, hoću da služim dobru; s povjerenjem idem 
prama tamnim vratima smrti, — u tome vidim svu 
svoju vjeru! Gdje je tu Krist, Spasitelj, gdje je lju- 
bav prema Isusu, ljubav prema Mariji, gdje je i 
sama pomisao o zasadama vjere, o istočnom grijehu, 
o otkupljenju, o trojedinom Bogu i o presvetoj milo- 
sti? A vjerovanje je u to ipak ono, što katolika raz- 
likuje od poganina i muslimana. Dakle nisam ni- 
kakav kršćanin, već priznajem samo prirodno vjero- 
vanje. 

No, gospodine doktore, Vi pretjerujete u tom 
nekoliko! Dopuštam, da u potpuno budnom i svi- 
jetlom dijelu Vaše svijesti postoji samo misao o Bo- 
gu i dobru, vjera u ideale i u neumrlost. Ali Vi ni- 
ste ipak nikada ostale istine kršćanstva nijekali, i 
daleko ste od toga, da to učinite; one su Vama samo 


manje poznate, a manje su živahne i djelotvorne, 
služe manje u Vašoj dnevnoj uporabi. Manje! Ipak 
su one djelotvorne i prodiru i određuju Vaše misli. 
Vjera na pr. u Crkvu i njezino pravo, volja da njoj 
bez zablude pripadate, da se njezinoj nauci i zahtje- 
vima podvrgavate, ta je volja u Vama jaka, ne sa- 
mo u Vašem nesvi jesnom duhovnom držanju, nego 
i u Vašem svijesnom duhovnom životu, u Vašoj svi- 
jesti, u Vašoj djelatnosti. Vaša vjera u Crkvu mora 
da je ipak jaka i živa, ona se potvrđuje i u gotovo 
dnevnim borbama, što ih Vaša crkvenost ima da iz- 
drži s vanjskim i nutarnjim napastima, sa suprot- 
nim nazorima Vaših drugova i prijatelja, a prije 
svega s napasnim pogledima, utiscima, željama i 
sumnjama, koje se u Vama samima uzdižu i s kojima 
se Vi uvijek, da bi Crkvi vjerni ostali, morate hrvati. 

Vjerovati u Crkvu, znači ipak i vjerovati u Kri- 
sta koji je tu Crkvu sagradio i snabdjeo s pravima i 
punomoćima, koji osobno u njoj živi i djeluje. Da- 
kako to Vam moram priznati, Crkva u onom naj- 
istinitijem i najdubljem smislu još nije postala Va- 
šim duhovnim i svijesnim vlasništvom. Vi ne umi- 
jete da u neposrednoj vjernoj zornosti prodrete kroz 
zastor koji sakriva oblik Crkve; kod Vas uvijek pre- 
vladava sj etilni utisak, koji Vam Crkvu pokazuje kao 
ljudsku tvorevinu a ne kao samo tijelo Kristovo. Ali 
Vi prepoznajete tijelo Kristovo — bar u euharistij- 
skim prilikama, što Vam ih Crkva pruža. Dubljeg 
poimanja Euharistije svakako nemate; jer Vi u sve- 

toj misi, kojoj nedjeljom prisustvujete, gledate sa- 
mo tako, neodređeno i nejasno, »službu Božju«. Ali 
u ono potpuno posebno i uvijek novo, neuporedivo 
i nenadomjestivo, što se u ovoj svečanosti, u kojoj 
sam Isus Krist služi Bogu, događa, u to se niste ni- 
kada udubili. Ali pričest je barem točka, gdje Kri- 
sta susrećete, njemu osobno u oči gledate, gdje pred 
njim klečite s priznanjem: Gospodin moj i Bog moji 
Dakle Vi vjerujete u Krista, Vi ljubite Krista i sto- 
ga ste kršćanin u osobitom i strogom smislu, u ko- 
me mi Ivana i Pavla označujemo kao kršćane. 

Vidite, sad sam Vas pošteno i slavodobitno bra- 
nio proti Vama samim. A sada tim sigurnije mogu 
preći u napadaj, ili bolje reći ja pristupam Vašoj 
strani i dopuštam, da Vašem kršćanstvu zaista nešto 
nedostaje: ono se nije razvilo do punog rasta i pra- 
ve boje i previše je zastalo u klici i pupoljku. Iz- 
gleda kao zasijano polje, na kojem je tu i tamo iz- 
raslo nekoliko klasova; ali to nije gusto obrasla, 
tamno-zelena poljana. Ja sam već na to uputio, da 
Vaša misao o Crkvi i pojam o misnoj žrtvi nije raz- 
vijen i nije dosta produbljen, da bi prodro u ono 
što je vlastito i jedinstveno u ovoj činjenici i što 
zbilja usrećuje kad to čovjek upozna. A tako je i sa 
svima člancima Vašeg vjerovanja. Jeste li kada stu- 
pili u svijet oluje i vatre, života duha i ljubavi, koji 
u božanstvu stavlja u međusobni odnos tri božanske 
osobe? Sta znate o Očevoj Riječi! (drugoj božanskoj 
osobi) i o dahu Duha Svetoga, o svjedočanstvu Duha 

tješitelja? A o tajni o posinjenja Božjeg, što u Va- 
ma počiva, o čovjekoljublju Božjem koje nam se u 
Isusu očitovalo i o čudu našeg nekadanjeg združe- 
nja s Bogom! Jeste li se ikada tako daleko zagledali 
u ovaj svijet, da ste se zaprepastili pred neizrecivom 
srećom i da Vas je obuzeo šutljivi poklon pred slut- 
njom beskrajnih daljina? Vidite, zato Vam kažem. 
Vašem kršćanstvu nedostaje boja. Sve Vaše misli 
o vjeri nose bez razlike istu sivoću hladnog mraka. 
Gdje je tu žarka boja vjere i ljubavi, plavetilo bes- 
krajne daljine i zelenilo plodne blizine, blistavo bje- 
lilo jedinstva našeg Boga i njegovih misli? A onda 
nedostaje Vašem kršćanstvu i punina. Vi sami jasno 
osjećate, da se sve Vaše vjerske misli stješnjuju u 
jednom kratkom, siromašnom obliku. Neizrecivo, — 
kako Vam to brzo izgleda rečeno, neizmjerno, — 
kako su usko odmjereni koraci, kojima se u njem 
krećete! Kao da to nije široko nebo, nego mala soba. 
Stvarnost, koju nam nauka o vjeri približuje i pre- 
dočuje, nepregledna je punina misli, činjenica, obe- 
ćanja, povezanosti, razvitka; i zato su ove dogmatičke 
poduke također tako bogate pogledima i pregledima, 
dokazima i posljedicama, zapovijedima i razlozima. 
One su kao prostrana zemlja, koju ni s jedne točke ne 
možemo pregledati, od jednog vrhunca do drugog 
prostire se sumračna daljina; od tro jedinog Boga do 
pakla, od posvetne milosti do djevičanske Majke 
Božje, od misne žrtve do anđela čuvara, kako pro- 
stran razmak, kako dugačak lanac misli! Odatle i 

dolazi da kršćanin može ostati u kojoj god pokraj- 
noj dolini ovog duhovnog svijeta i tako zadržati po- 
sve uzak vidik. Ima mnogo kršćanskih duša, koje o 
kršćanstvu jedva više znadu od toga da ima pakao, 
da se moramo ispovjedati i da je sv. Antun svetac, 
koji vrlo pomaže. Nemojte se smijati! Jer ni Vaše 
svjetovne misli nisu mnogo dalje. Da čovjek iz- 
bjegne tako t jesnom obzorju i siromaštini u duhov- 
nim dobrima, treba, dakle, neprestano putovati i di- 
zati se, gore i dolje, van i unutra. 

S ovim dolazim sada do praktičnog pitanja: ka- 
ko ćete svoje kršćanstvo izgraditi, proširiti, probu- 
diti, razviti i oblikovati? Rekoh: neprestanim puto- 
vanjem! Crkva Vas sama vodi na ova putovanja to- 
kom crkvene godine preko sve širine njive Božje, 
na kojoj je Božji sijač posijao svoje sjeme o posta- 
nju čovjeka, otkupljenju, poslanju Duha. Od su- 
mračja božičnog posta vodi Vas do veselih svečano- 
sti žetve, kad sakupljamo i poklanjamo plodove iz 
milosti u milost, u vodi i vinu spasenja, u primje- 
rima svetih i u dobrom djelovanju. Putujte i Vi za- 
jedno, svetkujte sve svečanosti Crkve, posmatrajući 
i sudjelujući, dajte da njeni liturgički sastanci i ob- 
redi djeluju na Vas i nastojte da sami sebi protu- 
mačite njihov smisao! Ovo razmatranje s tumače- 
njem, koje morate sami obavljati, koje Vam nijedan 
svećenik i nikakva knjiga ne može uštedjeti, ne smije 
se nipošto propuštati. Morate putovati svijetom Cr- 
kve otvorenim očima, pohlepnom željom za znanjem, 


upravo nasrtljivom gorljivošću da sve iz što veće 
blizine i u pojedinostima vidite. Zato pazite na po- 
jedine stihove psalama i na svaku molitvu, na svaki 
odsječak Evanđelja i Poslanica koje susrećete u svo- 
me Misalu i sravnjujte ove podatke s podacima cr- 
kvenog vjerovanja, kako Vam je izloženo u kate- 
kizmu i u udžbeniku i u propovijedima! 

Onda pređite na svijet živih duša, svoje i tuđih; 
posmatrajte pažljivo i revno potrebe, porive, borbe, 
doživljaje, poglede, utjehe duša u svome svakodnev- 
nom sve tko vinskom životu i usporedite ovaj svijet sa 
otvorenim svijetom vjeroispovjedanja! I tuđe duše, 
koje traže i koje su već našle, bogate i oskudne, mo- 
rate prisluškivati u Crkvi, u knjigama, u razgovo- 
rima. Ljudi odaju nešto o svojoj vjeri, načinu mole- 
nja, trpljenju, ljubavi; katkada odaju tihom nazna- 
kom, pod pritiskom njihovog punog srca, riječima i 
znakovima koji su možda nespretni a ipak puni zna- 
čenja, kao pučke svečanosti ili kao šaranja starih ka- 
toličkih grobova u katakombama. Među najbolje ove 
znakove spadaju uvijek izjave ljudi, koji stvaraju, 
bilo da su sad sliku naslikali, crkvu sagradili ili po- 
digli sjajni spomenik čiste ljubavi i mudrog dušo- 
brižništva. Prije svega udubite se u vjeru i molitvu 
duša, koju su pod Božjim nadahnućem i svetima 
knjigama izgovarali! U ovome je glavna vrijednost 
koju bi Biblija mogla imati za Vaš vjerski život: 
neka ona ne bude za Vas skup dobro sastavljenih 
stavaka, nego zdenac do vrha napunjen religioz- 


nošću, koji se pod uplivom božanskih spasonosnih 
djela pretvorio u žar, svijetlost i šum. Osobito očin- 
ski i duhovni govori Krista, hvalospjev veselja i pla- 
ča, bogoslovlje svetog Pavla, a promatrane u ovom 
novozavjetnom svijetlu također i molitve starih pje- 
vača psalama, mogu Vam pokazati kako bogata mo- 
že biti duša vjerskim mislima i obrazloženjima i 
kako ovo bogatstvo postaje ujedno život raznolik i 
žarak, a ne samo mrtvo i sivo stručno znanje. 

Da, kako ćete uz puninu dobiti još i raznolikost? 
Najsigurnije: otkrivajući i doživljujući životnu sna- 
gu koja je vlastita kršćanskim istinama. Morate svo- 
je htijenje i djelovanje, da i svoje osjećanje pustiti 
proniknuti i oblikovati istinama vjere, tada ćete 
vidjeti kako Vaša vjeroispovjed stalno biva razno- 
likija, bogatija. Vi poznajete i ljubite dobro, ozbilj- 
nu tihu vjeru, pravdu, muško prihvaćanje obzirom 
na svetu obavezu, i šutljivo junačko odricanje. Ve- 
lika je razlika da li ste se na ova dobra odlučili iz 
općeg ćudoređa i strogih zapovijedi, ili više iz po- 
misli na osobnog Boga, u kome pojmamo i uočujemo 
— pralik svakog dobra, koji Vam je bliz i dobar. 
Tako da molite: bit ću dobar, jer si ti dobar, ti, moj 
Bože i Oče! Vi poznate burne preokrete, kojima je 
dobrota uvijek izložena, teške napasti, koje nas u 
izvjesnim časovima toliko stoje. Razlika je, da li 
ste se na žrtvu odlučili pod gorkom potrebom ćudo- 
rednog junaštva ili iz tople, srcem osjećane vjer- 
nosti Kristu. Zbog Krista, koji danomice obnavlja- 


jući svoju junačku žrtvu stupa pred nas i s kojim u 
zajednici iste krvi puštamo da i nas doprinese na 
žrtveniku, koga je on podigao pred svojim Ocem. 
Vi svoju ljubav prema ženi s jakim samosvladava- 
njem čuvate čistu i besprijekornu. No velika je raz- 
lika, da li ovu čistoću čuvate iz pažnje prema svo- 
joj muškoj časti, iz poštovanja prema pravom žen- 
skom dostojanstvu, iz vjernosti čistom srcu, koje 
Vam je sve i sebe darovalo, ili — također iz pošto- 
vanja prema Bogu stroge duhovnosti, koja i naš duh 
uzdiže da gospodari s nagonima i požudama, i iz vi- 
teškoga obzira prama čistom Sinu Djevice, kojem se 
u Euharistiji klečeći približujete i iz nježnog i stid- 
ljivog straha pred najčišćom od svih žena, u koju mo- 
ždte uprijeti svoje poglede, otkad Vam je Vaša 
majka sa štovanjem rekla njezino ime — Marija. 

Vi morate o ovim razlikama za sada promišljati, 
ali one će Vam svestrano postati jasne, tek kad ih iz 
vlastitog iskustva upoznate. Onda ćete tek upoznati 
ono blistavo, živo i privlačivo, što je vlastito našoj 
vjeri. Onda ćete se osloboditi teškog osjećaja, kao 
da bi ova vjera bila samo iz vana nametnuta i na- 
vučena, Vi ćete je tada doživljavati kao svijetlo i 
zrak koji također izvana i odozgo dolaze, a ipak sa- 
činjavaju našu naj vlastiti ju i do u srž potrebnu 
okolinu. Tada ćete tek postati dionikom veličajnog 

kršćanskog duha, a taj je ipak veličajni duh ovdje 
zapravo jedini posve pravi duh. 

Dakako bez daljnjeg, tako od danas do sutra, 
ne će Vam to uspjeti. Radite na tom godine i go- 
dine i nemojte izgubiti hrabrosti; jer muškarci pri 
tom lako izgube hrabrost, nemajući strpljivosti. 



24, pismo 


VJERSKE SUMNJE. 

Vrlo poštovani gospodine doktore! Želite da bih 
Vam još jednom dao razjašnjenje, jer Vas je zadnja 
stavka moga pisma samo napola utješila; zaista je 
utjeha, da Vam je dano vremena, da zadobijete pot- 
punu vjeru i vjerski žar. 

Ali Vi navodno nemate izgleda, da ćete još u 
duljem vremenu dospjeti tome cilju, jer nemate ni 
čvrste vjere; ja sam, velite, ipak Vaše vjerovanje 
znatno precijenio; Vi ste sumljač i upravo sad, kad 
ste htjeli da se vjerskim istinama počnete podrob- 
nije baviti probudila se u Vama sumnja: »Jedna 
sumnja za drugom! i sve vjerske zasade kao da od- 
miču u nedohvatnu daljinu, kad hoću da ih do- 
hvatim«. 

To su znakovi, koje mi po vlastitim riječima 
dajete! I s ovim bih trebao da ocijenim narav Vaših 
vjerskih sumnja! To je i odveć malo, ako i Vaš prvi 
list još k tome uzmem. Da tako malo znate kazati, 
navodi me na pomisao, da još niste uočili mnogo- 
brojnih, važnih razlika koje postoje između sumnje 
i sumnje. S druge pak strane niste još počinili ni- 
kakve kobne pogreške, koje često počinjaju svi sum- 
njači već prema značaju, naravi i spolu. Jadne, oso- 

bito ženske duše, čim izbije neprijatni duh sumnje, 
odmah izgube sav duševni mir i upanu ili u besmi- 
sleni strah i smetenost, ili u prkosnu odlučnost, ko- 
jom odmah sve odbacuju. Dakako, da ovaj brzi pr- 
kos nije ništa drugo nego strah, samo prikriven. Kat- 
kada se čini ujedno kao i umornost, koja nastupa 
otud što je koja dobra duša podnijela već duge i raz- 
nolike patnje sa svojom vjerom, zbog nezdrava, bo- 
jažljiva ili kriva, nemogućega načina molenja ili po- 
greškom vjeroučitelja a i ispovjednika. Kad u ovako 
napaćenu dušu padne tada još i sumnja, onda joj 
odjednom bude preveć sve te patnje. No kod Vas 
ovakvog paničnog straha nisam opazio. 

Druga pogreška je, nažalost, osobina jakog spo- 
la. Takvi sumnjači kad počnu iskrsavati poteškoće u 
pogledu vjerskog shvaćanja i življenja lako u njima 
nađu povod za površno odricanje i udoban nehaj. 
Ne kao da bi u tom bila neka neshvatljiva nehaj- 
nos t — čovjek ima upravo, osobito danas toliko bri- 
ga, misli, poslova, u svojim naukama, u svom zva- 
ničnom radu, u kućnim potrebama, da je sklon pri- 
vremeno zapostaviti pitanja koja nisu neposredno 
»goruća« i zapostaviti ih tim više, što mu izgledaju 
dulja i zamršenija — a vjerska pitanja čine mu se 
najzamršenija i najtamnija od svih. Vi ste i ovoj po- 
gibelji izmakli, kao što to pokazuje vaše živo zani- 
manje za vjeru. Ali nekakva bojažljivost, nesigur- 
nost, plahost došla je i na Vas. Vaš položaj čini Vam 
se vrlo opasan, ako ne možda i beznadan. 


Ali Vi morate preći u navalu, snažno, radosno i 
hrabro! Dvojba Vas ne smije oslabiti, nego dapače 
potaknuti da sad tek stvorite bistre i sretne odnose 
u svom duhovnom životu, u koliko je u ovom poslu 
uopće moguće doći do kraja i do ravnoteže. Posve 
tako u nepomućenom miru posjedovati i uživati svo- 
ju vjeru, ne će Vam nikad biti suđeno. Stoga neka 
Vam dvojbe i borbe budu samo sredstva napredova- 
nja, jedan neprestani poticaj da istražujete i mo- 
lite. Ne trebate, dakle, oči umjetno zatvarati pred 
događajima u svojoj duši; pred samim sobom nešto 
zataškavati, to čovjeka polagano truje. Uočite mirno 
i svoje dvojbe i ne strašite se da ćete time griješiti! 
Griješne su samo one sumnje, koje zla, pokvarena i 
nepoštena volja prouzroči ili iskoristi pod isprikom, 
da se kršćanstva oslobodi. Vaše se međutim dvojbe 
dadu spojiti s vrućom ljubavlju k ovoj vjeri, s čistim 
srcem i punom odanošću u Božje riječi i volju. One 
niču u carstvu misli, koje u velikoj tami svijeta ne- 
sigurno oklijevaju. Dakako da Vaše dvojbe nisu uvi- 
jek potpuno bistre, nisu pojmovno zaokružene i 
obrađene, da, one se često rasplinjuju u nešto u ne- 
dohvatna, čim hoćemo da ih izrazimo. Jer većinom, 
one nisu ništa drugo nego osjećaj da je čovjeku ne- 
što umna strano. Pod premoći sj etilnih utisaka, što 
ih današnji ljudski život sa svojom tehnikom, svojim 
poslovima, svojim sjajem i svojom prljavštinom čini 
na našu dušu, stvarnost naše vjere izgleda nam kao 


jedan potpuno drugi svijet, koji leži sasvim izvan 
svjetilnog svijeta, kojeg mjesto ne znamo gdje da 
si predstavimo. Ali je ipak jasno, da mi ovu sjetilno 
izraženu sliku svijeta moramo popravljati; mi zna- 
mo, da on ne odgovara baš činjenicama, kroz površi- 
nu, po kojoj tapkamo, moramo prodrijeti do duhovne 
dubine; k nutarnjem biću, do prave stvarnosti I tko 
uopće pođe ovim pravcem k duhovnosti taj ce do- 
skora doći k mjestu, gdje i svijet vjere ne leži više 
izvan stvarnosti, već je usred nje postavljen, ili bo- 
lje rečeno: izgleda kao stvarnost koja sve nosi, sve 
obuhvaća. A tada nam može uspjeti da onu prvu 
sjetilnu sliku svijeta upravo obmemo: svijet Boga 
i duha, duše i milosti, Isusa i njegovih sakramenata, 
bit će onome koji vjeruje, pouzdaniji, razumljiviji, 
da, po sebi shvatljiviji i stvarniji nego kakav izlaz 

sunca, nego velegrad ili rat. 

Dakako, da ima još i drugih sumnja, mnogo toč- 
nije označenih i shvatljivih: nerazumijevanje dog- 
matskih izreka protuslovnih misli i protuslovnih 
iskustava, koje se nameću i nepristranom i dobrona- 
mjernom vjerniku. Ja pomišljam, da Vas upravo 
muče zle stvari koje ste morali opaziti kod vjernika, 
da, upravo kod onih pobožnih i kod svećenika. I ovo- 
ga' neprijatelj a oštro uočite. Izdaleka izgleda on pra- 
vi Goli jat, koji sve gazi. A ipak je to samo smušeni 
i bolni osjećaj, koji naša prava opažanja napuhuje 
do bolesne zaslijepljenosti. Pokušajte dakle uvijek 
protivrječne utiske ponajprije omeđiti i izmjeriti! 


Koje ste stvarnosti opazili? Koji je pravi smisao i 
domašaj mojeg dogmatskog vjerovanja? I u čemu je 
zapravo protivnost između opažanja i vjere? Kod 
ovako točno opisanog činjeničnog stanja preostaje 
katkada jedva šta shvatljiva: gorostas se smanji, čim 
pođemo za tim da mu izmjerimo pravu veličinu. 

A ako je tad zaista ostalo i znatnije protivrječje, 
pokušajte ga obraditi, stvarno i pouzdano, tražeći sa- 
mi istinu, ma kako ona glasila. Jer Bog ne traži od 
nas ništa drugo nego priznanje istine. Možda se ispo- 
stavi, nakon godina, da je Vaše opažanje bilo krivo, 
ili da nikakvo protivurječje ne postoji, ili da je Va- 
še poimanje vjere bilo nedostatno, djetinski zaostalo 
previše ljudsko. Naravno, pozovite također knjige u 
pomoć, ili još bolje svećenika, bogoslova ili kakvog 
drugog vjerna i dobra prijatelja i druga Vaše duše. 
Ali glavna je stvar da i Vi sami smijete misliti i ispi- 
tivati. Vi imate veliko blago znanstvenih pretpostavki 
i pojmova, imate prilično opširni nutarnji vidokrug 
i iskustvo. Ne bi li s te strane bilo moguće da pro- 
dre te u istine Vaše vjere, njeno značenje i njenu 
skladnost i prevede je u riječi Vaših predodžbi, te 
tako izgradite svoj misaoni svijet? 

Dakako da biste rezultat Vašeg rada morali uvi- 
jek preispitati, odmjeriti i ispraviti prema smjerni- 
cama objave i određenih crkvenih lica, ali ne pre- 
ma svakidanjoj plitkoj okolini. Ako katkada ustano- 
vite nešto osobita u svome poj manju uspoređujući 
ga s okolinom i s njenim otrcanim načinom govora, 

nemojte se time dati smesti! Glavno je da Vašem 
pojmanju ima još mjesta u prostoru naučnih izjava I 
Crkve i osobito u cjelokupnoj svijesti katoličkog mi- 
šljenja! Ovaj je prostor vrlo velik i slobodan. 

Vi, doduše, istraživajući ne ćete prosvijetliti sve 
nejasnoće, ali ćete sve više i više prodirati u tamu 
beskrajnih prostora, i ne ćete gledati u prostorije 
tamnih zidina. Tako ćete pred granicama svoje spo- 
znaje postajati uvijek čedniji i mirniji, a podjedno 
uvijek veseliji, jer to je ipak napredak u Vašem zna- 
nju i pojmanju. Bit ćete prije svega svijesni, da Vas 
misli, što niču u Vašoj duši u zavisnosti sa svime što 
je već po sigurnim spoznajama ušlo u Vaš duh, stal- 
no vode u područje katoličkih istina, i da ćete ovim 
vlastitim srčanim hodom u njih dublje prodirati i 
udomaćiti se u njima, nego kad bi se uvijek mučili 
samo s otrcanim tuđim riječima, bile one iz knjiga ili 
od ljudi. Vaša će se duša tada iz svoje nutrine po- 
četi oslanjati na zasade Crkve. Vaša će vjera u Va- 
ma postati nešto izrasla i živa. 

Prije sam rekao da Vas sumnje moraju poticati 
na promišljanje i na molitvu. — Ne plašite se da ćete 
ovim molenjem vršiti možda na se kao neko samo- 
uvjeravanje. Molitva je već donekle u probuđivanju 
idealnog htijenja, nesebične ljubavi prema istini i 
dobroti. A Vi ste već duboko prožeti Bogom i njego- 
vom prisutnošću, koja stoji u tom da osobnom Bo- 
gu dolazimo, da kod Boga budemo, da s Bogom ra- 
zgovaramo, jer to isto izražava i ljubav prema istini 


i dobroti. Kažite mu svaki dan i svaku noć: »Oče, Go- 
spodine, dobri, mudri i vječni, vodi me!« Tako govo- 
rite, bez riječi ili tepajućim glasom! I on će Vas vo- 
diti, samo ako ga slijedite korakom, vjerno i po- 
uzdano kao dijete, koje hoda držeći se čvrsto za ru- 
ku. Sačuvajte samo u svome srcu spoznan je koje će 
Vam onda pridolaziti, katkad kap po kap, katkada 
rijekom. I tko nije nehajan prama Bogu, tko nije ne- 
strpljiv i tko prkosno, prehitro ne odbacuje ono, što 
mu je nekad dano, a prije svega, tko samo »volju 
Božju hoće da čini, taj će upoznati, je li ta nauka 
od Boga.« Taj ne će zabluditi, nego će ići k svijetlu 
i ostajati u svijetlu, pa bilo ono katkada i samo svi- 
jetlo jutarnje zvijezde, što lebdi nad tamnim svi- 
jetom. 

Tako će i Vama ići, jer u koliko sam Vas mogao 
upoznati, Vi ne možete ništa drugo nego vjerovati, 
vjerovati! Vaša duša i kad sumnja u nutarnjosti svo- 
joj obdatena je milošću vjere. 


25. pismo 

POBOŽNOST PREMA SRCU ISUSOVU. 

Moj vrlo dragi prijatelju! Tvoj me je list obra- 
dovao, usprkos velike potrebe, koja je iz njega go- 
vorila. Tako djetinski jednostavno i iskreno a ujed- 
no s tako dirljivom bojažljivošću izložio si mi svoje 
m ish o kipu Srca Isusova Tvoga župnika — ne bez 
bojazni, kako ću ja sve to primiti, a ipak s tako ju- 
načkim pouzdanjem! Tu sam opet vidio potpuno ja- 
sno Tvoju dušu kakvu sam je nekoć poznavao i lju- 
bio. Godine i daleke zemlje, koje su se kroz ovo vri- 
jeme između nas naslagale, nisu mogle stvoriti jaza 
i udaljenosti između naših srdaca. I mi smo ponovno 
oborili staru predrasudu, da je blizina ljudskih srda- 
ca isto što i prostorna blizina njihovih tjelesa, kao da 
je ona u funkciji (službi) prostora (voliš li jos mate- 
matičke predočbe kao nekada, sjećaš se jos.). a 
protiv, baš u prostornoj se blizini ljudi i srca raz 1 - 
jaju jedni o druge; blizina i posjedovanje i zajedni- 
štvo treba da služe ljubavi. Posjedovati srce, znaci vo- 
liti ga i dati da nas ono voli, inače ne znaci ništa. 
Sve drugo, prostomo-tjelesno, slikovno, svi g asovi i 
znakovi samo su znamenja, korisna doduše, ali ne 
sasvim potrebna. Iz ovoga već možeš uvidjeti da 

Tvoju nevjeru u pobožnost prema Srcu Isusovu pot- 
puno razumijem, iako se samo čemu čudim to je sa- 
mo sigurnosti i točnosti Tvojih misli. 

Ti imaš posve pravo: jezgra i sadržaj štovanja 
Srca Isusova, ono jedino, što u njem živi i što nas 
rasplamsava, to su osjećaji, to je nutarnji stav Isusa 
Krista, tj. duhovna blizina kojom on boravi kod Oca 
i kod nas. Onaj divni svijet ljubavi, poslušnosti, oda- 
nosti, vjernosti, pripravnosti i djela, koja je on no- 
sio u svojoj bogoljudskoj duši, a koja pripada Ocu i 
zbog volje Očeve i nama, to je Srce Isusovo. Osjeća- 
nje, nutarnji stav srca možemo ga zvati, ako hoćemo 
da isključimo svaku dvojbu obzirom na ono što mi- 
slimo. Ovaj nutarnji stav »srca« zaista nije ništa 
slatko, plačljivo, slabo, jadno, nego nešto jako, ju- 
načko, puno ponosa, što je svojim djelima nadvladao 
svijet i smrt, puno ozbiljnosti i muškosti, a ujedno 
tako prostrano, tako otvoreno, tako puno razumije- 
vanja, podatno i nježno, kao što samo potpuno dobro- 
stivo i požrtvovno biće može biti. 

Naše knjige razmatranja i propovijedi često gri- 
ješe što odmah, bez daljnjega, hoće da tumače nu- 
tarnji stav Isusov prema nama; najhitnije, jedino, 
zapravo najdivnije na njemu to je njegov nutarnji 
stav spram Ocu, a one previđaju i prelaze preko njeg, 
pa tako ne dolaze do izražaja i do naše svijesti ni sva 
veličina i prostranost i jakost, bogatstvo i zanosni 
plamen nutarnjeg Isusova svijeta. Moramo ga upo- 
znati kao slugu Jehovinu, kao jedinog pravog štova- 

telja i ljubitelja Boga, kao Sina Oca, prije nego ga 
shvatimo kao svoga Spasitelja i prijatelja. 

Tko ovako razumije i ljubi Isusa u ovom što je 
vlastito njegovom bistvu i htijenju, tko mu se zbog 
ovog njegovog nutarnjeg stava klanja, zahvaljuje, 
bezgranično povjerava, tko se za njegovu ruku hvaća 
i moli: uzmi me sobom k svojemu Ocu! tko se kao 
nekoć učenik Ivan, naslanja na njegove grudi, da 
tako bude primljen u tom velikom duhovnom pro- 
storu, koji obuhvaća Boga i ljude, te da sam postane 
ovakav, Bogom ispunjeni prostor, pa da izvršuje na- 
kane Isusove, pomaže ispravljati vlastite i tuđe ne- 
dostatke pokajanjem, taj je poštivalac Srca Isusova, 
makar nikad nemao slike Srca Isusova u svojoj sobi 
ili molitveniku, makar svoga Spasitelja nikada ne 
nagovorio kao »Srce«. 

S ovim sad već dolazim do vanjskog izražavanja 
ovog stava Srca Iusova. Ovdje bih htio nešto jače 
naglasiti, nego što si Ti učinio, da i sama sj etilna pre- 
dodžba ima također svoju vrijednost. Mi ipak moramo 
imati neku riječ, kojom bi kazali ili u najmanju ru- 
ku mogli misliti, ono što je u Isusu najskrivenije i 
najhitnije, najjače i najživlje, najtoplije i najzano- 
snije. A za to nam ne stoji ni jedna ni druga riječ na 
raspolaganju nego riječ srce, ma kako otrcana, da, 
i zlorabljena bila. Ali ona gubi odmah svoju otrca- 
nost i kao da biva iznova skovana, čim je primije- 
nimo biću, koje nam je vrlo drago, odano i vrlo blizu. 
Onda govorimo ne samo u mislima i riječima potpu- 


no bez straha, o ovom prijateljskom, ovom ženskom 
ili majčinskom srcu: mi i neposredno govoreći tak- 
vom čovjeku reknemo: ti drago srce, ti dobro, čisto, 
ti zlatno srce! I tko je pojmio i postao svijestan da 
nutarnji svijet Isusa Krista, najljepši, najbogatiji, 
najčišći, najjači, što ga je ikad bilo da taj svijet njemu 
pripada, kako ne bi i ushićeno kliknuo: O ti najsve- 
tije, najdraže Srce, ti Srce moje molitve i vjere, mo- 
ga ufanja i moje domovine! 

Dakako treba za to neka vrsta zanosne spoznaje, 
udivljenja i ljubavi, posvemašnjeg pripadanja pa da 
ovaj slikovni izraz »srce« bude potpuno ispunjen i 
istinit. Ono što nas dakle tako bolno dira u našim 
knjigama i pobožnostima Srcu Isusovu, to nije sa- 
mo značenje tih znakova, već to, što lučimo njihovo 
značenje od spoznaje i zanosa, što ih je znak pro- 
izveo, i sasvim prirodno unutarnjom silom njima 
ovladao. Sa znakom je srca i govorom srcu kao s 
oblikom plamena što bukti: čim se plamen smanji, 
moralo bi i oblika nestati, ali u našim molitven jaci- 
ma i pobožnostima lik Srca ostaje jednako i kad je 
ljudska duša posve prazna, a to je mučno. 

Ali mora li se i smije li se plamen, koga znak 
proizvodi i predočuje srozati? Da! Mi ne možemo 
svoje spoznan je trajno podržavati jednako živo i 
svi jesno, nas ne može uvijek jednak zanos obuzimati. 

Treba li dakle da se i oblik vanjske, sjetilne sli- 
ke stalno rasplinjuje i da ga se uvijek iznova pro- 
izvodi? To ne! Jer svatko ne može za svoj nutarnji 

pogled, pa bio on ne znam kako silan, naći prikladne 
i oslobodilačke riječi i oblike; čovjek se može dakle 
poslužiti znakovima, koje su već drugi stvorili, a to 
činimo svi svaki dan i mnogovrsnim načinima. Za- 
što dakle ne bi mogli upotrebljavati zazivanja kao 
što su litanije Srca Isusova, da izrazimo svoju lju- 
bav, svoju zahvalu, svoju odanost ovoj najmilijoj do- 
broti srca? Pa ako i nismo uvijek posve duboko obu- 
zeti ovim lirskim, da, zanosnim smislom ovih sliko- 
vitih riječi, naša duša može ipak kod njih biti i s 
pravim ih osjećajem upotrebljavati. Bar ako smo 
se uopće ikada razmatranjem udubili u bogatstva Sr- 
ca Isusova. Ako se samo pri svojoj molitvi sjećamo 
misli i doživljaja o ličnosti Isusa Krista, kojih smo 
bili prepuni u posve svijetlim i sretnim časovima i s 
kojima smo radosno i ponizno išli mu u susret. Da, 
ove molitvene riječi mogu i dalje uzrokovati prija- 
šnju svijetlost i zanos, kad nam čas i milost budu 
skloni. 

Tako možeš i Ti, prijatelju, sasvim lijepo pri- 
sustvovati pobožnosti u svojoj crkvi i predmoliti go- 
tove izraze iz pjesmarica zajednice, dapače i ako se 
katkada osjećaš posve praznim i mrtvim. Ti ne znaš 
kolike među ljudima upravo sada obuzima spoznaja 
i prepuna ljubav Isusa Krista. A ako gotovi izrazi, 
koje moliš samom Tebi uzrokuju neku nelagodnost, 
jer Ti se čine pretjerani, umjetni i nezgodni, onda 
pomisli, da su svi znaci konačno slabi i nedostatni, 
jedno siromašno krparenje, makar ih i umjetnici ri- 

ječi i oblika stvarali. A što Tvoj fini umjetnički osje- 
ćaj povređuje, to je možda za nekog, tko drugačije 
osjeća, nekog kršćanina, koji skupa s Tobom moli 
upravo divno. Ta Ti si sigurno već sa zaprepašte- 

n , J ! m °P az10 ’ kako J' e k °J' a priprosta duša kod kakve 
s icice ili pjesmice zapala u zanos, da je Tebi samom 
bilo nevoljko: a koliko Te poznam, Ti si, upitan, do- 
brostivim smiješkom rekao: da, zaista, ima nešto za 
se Ti dobri, ne ćeš nikoga, da žalostiš! Dakle moli 
tako ozbiljno, toplo i srdačno kakogod možeš u za- 
jednici s pukom, a prepusti njihovim dušama i mi- 
losti njihovog Spasitelja, što će od toga oni moći 
učiniti. 

A sada kip Srca Isusova, koga je Tvoj župnik 
postavio! Ti si ga zorno predočio: Srce crveno kao 
makov cvijet, oči plave poput žitna cvijeta, ali naža- 
-ost nešto skiljave, lice sa ružičastim mrljama itd I 
sve to u Vašoj crkvi strogih oblika i svečanih crta. Ja 
se mogu uživjeti u Tvoje osjećaje. Pa nisi Ti jedini čo- 
vjek, čije se oči s time pate. Je li ikada bilo dovoljno 
umjetnički izrađenog Srca Isusova? Nije li možda 
uopće vidljiva predodžba tjelesnog srca na kipu Isu- 
sovu umjetnički nemoguća? Ali o tom se ne radi: 
tim se bolje može ispoljiti prava vrijednost znaka, 
feta ima naša riječ oluja ili more zajedničkog s pri- 
rodnim pojavama, koje pod tim mislimo i koje kod 
zvuka ovih siromašnih riječi iskrsnu u našem sje- 
canju i predodžbama? Slično tako: šta ima zajednič- 
kog djelo kipara, koji je napravio sliku Srca Isusova 

s onim neizmjernim, divno blagim svijetom osje- 
ćaja i djela, na koja mi mislimo i koja štujemo pod 
znakom Srca Isusova? I najpotpunije djelo ne može 
uglavnom više učiniti nego najsiromašnije: sjetiti nas 
na ljubav našeg Boga, koja nam je darovana u jed- 
nom biću, koje mi možemo ljudskim načinom gle- 
dati i razumijevati i kojemu nema ravna. Bitno je 
jedino to, da mi ovo bogočovječje biće i djelovanje, 
ljubav i žalost, trpljenje i vladanje razumijevamo i 
vrućom dušom prihvaćamo. Tada će nam kipovi Sr- 
ca Isusova početi isto tako govoriti, kao i plave mrlje 
na našim zemljovidima: to je samo boja, ali kad je 
gledamo, zna nas obuzeti slatka čežnja za zavičajem, 

za toplim i plavim morem juga. 

Ali, kažeš, zar se predodžba Srca Isusova mora 
baš na vidljivi način, tjelesnim srcem izraziti? Ti mi- 
sliš, da je mnogo bolji simbol (znak) slika križa na 
Tvom klecalu ili Sambergerov Krist. Imaš .pravo, 
mogli bi biti, ali to su mnogoznačni simboli. Oni mo- 
gu značiti junaštvo srdačne ljubavi Sina Božjeg ili 
možda još bolje razornu snagu Božjih odluka. Misli 
samo na Isenheimerovog Raspetog! Oni mogu pot- 
sjetiti na sveznajućeg Spasitelja, ali i na strasnu 
ozbiljnost Sveznajućeg, koji pretražuje srce i bu- 
brege. Tako i Sambergerov Krist! Ali nama treba i 
jedan znak, koji nas potpuno točno i jednosmisleno 
potsjeća na duhovni život i na moć ljubavi Boga- 
čovjeka, Spasitelja ljubavi, na koju upravo mislimo, 
kad govorimo o njegovom Srcu. I upravo za volju 


ove jednoznačnosti i oštrih obrisa odobrava Crkva 
samo takove kipove Srca Isusova, koji tjelesno Srce 
vidljivo pokazuju. U kakvoj međutim Ti slici naj- 
radije gledaš i štuješ Srce svoga Spasitelja, to ja Te- 
bi prepuštam. Udubi se i nadalje u promatranje svo- 
ga raspela! Mnogi veliki sveci nisu nikada imali dru- 
gačije slike Spasiteljeve do križa, a ipak su, ili bolje 
upravo zbog tog su postali pravi ljubitelji i naslje- 
dovatelji Srca Isusova. 

S ovim dolazim do glavne točke moga pisma: 
ostani slobodan, moj dragi prijatelju, ostani slobo- 
dan! Ne daj da Ti ljudski strah određuje, da te za- 
vodi i straši! Slobodan čovjek ne če upoprijeko otklo- 
niti, ne vidjevši i nepreispitavši, ono što drugi vole 
i rade. No on ne će dati ni da mu se naprte tuđe mi- 
sli i načini od samog straha, da ne ostane sam. Ovaj 
je strah tim opasniji, jer je djelomice opravdan. Isti- 
na, a napose spasonosna istina ne će nikada biti po- 
sebno dobro pojedinca, koje je u posvemašnjoj su- 
protnosti s drugima. Ova pogibelj ne predstoji u Tvo- 
me slučaju, Crkva Ti je dala potpunu slobodu da 
urediš svoj život u Bogu i s Bogom i svojim Spasi- 
teljem, kako hoćeš, uz uvjet samo da čuvaš pravu 
vjeru i da vjerno ispunjavaš dužnosti svoga sveće- 
ničkog staleža. Unutar ovoga okruga, prepušten si 
potpuno svojoj duši s njenim osobitostima i milosti 
Božjoj, koja Te vodi. Ne trebaš se dakle ustručavati. 
Uredi svoje molitve i pobožnosti tako, kako će Ti 
najbolje odgovarati i pomagati! Drži se slike Spa- 

siteljeve, kako Ti je otkriva Tvoje istraživanje i raz- 
matranje i Tvoja nutarnja svjetlost. A zapravo tek 
onda posluži se u svom osamljenom razgovoru s Bo- 
gom riječima ili šutnjom kako Ti srce bude govorilo. 

Ti si ipak štovalac Srca Isusova, jer Isusa lju- 
biš zbog njegove ljubavi, i jer ga takva ljubiš kakav 
se Ocu dopada i kako se on Ocu i Tebi samom sviđa. 
A Ti si i učenik Srca Isusova, jer Ti ah pusti me 
da šutim, dragi, da Tvoju nesvjesnu dobrotu ne sme- 
teni! Da, to si Ti ipak, iako mu nisi nikada zanosno 
rekao: o Srce Isusovo! I tako si još pravi svećenik i 
apostol, jer i zato konačno ništa drugo ne treba nego 
jedno i jednostavno: ljubi Boga svim silama, a bliž- 
njega svoga kao sebe sama. 

I tako nisi sam i ne stojiš postrance. Jer — to 
sam uvijek opažao — misli sasvim iskrene i koje 
dolaze iz nutrine i" čista srca, uvijek su zajedničke 
misli: one žive uvijek i u drugima, u svima, koji 
uopće do nečeg svoga dopru. Stoga se trebaš veseliti 
hrabrosti, kojom se odvažuješ misliti vlastite misli 
— i makar i bilo vrlo mnogo onih koji ih ne bi ra- 
zumjeli. Ne kao da bi sebi nešto nastrana dozvo- 
lio. Nego što se povjeravaš ruci, koja nas vodi i koja 
onima, koje Bog ljubi sve na dobro okreće pa i sa- 
me vlastite misli i vlastite puteve, kojim oni katkad 
oklijevajući i s bolju a ipak bez ustručavanja mora- 
ju ići. 

Tvojim putevima, o prijatelju, htio bih i ja da 
uvijek idem! 


26 . pismo 

NUTARNJA VODSTVA. 

Časna sestro! Povijest Vašeg molitvenog života 
opet mi je potvrdila, da postoji Božje vodstvo duša. 
Ovo vodstvo nije doduše nužno vezano na vanjske 
okolnosti, na starost, spol i zvanje, na upliv ljudi. 
Ali ono se obazire na njih i poslužuje se svim ovim 
naravnim uzrocima i prigodama, ugrađuje ih u zgra- 
du duhovne tvrđave pa tako nastaje golema mnogo- 
vrsnost uzora i pojava; i ova spoznaja mora nas oču- 
vati od toga, da svaku dušu mjerimo jednakom mje- 
rom; a uostalom nije nam ni moguće da cijeli snop 
sila, potreba i zapreka, koje se stiču u pojedinoj duši 
pletući njenu sudbinu znanstveno razmotrimo ili 
možda odgoj iteljski odredimo i izračunamo. I ova 
spoznaja mora nas sklonuti na poštivanje i nježnu 
suzdrži jivost prama svakoj duši. 

Vi ste već kao dijete umjeli »kod Boga biti«. Bo- 
raviti uza nj, bez riječi, ali neizrecivom slašću, jed- 
nostavno, počivati u njegovoj blizini, rasti pod nje- 
govim sunčanim sjajem i razvijati se. Tko Vas je tome 
učio? I tada se već izgradio Vaš pojam o Bogu i izra- 
stao sasvim u sklopu Vašeg bića, posve naravno, kao 
što cvijet najednom negdje u polju izraste. Tko ga 

je zvao? Tko je njegovo sjeme u zemlju posijao? Ni- 
je li on čudo života? Zašto bi u nj posumnjali i htjeli 
ga drugačijim učiniti? A isto tako: zašto bi trebali 
posumnjati u svoj pojam o Bogu? Jer je tako svije- 
tao i djetinjski veseo? Jer drugi kažu, da je on pre- 
više naivan i optimističan, da sadrži premalo duha 
i ozbiljnosti, premalo strašljivosti? Da, svakako, gro- 
za pred strašnim sucem, Vama je sretnice, ostala 
tuđa. 

No Vi se ovim prigovorima niste dali zavesti, 
Vaša je duša uvijek išla svojim putem sa sigurnošću 
djeteta. Ali neki tihi nemir opazio sam katkada na 
Vama i jedno tiho začuđenje, da drugi drugačije mi- 
sle, da imadu drugi pojam o Bogu, da drugačije shva- 
ćaju djelo Božje, da drugim načinom mole pa i dru- 
gi ideal savršenstva kao da imadu. Ovo začuđenje 
htio bih da Vam oduzmem i da odstranim tihi ne- 
mir, a ujedno da ojačam u Vama majčinsku hra- 
brost, s kojom svjetujete i vodite mlade ljude, koji 
su sad oko Vas s mnogo više povjerenja, nego što 
ga inače odgojitelji sretaju. Mnoga od ove djece 
hoće da Vas dovedu u škripac preveć smionom, no- 
vostvorenom znanošću, druga Vas uznemiruju pr- 
kosnom kritikom, željom za slobodom i goropadnim 
sumnjama, treća se opet pozivaju na nauke o savr- 
šenosti i uzore, od kojih se Vi osjećate odijeljeni či- 
tavim bezdanom. Pri svem ovom je mnogo što se ni- 
ste više prepali, ni za se ni za druge. Ja bih Vam 
htio samo dvije misli pružiti da o njima razmišljate: 

1. Svaka duša pojma samo Boga, kojemu sama sliči, 
i 2. Svaka duša izgrađuje pojam o Bogu, koga upravo 
treba samo ako se zna slobodno razvijati pod vod- 
stvom i pažnjom milosti. 

Ima ljudi mučno-točnog reda i ljudi velikog, da- 
lekog zamaha; jedni su i drugi dobri, samo svaki na 
svoj način. Jedni zamišljaju Boga kao sti'ogog ču- 
vara i odgojitelja, drugi kao živoga Duha, kojemu je 
svaki glas poznat, kome je sva stvarnost bliza i po- 
uzdana. Ljudi, koji misle u trijeznim, pravnim obli- 
cima, vole sebi Boga predstavljati kao nekoga s kime 
se sklapa ugovor, koji u strogo odmjerenoj pravedno- 
sti daje toliko, koliko dobiva. Njegov odnošaj prema 
ljudima zasnovan im je samo na pravednosti. Iz ovog 
duha koji se školao na točnosti židovskog poznava- 
nja zakona i na strogom pravu rimske nauke o dr- 
žavi, izašlo je i poj manje o otkupljenju, koje u istrga- 
nom tijelu Raspetog gleda poderanu obveznicu, koja 
svjedoči kod Boga o našem nenaplativom dugu. Ali 
može se događaj otkupljenja pojmiti također kao 
prekomjerni dar ljubavi prema djeci, kao vrhunac 
božanske dobrote Očeve. Tako je Bog ljubio svijet! 
Ivan je tako gledao na otkupljenje. I u duši Isusa sa- 
mog bilo je njegovo djelo otkupljenja sveta, velika 
zapovijed, koju mu je Otac dao, poziv, dakako muče- 
nički poziv koga je samo bogočovječja ljubav Sino- 
va mogla sasvim i čisto ispuniti. Ali manje i skuče- 
nije duše gledale su u ovom činu otkupljenja krvnu 
osvetu, uvrijeđenog i neumoljivog Boga, koji je kr- 

vavi dug, što ga je našao kod svojih uvreditelja mo- 
rao utjerati, pa bilo to čak i od nevinoga, koji je 
zastupajući svoju krivu braću, imao hra ros i 

njih nastupi. . ~ rtll 

Ali nisu li to previše ljudski pojmovi o Bogu, 

koji s biti Božjom nemaju ništa zajedničkoga. Da, 
ljudski su oni svi, ali upravo mi ne možemo Ra- 
kovih drugih pojmova o Bogu imati osim ljudsk 
pojmova, koje dobivamo iz zemaljskih poredaba i 
ST u zrcaJu. I upravo zato imaju svi om svoje 
iskrice istine u sebi, svoju slikovnu istinu. U izvjes- 
nom smislu Bog je zaista ono, što mi o 
slimo. Kako bi inače on sa svakom dušom govorio, 
dao da ga svaka duša nađe? Ne treba li on odgova- 
riti na svaki zov, što ga bilo koji čovjek u svome je- 
ziku k njemu upravi? Netko ga zove govorom sluge, 
drugi govorom djeteta: Oče! Netko ga mora zvati 
kao utočište i zastupnika povrijeđenog osjećaja prav- 
de, drugi kao svoj veliki odmor i duboki mir, koji 
ie daleko od svih zemaljskih razlika i svakog ne- 
sklada. Netko ga može čuti iz grmljavine oluje, ru- 
si ga vidi u životnoj borbi živih bića, netko ga mora 
osjetiti u brdima što rigaju vatru, a drugi opet osje- 
ća Boga u disanju i udaranju srca, u bolima i kuca- 
jima jedne čiste i jake ljubavi. Nekome mora Bog 
izgledati kao da vječno nešto zahtijeva, a rugome 
kao da vječno nešto daruje, a obadva imaju pravo, 
jer Bog je oboje. Ali i djelomična je svaka spoznaja, 
koju o njemu imamo. 

I svaka duša stvara pojam o Bogu, koga treba. 
Za svoj unutarnji razvoj, zato da se ćudoredno saču- 
va, za svoju utjehu i svoje blaženstvo. Za mnoge 
ljude Bog mora ostati strogim Gospodarom i zapo- 
vjednikom, jer oni ćute potrebu da uvijek nad so- 
bom osjećaju bič, jer njima mora vladati i uprav- 
ljati jaka ruka. Samo u strogoj školi, u oštrom zap- 
tu, pod željeznim pritiskom, dobiva njihova duša iz- 
vjesnu stalnost, nutarnju čvrstoću, da bi se usprav- 
no mogla držati, inače bi podlegla, rasplinula se u 
neurednosti i smetenosti. Ali ima duša, koje ne- 
znaju za misao o zakonu i ne pojme ga, ali se zato 
rase vatu pod pogledom povjerenja i ljubavi, kao 
ruža pod poljupcem jutarnjeg sunca. To su ljudi, 
koji za drugoga svaku žrtvu doprinose i to ne sma- 
traju junaštvom, no koji se žestoko usprotive zako- 
nu, pritisku, pravilu: oni moraju ljubiti da mognu 
služiti, moraju se pouzdavati da mognu poslušati, 
moraju biti slobodni da se mogu dati svezati. Netko 
mora znati da ga je Bog obdario nepojmljivom i ne- 
zasluženom dobrotom, koja je već, dok je on bježao 
i htio umaći trčala pred njim i tada milost Očeva 
privlači, mami i budi u njemu najbolje sile. Drugi 
mora osjećati da ga poziva moćna vojnička sila, boj- 
ni poklik, vojna zapovijed, on mora znati: sad je 
moj čas, sad o meni stvar ovisi i moje djelo bit će 
moja sudbina. 

Da, ima različitih pojmova o Bogu u razvitku 
duše. U početku mora ona možda promatrati sudove 

Gospodinove, mora se prepasti pred strašnim veli- 
čanstvom, mora se crveniti i zadrhtati pod mukom 
svojih grijeha, svojih slaboća, a zatim se mora oslo- 
boditi svega straha i pred silno snažnom slikom 
Božje dobrote zaboraviti samu sebe i svoje gnje e. 
Privučena i zasjenjena njegovim smiješkom, ona mu 
pada u naručaj i može samo još da tepa: nisam do- 
stojna, ali reci riječ i moja će duša ozdraviti. Ta 
će možda duša u njenoj prvoj ljubavnoj sreći upo- 
znati Boga samo kao slatkog zaručnika, koji se ^u 
liku čovjeka, u liku učitelja, sa žarkim srcem i njež- 
nim očima k njoj priginje: njen Bog, to je njen 
Isus, najljepše ljudsko dijete. A možda ce doci vri- 
jeme kad će polazeći od Srca Isusova pronaći i Oca 
kojemu je ovo Srce služilo, vrijeme kad će ona od 
zaručnice postati sve više i više djetetom i sestrom. 
Vrijeme, u kome je njezin Bog Otac, a Isus Oce\ 
sluga i Sin, na ruci koga i ona se smije usuditi da 
stupi i rekne: Oče naš, koji jesi na nebesima. A 
onda na drugom stupnju njezinog puta, dolazi jos do 
strašnih tajni Božjih odluka, do neshvatljivih Božjih 
namisli, do strašnih Božjih planova, i tu joj Bog 
postaje nepristupačnim svijetlom, mystenum tremen 
dum strašnom tajnom, punom užasa, bezdane noći, 
i ona pada ničice u svetom strahu, kao što i sera- 
fini padaju i drhteći prekrivaju svoje lice, ali ovo 
je drhtanje ipak puno, puno drugačije nego r a 
nje čovjeka-početnika, koji se trese pred sudnjim 
danom, pred smrću i paklom. 

Ali ovdje čujem sestro, kako zaplašeno pitate: 
kako to ipak duša može znati, kakva joj slika Božja 
treba? Ona toga ne može znati, a ni ne treba. Duh 
tješitelj, koji je vodi uređivat će i njezin unutarnji 
pogled po redu i vremenu. On će to često neopazice 
učiniti, katkada neočekivanom danje-svijetlom spo- 
znajom. On će se većinom prilagoditi mirnom toku 
duhovnog života i vanjskim životnim okolnostima. 
Katkada će kakvim jakim potresom istrgnuti dušu 
iz mreže dosadanjosti i običajnosti. Tko bi to uvijek 
znao? Zato će svaka duša trpjeti povremeno od bo- 
jažljivosti i neizvjesnosti. Možda će je biti strah, 
što već dugo nije osjećala nikakva bola, što nije ču- 
la šuma proljetne oluje u svojim vršeima, pa zato 
je bude strah kad njezinu unutarnju mirnoću od- 
jednom prekine daleka grmljavina. Ima osjećaj da 
se nešto približuje kao sudbina, bezglasno, neumo- 
ljivo, hladno kao sjena koja se dulji. Ili joj se od 
jednom učini kao da stoji pred bezdanom, pred ni- 
štavilom, bez savjeta, ne shvaćajući, zbunjena. Tko 
bi to mogao prištediti duši? Tko bi se drznuo u to se 
uvijek umiješati, sve tumačiti i razotkrivati? 

I Vama je to dolazilo, časna sestro! Vi ste već 
u svom djetinjstvu smjeli početi s pojmom o Bogu, 
pojmu koji je bio jasan, svijetao i veseo. Vaš Bog 
bio Vam je onaj, u koga ste se smjeli pouzdati, pri- 
jatelj i učitelj. I Vaša se je duša tako potpuno, čud- 
novatom naravnošću, razvijala u danima i noćima, 
u ljubavi i bolu, u unutarnjim radostima i smrtnim 

časovima. Isto takvom naravnošću stvarala je ona 
sebi i sliku Spasitelja i njegove ljubavi, sliku Oca ’• 
njegove providnosti, sliku neba, i njegovog ponov- 
nog našašća, razmišljanjem, molitvom, ispitivanjem 
kroz cio dugi život. Zaista je taj život bio sunčam 
dan, a sada, kad se njegovo sunce spušta i njegove 
večernje sjene dulje, treba da samo žetvu poberete, 
trebate svoje sazrele spoznaje dijeliti mladim ju- 
dima, koji su oko Vas, dijeliti ne samo riječima u 
dobrostivom savjetovanju, u razboritom saslusavanju, 
nego i u šutljivoj tišini svoga bića. I znajte, da je i 
meni po Vama mnogo jasnije postalo, kakav je svijetli 
put božanskog vodstva, kako hrli preko humaka, ka- 
ko se uzdiže i zaokreće. Ne možemo, dakako, sve tu- 
mačiti što sadržava jedan život, ali Vaš je život jed- 
na milost za Vas i za mnoge. I to neka Vam bude 
dosta! 


27. pismo 


ODGAJANJE U LJUBAVI. 

Velečasni gospodine župniče! Čestitam Vam od 
srca na ulasku u Vašu župu! Kako slatko veselje 
mora biti postati ocem jedne velike tako dobrona- 
klone, tako pouzdane obitelji! Ne ću pokušati govo- 
riti o neizrecivome, opisivati ljepotu i svetost za- 
ručničkog odnošaja župnika i njegove zajednice. A 
kako bi tek trebao da odgovorim na Vaše smjerno 
i tako žarko svećeničko pitanje? Vi želite da Vam 
reknem pravac u radu u Vašoj novoj službi. Pitate 
me, na što ćete pri Vašem dušobrižništvu osobito tre- 
bati gledati. Htio sam Vam već odgovoriti, da to bo- 
lje znate nego ja; i da mi je mrsko, kao i tolikim 
drugima, hvaliti svespasonosna i jedino spasonosna 
sredstva. 

Mnogi propovjednici to svakako čine: prigodni 
je predmet njihove propovijedi uvijek najvažniji, naj- 
potrebniji, najprikladniji i najuspješniji. I tako mi 
je odvratno da vršim neku vrstu reklame za koju- 
god dobru stvar, bilo to za neku vrstu društvenosti, 
ili za primanje sakramenta, za duhovne vježbe, za 
liturgijski pokret ili obiteljsko dušobrižništvo. S o- 
vim sam upravo htio svoje pismo završiti. 

Ali tek me jedna dirljiva jednostavna rečenica 
u Vašem pismu opet podsjetila na nešto što mi za- 
ista vrlo važnim izgleda. Vi pišete: »Ja bih htio da 
od svojih župljana učinim prave kršćane i drugo 
ništa«. Da, zaista gospodine župniče, sve je u tome, 
da Vi svoje župljane učinite kršćanima. To znači, da 
zavedete kod njih kršćansko ćudoređe. Kako sad se 
ovo ćudoređe zvalo, duh ljubavi, duh zajedništva,, 
duh propovijedi na gori ili duh pobožnosti prema 
Srcu Isusovu, to nije pitanje, misli se uvijek isto. No- 
ovoga ćudoređa velika množina naših vjernika ima 
još vrlo malo, usprkos tome što vrlo vjerno prisu- 
stvuju službi Božjoj, svete sakramente marljivo pri- 
maju, svetkuju nedjelju i svečani pogreb smatraju 
veoma važnim. Pogledajte samo, kako je još uvijek 
jako raširena mržnja i neprijateljstvo kod našeg ka- 
toličkog svijeta! Nema uopće grijeha, koji bi među 
našim kršćanima bio tako uobičajen, kao taj a ujedno 
u tolikoj mjeri protivan kršćanstvu. A također ne- 
ma nijednog grijeha, protiv kome se manje bori ne- 
go proti ovome, jer i sami pastiri i vođe još odveć 
lako u nj upadaju. Kako ljuto neprijateljstvo zna vla- 
dati u katoličkim župnim kućama među svećeničkim 
drugovima! A u našim samostanima! Nerijetko bjesni 
tamo tihi, ali grozni rat među dvojicom ili više sta- 
novnika. A ovi ljudi žive pod jednim krovom, mole 
zajedno, jedu dnevno kruh ljubavi Božje. Ima li 
ijedne iznajmljene kuće u našim katoličkim grado- 
vima, u kojoj među dvije obitelji stanar? ne vlada 


najljuća mržnja? Kad bi pogledi mogli ubijati, na- 
stalo bi umiranje u masama u našim iznajmljenim 
kasarnama i u našim gospodskim kućama. Sta takve 
posvađene stranke jedne drugima ne čine iz prkosa 
i da škode, kako se susreću, kako jedne pred drugi- 
ma vratima lupaju, jedne iza drugih se smiju, šapću, 
kleveću — to je more pakosti. A u selima! Nema ve- 
će i nemilosrdnije mržnje nego je seljačka mržnja, 
i ona bi po ts ječala na okrutnost i krvnu osvetu svih 
vremena, da nema nešto od one tmurne veličine 
divljih plemena, da nije tako neizrecivo sitničava i 
tjesnogruđna. A o mržnji među narodima, onoj mah- 
nitosti, koja se naziva narodnom, nacionalnom, pa- 
triotskom pa se rado i u religioznu obrazinu odi- 
jeva, ne ću ni da govorim. 

Ah, Vi to sve znate. Kako ste već kao gradski 
kapelan trpjeli, kad ste sretali ova najstrašnija od 
svih opsjednuća! I kolike ste nade polagali u mi- 
sije one gradske župe! Zašto se zapravo ništa bitno 
nije popravilo? Da, zašto je kršćansko ćudoređe još 
jedva površno prodrlo u tako zvane kršćanske na- 
rode, općine i kuće? Ta, uči se u katekizmu već ve- 
lika zapovijed ljubavi. Drže se gnjevne propovijedi 
protiv neprijateljstvu. Od bogoslova ćudoređa izra- 
čunato je do u najsitnije pojedinosti kad mržnja za- 
počinje, kad postaje teški grijeh, kad i kako smo na 
izmirenje obvezani i tko najprije mora pružiti ru- 
ku pomimicu! 

Da daje se zapovijed ljubavi, ali to ostaje kao 
izvanje’ pravilo i srca ne postaju od toga toplija. Iza 
zapovijedi stoji grijeh sa svojom strasnom prijet- 
njom sudom i paklom, ali upravo ova prijetnja na- 
Li na nadmudrivanje i računanje. Kohko smijem 
sebi dozvoliti, da upravo izmaknem smrtnoin grij- 
hu i njegovoj kazni? A kad čovjek jednom poene ra- 
čunati! Lijati i potiskivati, onda brzo nauci umi- 
jeće kako se izbjegava petljama zakona. A 
nema u srcu svoga zagovornika, onda je propao. Ja* 
može svaki zakon tako tumačiti, da upravo mene, 
upravo sada i u ovim okolnostima ne obvezuje. Da. 
upravo zato, jer je u našoj nauci o odgoju dušobriž- 
ništvu i vodstvu duša kršćansko ćudoređe postalo 
golim zakonom, ostalo je nemoćno. Jer ćudoređem 
ne možemo uopće zapovijedati, ćudoređe mora samo 
iz srca izrasti. A nutarnji stav Isusov i njegovih pro- 
povijedi na gori, stav njegovog poniznog i krotkog 
Srca takovo je ćudoređe. To je nutarnje, duhovno 
držanje, najdublje htijenje, koje je zašlo u i krv _ 
meso, to je sam značaj i duhovni obnk lično . 
se ne može zapovijedati kao kakvo drugo zakonsko 
djelo, zato se duša mora probuditi kao u sveprodor- 
nom životnom osjećaju, koji seže do u samu pod- 

^^lar ne možemo ništa učiniti, da probudimo ovo 
ćudoređe u dušama i pustimo ga da se u ovom nu- 
tarnjem obliku razvija? O ipak gospodine zupmce. 
Upravo Vi, kao svećenik, upravo Vi, kao vrlo osje- 

ćajan, zagrijan i dobar čovjek kakva Vas poznam, 
Vi možete vrlo mnogo za to učiniti. Određena se pod- 
loga u dušama svakako pretpostavlja, i ona doista u 
svima postoji, jer inače sve ne bi mogle biti pozvane 
da nasljeduju Isusa. Ta podloga može doista biti vrlo 
različita u pogledu snage i čistoće. Ona je kod ne- 
kih već od djetinjstva kao čisto zlato, kod većine 
njih ona je pomiješana mnogobrojnim zaprekama, 
slaboćama, predrasudama i divljim požudama. Kod 
jednoga struji vrlo snažno kao čudesni duhovni dar, 
kod drugoga je kao zakopana pod tutnjavom sebič- 
nih i bolesnih poriva. Ali ona postoji i ona je naj- 
jača u dušama strasnih, neumjerenih, nestalnih i — 
zlostavljanih ljudi. 

Kako bi se međutim ovu podlogu moglo zđr- 
mati, obrazovati i razviti? Tako da čovjek ovu ću- 
dorednost iskustveno doživi, da ga njeno svijetlo i 
njena toplina takne. Nije dosta, da on ćudoređe vidi, 
opaža kod drugih, on mora njene blagotvorne zra- 
ke sam na sebi upoznati. Samo onaj će se čovjek nu- 
tarnje probuditi na koga preskoči iskra s Boga ili 
drugog čovjeka. Samo onaj uči ljubiti, koji je lju- 
bav upoznao. Možda su u kojoj duši moćne vode za- 
ustavljene, ali one ostaju mirne i uspavane i presuše, 
ako se od nekuda izvana ne dovede struja, ako se 
od nekuda vodopad ljubavi ne sruši u dušu i njene 
talase sobom ne ponese, da se nato u blagoslovenom 
padu navan razliju. 

Dragi gospodine župniče! Jeste li Vi takav vo- 
dopad, što se ruši u duše Vaše zajednice? Jeste li Vi 
takav prenosioc iskara, od koga pršteći dolaze na 
sve, koji mu se približe? Onda nek ulazak u Vašu 
župu bude mnogotisuć puta blagoslovljen! Tada će 
Vaše propovijedi, Vaši razgovori, Vaši posjeti bo- 
lesnika, Vaše šetnje, Vaš stisak ruke, Vaš pozdrav, 
Vaša šutnja, Vaš smiješak, Vaša šala, Vaša opomena, 
čuda činiti. A ja vjerujem da ste Vi ta živa voda, 
ta iskra što leti. Ja to vjerujem, jer sam vidio kako 
se odrazio Vaš odlazak na licima Vaše dosadanje du- 
šobrižničke djece; izgledalo mi je kao da čujem ra- 
dosno brujanje njihovih duša iz toplog glasa, kojim 
su odvraćali na Vaše pozdrave. Vi ste dobročinitelj, 
spreman pomoći, požrtvovan i revan, po danu i no- 
ći, spremni ste na svaki poziv, na svaku potrebu, na 
svaku molbu. To samo ne čini dakako sve, ali je već 
nešto, i već je sve, kad dolazi iz sunčana, dobrona- 
mjerna i suosjećajna srca i ako ne bude u tome spre- 
čavano odvratnim nedostatcima. A Vi nemate na sebi 
ovakovih oporosti, ludosti i neprijaznosti, kojima 
se često i dobri ljudi nagrđuju pa druge plaše. Ja 
Vas nisam nikada vidio da vičete i psujete, Vi ni- 
ste ćudljiv i tvrdoglav, hvalisavac i nijekalac, na- 
pržit, ohol, užurban, nesmotren, Vi niste brbljavac, 
a ni smrknuto šutljiv. Vi poznate životne nevolje, i 
nosite tisućstruku bol svećeničke duše, ali niste žena- 
narikača, niste ljutit i nezadovoljan. A topla sunčana 
duša? Ja sam je često kod Vas osjetio. I kad ste vi- 


djeli da dolazi čovjek — tuđinac, nepriličan čovjek, 
koji vrijeme otimlje i koji je neugodan, ipak niste 
bili odbojni, ledeni. A to nije u Vama bio samo za- 
htjev činovničke dužnosti, nego više, mnogo više; 
nešto sućutna i srdačna. Bilo je, kao da ste imali su- 
ćuti s čovjekom, koji je već takav, da je primoran, 
uznemirivati Vas i mučiti. Da, od Vas izlazi nekakva 
toplina, mirnoća, spokoj nost. I kad tek budete imali 
duboki, spokojni glas, udomljena, navikla, svuda po- 
znata i pouzdana župnika, tad će bolesni ćudljivci 
pod utjecajem Vašeg bića i riječi postati veseliji i 
zadovoljniji; zlobni i sićušni bit će širokogrudni j i i 
bolji, razdražljivi će postati spokojniji, ogorčeni i za- 
grizi j ivi ublažit će se i ne će biti hladni, makar po- 
lako, polako. Duše Vaših župljana osjetit će kršćan- 
sku ćudorednost i tako možda po prviput nutarnje 
pojmiti, kako je široka, dugačka, visoka i duboka lju- 
bav Kristova. 

Tko ju je pak tako sam od sebe doznao, taj će 
se sam sve više i više po tome ravnati, taj više ne će 
da bude srcem tvrd, bezobziran, zloban i okrutan. 
A to se upravo zove biti zadojen kršćanskim ćudore- 
đem, duhom kršćanstva: ne moći više u svom srcu 
zatajiti misli Kristove, ne moći više u svom srcu 
uvrijediti dobrotu, istinu, čistoću. Da, kad jednom 
Vaši župljani ne mognu u srcu drugačije misliti i 
govoriti, drugačiji biti, nego je njihov sveti žup- 
nik ... ne ću da Vas ožalošćujem, dragi gospodine 
župniče, takav svećenički uzor postoji, a Vi ćete mu 
dnevno i godinama bliže dolaziti. 


28 . pismo 

KATOLIČKA CRKVA. 

Dragi gospodine doktore! Vaše pismo probudilo 
je u meni staru žalost — istina, to mi se dosta često 
događa. Ali ovaj put ste Vi to uzrokovali svojim li- 
stom punim žestine a ipak Ijubeznim, svojim mno- 
gim prigušenim istinama, koje su ujedno i Vaše ve- 
like zablude. Vi već vidite, da se ne srdim na Vas, 
jer ste me pustili da učestvujem u Vašoj žalosti ili, 
bolje rečeno, mi obojica idemo kao pravi plači-druzi, 
pognuti pod istim golemim udesom koji pritište mno- 
ge današnje katolike: naše Crkve! Ova je Crkva naš 
uzor, za kojim težimo svim nitima i silama, a ujedno 
svakodnevna stvarnost, od koje trpimo. Ona^ je na- 
ša neumrla nada a ujedno naše stalno razočaranje, 
naš ponos a ujedno naša žalost. U mnogim sretnim 
časovima kao da imamo divna viđenja, u kojima nam 
ova Crkva izgleda kao životno djelo Isusa Krista, 
kao njegovo tijelo i on sam vidljiv. Kao sveudilj 
živi i djelotvorni Spasitelj, kao zajednica i domovina 
duša, kao čuvar istine, dobra, i ljepote i kao neiscr- 
pivo vrelo živih milosti. Ali onda, eto, također nje. 
zinih širokih slojeva puka, koji su isto tako lakomi, 

sićušni, bez ljubavi, s vana i površni kao široki puč- 
ki slojevi svih vremena. Onda, eto, njezinih sveće- 
nika, koji nas odbijaju svojim sablaznima. Onda eto 
njezinih bogoslova, koji (navodim Vaše riječi) po- 
stavljaju tolika »smiješna pitanja na svojim kate- 
drama« i svojim debelim »knjigama« ili koji na oz- 
biljna pitanja daju smiješne odgovore. »Zatim eto 
bezbroj propisa, odredaba, cenzura, prijetnja, osuda, 
koje nas stežu, da nam je katkad pri duši kao da će 
nam zrak potreban za duhovno disanje biti zaustav- 
ljen, kao da će nam svaka vlastita misao biti zabra- 
njena. Upravo je tako kao što ste pisali; sve, baš sve, 
što Vi u svom listu s razdraženošću i bučno iznosite, 
barem negdje je, nažalost, istina. Stvarnost se u naj- 
manju ruku dade ovako promatrati. 

Ali je moguće i drugačije na stvar gledati, cje- 
lovitije, osvrćući se na skladnost koja također po- 
stoji. Moguće je gledati odozgo, tako da čovjek po- 
primi nešto od širine božanskog obzorja. Možemo 
gledati iznutra van, ne hvatajući se za vanjštinu, već 
polazeći od nevidljive stvarnosti, nastojimo shva- 
titi ono što je vidljivo. Šta je dakle Crkva? Ona je 
ponajprije stvar vjere! Postoji sigurno i iskustveno 
znanje o Crkvi, skup doživljaja i opažanja, ali to ne 
dopire do njene biti: to ostaje jednostrano i po- 
vršno. U Crkvu moramo vjerovati, u njenu jedin- 
stvenost, u njezinu božansku moć i obećanje. Vjera 
je smjeli skok preko svih doživljaja, poj manje stva- 
ri koje mogu biti negledane, neosjećajne i nedoživ- 

Ijene; vjernik se uzdiže nad ono što vidi. Kako is- 
kustvo i znanje ne proizvode vjere, tako oni ne tre- 
ba ni da je razaraju. Iskustva, što ih u pogledu Cr- 
kve stičemo mogu biti kakva hoće, mi ipak moramo 
u nju vjerovati, jer moramo vjerovati u Krista, a u 
nj moramo vjerovati, jer moramo vjerovati u Boga, 
u Dobro, u vječnost i u smisao svijeta. Za nas nema 
nikakva drugog izbora, nego: ili posvemašnji nesmi- 
sao, potpuno nijekanje svega ljudskoga, svega du- 
hovnoga, čistog i vječnog ili pak — vjerovati. A sva- 
ka vjera vodi, ako o njoj dosljedno dalje mislimo i 
dalje je proživljavamo (za što mnogi ljudi ni volje 
ni jakosti nemaju) do strogog katolicizma, bio to ka- 
tolicizam Augustinov ili Danteov, katolicizam Don 
Boska ili Kardinala Newmana, katolicizam Sicilija- 
naca ili njemačkih Ruhrskih gradova. U bitnosti je 

to uvijek jedna vjera. ... 

A ova vjera vidi u Crkvi veliki polog istine i 
milosti. Isus joj je povjerio svoju objavu o trojedi- 
nom Bogu, o ljubavi Oca, o tjelesnoj žrtvi Sina, o 
vjernom Tješitelju, svoju objavu o dobru i zlu, o 
nebu i paklu, o svijetu i duši. I nije li to neizrecivo 
prostran svijet, prostraniji nego bi ga ikada koje 
ljudsko bogoslovlje moglo predočiti i nadasve odveć 
prostrano a da bi ga kakvo tjesnogrudno bogoslov- 
lje ikada moglo spriječiti. Osim toga, Krist je u svo- 
joj Crkvi postavio svoje sakramente, poput sedam 
živih izvora: on se žrtvuje i živi na njenim oltarima, 
djeluje u njezinim crkvama, on zove i odgaja nje- 

zine svece. Sve je to jednom tako i ostaje tako i ni 
neizobražen svećenik, ni nepouzdan, tjesnogrudan, 
svadljiv bogoslov, ni nedostatnost u svečanosti služ- 
be Božje, ni praznovjerje, ni površnost primitivnih 
duša i pučkih slojeva ne može na tom svemu ni naj- 
manju stvar promijeniti. Čemu da se žestimo zbog 
sjena? Zar nemamo pokraj njih dosta prostora, da 
idemo po suncu? Pretrpi li čudo Euharistije kakav 
kvar zbog slabog sagibanja koljena ili neurednog po- 
našanja koga svećenika? A sakramenat kojim zaviru- 
jemo sami u sebe, sakramenat savjesnog čišćenja i 
uskrsnog mira, sakramenat pokore? Može li mi nje- 
gov bitni plod biti oduzet, ako ispovjednik postavlja 
luda i mrska pitanja ili ako prekorači granice svoje 
punomoći ili me sasma kratko i hladno otpusti? Da, 
gospodine doktore, zar ne možete po volji slijediti 
Isusa? A tko Vam je Krista tako blizu donio, ako ne 
ova Crkva, ne znanstveno, tumačenjem Sv. Pisma, 
vjerskom poviješću, već živo, osobno i srdačno? I 
zar ne možete moliti, tražiti Boga, služiti Božjoj vo- 
lji, kolikogod Vam to dani i sile dopuštaju? I tko 
Vam je tako krepko i tako neotuđivo Boga u Vašu 
dušu usadio, ako ne ova Crkva, koja je po svim sti- 
jenama Vašeg života, na Vašu mladost, na Vaš rad, 
pa i na Vaše pogreške i zablude, ispisala ime Božje? 
Da, zar ne možete činiti pravdu i ljubav, zar se ne 
možete istrošiti u radu za one, koji su Vam povje- 
reni ili barem istrošiti se u herojskoj ljubavi za one, 
koji Vam pripadaju? A tko se tome veseli kao ova 

Crkva, koja najradije posvećuje mučenike ljubavi 
prema bližnjemu? Dakako, tu su zapreke, protivno- 
sti, sjene, koje vrijeđaju naše osjećaje. Ali drugačije 
ni ne može biti! Crkva je objava Božja, ali u čovječ- 
joj prilici, ona je uvijek živi Krist, ali u obliku sluge. 

S tim je ovako: u koliko bliže Bogu dolazimo, u to- 
liko više vidimo i osjećamo nepremostivi razmak, ko- 
ji ga dijeli od svakog stvorenja. Čovjek je najpotpu- 
nija slika Božja koju poznajemo, ali upravo na njoj 
i utoliko bolnije spoznajemo da to nije sam Bog. Bog 
je tako savršen, da nam se svako stvorenje u poredbi 
s njime čini nagrdom. Sluga Božji! Nema većega 
imena za čovjeka, ali Bog voli svoje naslove do skraj- 
nosti iscrpsti: u slugi koji je bio njegov Sin, iscrpio 
je on svu strahotu, tamu i poniženje službe. A u si- 
romašnoj sluškinji Božjoj, u kojoj Isus dalje živi, 
ispunjava se sva ovisnost, neuglednost i muka, koju 
pojam sluškinje sadržava. 

Jednostavnije kazano: Crkva se Kristova saston 
od ljudi, a svi su ljudi slaba razuma i volje, ograni- 
čeni, mali i sićušni, skučeni i sebični, puni predra- 
rasuda i protivština, i njihove protuslovne misli i 
probici tim se beznadnije zapetljavaju, što više o 
njima govore, što se jače o njima prepiru, navlače 
i natežu. Ljudi u Katoličkoj Crkvi ne mogu u tome 
biti nikakva iznimka. I zato je ona Crkva mnoštva i 
treba da to bude; a mnoštvo jedva da u stoljeću ko- 
rak naprijed pođe. Tim veći, misaoniji, božanstveniji 
izgleda pothvat kojim se dobra istine i milosti stav- 

ljaju u ovako trošne posude. Ali stvorenja su Božja 
uopće smion pothvat, spuštanje najvišega u neiz- 
mjerne dubine, strašan boj bića s ništavilom, stra- 
hotno izlaženje jednoga u mnoštvo i pocijepanost. A 
tek carstvo milosti! Ona je primanje nečeg nebo- 
žanskog u božanski život, postaj an je Riječi tijelom i 
postaj an je djeteta od sluge i grješnika. Kakav smion 
pothvat! 

Kad tako gledamo strašnu igru božanskog 
umjetnika, onda se moramo veseliti, da još i tako 
uspijeva. Ne treba uvijek zapomagati i zgražati se 
zbog otpora ništa vila, tmine i grijeha! I u pogledu 
Crkve moramo se veseliti, da je još ovakva. Tko bi 
bio smio misliti, kad je Isus Petru kazao: Ti si stijena 
i na toj stijeni sagradit ću Crkvu svoju i što svežeš 
i razriješiš na zemlji bit će i na nebu svezano i razri- 
ješeno; tko bi mislio da takva nadljudska vlast, po- 
ložena u ljudske ruke ne će dovesti do nečuvenog 
nasilništva i nereda? A ipak je tako dobro išlo, da 
mi na papinstvo u cjelini možemo još ponosni biti. 
A kad je Isus držao svoju propovijed na gori tko bi 
bio mislio, da bi zaista moglo biti ljudi, koji će pre- 
ma njoj živjeti? Pa ipak ih je toliko bilo, da ih mi 
izbrojiti ne možemo; posred svijeta sile, grozota, bes- 
tidnosti, iskorišćavanja, laži i laskanja, bilo je mno- 
go nesebičnih, poniznih, iskrenih, milosrdnih ljudi, 
ponajviše u vidljivom krugu učenika, koji su pri- 
sustvovali propovijedi na gori, ali još i puno, puno 
dalje. Jer tko bi izbrojio sva ona zrnca sjemena, ko- 

ja su u okrugu njegove Crkve nevidljivo padala u 
spremne duše, u poganska srca puna čežnje i u nji- 
ma plodove donosila? Da, korov nije nikada potpuno 
ugušio pšenice, a iz tamnog noćnog jezera stoljeća 
izvadio je veliki ribar ljudi 153 velike ribe! Tako 
mnogo! Tko bi to mislio! 

Trebamo se dakle veseliti, što veliki Božji pot- 
hvat izgleda ipak da uspijeva, čak i našim kratko- 
vidnim pogledima. Da, mi moramo vjerovati i u nje- 
govu pobjedu, ako i prema našem iskustvu sve kao 
da drugačije ide. I sada već po mnogim izrekama pu- 
nim slutnje vidimo kraljevstvo Božje. Zašto se ne 
veselite, dragi moj gospodine doktore? 

Da, a sada moram sve ovo britko, navalno oružje, 
koje ste Vi bijesno vitlali, uzeti Vam iz ruku i proti 
Vama ga samom upotrijebiti. Vaša ogorčenost, Va- 
šu razdražljivost, prebrzo osuđivanje, nijekanje i 
preziranje, nije li to također jedna od tamnih strana 
ljudkosti, koje se nalaze u Crkvi Isusa Krista i koji 
njegovo sveto djelo povrijeđuju? Niste li i Vi sami 
netrpeljiv, željan progonjenja, kad tako sudite o svo- 
jim kršćanskim drugovima; o priprostom puku, o lo- 
šoj vjerskoj literaturi (nažalost ima i takve), o rim- 
skim kongregacijama i monsignorima? Niste li i Vi 
jednostran i naivan i dogmatski uskogrudan, kad ova- 
kav način promatranja Crkve smatrate najpravijim ili 
jedino pravim? A prije svega, ne stvarate li i Vi sa- 
mi hladnu sjenu oko sebe, sjenu neljubaznosti, kad 
druge zbog njihove stvarne ili zamišljene neljuba- 





znosti mrzite i sumnjičite? Mnogi od onih naivnih i 
k tomu progona željnih bogoslova, proti kojima se Vi 
tako bunite, u zbilji je dobrohotno dijete i misli bolje 
nego zajedno obojica nas obaviještenih kršćana A 
kad obzirom na druge dajete mah svome srcu, gle- 
dajte ipak uvijek s kime govorite, da druge ne oku- 
zite nezadovoljstvom, tvrdoćom i zlovoljom. Vi bi- 
ste onda bili poput magle, što se širi i koja u pro- 
store sunčanog neba uvlači mutnost i hladnoću. 
Gotovo ste već i moje srce otežali, ali sam se ja bra- 
nio i pokušao potjerati maglu i od Vas samoga. Vje- 
rujte, pouzdavajte se, budite blagi i strpljivi, koliko 
as zapada, budite na mjestu, pa ćete onda biti 
ucimli najbolje, a možda i jedino, što se uopće može 
učiniti: bit ćete katoličku Crkvu, barem na jednom 
mjestu, obnovili, nadogradili i ukrasili. 

29 . pismo 

LJUBAV PREMA BLIŽNJEMU. 

Moj dragi prijatelju i bojovnice! S velikim sam 
veseljem čitao opisivanje Tvoga malog dnevnog rata 
s glupostima i zloćama. Vrlo živo sebi sad predoču- 
jem, kako je tehnički direktor biće koje se najviše 
kini, dočim sam prije vrlo oduševljeno mislio o ovom 
zvanju: zamišljao sam ga naime kao čovjeka koji, kao | 
neograničeni gospodar, zapovijeda čistim, blistavim 
i brzopokretnim strojevima, koji s matematičkom 
točnošću odgovaraju na njegov pritisak prsta: a taj 
čovjek da vlada pomoću svih strojeva i naprava i 
prirodom, kroti je i podlaže, a cijela je pobjeda za- 
snovana samo na proračunu, čistom mišljenju i po- j 
svemašnjoj logici. I u ove moje pretpostavke dolazi j 
sad Tvoje jadikovanje o nepredvidljivoj ćuđljivosti, i 
o samovoljnom mučenju, o besmislenosti, preuzet- 
nosti, umišljenosti, lijenosti ljudi, koji s Tobom, pod 
Tobom i nad Tobom rade, koji ne slijede ni logike, ni 
matematike, koji su daleko prljaviji, gadniji, odvrat- 
niji nego što može biti kakav zapušteni zamazani 
stroj. I sad dolazim još i ja k tomu i propovijedam 
ljubav, nesebičnu, strpljivu, uslužnu ljubav! »To bi \ 
dovelo do lijepog stanja u uredu i strojevnom odje- 
ljenju!« j 


Dakle zbog Tvoga zvanja, zbog reda i pravde, 
srdiš se na moje propovijedi o ljubavi! I zbog Tvoje 
muškosti, povrijeđenog ljudskog dostojanstva i sna- 
ge, je li! Kao da sam od Tebe zahtijevao ništa drugo 
nego žensko strpljenje, žensko i mlitavo popuštanje, 
nježnu slaboću. Ali tim si Ti samo pokazao svoju go- 
lotinju, koju sam ja tražio: da tako nešto o meni dr- 
žiš ili se tako praviš kao da napadam Tvoju muškost, 
to je za me znak, da je pod tim štitom sakriven pravi 
protivnik koga u Tebi imadem: čovjek ukočene tvr- 
doglavosti, sitničava cjepidlačenja, samožive udob- 
nosti, ohole osjetljivosti. To je u Tebi kao i u meni i 
u svakom čovjeku. Kod žena očituje se to u srdžbi, 
pakosnim suzama ili svadljivom karanju, kod čovje- 
ka u udarcima laktovima koje dijeli. Ali to nema ni- 
šta zajedničkoga s muškom snagom, s osjećajem ju- 
načkog poštenja, ili sa žarkom ljubavlju prema redu 
i pravdi. Ipak to ćeš mi tek tada povjerovati, kad 
budeš iz iskustva naučio da i Ti čovjek-gospodar 
strojeva, neumoljivi sluga jednog od neizbježivo po- 
trebnih pokretanja — da i Ti možeš propovijedati 
ljubav, Kristovu ljubav, ljubav propovijedi na gori. 

Ti to možeš jednim udarcem, kao na jedamput. 
čim u svom saobraćaju s ljudima, drugovima, pretpo- 
stavljenima, potčinjenima izdvojiš ono što je Tvoje, 
osobno — čim se naime prestaneš obazirati na bolnu 
uvredljivost svog vlastitog rca, na svoju osobnu 
osjetljivost. Ljubav zahtijeva mirno, stvarno, nepri- 
strano, stvestrano, odmjereno razumijevanje ljudi. 

15 

Ali u ovom nas razumijevanju sprečava uzbuna vla- 
stitog srca, kojemu su ovi ljudi bol zadali; oni su nas 
povrijedili, mimoišli, prezreli. I zbog ove mrzovolje 
osuđujemo ih da su rastreseni, bezobzirni pa i pa- 
kosni. Mi ih osuđujemo prije nego smo i promotrili 
nutarnje uzroke ili bar povijest nastajanja njihovih 
djela i bezbrojnih sila, koje su utjecale polovično ili 
potpuno nesvijesno na njihovo ponašanje. Zbog oso 
ne povrijeđenosti ne ćemo da se potrudimo ili ne mo- 
žemo ni podnijeti da se prenesemo u misli i osjećaje 
tuđih duša. Da smo se tako pokušavali uživljavati, ne 
samo jedanput, nego redom kod svih ljudi s kojima 
smo dolazili u dodir, sa začuđenjem bi bili doznali, da 
ljudi većinom drugačije misle, nego se izražavaju, 
da su svi zakrabuljeni, a da to ni ne znaju, da om 
zapravo svoje čežnje sakrivaju iza sasma protivnih 
izražaja, da njihove odluke na dugom putu do izved- 
be nenadano promijene namjeru, jer su pretečene i 
pregažene suprotnim misaonim pokretima, koji kao* 
vlastitom promjenom nastaju i prate i prekrivaju 
i htijenje i djela. Tako se događa te ljudi najboljih 
namjera često sami sebe ne razumiju: »zlo koje ne 
ću to činim« rekao je sv. Pavao. Tako se događa da 
ljudi koje je Dostojevski stvorio — sve su to izraziti 
zastupnici istinskog čovječanstva — nepojmljivim 
načinom govore riječi kojih se zapravo sami gnušaju, 
počinjaju djela, pred kojima bježe. Tako se događa 
da se čovjek meke ćudi zaklanja za hvalisave rijeci, 
da čovjek potreban ljubavi prkosno odbija ruku, koja 

bi mu htjela dobro činiti, da se bojažljiv i plah čo- 
vjek brbljavo nameće i vlada se kao da hoće da se 

0 njemu govori. 

Kaži mi, prijatelju, nijesi li se Ti sam već u hi- 
ljadu slučajeva i sličnim načinom zakrabuljio, sličnim 
načinom drugačiji prikazao i nespretno svoje najbo- 
lje namjere izobličio, čim si htio da ih izvedeš? A što 
se Tebi može dogoditi, od toga ne ostaju pošteđeni ni 
Tvoji drugovi, osobito oni, koji nisu tako samosvije- 
sni kao Ti. Sada vidiš, šta prije svega može ljubav 
na koju si obvezan: Ti moraš ići za tim, da svoje 
ljude shvatiš, da ih bolje razumiješ, nego se oni sa- 
mi razumijevaju. Upravo oni pakosni, koji Te vrije- 
đaju morali bi Ti postati zanimljivim predmetom pro- 
suđivanja, kao što bolesnici kod liječnika bude naj - 
jaču želju za istraživanjem. 

Druge podnositi, to je druga stvar koju ljubav 
može, a ovo podnašanje nije samo šutljiva strplji- 
vost, nego stvarno dopuštanje, bar u koliko se tiče 
Tebe i Tvojih osobnih osjećaja. Da te ovaj vikač, onaj 
lijenčina, ovaj čangrizavac, onaj ulagivač mrze, vri- 
jeđaju, neugodno diraju, to po sebi nije nikakav uz- 
rok da im budeš neprijateljem. Ta ne ćeš ni prema 
ledenom sjevernjaku, ni žarkom suncu, ni vatrenoj 
munji biti neprijateljski raspoložen, tako da ih htjeđ- 
neš odstraniti iz svemira, premda Ti nažao čine. Ta- 
kovi su Ti i ljudi, koji Ti nažao čine, a svatko ima 
na sebi neko svojstvo da čini zlo, — slično posve kao 

1 priroda koju podnosimo. Dakako, prirodnim poja- 

vama koje Te muče, nastojiš po mogućnosti izbjeći, 
razoružati ih. Pa to možeš pokušati i kod onih lju- 
di, premda je možda lakše strijelu neškodljivom uči- 
niti, nego zlobna čovjeka. Da, zaista spada u naše 
svladavanje prirode, da ljudske sile tako vodimo, 
upravljamo i krotimo, da ne mognu pustošiti. I to se 
mora odlučno činiti; čovjek je vrsta, koju se mora 
krotiti, dakle mora se njome vladati željeznim žez- 
lom, a može biti da se je i sa škorpijonima mora 
bičevati. Strah i slabost prema životinji u čovjeku ne 
smijemo nikada pokazati. 

Ali to su zapravo nužnosti, ne samovoljnosti, vri- 
jednosti a ne tričarije, koje se kod ljudi ako je po- 
trebno moraju i bičem osigurati, to su zahtjevi istine 
i pravde, a ne svojevoljna uobražavanja i osobne be- 
dastoće, pa se za njih moramo i željeznom pesnicom 
zauzeti. Možda je nasilan vladar ipak još najbolji 
vladar, što ga se može dati ljudima, kakvi su sad u 
velikoj većini. Ali on sam morao bi biti sluga Božji, 
ponizni sluga većih vrednota. Čovjek komu nije do 
sebe, koji za vlastito dobro i bol ne diže svoga glasa, 
koji u svom bij.esu ne galami na ulicama, koji ne 
prelama savijene trstike i ne gasi stijenjka koji još 
tinja. Zaista je u čovjeku životinja ali i anđeo, i nje- 
mu pripada silno dubok poklon i samog kneza na či- 
jim ramenima počiva vlast. I on ne udara tamo, gdje 
njegova osobna osjetljivost vapi za osvetom, nego 
tamo, gdje on mudro, hladno gospodareći, sluzi sve- 
tim potrebama. 

Takva neka bude i Tvoja zadaća: zbog toga što 
si osobno povrijeđen ne podigni ni prsta prijetnje 
proti čovjeku, neka Ti to ne bude vrijedno truda a 
time bi zaista već i prekoračio svoje granice. Tad će Ti 
se opraštati, divit će Ti se, kad kao junak jurišaš na 
bojište, da se boriš za prave ljubitelje domovine. I 
oni sami koje svladaš, ljubit će Ti ruke, ako ih bi- 
ješ iz dužnosti koja je veća nego Ti, zbog koje sam 
trpiš. Vidiš sada, da ja Tvoju muževnost, Tvoju hra- 
brost, Tvoju moćnu volju i odlučnost ni za vlas ne 
ću povrijediti; ne, neka sve to krasno napreduje, ali 
ne kao oružje Tvoga siromašnoga ja, nego kao Božje 
oruđe iz koga sja potreba i svetost. 

A sad ćeš, nadam se, s više volje i povjerenja no- 
slušati, kad pređem k najvažnijoj službi ljubavi 
što je moraš vršiti: druge pomagati. Da, Ti slugo 
strojeva, Ti moraš postati ljubeznim pomoćnikom ži- 
vih ljudi. Ne straši se! Ne radi se ovdje ponajprije o 
potporama, koje bi se od Tebe odvajale, da kao pli- 
jen bližnjima pripadnu. Takova dobra djela, na ko- 
jima ne sudjeluje Tvoje srce, Tvoje dragovoljno hti- 
jenje i Tvoja osobnost proizvode samo, kako iskustvo 
pokazuje, uvijek nove zahtjeve, sebična očekivanja 
pa i bestidna potraživanja. Najgore djeluju socijalna 
i karitativna doprinošenja, koja vlasnici protiv svo- 
joj volji moraju podavati od nužde, ili zbog organi- 
ziranih zahtjeva mnoštva. Pri ovom pomaganju, ako 
se radi i o milijunskim vrijednostima, nema ljubavi pa 
stoga to i ne pobuđuje ljubavi, ne čini ljude ništa bo- 

ljim, ali zato ih čini još grabežljivima. Samo je ono fl 

pravo dobročinstvo, koje i primaoca samog može po- i 

taci na ljubav. _ 1 

Početak dakle Tvoga pomaganja leži već mnogo 
dublje nego sva pojedina djela koja možeš učiniti. 

Ono leži u temeljnom stavu koga Ti moraš zauzeti 
prema svojim radnicima, namještenicima, drugovi- 
ma, pretpostavljenima: trebaš iskreno i ozbiljno htje- 
ti, da im dobro ide, da mognu uspijevati, da imadnu 
životnog veselja, srdačnog mira Božjeg, da nemadnu 
nikakva uzroka za pritužbe, plač, psovanje, ogorče- 
nje i zdvajanje. Samom sebi to hoćeš, kao što i j a si- 
gurno sebi hoću. Razmotri jednom zašto Ti to hoces, 
raščlani otkud to htijenje dolazi, ispitaj zašto je 
stalno takvo, zašto je ozbiljno, upitaj se da li je mu- j 

dro i marno i Ti ćeš znati kako ćeš se trebati držati 3 

prema sreći i dobroti i napretku, slaboćama i razo- 
čaranjima drugih. Ti ne ćeš možda, da, sigurno ne 
ćeš moći sve ovo svuda i potpuno ispuniti: sukobit 
ćeš se sa zaprekama i nemogućnostima: Ti ne mozes 
kako bi htio ni samom sebi udovoljiti, a ipak si svoj 
najbolji prijatelj. Ti ćeš dapače morati mnogim lju- 
dima odbiti njihove molbe, pobijati njihove, požude, 
odoljevati njihovim zahtijevima; tako moraš i svoju 
vlastitu dušu susretati. Ali ako isto tako i iskreno i 
nesebično budeš priznavao veselje drugih, sazalijevao 
njihove boli, želio njihov napredak, suosjećao s nji- . 
hovim razočaranjima, onda će svi ti ljudi znati da 
ih ljubiš; oni će razumjeti da sve ne možeš, podna- 


sati će, što ih u granice moraš upućivati, u granice 
Loje nisu Tvoja samovolja, nego koje Tebi i njima 
nalaže nepromjenjiva sila okolnosti. Oni će već iz 
Tvog slušanja, Tvoje šutnje, iz Tvojih očiju, iz Tvo- 
ga glasa osjetiti da u Tebi imaju čovjeka koji im 
želi dobro, oni će osjetiti da Tvoja duša za njih go- 
vori »da«, da imaju sigurnost, vrijednost, pa i jedno 
mjesto u tuđoj duši, na koju se mogu osloniti, a to je 
takovo čudo i tako veliko bogatstvo, da ono nadma- 
šuje sve vanjske nedostatke. Svi će ovi ljudi oko Te- 
be, Tebi za volju, uzvj ero vati, uz vjero vati u iskre- 
nost i dobrotu čovjeka, oni će zbog toga barem pra- 
ma Tebi popustiti u svojim stajalištima napadaja i 
obrane, bit će mir ili jedna slutnja mira, jer mir 
znači: smjeti se povjeriti i pouzdati. 

Vidiš, ne traži se od Tebe nemuško, žensko i 
mekoputno držanje, nego naprotiv da se snaga Tvo- 
je volje bezgranično proširi, da se Tvoja vlastita volja 
širi na druge: Ljubi bližnjega svoga kao sama sebe, 
to je zaista zapovijed za zrele, jake i darovite ljude! 
Da, darovite! Jer ljubezan čovjek mora u dušama 
drugih živjeti, čitati i raditi. On mora kroz sve spo- 
redno prodrijeti do bezuvjetnoga, jer sporedna je sva- 
ka pojedina ljudska reća. Ono, što ja sam cijenim, 
nekom drugom ne znači možda ništa; što ja ne cije- 
nim, drugome može da bude silno vrijedno. Ljubezan 
čovjek priznaje sreću drugih, iako to njemu samome 
ne čini nikakva veselja. Može biti da posve zreo čo- 

vjek pusti sve svoje vlastite želje umrijeti, jer se ne 
tiču sviju, jer se ni njega ne tiču. Ali su mu zelje i 
očekivanja, nade smijeh i plač, oskudica i veselje 
drugih sveti, i sveto mu je njima služiti. On gleda u 
tom jedino, posvemašnje, sjajno, stvaralačko, dare- 
žljivo biće: Boga! 

Vidiš, dragi prijatelju, ima još nešto i iznad Tvo- 
je umorne sumnje, koja Ti tajno i duboko sjedi u du- 
ši i koja Te je tako ozbiljnim učinila. Tako ozbilj- 
nim, kao duboka tutnjava Tvojih brzih strojeva, ko- 
je često osluškuješ otsutne i smrknute duše. Ima ne- 
što što vrijedi truda. Budi dobar, prijatelju! Jer i Bog 
nalazi da je vrijedno truda, biti dobar i u dobro i 
druge stvarati. 


I 30. pismo 

PISMO NA RATIŠTE. 

Dragi pritatelju, toliko si puta dolazio k meni: 
izvana, iz vojske, s Tvoje strane na moju, i sve mi 
je jasnije bivalo Tvoje biće, ono je samo postajalo 
1 sve bistrijim i odlučnijim. Za Tvoga zadnjeg dopusta, 

| — kako si mimo preda mnom sjedio, ozbiljan, ali 

| nimalo potišten s finim smiješkom negdje u poza- 

I dini Tvoje duše, kao očekujući a ipak ništa ne oče- 

kujući. Tad mi je konačno sinula zadnja misao, šta 
Ti je. A to Ti hoću da pišem; što nisi kazao i ne bi 
J ni bio želio kazati: reći ću Ti kakav si. Htio bih da 

1 ti Tvoje vlastito biće pokažem, a više zapravo i ne 

! treba, da uklonim Tvoju tajnu sjetu, koju sam za- 

I ista vidio, sjetu da si drugačiji nego drugi, da čak 1 

među borcima s fronte, silno veliki broj nije Tvoje 
vrste. Ali koliko mnogo dubljih i nježnijih ljudi ta- 
mo ima koji su ti slični? Ja vjerujem, da ih imade 
mnogo više, nego Ti i misliš, Da ih lakše mogneš naći 
i pozdraviti, braću i drugove Tvoje duše, hoću da 
Tvoju vlastitu dušu preda te postavim. Pokušat ću, 
da se u Tvoju dušu postavim i uživim, bratski, toplo 
i ljubezno. Naslućujem, da bih i sam postao mirniji, 
miran kao i Ti, da na me dođe velika tišina kakva je 

i u Tebi i da bi tada mnoga pitanja zašutila, da bi moje 
zlobne zagonetke uvukle svoje bodljike. Dođi dakle, 
najdraži, budi mi učiteljem, ne svojom riječi, jer tako 
malo govoriš, ne kakvom podukom, jer se ne razba- 
cuješ preuzetnim gestama. Pouči me svojom dušom, 
svojim bićem, svojom stvarnošću, mirnim zrakom 
koji je u Tvojoj duši, svojim dubokim, nepomičnim 

vodama, što u Tebi počivaju. v 

Sve što je namješteno i umjetno, sve sto krici, 
Tebe boli. Sve što je brbljavo i što se na površini 
praćaka. Cime se novine uzbuđuju. Da, ja vama, 
ljudima na ratištu vjerujem, koliko je vama do po- 
litike i dobivanja zemalja, do trgovine i popravlja- 
nja jezika i svih bezbrojnih stvari, koje nas kod ku- 
će zabavljaju i trate naše vrijeme. Tvoja se duša 
odlupila od mnogih stvari što čovjeka okružuju i one 
jedva da je letimice okrznu. Čak i stvari koje se ipak 
tiču rata i pogotovo vas ratnika: zajmovi, dani, žrt- 
ve i darovi za ranjenike: Ti si ih svojim ljudima i 
preporučio, ali — to je nešto što se po sebi ra 
žurnije! Tebi su dugočasni odveć glasni propovjed- 
nici, koji kazuju ono što se samo po sebi razumije. 
Ti ljubiš svijet, a pogotovo domovinu, ali čemu o to- 
me dugo govoriti? Ti nosiš domovinu i svijet već du- 
go u svojoj duši, ni jedan propovjednik ne treba da 
Ti ih tek dadne. Ti ljubiš Boga i odan si mu, ali Te- 
bi ne treba mnogo riječi o Bogu. Tko bi ih mogao 
tako izreći pred tobom, da još dublje prodru, a 
Tvoja duša i onako već u mislima polovi Bogu? A 

rat? Nama je on kušnja, ispit, breme, koji proklinje- 
mo ili također odgonetanje zagonetke ili nešto što po- 
dražu je našu radoznalost. Ali Tebi je on svijet, Tvoj 
svijet, koji se upravo Tebe tiče, Tvoje stvarnosti; i 
Ti postupaš s njom sa strahopočitanjem, koje dugu- 
jemo svim činjenicama. Priznajemo ih i puštamo da 
postoje, ukoliko se nameću svojom nutarnjom nuž- 
nošću. Sva mudra i učena i bučna pitanja o smislu i 
pravu rata, sve sobne teorije o ratu, gnjave Te: rat 
jest! Mi hoćemo tako da uočimo njegovu stvarnost 
i da prije licemjernom važnošću i tako na oko pro- 
učimo njegovo pravo! Uvijek sam se stidio, kad sam 
brbljao i djetinski pitao, kad će rat kraju doći, ili 
šta bi se moglo reći o belgijskom ili poljskom pita- 
nju. Tu bi se Tvoje oči začuđeno zagledale u dalji- 
nu, kao da bi moje pitanje dolazilo k Tebi iz velike 
daljine i Tvoje bi oči govorile: »A to, — to je nešto 
drugo, to — nije ništa, za to se zanimaju u jednoj 
zemlji koja je za me izgubljena; kod nas vani nije 
o tome bilo govora«. Pa, o čemu se kod vas vani go- 
vori? Vi ne radite i ne govorite o tom, vi nemate 
umjetno razmahanog htijenja, kao što udžbenici na- 
učavaju; vaše htijenje znači već raditi, znači činiti 
zapovijeđeno, posebno, neizbježivo, znači cijeniti 
stvarne potrebe, šutke i bez namještenja stupati pred 
njih ili bolje sve to k sebi privući ili pustiti jedno- 
stavno da mimo prođe, kako već hoćete. 

Mirno i krotko gledaš svu stvarnost i zamrljane 
lokve i blatne vulkane, koji nagrđuju Božji svijet, i 

vječne obmane njegovih duginih boja. No ipak to 
ne znači da bi Ti oholom i stoičnom umišljenošću 
podnosio svijet i njegov rat; ne ovako podnositi Ti 
ćutiš da nemaš pravo i da nisi na to pozvan, jer to 
je već jedno proklestvo. Ti sebi ne prisvajaš pravo 
da sudiš i osuđuješ, da se gnjeviš i ljutiš; Ti na sve 
šutiš, što ne razumiješ i što Ti se ne dopada. Pa i 
same volje da popravljaš svijet nema kod Tebe. sva 
tvoja volja gori u Tebi bez dima, ne bukteći; to je vo- 
lja biti i raditi tako, kako Ti je dano. Ti ne želiš bra- 
ti smisao i plod Tvoga života. Ali upravo usred ovog 
ćutanja svih zahtjeva, krijesi se iz Tebe svijetlo i 
toplina, po cijelom prostoru, koji Te okružuje; bolji, 
topliji i čišći svijet počinje nježno klijati, svuda gdje 
Ti govoriš ili šutiš! Ti slutiš u poniznoj stidljivosti, 
da si Ti nešto svome drugu. Dapače da si mu mno- 
go, a kad tako i ne bi bilo, Ti ne bi htio biti dru- 
gačiji! I Ti se na druga ne bi ljutio, što mu ništa 
nisi ili što mu ništa ne daješ. Da, vidiš, tako je Tvo- 
ja volja za osvajanjem svijeta postala tiha; moglo bi 
se gotovo misliti da je ona zaspala ili umrla. Ali ona 
živi, snažno živi, kao mladi div, samo nije više glas- 
na, ali tim snažnije djeluje, kao igrajući se posve 
lagano i mirno giblje udima. Kadgod bi kući dola- 
zio, prigledao bi nasade svoje mladenačke marljivo- 
sti, gdje sada mlađi drugovi upravljaju baštinom, 
koju si Ti položio, tamo se je Tvoj duh po prvi put 
u slobodnom stvaranju, u krugu mladih drugova is- 
poljio i priopćio, u krugu čistoće i uzoritosti. A sada 

kadgod kući dođeš prigledaš ih, no bez mnogo rije- 
či, slično kao kad marljiva majka pokatkad baci od 
rada brzi, šutljivi pogled na dijete, plod i baštinu 
njene mlade ljubavi, upitno i brižno, sigurno i mirno. 
Da, po tom sam upoznao Tvoju volju koja je postala 
muževnom, pravog diva, koji ne juriša i ne galami, 
ali niti lijeno i besposleno spava. O kako ova mirna i 
djelotvorna volja, ovo nevidljivo i nečujno a ipak 
neodoljivo sveprodorno djelovanje slično izgleda 
nepomičnom djelovanju Božjem! 

Kako Ti je samo uspjelo, što ne uspijeva nijed- 
nom razumu koji umuje: sjediniti šutnju i stvaranje, 
hrabrost i poniznost, odvažnost i čednost? Kako si 
izbjegao robovanju ugodnostima, koje nas zasljep- 
ljuju lažnom blještavošću? Ti znaš šta znači vrenje 
krvi i duše, a šta znači i tišina vjetra; no tiho šulja- 
nje volje i divlji juriši požuda, ostavljaju Te jedna- 
ko nepomičnim. Samo nužnost, koja se nalazi u dnu 
stvari i događaja, jedino prava, vječna i nepomično 
mirna nužnost ima pravo da Te obuzme i Ti se njoj 
podvrgavaš. No ona je nešto posve drugoga, nego 
malo iver je potreba, što nas draže i muče kao trnje 
u potplati. Naši su nagoni i mušice i slučajnosti kao 
vrtlozi vode koji koga od nas pograbe i okolo ga- 
njaju, bacajući nas uvijek u krugu gore i dolje, pa 
udaramo čas o pećinu, čas o visoko prijestolje va- 
lova, što oko nas plove. Ti ne ćeš da sve činiš, što 
drugi čine; Ti hoćeš da stojiš na svome mjestu, a ne 
na kome drugom. Ti si se oslobodio predrasuda i po- 

stranih misli. Kako si samo prozreo nemoćnost ljud- I 
skog mnijenja! Ono bukti i nestaje, ono je slijepo, ■ 
ludo i beznačajno. A i predrasuda koja prethodi ze- ! 
maljskom užitku ne može Te očarati kao djecu, koja 
odmah i uvijek začuđena, sklapaju ruke pred sva- 
kim novim mjehurićem od sapuna. Ti ne pomičeš 
očima, Ti vidiš likove koji podražuju, ali ih i prozri- 
jevaš, bistrovidno a ipak kao u snu vidiš točno, šta je 
iza njih; iza blistave prilike mjehurići sapunice! I tad 
se smješkaš kao zadubljen u čudne vlastite misli. 

Ali grijesi zemlje? Nisi li odveć duboko i jasno 
pogledao u njihove valove, i poplavu prljavštine 
i bijede, što se svijetom valja pa Te je to možda 
obeshrabrilo? No kako onda može Tvoje oko još či- | 
sto gledati, kako da još djetinjski može sjati? Da, | 

znam, Ti si kao jedva tko drugi patio u pogledu gn- | 

jeha, i to je i sada još Tvoja najdublja i sveta bol. 

A ipak nema u Tvojoj duši ništa od licemjernog ne- 
godovanja i gnjevne revnosti. Ali tiha sjeta je tu i 
slutnja, kao rano jutarnje rumenilo, da to sve ni- 
šta ne znači spram dobrote i veličine Božje, da će j 

sve to konačno proći: sila i surovost, tvrdokornost '• j 

nemilosrdnost, neljudska pohlepa i pijanstvo a i ne- 
pravda i vrijeđanje i osami jenost, koju sam doživ- 
Ijuješ! To sve također spada u nedostojnosti ovoga | 

života, isto kao i kaljuža i blato na cesti i kal u li- | 

jevku. Čemu dušu blatiti i opterećivati mišlju na j 

njih? Tako nema u Tebi nikakve pobune, nikakva 1 

gnjeva i gorčine. | 

Ali jednu nježnu i tihu znatiželju, običnu znati- 
želju djece, slušao sam katkad u Tvojim riječima. 
Kako će biti u satniji, kad se tamo vratim? I kako 
će se držati mladi drugovi? A kakva će biti smrt. 
koja me čeka? I tada znatiželja za stvari, koje za me 
još nisu ni shvatljive, za nenaslutiva čuda zemlje i 
neba! 

Pa i »neprijatelju« obraćaš pogled ove znatiže- 
lje, što potajno raste. On je dio Tvoje stvarnosti. To 
su ljudi na drugoj strani žičnih zapreka, ali i oni su 
duše, drugovi, braća; Tvoji protivnici. Val svijet- 
skog zbivanja baca Te proti njima, a njih proti Te- 
be, a vi se osjećate kao nutarnje povezani i povezani 
proti zajedničkoj sudbini. Vi ste kao dvije bratske 
lađe, koje su u istoj divljoj buri jedna na drugu 
nasrnule i sad se više ne mogu razići — one moraju 
jedna drugu razbiti. Šta može čovjek tamo preko, 
što mora na Tebe udarati, šta možeš Ti, što njega 
napadaš i ništiš? Ali »neprijatelj« u svemu ! To je 
dio i val onog vječno zagonetnog mora, što oko Tebe 
šumi i s kojim moramo vrlo brižno i obzirno postu- 
pati, kao s ćudljivim djetetom. Ono uvijek nove pođ- 
muklosti i zlobe iznalazi. S blagom ironijom pomije- 
šan je Tvoj posmjeh, kad o njemu govoriš. Ali za 
posmjehom stoji strašna ozbiljnost: neprijatelja se 
mora vrlo ozbiljno uzeti. Kao Ti, gleda i kormilar na 
lukavo izbačeni val, gleda na nj gnjevno se smije- 
šeći a isto tako tvrdokorno i okrutno kao što i on 
njega pogleda svojim zelenim okom. 

Prijatelju moje duše! Sto trebamo činiti, kad 
opet bude mir i Ti se k nama povratiš? Ako se po- 
vratim? kažeš Ti. O, to je izdaleka doputovalo pita- 
nje! Kako bih mogao znati i na njega odgovoriti? — 
Stoga oprosti mi na pitanju! Vidim, Tvoja duša gle- 
da pogledom, koji izmiče vremenu. Ti predano gle- 
daš na vječne stvari, — na sadanji čas i njegov sa- 
držaj, na današnjicu, koja je uvijek silna i neiscrpi- 
vo duboka, kad god se sluči; za to nisu potrebni ka- 
kvi osobiti, kakvi takozvani svijetski događaji, kako 
mi to gledajući kroz naučne naočale, nastojimo ka- 
zati. Svaka današnjica i njezino bogatstvo odsjev je 

Božje vječne današnjice. 

Toj se današnjici Ti podaješ i ne gradiš više ku- 
le u zraku u satima i godinama koje Tebi ne pripa- 
daju, one su još bez gospodara, može biti da Ti i 
pripadnu a možda i ne. Zato zasada nisu Tebi ni- 
kakvo gradilište. Graditi nacrte i gubiti se u buduć- 
nosti, to si Ti zaboravio, ali ne zbog umomosti ili što 
bi Te sumnja izjedala, nego zato, jer si u sadašnjosti 

našao veliki prostor i temelj. 

Nije li možda u tom duboka i najdublja životna 
mudrost iskorištavati čas? biti svijestan sadašnjeg 
časa? Ali tad sam se zapitao: je li ovaj život u času 
dovoljno pokretan i plodan i živ, da li dostaje danu 
i muci njegovoj? ova trpnja od blize stvarnosti, ovo 
pošteno snašanje najbliže dužnosti? ako više ne snu- 
jemo o budućnosti, ne pobojavamo se i ne brigamo, 
ako više ne iščekujemo lijepe i slatke stvari, koje bi 

po tom trebale ili mogle biti? Ali oprosti mi, brate, 
tako Ti nisi mislio, to sam ja dobro vidio kod Tvog 
zadnjeg posjeta. Tada si došao u sjaj i vatru, kad 
smo slučajno govorili o prodoru Božjem u ljude i bo- 
gočovječjoj dobroti i apostolskom pomaganju, tad 
sam shvatio: sve vrijedno i veliko, ostalo Ti je veli- 
kim, dragocjenim, ali Ti si svoje vrijednosti poredao 
novim redom u svojoj duši. Bezuvjetno i izvorno i 
vječno pomakao si na prvo mjesto, a nuzgredne, iz- 
vedene stvari, kasnije ili kasno rođene stavio si na 
njihovo mjesto, kako to odgovara njihovoj starosti 
ili njihovoj mladosti. I tako sada također vidim, 
kako Ti budućnost može nešto vrijediti. Hoćeš bu- 
dućnost, ali ne zbog nje same, ne kao oslobođenje od 
sadašnjosti i njene boli, ne kao pustolovinu i novost. 
Ti je hoćeš takvu, kakva je određena u vječnosti 
Tvoga uzora, koga kao zvanje nosiš svakog trena u 
duši i koji je u ratu samo bistriji i sjajniji postao: 
Tvoja briga za budućnost nadilazi vrijeme. Tada sam 
se opet postidio za se i za mnoge; mi smo stvarno 
jednodnevne muhe, koje kratkovidno vrebaju na je- 
dan dan za drugim, koje sebi prosijecaju stazu kroz 
gustiš pojedinih dana, bijedno i korak po korak, bes- 
ciljno i besmisleno, jedna ovamo, druga onamo. Nas 
je budućnost zatvorila i zadušila, mi smo se slijepili 
s njome i izložili smo se bez obrane njezinoj volji i 
podmuklosti. Ti si se međutim uspeo do visine Božje, 
gdje je samo vječna sadašnjost. Ti koracaš preko 
vječnih humaka, i sva Ti je budućnost u njima data, 

ona trči za Tobom i baca Ti se pred noge, da preko 
nje koracaš, ona Ti se sama daje u vječnosti, koju 
posjeduješ u svojoj sutrašnjici, isto tako kao u juče- 
rašnjici i današnjici: i zato ne trebaš trčati, da svoju 
budućnost dostigneš. 

I sad mi je očevidno postalo, šta je Tebi Tvoja 
vjera. Nije za to, da jednu jedinu molbu pndoneseš, 
da izbjegneš pogibelji, ili da sebi stvoriš bogatiji ži- 
vot, da u boju i mukama i bolima imadneš utjehu ili 
nađeš spasonosnu misao u duši, da u času smrti bu- 
deš spašen — ne, to sve nije zadnji smisao Tvoje 
vjere, to Ti sve pada samo po sebi u ruke, od toga 
uzimaš, koliko upravo trebaš. Uvijek živo vrelo Tvo- 
je pobožnosti puni i prepunja Tvoje posude, jedan 
gutljaj zadržavaš u svom vrču, a prekomjerni blago- 
slov puštaš da otječe. Koji je dakle duboki smisao- 
Tvoje pobožnosti — smijem li pokušati riječima to 
zaodjeti, tu skrivenu i svetu tajnu Tvoje duše? Evo- 
šta je: Tvoja Ti vjera nema šta dati, nego Ti joj 
daješ nešto pa i mnogo više nego nešto: sebe sama. 
Ti si se Bogu predao, to je eto. Ti si postao jedno s. 
voljom Božjom. Bezglasno i bez krzmanja unišao si 
na tamna vrata, koja su ozbiljnija i tajnovitija nego- 
sva vrata smrti; jer se otvaraju i zatvaraju zajedno 
s velikim brončanim vratima iza koje stoje i čekaju 
tajne Božje volje. Kroz ova vrata Ti si stupio i 
sada slutim, odakle Ti dolazi mir usred rata, usred 
uzburkane boli, koja se do neba diže i vapi. Ja na- 
slućujem duboka vrela u kojima dube nepomične 


vode Tvoje duše. Počimam shvaćati ovo Tvoje jed- 
nostavno ozbiljno a ipak nasmiješeno »samo se 
po sebi razumije«, s kojim Ti, poput djeteta, koje ne 
zna za strah hodaš svojim junačkim koracima neču- 
venim putevima. Prodro si u dno svih stvari, zato i 
stojiš tako sigurno i moćno na svojim nogama, zato 
se podaj eš stvarima takvim vladanjem, koje sjeća na 
mir podatna Stvoritelja. Zapravo samo je Bog Tvo- 
ja stvarnost, ne samo Tvoja najčišća i najbolja, već 
potpuna Tvoja stvarnost, ona je carstvo u kome si Ti 
doma i samo od njega dolaziš k svim ostalim stva- 
rima, koje su oko njega, dolaziš časovima koji Te 
okružuju svojim strašnim štropotom. A kada se ovim 
časovima predaješ, onda je to osobiti slučaj Tvoga 
stajanja u velikoj stvarnosti Božjoj. Zaista Ti stojiš 
u sredini, iz koje dolazi sva svjetlost i u kojoj nema 
sjene, postao si također providan i stoga i sve og- 
njene i tamne zrake prolaze kroz Tebe, a da nika- 
kva sjena, nikakva mutnost ne ostaje u Tebi, ma što 
doživljavao i trpio i stvarao. Tvrdo stojiš kao eter 
svijeta, koga je Bog razapeo u velikom prostoru te 
ga sve zemaljske i nadzemaljske bure privode svjet- 
lonosnim glasovima. 

Tako si sad zreo postao: u Tebi je blaga, dobro- 
stiva zrelost plodne jeseni, zrelost iskustva i nutar- 
njeg razvitka, zrelost, kakvu daje život onome, kome 
se otkriva u svojim temeljima. Tvoja zrelost nije 
gnjiloća razuzdanog, prezasićenog, razočaranog čo- 
vjeka, nije umornost iscrpljenih ljudi. Tako si po- 

stao tvrdim, čovjekom već u svojim mladino godi- 
nama, i jaki mir počiva iza Tvog lica, bilo da mi- 
sleći šuti, bilo da se djetinjski — dobrostivo smjeska. 

U Tebi je čvrstoća, čvrstoća čovjeka, koji zna i oce, 
koji je siguran i zaštićen, koji posjeduje vječnost. 
Ali Tvoja čvrstoća nije kruta i bez osjećaja, nije 
oklopljena kao mir lijenih oklopljenih životinja ruje 
hladan i bez života, kao lješinasta ukočenost stoika, 
to nije ni besposleni, neradini mir. Ne, u - Tvojoj F 
duši žarko htijenje i nada, sto do neba klikće, T 
mjeriš ove vrednote ništetnostima, Ti ne zastajes kod 
prolaznih stvari, Ti si postao veliki izbirac u dari- 
vanju svoje ljubavi. I pobožan si postao, ako Ti to 
smijem reći, moj najdraži, kao dijete, kao čovjek, ko- 
ji se je Bogu posvetio, kao čovjek kojemu je sam 
Bog došao. Tko bi to mogao pobliže razjasniti. Tu 
su sve naše riječi uzaludne i nekorisne. I takav si 
postao u ratu. Je li trebalo rata, da Te tako preo- 
brazi? Rat nije Tvoj Otac, koji Te je stvorio, kako bi 
njega zločesta trebalo? Ali on je bio Tvoj strasni od- 
gojitelj. Dakako, čovjek kao Ti nađe uvijek i svu a 
odgojitelja koga treba; a kad nije rat, onda je to 
mir jedna duša kao Tvoja pribavlja sama sebi svoga 
učitelja, ona uči u svakoj školi, raste na svakom tlu, 
jer je izabranica Božja. 

Sad si opet otišao. Nepregledno jato crnih bub- 
njara povlači se Europom, oni bubnjaju i bubnjaju 
ognjeni ples, nečuveni počasni ples, žalosni ples Eu- 

ropi u času, kad je se u grob nosi. Ti čuješ ove ža- 
losne plesove i bubnjanje na vatru: oni se tiču i Te- 
be, Jer i Ti još moraš pasti. Svi najbolji moraju pa- 
sti, ako ne danas, onda sutra, ili u slijedećoj godini. 
Jer more će se krvi još proliti do sunčanog izlaska, 
a more hoće da ga hrane mnogi potočići. 

I sad se rađa u meni veliko strahopočitanje i to- 
pla ljubav prema Tebi i Tvojim drugovima. Ne sa- 
mo zbog toga što vi trpite, nego zbog toga, što je 
takva tajanstvenost oko ljudi! Svijet je nemalo sklon 
da se na tisku je oko ljudi i nikud ne hrli njegova mi- 
sao i njegova ljubomora, nego čovjeku. Silne množi- 
ne svijetla i tmine hrvu se za nj, za to da ga posje- 
duju! On je pronađen vrijednim da podnosi sudbinu, 
on jedini. Iza vanjskih događaja djeluju sile koje su 
se na nj okomile, koje gorljivom požudom osluškuju, 
vrebaju, progone njegov život i smrt. Napeto, bez da- 
ha čeka svijet sakriven iza zastora i tamnih stijena 
na njegov dolazak i hod, stajanje i padanje. Časovi 
su to tmurne ravnodušnosti u vama, kazao si mi, kad 
ste tako tamo odilazili, u prašini i vrućini, pognute 
glave, nijemi i tupi. Ali nevidljivi svijet iza tamnih 
stijena nije tup i on ne spava. Jedan mučenik je bez 
svijesti dovučen, njegovo je tijelo izmučeno, njego- 
vo oko već pomućeno, njegova duša obuzeta snom, a 
međutim je on cilj i cijena silovitog, odlučnog boja; 
pridušena slavodobitna vika čeka već na to da pro- 
dre nevidljive skupine vojske, bez daha slijede nje- 
govo povlačenje, gledaju puni poštovanja i znatiželj- 

no njegovo blijedo lice i njegovu dušu koju već obu- 
zima smrtni san. 

Tako je također i s Tobom i s Tvojim drugovi- 
ma. U jednom vrtoglavom jurišu, koji na Božjem 
gumnu bjesni, biti će plemenita pšenica očišćena a 
pljeva vjetrom raznešena. Znaš li, moj prijatelju i 
brate, jedno očišćeno zrno pšenice, vidim kako i u 
Tebi umirući niče. Da si mi zdravo! 


31. pismo 


NE ZNAJUĆI POMILOVAN. 

Dijete milosti! Da, na Tebe mislim s ovim na- 
govorom, na Tebe! Ti si se sam nazvao »prepalim 
djetetom« — sva druga imena koja si sebi već dao 
ne ću ni da nabrajam. No ja te poznajem samo pod 
imenom »dijete milosti«. Ti dakako ne znaš za ovo 
ime, osobito ne sada, jer se »posve smrklo«. Ti pri- 
dodaj eš odmah: »Ali da ja hoću k Bogu, koji nas je 
stvorio sebi za ljubav, to je ipak jasno«. O Ti di- 
jete svjetlosti! Dugo to nije svima ljudima jasno. Bo- 
gu ću zahvaliti, da je barem Tebi jasno postalo i da 
Ti je još uvijek jasno, pa i sada u Tvome mraku. 

Ali znaš li, zašto ja zapravo Tebe nazivam »dje- 
tetom milosti«? Upravo mrak, koji Te je mučio, po- 
stao mi je dokazom Tvoga pomilovanja, jer Ti je iz 
ovog mraka sinula tajna poniznosti, pouzdanja i lju- 
bavi. Ti ne znaš više, šta si pisao, vjerojatno od ne- 
svi jesne sreće, tako da pišući sam nisi naslućivao 
svu dalekosežnost svojih riječi i svoga mišljenja. Za- 
to ću Ti Tvoje vlastite riječi opetovati, da Ti poka- 
žem, što Ti je božanski Duh tješitelj dao, da i Ti to 
svi jesno primiš u svoju dušu, da to njeguješ i ču- 
vaš, da Te ni opasne knjige ni opasni ljudi, »koje ta- 

mo cijene kao duboko pobožne i svete« nikad više ne 
mognu smutiti. 

»Vi znate, pisao si, da ja ne volim izraze, prah. 
crv i gmaz: ja ne vidim, da je time izraženo ono što 
sam svome Stvoritelju, svome Bogu: znam da mno- 
go toga zanemarim, mnogo toga slabo učinim, ali ne 
mogu stoga ipak da sa strahom mislim na Boga. 
Mnogo je puta tako da bi čovjek zadrhtao, ali ne iz 
bojazni, nego više od premoći Božje. Vidite, kad bih 
napustio sve veselje, potpuno se umrtvio, samo naj- 
potrebnije govorio itd., da li bi svome Bogu imao 
više konačno dati kao najmanje stvorenje, koje ho- 
će da ga ljubi i samo ljubi, beskrajno za njim žudi 
i koje jednostavno hoće da s njime živi? Ja sebi pri- 
sutnost Božju ne mogu zamisliti kao nešto teško i 
zamršeno. Ja to sebi zamišljam, da, kako bi kazao, 
jednostavno i naravno, jer mi ipak svakog časa nitko 
ne može biti bliži od njega. Tako se branim od lju- 
di, koji hoće da me uče drugom putu i hvatam se 
Boga stvoritelja i ljubavi Spasiteljeve. No konačno 
su me ipak pritisli i sad mi ne ide dobro; moram 
sebi reći, da oni u mnogočem imaju pravo: ja ho- 
dam okolo slijepo i lakoumno i kad samo pomislim 
šta bi sve bolje mogao činiti, na koliko bi toga tre- 
balo paziti a možda također i ispovijedati, onda me 
bude posve strah. Ali ja ne mogu da sebi istodobno 
zabranim i uzdam se u ljubav Božju, u njegovu pra- 
vednost i svetost kad na to mislim, moram odmah 

misliti i na to da je Isus posrednik između nas i Bo- 
ga. Kažite mi, je li to sad vrlo lakoumno?« 

Ne, dijete, to nije lakoumnost, nego milost! Ali 
nemoj msiliti, da bi htio Tvoje pogreške zatajiti ili 
umanjiti! Ne, ja sam već i Tvog mišljenja, da je Tvo- 
ja duša »posve sivi miš«, da je u Tebi puno ružnog 
i malog, više nego to ljudska usta i mogu reći. Ja 
sam Ti već često i dovoljno kazao, da si neobuzdan, 
prkosan, pun nestašne nestrpljivosti, neuravnotežen i 
nezreo i da si usprkos Tvojih dosta brojnih godina 
još prilično bedast. Da, da, opet naboravaš Tvoje če- 
lo! Budi samo miran, možeš mi ipak vjerovati, da ja 
podnosim izgled Tvoje duše, kakav ga Ti Bogu po- 
vjeravaš. I to je upravo čudo milosti u Tebi, koga 
samo velike duše, veće nego Ti teško i rijetko uz- 
mognu vjerovati: vjerovati, da je Bog tako prostran, 
velik i pun razumijevanja da ni »sivog miša« ne pre- 
zire, da mu se ni on ne gadi. 

Da, kažeš Ti (odnosno kažu Tvoji sveti muči- 
telji), ali ja takav stojim pred Bogom, upravo takav! 
Je li i to milost ili je to moja tvrdoglavost? Da, dije- 
te, i to je milost! Jer vjeruješ Božjim očima, da one 
tako mnogo mogu podnijeti te stoga i ne pokušavaš, 
da se pred njima sakrivaš iz bojazni i tajnog prkosa, 
pa zato i ne gledaš da im izmakneš umanjujući sama 
sebe. To čine mnogi, koji se pred Bogom marljivo 
grde, da ga time prisile da ih uz visi i kasnije uma- 
njenje ukloni, ili jer misle da će tim svoju stvarnu 
sićušnost moći prikriti. Ti znaš da Te Bog poznaje i 

tako stojiš šuteći pred njim i ne trebaš ni kazati: 
vidi, takav sam ja! Jer to bi već bilo ispričavanje. On 
je tako velik, a Ti si tako malen, da kod njega ni- 
kakvo ispričavanje nije prikladno. No čovjek se mo- 
že umjetno ne samo riječima nego i djelima ispru- 
žiti i podići se na nožne prste, da nešto većim iz- 
gleda. Pred Tvojim Bogom treba da i ovo htijenje 
da malo veći budeš prezreš, jer sve, što bi mogao 
na se uzeti i učiniti umjetno traženim djelima ne će 
Te ipak bitno većim učiniti tako da bi u jutarnjem 
sjaju zvijezde mogao onda doseći onoga koga ljubiš. 

Nemoj opet tako navoravati svoje čelo, znam već 
da imaš pitanje kome nije udovoljeno. »Trebam li 
onda sebe jednostavno ovako pustiti ići? Ne mogu li 
ništa uraditi za Boga Oca, koga bih htio da obra- 
đujem? Ništa ne činiti, nego jednostavno biti tu kao 
mali divlji cvijet?« Ti ipak možeš i trebaš vrlo mno- 
go činiti, jer Ti Bog vrlo mnogo posla daje. Nema li 
on mnogo slugu i službenica? Ti si među njima. I 
ako je netko nekoristan sluga ili siromašna služavka, 
slabih sila, koja radi negdje daleko od velike kra- 
ljevske dvorane, u sivoj radnoj haljini, svi ipak ima- 
ju nešto raditi. I Ti! A nije li Tvoj posao ljepši nego 
posao mnogih Tvojih služničkih drugova? Nemaš li 
da se trudiš oko ljudi koji Te trebaju? To je istina 
mali krug, i što Ti radiš to bi mogli raditi i drugi, 
možda još bolje, ja to priznajem, ali ovih drugih za 
sad nema, nego je Tebe i samo Tebe Bog postavio 
za djecu Tvoje majke i za još nekoliku djecu Tvoga 


naroda, kojima bi svaki dan Tvoje najbolje htio da 
dadneš. Dakako, ne znaš opet šta daješ i kako po- 
mažeš. Ti ne poznaš svoje vrijednosti u velikom ku- 
ćanstvu Božjem. Pričinja Ti se sve što činiš nebitnim 
i neznatnim. Nije vrijedno riječi! A neprestano Ti se 
iz duše uzdiže žudnja da konačno jednom nešto spo- 
mena vrijedno učiniš ili žrtvuješ. A vidi, upravo Te 
stoga zovem »djetetom milosti«, jer si sam sebi umo- 
tan u tamu pa stoga neprestano u sebi samom i svo- 
joj sadašnjosti premišljaš i tražiš izlaz. Kada je pra- 
vo dijete milosti bilo samo sobom zadovoljno? Upra- 
vo ovo zadovoljstvo postavljalo bi granice milosti. 

Ti misliš sada, da ja ipak još nisam shvatio naj- 
dublji uzrok Tvoga nezadovoljstva. Da, ima nešto, 
što bi se teško moglo kazati — hoću samo da to jed- 
nom oporo i glasno natuknem. Ti si nezadovoljan 
sa samim Bogom, jer Ti ne dariva pomilovanja 
kako si ga sam sebi zamislio. Šta mislim, to ću Ti 
opisati riječima, koje je jednom upotrebila jedna Te- 
bi slična duša: »Razumijete li patnju moga života? 
Za Bogom gladuje moja duša; ali se moj život stav- 
lja sad sa svojim zahtjevima, između mene i Boga, 
ne doduše kao pregrada, koja potpuno rastavlja, ali 
ipak kao zapreka, koja ne dopušta da se duša svo- 
me Bogu poda tako kako to ona zahtijeva. Ne tuži 
li se sv. Ignacije: »Kako mi je ogavna zemlja, kad 
na nebo pogledam?« Ne priznaje li on time, da je 
ovo posredno služenje Bogu u doticaju sa zemaljskim 
stvarima manje savršeno sredstvo sjedinjenja s Bo- 

gom, nego neposredno uronjavanje u blaženu bit 
Božju? Ja znam, odgovor na ovo pitanje glasi: glav- 
no je junačka odanost, bez obzira na to, da li je time 
zadovoljena ili ne neka vlastita sklonost, pa bila ma 
kako čista! To mi je jasno, ali srce gladno Boga, sa 
svojom težnjom za zavičajem, ne može da se time 
zadovolji«. 

Dijete nije li u ovom i Tvoja posljednja i naj- 
veća žalost? Bog te zadržava još daleko, ne pušta Te 
da dođeš tako blizu, kao što Te srce vuče, on Ti iz- 
miče, on se uklanja Tvome zagrljaju. On Te zapo- 
sluje u stvarima koje Ti izgledaju sporedne i nevaž- 
ne u poredbi s ovom velikom mišlju Tvoje ljubavi, 
koja Te svega ispunja. Bog ne žuri i drži Te tamo, on 
Te ostavlja samog, on te pušta da uzaludno prosiš i 
ne će da udovolji Tvojim zahtjevima. Nije li to? Di- 
jete, onda ću Ti nešto kazati: Bog je veliki umtjenik 
u umijeću ljubavi: ukoliko Te ne će da čuje, povlači 
se od Tebe, zaustavlja Tvoju ljubav, dok se konačno 
iz Tvoje duše ne izvine jedan jedini pravi vapaj, koga 
će onda Bog sam, ushićen i dirnut uslišiti. 

Ali, mniješ Ti, kad bi se to samo uvijek moglo 
znati! Ti nikada ne znaš ni jesi li možda Ti sam skri- 
vio tu njegovu udaljenost i hladnoću, njegovu za- 
tvorenost i nepristupačnost; da možda ne uskraćuješ 
neku žrtvu, zanemaruješ koju dužnost? Nikada ne 
znaš je li Ti potpuno dobar, još dobar i opet dobar, 
ne stoji li ipak kakva sjena između Tebe i njega? 
Da, dijete, tu Ti se dalje ne može pomoći. Božji uči- 


telji govore o tami vjere, a ona je zaista bolna stvar. 
No postoji i tama ljubavi i ona je od svega gorkoga 
najgorča. Veseli se, dijete, da je Tvoja ljubav već 
tako velika, te već znaš i za bol ljubavi; daj Bože, 
da samo bude dosta velika i teška! Nema ništa ljep- 
šega od smione tjeskobnosti, bojažljiva pouzdanja, 
junačke poniznosti, kojima se prava i čista ljubav 
daje onom koji ljubi! 

Tako, dijete, to je sve, što o Tvom milosnom pu- 
tu k Bogu znam reći. Kad je Isus odlazio, imao je 
još mnogo toga kazati, jer je bio bogat. Ja sada ne- 
mam ništa više da reknem — osim jedne male ri- 
ječi Tvome i mome Ocu: »Naš nebeski Oče! Neka 
bude Tvoja volja na nebu i na zemlji, za svu djecu 
Tvoje milosti!« 

